
Aceasta o am zis când m-am 
făcut mitropolit 


Veniţi după mine și voiu face pre voi păscaril 
de oameni. Doftorii cei desăvârșit și înţelepţi 
atunci mai mult măresc lauda meșteșugului lor, 
nu când cu hier și cu foc luptă patima să o 
supue, după cum iaste liagia războiului, ce 
numai când acâia ce pătimâște cu apipăeri 
mângăioase și cu doftorii dulci vor afla leacul 
bolnavului și céle înfricoșate porunci ale 
meșteșugului doftoresc să le oprească şi 
oarecare zile cu mâncări doftorești şi hrănitoare 
potolind durerile, să arate pre acela ce 
pătimâște mântuit de boală. 

Așa și preaînțeleptul doftor al sufletelor și al 
trupurilor noastre, împăratul împăraţilor 
Hristos, Dumnezeul nostru, văzând lumea că 
bolnăviia cu patimile necredinţii și să umfla ca 
o rană cu înșălăciunile câle lumești spre 


închinăciunea idolilor, au socotit cu multe 
feliuri de mijloace şi au purtat de grijă pentru 
mântuirea oamenilor și a neamului omenesc, de 
vréme ce acesta iaste lucrul cel dintâi al 
bunătăţii lui, a mântui pre omul din mâinile 
vrăjmașului și a-l aduce la frumusâţia cea dintâi 
şi la vredniciia de la car€ au căzut pentru 
păcatul neascultării al strămoșului Adam și nu 
trimite ploae de foc spre îngrozirea lumii, nici 
porneşte marea ca o oaste împotriva 
pământului, nici înarmează puterile stihiilor 
împotriva necredinţii, ci numai o supune cu 
blândâște și cu minuni și o trage spre dânsul cu 
faceri de bine și cu cuvinte cerești o preface să 
se mute de pre dânsa patimile cele sufletești, ce 
să umfla ca o rană otrăvită. 

Și vrând Dumnezeu cuvântul ca să se arate în 
lume mai nainte, până a nu să întrupa şi a să 
face om, au trimis în lume proroci să 
propoveduiască la oameni venirea lui cea 
înfățășată. Şi pentru aceasta n-au ales împărați 
şi crai, să facă proroci; n-au luat filosofi și ritori, 
să trimiţă propoveduitorii venirii lui; n-au 
pogorât din ceriu întunerece și mulțime de 
îngeri, ce are pe lângă dânsul, mii de mii 
nesocotiţi și nenumărați, ci au trimis oameni 


proști și mai vârtos păstori de oi, ca pre Moisi, 
ca pre David, ca pre Samuil și toată mulțimea 
prorocilor, prin mijlocul a cărora au sămânat 
buna-credință, nu în toată lumea, ci numai la un 
neam, la jidovi, carii lăcuia într-o parte a 
pământului, în ludeia. 

Dară de vreme ce Dumnezeu va pre toți 
oamenii să-i mântuiască și la cunoștința 
adevărului să vie, căci aceasta iaste mare sete la 
Dumnezeu a pofti și a iubi să se mântuiască 
oamenii, pentru aceasta nu să odihniia 
Dumnezeu să fie numai la jidovi buna-credinţă 
şi celelalte limbi fie lipsite de darul lui. Pentru 
aceasta au vrut să răsară lumina dumnezeirii lui 
în toată lumea: și viind împlinirea vremii, după 
cum zice fericitul Pavel, vrut-au Dumnezeu să 
vie Fiiul lui, să se nască din muiare, să se facă 
supt lége, ca pre cei de supt lége să-i 
răscumpere; s-au făcut om din Născătoarea de 
Dumnezeu și pururea fecioară Mariia, au 
petrecut în lume împreună cu oamenii și vrând 
să tragă limbile la cunoștința dumnezeirii lui și 
să-i învâţe lucruri preaslăvite și poruncă noao și 
viiață cerească, cerca să afle slugi acestor 
porunci; și n-au căutat cetăţ, nu s-au uitat la 
mulțime de oameni, nu s-au socotit slujba 


împăraţilor, s-au scârbit de puteria avuţiei, au 
urât biruinţa ritorilor, nu i-au trebuit limbile 
filosofilor, nu s-au slujit cu arme, după cum e 
obiceiul ostașilor, nici cu alte meşterșuguri 
as&menea acestora, pentru ca să nu aibă putâre 
nimenea din cei necredincioși să zică că au tras 
la sine Hristos mulţimea cu unele ca acestea, ci 
numai s-au slujit iară cu mijlocul cu carele au 
ales pre proroci. Și ce face? Au luat iară 
propoveduitori Evangheliei nu păstori, ca pre 
proroci, ci păscari, și vânători de pește și i-au 
trimis să propoveduiască lumii bunavestire și le 
încredințează în mâinile lor și în limbile 
doftoriia lumii, zicându-le: Veniţi după mine și 
voiu face pre voi păscari de oameni. Încetaţi de 
a vă trudi deasupra mării cei neînsufleţite. 
Mutaţi pentru dragostea mea meșterșugul cel 
păscăresc pre pământ. Acolea pre dânsul 
trimiteţ și vă întindeţ mrejile. Vânaţ pentru 
mine vânatul credinţii. Venit după mine. 
Urmaţi-mi mie, ucinicii miei și învățătorii lumii. 
Lucraţi pentru dragostea mea meșterșugul 
vostru, pentru ceriuri. 

Vărsată iaste ca apa mării pre pământ 
închinăciunea idolească. Zidirea iaste acoperită 
cu norul a mulți dumnezei. Adâncul necredinţii 


îneacă toată lumea; oamenii să cufundă de 
valurile drăceşti. Lumea pute de împuţiciunea 
sângiurilor și să strică cu jirtvele cele 
stricăcioase. Voiu pune asupra lor ispravnici şi 
doftori, pre voi, pre păscari. Patima aceasta 
chiiamă meșterșugul vostru. Să slujim cu iarbă 
mântuitoare zidirea ce iaste în nevoi; veniți 
după mine. 

Iară ei, lăsând mrejile, merseră după dânsul. 
Într-un gând era ceata ucinicilor cu pohta 
stăpânului; și ca niște oameni drepţi și proști de 
răotate n-au viclenit în mintea lor, nici ș-au 
prepus în inima lor de acea chiemare; ci ca niște 
oameni blânzi și fărde răutate au mers după 
dânsul, ca hierul după piatra magnitului și ca 
părul după chihribariul cel curat. Şi cu puteria 
mântuitoriului Hristos au rușinat pre cei ce i-au 
văzut şi ca pe niște peşti, cu mreaja bogosloviei 
au prins mulțimea și au vânat auzurile 
noroadelor și au înduplecat inimile tiranilor și 
sufletele împăraţilor le-au supus; și au făcut o 
izbândă și o biruinţă atâta de frumoasă, cât n-au 
putut-o face toate împărăţiile lumii. Oameni 
fărde arme și nedechisiţ de ale oștirii, săraci de 
avuţie, proști de învăţătură, slabi de post, blânzi 
pentru nerăutate au înălțat nu steaguri de oaste, 


ci numai crucea, semnul păcii, propoveduind, 
nu cu sunet de tobe și de surle, ci numai cu 
neputincioasă limbă și neînvăţată, pe Hristos și 
credinţa și fulgerând, nu zic, cu fulgerile 
sabiilor, celor ascuţite, ci numai cu strălucirile 
unei vieţi bune, neumplând pământul de oști, 
nici să acopere marea de corăbii cu vâtrile, ci 
numai farde rane, fărde sânge, fărde vătămare, 
calcă şi supune toată păgânătatea, biruiesc 
iadul, sting înșălăciunea, izgonesc minciuna, 
întind numele lui Hristos și credința, cât iaste 
întins pământul și lumea. 

Pentru acâia dară nu iaste minune, iubiții 
miei ascultători și cinstit și de bun neam boiari, 
de m-au rânduit și pre mine Dumnezeu și m-au 
pus, om mic fiind și smerit, păstor mic, la mică 
turmă, la dumneavoastră, pre carii eu nu vă am, 
nici vă ţiu turmă mică, ci mare și înaltă; mare 
pentru buna închinăciunâ și dreapta credință 
care o păziț curată și nespurcată, fiind 
încungiuraţi și îngrădiţi între hotarăle celor 
striini de fel și împresurațţi de atâta nevoi [ce 
vin] și scârbe ce vin totdeauna, neîncetat, de la 
cei ce stăpânesc pământul acesta, înaltă pentru 
buna ascultare și supunârea care arătaţi de-a 
pururea cătră besrică și cătră arhiereu. 


De vrâme ce aceste doao întemeiază și 
întăresc beserica, credinţa la Dumnezeu și buna 
ascultare la bisérică și măcar că eu am fost mai 
mic și mai netrâbnic decât toţi, precum au fost 
şi David mai mic între frați în casa tătâne-său, 
dară Dumnezeu n-au căutat la micșorarea și 
netrebniciia mea, nu s-au uitat la sărăciia mea și 
streinătatea mea, n-au socotit prostiia şi 
neștiința mea, ci au căutat la bogăţiia și noianul 
bunătăţii sale şi au acoperit de cătră oameni 
toate spurcăciunile și fărdelegile mele, carele 
sunt mai multe decât perii capului mieu şi decât 
năsipul mării și m-au înălţat, nevrednic fiind, la 
această stepenă și mare vrednicie a arhieriei. Și 
m-au trimis la dumneavoastră să vă fiiu păstor, 
părinte sufletesc, rugător cătră Dumnezeu 
pentru buna sănătatea și spăseniia 
dumneavoastră și a cinstitelor dumneavoastră 
case purtători de grijă la cele ce ar fi spre 
folosul mântuinţii și să vă fiiu de mângâiare la 
scârbele robiei cei vavilonești a lumii aceștiia, 
ca leremiia norodului lui Dumnezeu și ca Iosif, 
al unsprăzecilea fecior al patriarhului Iacov 
egiptenilor; și dimpreună cu dumneavoastră să 
pătimesc la toate câte va aduce ceasul și vremia, 
pentru care lucru am datorie să priveghiez cu 


osârdie și fărde léne, zioa și noaptea și în tot 
ceasul, pentru folosul și spăseniia tuturor de 
obște, învățându-vă și îndreptându-vă cu frica 
lui Dumnezeu, pre calea cea dreaptă. 

Și dumneavoastră încă aveţi datorie, cele ce 
veţ cunoaşte că vă învăţ, fărde fățărie și fărde 
vicleșug, vă îndemn să le priimiţ și să le faceţ, 
pentru folosul cel sufletesc al dumneavoastră și 
să vă supuneţi ascultării; că acea ascultare ce o 
faceţi mie, o faceţ lui Hristos. Că zice la 10 
capete ale Lucăi: Cel ce ascultă pre voi, pre 
mine ascultă și cel ce să leapădă de voi să 
leapădă de mine și cel ce să leapădă de mine, să 
leapădă de cel [cel] ce m-au trimis pre mine. 
Așijderea zice și fericitul Pavel, la 13 capete 
cătră ovrei: Fraţilor, plecaţi-vă povăţuitorilor 
voştri și vă cuceriţi lor, că ei priveghiiază 
pentru sufletele voastre cum ar fi să dea cuvânt 
ca cu bucurie aceasta să facă, iar nu suspinând, 
că nu iaste de folos voao aceasta. 

Și mă rog bunătăţii lui și iubirii sale de 
oameni să-mi lumineze mintea ca să poci 
propovedui cuvântul adevărului și să-mi 
întărească inima întru frica lui, ca să pociu 
păstori cuvântătoarea turma lui cea aleasă, car 
o au răscumpărat, cu preascump sângele său, 


din mâna vrăjmașului, după cum adeverează 
Petru apostolul zicând: ... Ştiind că nu cu 
lucruri putrede, cu argint sau cu aur v-aţi 
răscumpărat din cea deşartă viiață a voastră, ce 
era dată de la părinţi, ci cu cinstit sânge ca a 
unui miel fărde prihană și nespurcat Hristos. 
Iar Dumnezeul cel mare şi înalt, carele iaste 
închinat de toate făpturile, izvorul 
preaînţelepciunii, adâncul cel neurmat al 
bunătăţii întru adevărat și adâncimea cea 
nehotărâtă a bunii îndurări, însuși ca un stăpân 
şi iubitoriu de oameni, să trimiţă darul Duhului 
Sfânt pre cinstit și cel de Dumnezeu încununat 
cap al prealuminatului domnului și al nostru de 
obște de mult bine făcător, Io Costandin Basarab 
voevod și să-l blagoslovească dintru înălțimea 
lăcașului său, ca pe Avraam, înmulțindu-i 
semințiia din neam în neam și să-l păzească cu 
întreagă sănătate și cu lină pace, până la adânci 
bătrânâţe la preaînălțat scaunul măriei-sale, 
dimpreună cu toată luminată casa măriei-sale. 
Mâna cea tare și puternică şi braţul cel înalt al 
preaînălțatului Dumnezeu să supue pre toți 
vrăjmașii cei văzuţi și nevăzuţ podnojie 
picioarilor măriei-sale; și să vă întărească și pe 
dumneavoastră, de la mic până la mare, 


împreună cu toţi ai dumneavoastră, întru 
credinţa cea bună și dreaptă, întru cunoștința 
adevărului și întru nădejdea vieţii cei de veci, 
car€ iaste făgăduită de nemincinosul Dumnezeu 
mai nainte de vremile vecilor, aleşilor lui și să 
vă povăţuiască la tot lucrul cel bun și de folos, 
spre plăcârea lui, ferindu-vă în toată vremia și 
în tot ceasul și în tot locul, de vicleșugurile 
diiavolului să vă îngrădească cu sfinţii îngerii 
săi și să vă înarmâze cu arma dreptăţii și să vă 
dăruiască pacea lui cea ce covârșaște toată 
mintea, ca să petrâceţ viiață cinstit şi curată, cu 
pace și cu sănătate; să păzească inimile voastre 
şi gândurile voastre în Hristos Iisus, după cum 
zice Pavel, ca să faceţ câte sunt adevărate, câte 
sunt cinstite, câte sunt drepte, câte sunt curate, 
câte sunt iubite, câte sunt cu nume și lăudate, 
cu rugăciunile și cu blagosloveniia 
preasfințiților arhierei și întru Hristos iubit frat 
şi de-a tocma slujitori. Și după petrecaniia vieţii 
aceștiia să ne învrednicească pre noi [pre noi] 
pre tot Dumnezeul cel milostiv la împărăţiia 
ceriului, ca să auzim fieştecarele din noi glasul 
acela: Slugă bună și credincioasă, preste puţin ai 
fost credincios pre mai multe te voiu pune. Intră 
întru bucuriia Domnului. 


Luna lui avgust, 6. Cazanie la 
Preobrajeniia Domnului 


Luat-au lisus pre Petru şi pre Iacov și pre 
Ioann, fratele lui și i-au suit pre dânșii într-un 
munte înalt deosebi și s-au schimbat faţa 
înaintea lor. 

Cuvintele acestea sunt ale sfintei Evanghelii, 
dintru carele avem să înţelegem de preaslăvita 
schimbarea féții a domnului nostru Iisus Hristos, 
ce s-au făcut în muntele Thavorului. Că vrând 
ca să arate mărirea sa ucenicilor săi și noao, mai 
nainte cu puţinel, zice Evanghelia cum că 
umblând Iisus în părţile Chesariei lui Filip, 
întreba pre ucenicii săi zicând: Cine îmi zic mie 
oamenii a fi? Iar Petru apostolul din 
descoperirea părintelui ceresc dintre toate 
c6lelalte vorbe ale ucenicilor i-au zis cum că 
iaste fiiul lui Dumnezeu celui viu și cu acest 
mijloc descoperind tuturor mărirea sa cea mare, 


ocara patimii sale ucenicilor săi celor întăriți 
întru această credință o au arătat zicând că i să 
cade lui a mérge în Ierusalim și multe a păţi de 
la bătrâni și de la arhierei și de la cărturari și 
a să omori și a treia zi a înviia din morţi. 

Care cuvinte auzindu-le Petru și fiind încă cu 
conoștinţa trupească și necunoscând mărirea ce 
era să vie dintru ocara patimilor, s-au nevoit ca 
să întoarcă pre Domnul de la acest gând, zicând: 
Departe de tine, Doamne, să nu-ţ fie ţie acestia. 
Căruia Domnul îi zise: Du-te denapoia mea, 
satano. Sminteală-mi ești, că nu gândești cele ce 
sunt ale lui Dumnezeu, ci cele omeneşti. Cu care 
cuvinte dojăniia Domnul gândul cel trupesc ce 
era înrădacinat cu greșala păcatului celui de 
obște, în mintea oamenilor și zice cum că-i iaste 
sminteală, nu ca doară ar păţi el sminteală ci 
pentru că cu acâle cuvinte îl opriia pre el Petru 
de la lucrarea mântuirii noastre, dintru care 
cuvinte putem cunoaște dragostea cea fierbinte 
a lui Dumnezeu care are cătră neamul omenesc, 
că pentru fierbinţeala dragostei aceștiia ș-au 
schimbat fața înaintea ucenicilor, pentru ca să-i 
întărească pre dânșii mai mult în credinţă şi să 
nu să smintească văzând pre dascălul lor 
pătimind pre cruce. 


Drept aceia lasă astăz de străluceşte întru 
dânsul lumina aceia a măririi, care lumină va 
străluci și în trupurile sfinţilor lui, când vor lua 
cununa cea desăvârșit a bucuriei lor, întru care 
lumină toată făptura omenească, cea din afară, 
atâta s-au schimbat cât obrazul lui străluciia ca 
soarele și veșmintele lui era albe ca zăpada. Iară 
asămânarea aceasta a obrazului cu soarele și a 
veşmintelor cu zăpada, nu doară pentru aceia să 
asămânează cum că nu ar fi strălucit obrazul lui 
decât soarele, sau veșmintele lui nu ar fi fost 
mai albe decât zăpada, ci pentru că aici, în 
lume, nu avem noi alt nimic mai strălucitor și 
mai luminat decât soarele sau mai alb decât 
zăpada. Că pentru trupurile sfinţilor însuș 
Domnul zice la 13 capete ale lui Mathei, că vor 
străluci ca soarele întru împărăţiia părintelui lor 
(carii sunt pre lângă Hristos ca niște stéle) carii 
iau lumina lor de la acest soare al dreptăţii, că 
de asemenează Hristos pre lângă toţ sfinţii lui ca 
un soare pre lângă stele, şi de vor străluci sfinții 
ca soarele, cu cât mai vârtos va străluci soarile 
acesta al dreptăţii. Şi lumina aceasta, ochii cei 
slabi ai ucenicilor nu-i smintiia, ci mai vârtos, 
cu o bucurie oarecare, dumnezeiasca, îi veseliia. 
Și nu numai lumina aceasta străluciia în obrazul 


lui Hristos, ce și o frumuseţe oarecare și 
podoabă nespusă să arăta întru dânsul, atâta cât 
de s-ar aduna într-un loc toată frumoséția și 
toată podoaba și cea pământească și cea 
cerească, nici într-un chip n-ar putea ca să 
veselească ochii și inimile celor ce ar privi spre 
dânsa, precum au veselit lumina acâia ochii 
ucenicilor lui Hristos. 

Și această bucurie, preste fire a ucenicilor lui 
Hristos nu din strălucirea luminii, ci mai mult 
din luminata frumosâţe a mântuitorului să 
făcea, pentru care lucru putem cunoaște 
bunătatea și dragostea lui cea mare că, cu 
această mărire putea totdeauna să strălucească, 
iar el din buna voia sa pentru noi au închis 
razile strălucirii sale, ca să poată răbda durori 
amară pentru noi și pentru păcatele noastre, ca 
să poată face răsplătire mărirei cei dumnezeești. 

Deci cine va fi acela carele va socoti acestia și 
nu să va aprinde cu totul de dragostia 
mântuitoriului acestuia? Și cine nu să va 
minuna de putârea lui cea nespusă care 
totdeauna ar fi putut ca să strălucească cu 
această mărire? Și cine nu va iubi o bunătate ca 
aceasta, pentru care (0, minune!) au gonit de la 
sine o mărire ca aceasta, ca să poată săvârși 


mântuirea noastră? Că mai mare minune au fost 
a închide o mărire ca aceasta, strălucitoare 
decât a străluci cu dânsa de-a pururea. Și nu 
numai singură mărirea lui Hristos veseliia ochii 
ucenicilor, ce și a lui Moisi < şi > a lui Ilie, 
carii, împreună cu Domnul să arătase a fi 
cuprinși de lumina și de mărirea aceia. Că 
precum nu era slobod înaintea împăratului 
Artaxerx a întra cineva îmbrăcat în sac, aşa nu 
s-au cuvenit nici înaintea împăratului celui 
vecinic a sta slugile lui, fără numai a fi îmbrăcat 
în lumină și în strălucire; că aceștia era din toți 
părinţii legii vechi mai aleș și mai mari; că unul 
era nomothetis, adecă puitoriu de lege, iară 
celalalt era zilotis, adecă întăritori aceștii legi. 
Și pre aceştea au vrut Domnul să se arate cu 
dânsul, pentru ca din l6ge și din proroci să ia 
mărturisire omenirea lui. 

Oare ce gură ar putea grăi, ca să adevereze 
cu ce bucurie și veselie s-au umplut acei doi 
luminaţi proroci, când pre Domnul și 
mântuitoriul lor, de carele multe prorocise, nu 
numai în trup, ci și în mărire și în strălucire 
îmbrăcat l-au văzut? Că de vreme ce s-au 
învrednicit aceștea a-l vedea și a-l auzi pre 
domnul lisus, de care ei de mult doriia ca să-l 


vază și nu numai ei ce și toate neamurile, cu ce 
gură va putea neștine să grăiască cu adevărat 
bucuriia lor și mai vârtos că dintr-atâţea părinți 
şi proroci ai legii vechi, numai ei s-au 
învrednicit a vedea o mărire ca aceasta? Și de s- 
au bucurat Simeon bătrânul atâta, văzând pre 
mântuitoriul Hristos, numai în scutece mișcând, 
cât moartea care alt lucru mai groaznic nu 
poate fi, cu ochii vâseli o priviia, dară aceştea 
carii pre acestaș domnu întru mărire strălucind 
l-au văzut, ce vor fi făcut și cu ce bucurie să vor 
fi bucurat și cu ce veselie să vor fi veselit? Încă 
şi sufletele acelia care era închise în sânul lui 
Avraam, întorcându-se Moisi și spuindu-le lor 
c6lia ce au văzut, cunoscându-ș ei a fi aproape 
zioa mântuirii și a răscumpărării lor, cu ce 
dragoste vor fi așteptat? 

Iară de vreme ce acâştia toate sunt puse peste 
înțelegere, cu o tăcâre oarecarâ, blândă și cu o 
dragoste, cu credinţă trebue să le cinstim și să le 
mărim. Cuvios şi trebuincios lucru socotesc a fi, 
ca să ştim la această preaslăvită mărire, acești 
luminaţ proroci, ce cuvinte vor fi vorbit cu 
Domnul? Că înălțimea feţelor, înălţat lucru, 
oarece întreba și veseliia măririi, vesel oarece și 
frumos lucru poftiia. Că așa vedem ce să face și 


la mésele și ospéțele celor mari, că sunt toate 
voioase și vesele, mâncările, băuturile, vorbele, 
jocurile şi cântările: nimic nu iaste de jale sau 
de întristăciune, ci toate de bucurie și de 
desfătare. 

Cine iaste, dară, acela acum, carele să poată 
spune mărirea zilii aceștiia, desăvârșit și precum 
să cade? Că tot ce au fost mai slăvit în légia 
veche și în cea noao, în ceriu și pre pământ, la 
arătare a eşit, căci acolo au fost mai marii 
prorocilor, ai legii vechi și mai marii apostolilor 
ai legii noao; din ceriu sfânta troiță s-au vădit și 
de pre pământ preasfânta omenire a lui Hristos 
s-au arătat. Şi la această veselie, mare și 
preaslăvită, mai mult decât trei apostoli, carii 
au fost mai iubiţ, n-au fost chemați. 

Să vedem dară și vorba cea de veselie ce au 
fost. Vorbiia, zice Luca, la 9 capete pentru 
patimile Domnului, carele era să le împlinească 
în Ierusalim; adecă vorbia pentru patime, 
pentru moarte, pentru îngropare, pentru cruce, 
pentru legături, pentru scuipări, pentru palme, 
pentru ocări și pentru bătăile, carele era ca să le 
împlinească în Ierusalim. Deci, dară, au acestia 
sunt cuvintele c6le mari și de veselie, carele să 
cuveniia să se grăiască la o veselie ca aceasta? 


Acest fel de vorbă era să se amestece la o 
bucurie ca aceasta? 

Tocma aceasta iaste, că nu trebuie socotită 
această vorbă, după socoteala lui Petru, 
pământeşte, ci după socoteala lui Hristos, care 
au urât céle pământești înaintea căruia nimic 
mai vrednic nu era decât pentru mărirea lui a 
răbda patemi și ocări; că mai marele 
judecătoriul lumii, Dumnezeu, pentru ca să 
slobozească neamul omenesc, din robiia 
diavolului, acest preţ de răscumpărare mai 
vârtos au pohtit de la răscumpărătoriul 
neamului omenesc, ca să jărtvească el pentru 
om, cu moarte amară și plină de ocări, care dar 
şi jărtvă atât au fost de iubită înaintea lui, cât 
pentru această jărtvă au ertat toate greșalele din 
toț vecii cei trecuţi şi ușile ceriului, cele până 
atunce încuiate celor răscumpăraţ, le-au deșchis 
şi lumea au întors-o întru mila sa cea veche. Că 
mai mult l-au îmblânzit și l-au milostivit această 
jărtvă singură, decât precum îl mâniiase 
răutăţile și făr-legile tuturor oamenilor dintru 
care putem cunoaște și putem înţelege că vorba 
aceasta au fost foarte vrednică unii măriri ca 
aceia. Că ce lucru iaste mai iubit robului, decât 
slobozirea lui? Și ce iaste mai drag streinului, 


decât întoarcerea la moşiia sa? 

Fiind, drept aceia, înstreinaţi Moisi și Ilie de 
atâta vreme de moșşiia lor de care foarte doriia, 
ce ar fi putut grăi mai cu dragoste și mai cu 
dulceaţă, decât pentru moartea preotului acestui 
mare, pentru care moarte să da streinilor 
întoarcere la moșiia lor? Așijderea și Domnul, ce 
fel de vorbă ar fi avut mai iubită, decât vorba 
mântuirii și a răscumpărării lumii? Că atâta 
doriia de păharul acesta a-l bea, cât acea puţină 
vreme ce mai era să treacă până a-l bea, îi părea 
că sunt mii de ani. Căci cu setia acestui păhar să 
lucra mântuirea sufletelor omenești, 
răscumpărarea lumii, stricarea puterii 
diavolului, înmulțirea credinţii, ertăciunea 
păcatelor şi slobozirea sufletelor. Și atâta să 
bucura de acâstia cât în locul bucuriei ce era 
înaintea lui, răbda crucea de-l munciia și bătăile 
de-l căzniia și spinii de-l încrunta și durorile 
sufletului de-l chinuia, de care chinuri asuda 
sudorile cele crunte, negândind nimica de 
rușine. Că de au părut lui Iacov puţin 7 ani a 
sluji pentru Rahila, logodnica lui, de dragostea 
ce avea cătră dânsa, dară unui iubitoriu mare ca 
acesta, cum nu i-ar fi părut puţine muncile și 
caznele, cu care iubita lui logodnică o 


răscumpăra și o curăţiia pre dânsa cu scăldarea 
neprețuitului său sânge și foarte frumoasă, fărde 
nici o hulă și întinăciune o făcea. 

Drept aceia nu i-au putut fi mai iubit și mai 
dulce decât a vorbi de lucrul acela, de carele el 
mult înseta. Cunoască, dară, acum fieștecarele 
dintru noi pohta cea nespusă, bunătatea cea 
negrăită, mila cea bogată și dragostea cea 
desăvârșit a iubitoriului de oameni Dumnezeu, 
cu câtă sâte au priimit (nu pentru sine, ci pentru 
noi, viermii cei lepădaţ) atâtea ostenâle, durori, 
patime și moarte. 

Dară noi, acum, căci să nu priimim pentru 
dragostea lui și pentru binele ce ne-au făcut 
vreo scârbă, măcar cât de mică? Însă vorbindu- 
se acâstia și gătindu-se Moisi și Ilie ca să ducă, 
iară Petru ca să nu să lipsească de o frumosâţe și 
de o dulceaţă strălucitoare ca aceasta, zise: 
Doamne, bine iaste noao a fi aici; de vei vrea, să 
facem trei colibi, ţie una și lui Moisi una și una 
lui Ilie, neștiind ce zice; că nici un lucru lumesc 
nu-ș aducea aminte, nici de mâncare, nici de 
băutură, nici de viiaţă, nici de moarte, ci toate 
lucrurile, încă și de sine uitându-ș fiind ca și un 
beat de dragostea acei frumoseţi, numai de 
aceia înseta, numai aceia poftiia și numai întru 


aceia a petrece de pururea să nevoia. Iară încăși 
luând seama vorbei și a poftei lui Petru o aflăm 
să fie supusă voii dumnezeești; că au zis: de vei 
vrea, să facem aici trei colibi, adecă de vei 
nărăvi. 

După aceasta zice: Că încă grăind el, iată nor 
luminat umbri pre ei și iată glas din nor grăind: 
Acesta iaste fiiul mieu cel iubit, întru carele 
bine am voit, pre acesta-l ascultaţ. Şi tot cela ce 
pofteștâ ca să placă mie, prin credință și prin 
dragoste să fie una cu dânsul; că așa, cu dânsul 
şi printr-însul să fie plăcut mie. Și pre acesta 
ascultaţ, că va deșchide voao cale de mântuire 
şi cu crucea va face voao scară spre împărăţia 
ceriului. Pre acesta ascultaţ, că el iaste calea și 
viaţa și dreptatea, el iaste cuvântul mieu şi 
înțelepciunea mea; pre dânsul, drept aceia, 
ascultați, iară nu pre lume, nici înșălăciunile 
şarpelui celui de demult, nici îndămnurile 
trupului, nici cuvintele fariseului, socotind 
strălucirea și mărirea luminii care era întru 
dânsul și în Moisi și în Ilie și alte minuni, toate 
câte aţ văzut în loc de mărturie. 

Și iarăș zice că, auzind ucenicii, căzură pre 
fața lor şi să temură foarte. De au adus cuvântul 
acest dulce şi mângâitoriu al lui Dumnezeu 


atâta frică, dară groaza judecătoriului ce va 
face? De îngrozeşte așa îndemânarea a ţinea 
légia, dară când va lua seama pentru lenevire 
celor ce n-au împlinit légia ce va lucra? Și oare 
pentru ce la o veselie ca aceasta, întru care vrea 
să arate Domnul mărirea și frumoséția sa, au 
adus ucenicilor săi frica aceasta? Cu adevărat 
nu iaste alta fără numai ca să ne înveţe pre noi 
acâia ce iaste scris la al doilea Psalom: Slujiţ 
Domnului cu frică și vă bucurati lui cu 
cutremur. Că să cuvine omului a să bucura de o 
bunătate mare și a să téme și a să cutremura de 
o mărire mare. 

Cuvâindu-se, drept aceia acâstia amândoao 
lui Dumnezeu de-a pururea întru toate laudele 
şi măririle lui, trebuiaște să le avem și să cerem 
ajutoriul și mila lui cea bogată. Că fără de mila 
lui nimic spre mântuirea sufletelor noastre nu 
vom putea face; că însuș cu nemincioasa gura 
lui zice: Fără de mine nimic nu puteţ să faceţ. Şi 
de vreme ce fără dânsul nu putem nimica, iară 
lui trebuie să-i zicem cu căldură, dintru adâncul 
inimii, să ne miluiască după marea mila sa şi 
după mulțimea îndurărilor sale și să ne 
descopere ochii sufletului și ai trupului, ca să 
putem pricepe minunile sale; să scoată din 


trupurile noastre, câste de carne, inimile cele de 
piatră și să ne dea inimă de trup ca să ne temem 
de dânsul și să ne rușim de poruncile lui. Să ne 
lumineze inimile noastre ca și ale apostolilor, să 
ne întărească de pururea asupra vrăjmașilor 
noștri celor văzuţi și nevăzuţi, să ne îndreptâze 
pre calea poruncilor sale și să ne dea sfârșit bun, 
ca de pururea să fie mărit și proslăvit în vecii 
vecilor. Amin. 


Cazanie la Adormirea 
preasfintei Născătoarei de 
Dumnezeu 


Pohta și dragostea ce văz la această 
cinstită și sfântă adunare mă îndeamnă și 
neștiind a vorbi, măcar că vorba mea nu iaste 
vrednică niciodată ca să îndulcească cu vreun 
mijloc auzirile ascultătorilor, iar încăș domnul 
Hristos, carele au săturat cu 5 pâini 5.000 de 
suflete şi au îndreptat sărăciia și neputința 
ucenicilor lui cu bogăţiia darului său, acelaș și 
înaintea dragostei voastre, prin mijlocul 
vorbelor mâle cele neritoricite va întinde masă 
duhovnicească. 

De multe ori au stătut în socoteala mea, că 
doară aș putea afla ceva nou să zic întru cinstea 
şi lauda preasfintei Născătoarei de Dumnezeu și 
pururea fecioarei Mariei, dară n-am putut afla 
nimica. Nu doară că nu sunt cuvinte multe și de 


multe feliuri de vorbe a să grăi întru lauda 
mărirei ei, ci pentru că fiind mintea mea 
turburată de norul neștiinţii și mai vârtos 
întunecată de socoteala dumnezeeştilor și 
prealuminatelor ei daruri, îmi înfruntez şi-mi 
ticăloșesc nevredniciia și neștiința învăţăturii 
mâle. Că de vreme ce cei învăţaţi și pedepsit 
întru bunătăţ stau de să miră de mărirea ei, 
dară eu, cel neînvăţat și departe de toate 
bunătăţile, ce voiu face? 

Drept aceia dară, îmi caut și fărde voia 
mea a conteni de a mai iscodi să aflu înălțimea 
fecioriei ei, întru care acu anevoe să sue 
gândurile omenești și adâncimea darurilor ei, 
carele nu să pot vedea lesne nici cu ochii 
îngerești, ci numai cu acel tituluş ce i s-au dat 
mai nainte de toț vecii de la părintele cel fără 
de început și vecinicul Dumnezeu, prin mijlocul 
îngerului Gavriil. Acela și eu cu cucerie și cu 
multă frică îl voi zice, întru lauda și cinstea ei: 
Bucură-te céia ce ești plină de dar, Domnul e cu 
tine. Că mai mare și mai lăudat și mai cinstit 
tituluș decât acesta nu s-au dat din vâci, 
nimănui, nici să va da până în veci, fără numai 
ei; că au aflat har înaintea lui Dumnezeu, care 
n-au aflat alta niciodată, după cum i-au zis 


îngerul. Iară de să va afla și vreun (periergos), 
adecă prepuitoriu să zică cum că acâste cuvinte, 
de nu cu acest mijloc, iar într-alt chip s-au zis și 
la alţii, precum să véde în multe locuri ale 
sfintei Scripturi, că întâi la al patrulea cap al 
Facerii zice pentru Avel: Că căută Dumnezeu 
asupra lui și asupra darurilor lui; pentru Enoh: 
Și fu, zice, bine plăcut lui Dumnezeu și nu să 
afla pentru că l-au mutat pre dânsul; pentru 
Noe: Că au aflat har înaintea domnului 
Dumnezeu și-l păzi de potop; pentru Avraam: 
Că crezu, zice, pre Dumnezeu și i să socoti lui 
întru dreptate și-l făcu părinte a multe neamuri; 
pentru Iosif: Că era Domnul cu dânsul și vărsă 
asupră-i milă și-i dâde lui har; pentru Moisi, că 
i-au zis: Și cuvântul acesta carele ai zis tu ţi-l 
voiu face pentru că ai aflat har înaintea mea și 
te ştiu decât pre toți; pentru David, că i-au zis: 
Aflat-am om după pofta inimii mele, pre fiul lui 
Iese, carele va împlini toate cererile mele. 

Și pentru ca să nu mai lungesc cu vorba, 
tuturor prorocilor și tuturor sfinților și celor mai 
nainte de l6ge și celor după lége li s-au zis 
cuvinte de bucurie, prin mijlocul îngerilor și li s- 
au dat de la Dumnezeu dar și milă, însă 
acoperit. 


Iară sfintei Fecioarei s-au dat cuvântul 
bucuriei ceii adevărate, care iaste mai presus 
decât toată mintea, în slavă și în cinste mai 
veselitoare, covârșind pre toți cu darul și cu 
mila Bucură-te câia ce eşti plină de dar. Domnul 
e cu tine. Şi nu numai pentru bucuriia aceasta 
ce i s-au dat să fericeşte de toate neamurile, ce 
şi pentru numele ei cel preacinstit ce i s-au 
dăruit, de să numește Mariam. Că precum iaste 
numele Fiiului ei mai presus decât toate 
numele, după cum zice fericitul Pavel: Şi i-au 
dăruit lui nume care iaste preste tot numele, așa 
şi numele ei iaste preste tot numele, după al lui 
lisus. 

Și precum întru numele lui lisus să pleacă 
tot genunchiul celor cerești și celor pământești 
şi celor de supt bezne, așa iaste și ia, mai 
cinstită în cer decât heruvimii și mai slăvită fără 
de asămânare decât serafimii și pre pământ mai 
închinată și mai fericită ca o împărăteasă a 
lumii, de toţ credincioşii pământului și supt 
bezne mai strașnică și mai înfricoșată asupra 
dracilor decât toți sfinţii; întru care nume 
Mariam, după a mea proastă socoteală, 
înțelegem cum că cuprinde în sine trei lucruri: 
una pentru că fiind numele acesta de trei 


(silaves), adecă de trei înjugări, să înțelege cum 
că au născut o fată a sfintei trooiţe, pre Fiiul și 
cuvântul lui Dumnezeu; a dooa că are fieștecare 
înjugare câte 2 slove şi să înțelege cele doao firi 
ale lui Hristos, adecă cea dumnezeiască și cea 
omenească; a treia că sunt 6 slove de toate într- 
acest nume, cu carele înțelegem câle 6 taini 
mari și preste fire, adecă blagovâștenia, 
nașterea, botezul, moartea pre cruce, înviiarea 
şi înălțarea la ceriu. Cu blagovâștenia s-au 
descoperit taina cea mai nainte de toț vâcii 
ascunsă; cu naşterea s-au împăcat ceriul cu 
pământul, adecă Dumnezeu cu omul; cu botezul 
ne-am îmbrăcat cu haina nestricăriunii; cu 
moartea ni s-au dat viaţa; cu înviiarea ni s-au 
dat bucuriia și cu înălțarea la ceriu, șăderia de-a 
dreapta lui Dumnezeu, Tatăl. 

Așijderea și în cuvintele cele de bucurie ce 
i-au zis îngerul: Bucură-te ceia ce ești plină de 
dar, Domnul e cu tine, iar înţel6gem numele 
preasfintei troițe. Că în cuvântul ce zice: 
bucură-te, să înţelâge Fiiul, că el iaste toată 
bucuriia lumii; în cuvântul ce zice: plină de dar, 
să înțelege Duhul Sfânt, prin care să dau toate 
darurile și în cuvântul cel ce zice: Domnul e cu 
tine, să înţelâge Tatăl, că el iaste Domnul a 


toate, văzutelor și nevăzutelor. 

Dumnezeu însă, carele numai cu un cuvânt 
au făcut și au zidit toate lucrurile céle văzute și 
nevăzute, poate cu adevărat, cu cea desăvârșit a 
lui preputernicie, să facă stâle mai luminoase 
decât ac6stea ce strălucesc pre ceriu și lună mai 
iscusită decât aceasta ce ne povăţuiaște noaptea 
şi soare mai strălucitoriu și mai luminat decât 
acesta, carele stinge cu lumina lui toate 
celialalte lumini și ceriuri mai mari și mai largi 
în rotocolime și păsări mai cu dulce glasuri și 
flori mai cu multe mirosuri și copaci mai nalți și 
mai roditori și vânturi mai sănătoase și 
văzduhuri mai de folos și hiară mai multe la 
număr și mai de multe feliuri și mai multe lumi 
decât aceasta ce lăcuim poate să zidească în 
mărime și în meșterșug mai minunate; iară o 
zidire care să covârșască în vrednicie pre Maica 
lui Dumnezeu nu va putea să facă niciodată, 
măcar că iaste preaputernic. Pentru că precum 
nu iaste cu putinţă nu zic să socotească, ce nici 
cu mintea să gândească neștine o ființă mai 
cuvioasă și mai naltă decât dumnezeirea, așa 
nici o zidire mai covârșitoare decât acâia ce au 
născut pre un Dumnezeu carele s-au făcut om. 
Că pre dânsa o au ales Dumnezeu, mai înainte 


decât toată zidirea, pentru ca să-i fie lăcaș 
vecinic, după cum grăiaşte David: Aceasta iaste 
odihna mea în vecii vecilor și într-însa voiu 
lăcui, pentru că o am ales. 

Aleasă iaste, cu adevărat, ca soarele, 
pentru că iaste încununată cu toate razele 
darurilor dumnezeeşti și strălucéşte mai vârtos 
între cellalte lumini ale ceriului. 

Aleasă iaste și frumoasă ca luna, pentru că 
cu lumina sfinţeniei stinge câl€lalte stele și 
pentru marea și minunata strălucire de toate 
şireagurile stelelor celor de taină să cinstâște, ca 
o împărăteasă. 

Aleasă iaste ca revărsatul zorilor, pentru că 
ia au gonit noaptea şi toată întunerecimea 
păcatului și au adus în lume zioa cea purtătoare 
de viață. 

Aleasă iaste, că iaste izvor carele cu 
curgerile cereștilor bunătăţ adapă sfânta 
biserică și tot sufletul creștinesc. 

Aleasă iaste, că iaste chiparos carele cu 
nălțimea covârșaște ceriurile și pentru mirosul 
cel din fire s-au arătat departe de toată 
stricăciunea. 

Aleasă iaste, că iaste crin, că măcar de au 
şi născut între mărăcinii nenorocirii ceii de 


obște, iar nu ș-au pierdut niciodată podoaba 
albiciunii. 

Aleasă iaste că iaste nor carele n-au ispitit 
nici o greime a păcatului. 

Aleasă iaste, pentrucă iaste fecioară mai 
nainte de naștere, fecioară în naștere, fecioară și 
după naştere și iaste o adâncime neprecepută a 
bunătăţilor şi o icoană însufleţită a frumoseţilor 
celor cereşti. Iaste o grădină încuiată dintru car6 
au eșit floarea cea neveștejită și fântână 
pecetluită, dintru carâ au curs izvorul vieţii, 
Hristos. 

Pre aceasta au văzut-o Moisi în muntele 
Sinaei, ca un rug aprins și nu ardea. 

Pre aceasta au văzut-o Aaron, ca un toiag 
înflorit și plin de roadă. 

Pre aceasta au văzut-o Iacov, ca o scară 
întărită, din pământ până în ceriu și îngerii lui 
Dumnezeu să suiia și să pogorâia pre dânsa. 

Pre aceasta o au văzut-o lezechiil ca o ușă 
încuiată, prin care nimenea n-au trecut. 

Pre aceasta o au văzutu-o Ghedeon, ca o 
lână, Avvacum ca o dumbravă umbroasă, Daniil 
ca un munte și Solomon ca un pat. 

Aceasta astăzi să mută de pre pământ la 
ceriu; lasă întristăciunea și să duce la bucurie, 


lasă câle de jos și priimeşte céle de sus; lasă câle 
stricăcioase și câștigă cele nemuritoare și 
vecinice. Astăzi îș dă preasfânt sufletul ei în 
mâinile Fiiului ei și cu cântări îngerești și 
apostolești să petrâce cinstit trupul ei în satul 
Ghethsimani, spre îngropare. 

Astăzi ceriul întinde sânurile sale și 
priimeşte pre ceia ce au născut pre cela ce nu-l 
încape toată zidire. 

Astăzi să minunează toate puterile cerești, 
zicând una cătră alta: cine iaste aceasta ce să 
sue din pustiiu, adecă de pre pământ, la ceriu? 
Cine iaste aceasta carâ să ivește ca zorile, 
frumoasă ca luna și aleasă, ca soarile? Cine iaste 
aceasta ce să sue de pre pământ în ceriu, albită, 
înflorită, întru car€ hulă nu iaste? Rădicaţ 
porţile voastre, zic cetele céle îngerești, una 
cătră alta și cu cântări de laudă priimiţ pre 
împărăteasa ceriului și a pământului, care vine, 
să lăcuiască den a dreapta împăratului 
Dumnezeu, cu îmbrăcăminte cu aur îmbrăcată, 
împistrită, după cum zice David, căci aceasta 
iaste céia ce au împăcat ceriul cu pământul și 
pre Dumnezeu cu omul. Aceasta iaste bucuriia 
celor drepți și nădejdia celor păcătoşi. 

Pre aceasta, dară și noi, cu toţii trebue cu 


dragoste, cu cucerie, cu inimă curată și cu 
cântări de laudă să o cântăm și să o lăudăm, ca 
pre o Maică a lui Dumnezeu și cu bucurie 
sufletească să prăznuim adormirea ei. Ce, o 
Maică Fecioară, acest norod ce stă înaintea 
măririi-tale, văzând înălțimea curăţeniei tale și 
cunoscându-ș ei nevredniciia și smereniia lor, 
nu îndrăznesc, fără de mijlocitoriu ca să-ț aducă 
căzuta închinăciune și mulțemită, pentru 
multele faceri de bine și să se roage ca să te 
milostivești asupra lor. Pentru acâia eu, 
nevrednicul și mult păcătosul robul tău, fiindu- 
le tată sufletesc, rânduit de Fiiul tău, prin 
mijlocul mieu să roagă cu toţii, cu căldură, 
dintru adâncul inimii zicând: stăpână de 
Dumnezeu născătoare, împărăteasa ceriului şi a 
pământului, cinstea și slava creştinilor, ceia ce 
ești mai naltă decât ceriurile și mai curată decât 
soarele. Fecioară prealăudată, nădejdia celor 
păcătoși și liniștea celor bătuţi de valurile 
păcatelor, caută asupra norodului tău, vezi 
moştenirea ta, nu ne lăsa pre noi, păcătoşii, ci 
ne păziaște şi ne mântuiaște de vicleșugurile 
diiavolului, că ne-au împresurat scârbele, 
nevoile, răotăţile și necazurile. Dă-ne mână de 
ajutoriu, Fecioară, că perim. Nu te îndura de 


noi, că pre tine te avem ajutătoare şi la tine 
nădăjduim, ca cu rugăciunile tale cele 
preaputernice și nebiruite, să îmblânzești, pre 
Fiiul tău asupra noastră, ca să-ș întoarcă mila sa 
cea bogată spre noi; și încăș roagă cu căldură, 
ca să dea putere dintru înălțimea lăcașului său 
şi prealuminatului nostru domn, pre carele 
proniia sa l-au ales și l-au pus preste acest 
norod, ca să poată chivernisi cu înţelepciune 
întreagă turma ce i s-au încredinţat, în mulți ani 
luminat, cu fericită sănătate și să o apere de 
lupii cei văzuţ și nevăzuţ. Să păzească și toată 
cinstita această boerime de toate primejdiile și 
de toate viicleșugurile vicleanului și să le dea 
dragoste, uniciune, spor și ajutoriu întru toate; 
şi să ne învrednicească pre toț de obște ca să 
petrecem toată viiața noastră cinstită, curată și 
fără de prihană, ca cu o gură și cu o inimă pre 
dânsul de pururea să-l mărim și ţie să zicem: 
Bucură-te ceia ce ești plină de dar, Domnul e cu 
tine. 


La Dumineca Vameșului, 
cuvânt de învăţătură 


Pohta cea mare şi dragostea cea curată, iar 
mai vârtos să zic, datoriia cea părințească ce am 
cătră dragostea voastră m-au îndemnat astăzi de 
am venit aici, pentru ca să vă cercetăm 
sufleteşte, de vreme ce m-au rânduit Dumnezeu 
ca pre un nevrednic să vă fiu păstor și părinte 
sufletesc și învăţătoriu la lucrurile céle ce ar fi 
spre folosul mântuinţii sufletelor voastre. Pentru 
care lucru aveţ datorie cu toţii, de la mic până 
la mare, să mă ascultaţ la céle ce vă învăţ de 
bine și de folos, că acea ascultare nu o facet 
mie, ci lui Hristos, după cum zice la 10 capete 
ale Lucăi: Cel ce ascultă pre voi, pre mine 
ascultă şi cel ce să leapădă de voi, de mine să 
leapădă. Așijderea și fericitul Pavel zice la 13 
capete cătră ovrei: Fraţilor, plecaţi-vă 
învăţătorilor voştri și vă cuceriț lor că 


priveghiază pentru sufletele voastre, ca cum ar 
fi să dea cuvânt, ca cu bucurie aceasta să facă, 
iar nu suspinând, că nu iaste de folos voao 
aceasta. 

Drept aceia n-am pregetat, nici am lenevit, ca 
să nu fac datorie, după porunca stăpânului şi 
învățătorului nostru Hristos, căruia mă și rog ca 
să-m dea putere să vă pociu spune ceva de folos; 
ci vă pohtim de ascultare. 

Precum un om casnic, vrând ca să samene 
grâu curat în holda lui, pune multă nevoinţă de- 
l cérne şi-l curăţă de neghină și de altele, așa și 
sfinții părinţii noștri au pus multă nevoinţă de 
au cernut cu ciurul chibzuelii toată sfânta 
Scriptură și au ales ca niște grâu curat din toate 
bunătăţile câte ar putea fi aceste trei bunătăţ 
mari: credința, nădâjdia și dragostea și le-au 
sămânat în holda sfintei biserici, adecă în 
adunarea și în inima celor credincioş. Și are 
datorie fieștecare creștin a le ţinea și a le face, 
căci fără aceste trei bunătăţ nu iaste cu putință 
nici cu un mijloc să se mântuiască creștinul, 
măcar de ar zice cine ce va vrea, căci acestea 
sunt temele creștinătății. Că precum nu iaste 
cu putinţă a trăi neștine pre pământ fără de 
hrană trupească și fără de îmbrăcăminte și fără 


de somn, aşa nici fără de aceste trei bunătăţ 
carele sunt, precum am zis şi mai sus, credința, 
nădejdea și dragostea. Ce întâi voiu zice puţine 
cuvinte pentru nădejde şi pentru dragoste, apoi 
voiu zice, pre urmă și pentru credinţă, mai pre 
larg. 

Nădejdea iaste o îndrăzneală adevărată cătră 
Dumnezeu, dată în inima omului, din 
dumnezeiasca strălucire, ca să nu să 
deznădăjduiască niciodată de darul lui 
Dumnzeu, ci să fie încredinţat cum că va lua, 
prin pocăință, ertăciune păcatelor şi verice altă 
cârere, sau trecătoare, sau vecinică. Și iaste 
nădejdia de 2 feliuri: una bună și alta rea. Bună 
iaste acâia când nădăjduiaște cineva la 
Dumnezeu să se mântuiască, sau alt bine ce va 
să petreacă, că nici osteneşte, nici cheltuiaște 
nimic, cum zice David, că: Cel ce nădăjduiaşte 
spre Dumnezeu mila îl va încungiura. Rea iaste 
acâia când nădăjduiaște cineva la om să-i facă 
vreun bine, sau vreo îndemână la lucrurile câste 
trecătoare ale lumii, care nădejde iaste 
mincinoasă și deșartă, cum zice iarăș David: Nu 
vă nădăjduiţ pre boiari, pre fiii oamenilor, la 
carii nu iaste mântuire. Așijderea zice și 
Solomon: Blestemat să fie tot cel ce 


nădăjduiaște spre om. 

Dragostea încă iaste o unire a mulți într-una 
şi cale cătră Dumnezeu și vârf tuturor 
bunătăţilor, după cum o adeverează și fericitul 
Pavel la 13 capete cătră corinthâni, zicând: 
Decât credinţa și decât nădejdia iaste mai mare 
dragostea. Și iaste și aceasta de 3 f6liuri: una 
dumnezeiască, alta firească și alta pătimitoare și 
rea. Dragostea cea dumnezeiască iaste acâia ce 
zice la A dooa lege, la 6 capete: Să iubeşti pre 
domnul Dumnezeul tău i proci; iar cea firească 
iaste céia ce iubesc părinţii pre fii și fiii pre 
părinți și fieștecare pe ruda sa și pe priiatenii 
săi. lar pentru dragostea cea pătimitoare și rea, 
nu vom zice nimic, pentru căci fieștecare 
înţelept şi temătoriu de Dumnezeu o cunoaște 
că nu e bună; și pentru aceia, lipsească vorba ei 
de la mijloc, ca să nu ne spurcăm auzul. 

Credinţa iaste fiinţa celor nădăjduite şi 
lucrurilor celor ce nu să văd dovediri, după cum 
zice apostolul Pavel: Și fără de credinţă nu iaste 
cu putință nimeni să se mântuiască, precum 
vedem aceasta la toţ sfinţii și la tot drepţii cei 
mai înainte de lége și cei de după lege. Că 
pentru credinţa lor cea dreaptă au aflat har 
înaintea lui Dumnezeu și au făcut minuni mari 


şi preste fire, facând folos și lor și altora; și era 
de pururea ochii lui Dumnezeu asupra lor și cu 
urechile lui asculta rugăciunile lor, după cum 
zice David. 

Așijderea și în sfânta Evanghelie vedem, în 
bogate locuri, că cei ce mergea la domnul 
Hristos, cu credinţă, auziia din gura lui: După 
credinţa voastră să se facă voao și îndată să 
tămăduia, ver de ce boală ar fi fost. Și putem 
lua pildă și de pe vameșul acest de astăzi, ce 
pomenéşte sfânta Evanghelie, că bătându-ș 
pieptul și zicând cu credință: Doamne, fii 
milostiv mie, păcătosului să pogorî îndreptat. 

Dară noi, acum, că ne numim creștini, de pe 
ce fapte bune socotit că ne vom putea arăta 
creștinătatea și blagocestiia ce avem și să fim 
aleș şi despărțiț de neamurile ce zicem noi că 
sunt păgâni? Că de vom zice: de pe credinţă, ne 
înșălăm, că noi credinţă nu avem: că de am 
avea credință am iubi pre Dumnezeu și am păzi 
cuvintele lui și am face, după putinţă, poruncile 
lui. Că zice la Ioan, în 14 capete: De mă iubâște 
neștine, cuvântul mieu va păzi. Iar noi, în loc de 
a-l iubi și a-i păzi cuvintele îl înjurăm și-i ţinem 
cuvintele de râs și de batjocură, ca când ar fi 
niște basne. lar de mă vet întreba, în ce chip îl 


înjurăm, să vă spuiu: când înjurăm de lége pre 
cineva, pre Dumnezeu înjurăm. Că v-am spus 
mai sus, că credinţa iaste numai de un fel și tot 
oamenii cred în Dumnezeu, că Dumnezeu iaste 
liagea și făcătoriul legii; și pentru căci înjurăm 
légia, înjurăm pre Dumnezeu și pentru acéia, 
iată dară, că n-avem credinţă. 

De vom zice de pe nădiajde, că suntem aleși 
din păgâni, nici aceasta nu o avem, căci că de 
am avea credinţă, poate doară că am avea și 
nădiajde, că v-am spus mai sus că întâi iaste să 
crează neștine în Dumnezeu, apoi să 
nădăjduiască. 

De vom zice de pe dragoste, că suntem aleș 
din păgâni, nici aceia nu o avem, că zice Ioann: 
De va zice cineva că iubește pre Dumnezeu și 
pre fratele lui îl urăște, mincinos iaste; că de 
vréme ce nu iubește pre fratele lui, că-l vede, 
dar pre Dumnezeu, că nu-l vede, cumu-l va 
putea iubi? Şi iată, dară, că precum zic că 
neavând dragoste între noi și nepohtindu-ne 
binele unul altuia, după porunca lui Dumnezeu, 
n-avem nici credinţă, nici nădiajde, nici 
dragoste și suntem mai răi, să mă ertaţ, decât 
păgânii. Că zice apostolul Pavel: Limbile n-au 
lége și fac ale legii. Iară noi, având lege, facem 


tot împotriva legii şi suntem mai păcătoș decât 
toate neamurile și decât toate limbile. Şi puteţ 
cunoaște aceasta, că iaste așa cum zic, că ce 
neam înjură ca noi, de lége, de cruce, de 
cuminecătură, de morți, de comândare, de 
lumânare, de suflet, de mormânt, de colivă, de 
prescuri, de ispovedanie, de botez, de cununie și 
de toate tainele sfintei biserici și ne ocărâm și 
ne batjocorim noi înșine légia?! Cine din păgâni 
face aceasta, sau cine-ș măscăreşte légia ca noi? 
Oare nu înjurăm cu ac6stia toate pre 
Dumnezeu? Oare nu ocărâm cu acâstia 
poruncile lui? Că el singur ne-au arătat și ne-au 
învăţat aceste taini, ca prin mijlocul lor să ne 
curățim de păcate și să-l înblânzim asupra 
noastră la scârbe și la nevoi. 

Dară noi, deaca auzim pre cineva că înjură 
[în jurăminte] de câle ce am zis, în loc de a-l 
certa și a-l înfrunta, ca pre un om fărde 
socoteală, noao ne pare bine şi râdem. De sunt 
ac6stia lucruri creștinești, zică cine are 
Dumnezeu. 

Încăș, pe lângă acâstia toate, mai adaogem cu 
răutatea că pre părinţii noștri îi ocărâm și-i 
batem; pre bătrâni îi necinstim, pre domni și pre 
boieri îi blestemăm, pre arhierei nu-i ţinem intr- 


o nimica, pre călugări îi clevetim, pe preoţ îi 
ocărâm, b6sericile le ținem ca niște grajduri și 
când mârgem la dânsele, în loc de a asculta 
slujbele și a ne ruga lui Dumnezeu, să ne iarte 
păcatele, iar noi vorbim și râdem și facem cu 
ochiul, unul altuia mai rău decât pe la 
cârciume. Sărbătorile și praznicile nu le ținem, 
ca o nimica, ci atuncea facem cele mai réle, de 
bucurăm pe dracul și atunce vindem și 
cumpărăm. 

Și în scurte vorbe, ne-am abătut cu toţii din 
calea dreptăţii și împreună ne-am netrebuit, 
după cum zice David și nu suntem până întru 
unul a cunoaște și a cerca pre domnul. Căci 
fiind orbiţ de deșărtăciunile cele lumești, nu ne 
bucurăm la altceva făr numai la lucrurile 
întunâricului veacului acestuia; și suntem pornit 
cu toţii spre răutăţ, ca o roată când dă de vale și 
nu să poate opri și suntem toţ, cu totul, ca niște 
dobitoace necurate, tăvălindu-ne în răsfăciunile 
c6le spurcate și de nimica. 

Și ac6stia toate nu să trag dintr-alta, fără 
numai din necredinţa noastră; că ni s-au 
împietrit inimile întru răutăţ, ca a lui faraon și 
umblăm, ca niște cai sirepi, făr de zăbală și 
fărde rușine, până vom cădea într-o vreo 


propastie şi vom peri. Cu aceste fapte ne lăudăm 
că suntem creștini! O, vai, de capetele noastre! 
Și cu creștinătatea ce avem poate că vom fi 
socotind că numai căci ne numim creștini ne 
vom spăsi! Ba! Ci mai mare osândă vom să 
luom, de nu ne vom pocăi și de nu ne vom lăsa 
de răutăţile noastre. Că zice Hristos: Nu cei ce- 
m zic mie Doamne, Doamne, vor întra întru 
împărăţiia ceriului, ci cei ce fac voia mea. 
Spuneţi-mi, rogu-vă, că eu poate că-m voiu fi 
eștit din fire, care voe a lui Hristos facem, sau 
care poruncă ţinem? Eu nu poci cunoaște 
altceva, făr numai un nume uscat și sec, ce 
avem făr de nici o faptă bună. Și încă stăm de 
ne mirăm căci nu ne face Dumnezeu pe voia 
noastră pentru căci ne numim creștini! Ba încă 
bine că nu ne prăpădâște ca pe sodomiteni, că 
vedem depărtarea lui Dumnezeu cu ochii noștri 
şi cunoaștem că din răutăţile noastre ne vin 
atâta feliuri de boale și atâtea f6liuri de morți și 
alte nevoi și scârbe și nicidecum nu ne venim în 
fire, ca să ne părăsim de răutăţile noastre. 

Ci iată, că vă zic, iubiţilor miei și vă învăţ cu 
frica lui Dumnezeu, ca un părinte sufletesc și 
păstoriu ce vă sunt, să vă veniţ în fire și să vă 
căiți de lucrurile céle necuvioase, că Dumnezeu 


iaste milostiv şi deaca va vedea întoarcerea 
noastră și pocăinţa cea bună, ne va erta. Că zice 
prin rostul Isaiei: Întoarceţi-vă cătră mine şi mă 
voiu întoarce și eu cătră voi. 

Și vă poruncesc tuturor, cât sunteţ cu 
meșterșug și cu neguţătorii, veri de ce breaslă, 
ca de acum înainte, duminecile și sărbătorile 
cele mari ce să numesc domnești și ale Maicăi 
Precistii și a unora din sfinţii cei numiţ, să vă 
închideţ prăvăliile și nici să vindeţ, nici să 
cumpăraț nu numai de la creștini, ce nici de la 
turci, nici de la alţii, nici să lucraţ și precum zic 
să faceţ, că nefăcând să știţ bine că vă voiu 
pedepsi besericâște, cu pravila și pre dreptate, 
nefăcându-vă nici o năpaste. Şi încăș, pre carii 
să vor arăta semeți și tari de cap şi nu să vor 
supune dreptăţii și poruncii besericești îi vom 
pedepsi și cu domniia. 

Și nimeni să nu socotească, din voi, și să zică 
în inima lui: dară ce treabă are vlădica cu noi, 
nu-ș caută vlădiciia lui, ci să amâstecă întru ale 
noastre? De n-aţ știut până acum și de n-au fost 
nimeni să vă înveţe, iată că acum veţ ști că am 
treabă cu toţ oamenii câț sunt în Tara 
Rumânească, de la mic până la mare și până la 
un copil de țâță afară din păgâni și din ceia ce 


nu sunt de o lege cu noi; căci în seama mea v-au 
dat stăpânul Hristos să vă pasc sufletește, ca pre 
niște oi cuvântătoare și de gâtul mieu spânzură 
sufletele voastre și de la mine va să vă ceară pre 
toţ, iar nu de la alţii, până când vă voiu fi 
păstoriu. 

Ci vă caută în scurte cuvinte să mă ascultat 
de veţ fi creștini și de vă țineț ai lui Hristos, că 
precum nu pot fi oile fărde păstoriu, așa nici 
norodul fărde arhiereu și verice va păsa cuiva la 
céle sufletești, alerge la mine ca la un părinte, 
că-l voiu vindeca, cu ajutoriul lui Hristos. 

Încăş poate să zică fieştecine din voi, în 
gândul său: dară noi avem nevoi gréle asupra 
noastră și nu putem să facem acâste ce zici; ci 
eu încă zic că iaste așa și crez. Numai la greul 
acela sunt și eu părtaş și într-acel jug ce trageţ 
voi, trag și eu; dară n-am putere să zic nici să 
gândesc așa, căci că precum cere împăratul 
dăjdi de la noi, așa ne câre și Dumnezeu 
credinţă și fapte bune. Că zice Hristos la 
Evanghelie: Daţ ale chesariului, chesariului și 
ale lui Dumnezeu lui Dumnezeu. Să nu socotit 
că-i va fi milă lui Dumnezeu de noi, să ne iarte 
pentru căci avem nevoi, deaca nu vom face 
după putință și poruncile lui, ce ne va băga de 


unde nu vom putea să mai eșim. Ci să lăsăm 
năravurile cele rele și obiceele cele necuvioase, 
ca doară s-ar milostivi Dumnezeu asupra 
noastră să ne iarte şi să ne chivernisească cu 
mila lui cea bogată, căruia mă și rog să 
tipărească și să pecetluiscă în inimile voastre 
ac6stia câte v-am vorbit, ca să nu le uitaţ, ci, 
după putință de pururea să le faceţ și precum 
înțelepțeşte pre cei orbi și pre cei sfărâmaţ îi 
îndreptează așa să ne înțelepțească și pre noi și 
să ne îndreptâze pre calea cea dreaptă a 
mântuinţii, ca de pururea să mărim și să 
proslăvim numele lui cel sfânt și preasfânt. 
Amin. 


Cuvânt de învăţătură la 
Streteniia Domnului nostru 
lisus Hristos 


A povesti lucruri minunate, iaste dată 
oamenilor celor învățaţ. A îndulci cu vorba 
auzurile ascultătorilor, iaste dată ritorilor. A 
descoperi taini mari și preste fire, iaste dată 
celor ce sunt desăvârșit întru bunătăţi. Iar în 
mine, neaflându-se nici unele de acestia, nu va 
putea nimeni să auză nimic de folos. 

Drept acâia, cu multă jălanie îmi ticăloșesc 
nevredniciia şi-m caut și făr de voia mea a 
tăcea, iar apoi cunoscându-mi datoria ce am și 
temându-mă ca să nu caz în osânda slugii cei 
vicl6ne, cu cuviinţă iaste, după putinţă, să 
povestesc de-a pururea lucrurile Domnului, 
căruia mă și rog, cu multă umilință, să-m 
dezlege gângăviia limbii și să-mi lumineze 
mintea, ca să poci zice puţine cuvinte întru 


slava lui cea negrăită. Ci vă pohtesc de 
ascultare. 

Cum că iaste fecioriia o bunătate mare, naltă 
şi minunată, iaste lucru dovedit și înfățișat la 
cei înţelepţi; pentru car nu sunt eu vrednic a 
grăi și a lăuda măririle ei. Iar pentru căci 
praznicul de astăzi aduce la mijloc, ca o cunună 
neveştejită, toată slava fecioriei, desăvârşit și o 
pune înaintea fiilor celor hrăniţi cu hrana cea 
sufletească, ne îndeamnă, după putinţă, a zice 
puţine cuvinte pentru dânsa. Astăzi să deșchide 
sfatul prorocilor celor dumnezeești și s&mnele 
céle închipuite ale preaslăvitei zile aceștiia, 
împreună cu sfârşitul lor, să propoveduesc 
adunării cei besericești. Astăzi, sfârșitul cel 
adevărat al sfatului celui din ceput, prin fapte 
cu mărire lumii s-au arătat. Astăzi, slava 
Domnului și-a sfintei Fecioare descoperit o 
privim. Astăzi, bucuriia cea cerească, pre care 
toate neamurile cu dragoste o aștepta, sfântul 
praznic de astăzi o dă neamului omenesc. Au 
trecut cele vechi și au înflorit cele noao, carele 
nu se mai învechesc. Nu mai stăpâneşte de pe 
acum porunca cea tare a legii, ce mila Domnului 
împărăţeşte; pre toţi îi trage la sine, cu mântuire 
şi îndelung răbdare, nici pedepsește, ca pre 


Ozan acela odinioară carele au îndrăznit de s-au 
atins de care nu era să se atingă. 

Că Dumnezeu, pre toţ chiemând la sine, frica 
nu poate să zăticnească. Strigă zicând: Venit 
după mine toț cei osteniţ și însărcinaţ. Și cine 
nu va alerga? Întru ale sale au venit Domnul, nu 
prin umbră, ci chiar și înfățișat să aduce, ca pre 
un jărtăvnic pre pământ, cu pohfală de sicriiul 
cel însufleţit, adecă de sfânta Fecioară, de care 
sicriu s-au atins vameșul și s-au îndreptat, s-au 
apropiat curva şi s-au făcut curată, s-au lipit 
bubosul și s-au tămăduit. Acest sicriiu pre 
nimeni nu uraște, pre nimeni nu gonâște, de 
nimeni nu să scârbeşte, nici să ferește a duce 
céle mântuitoare și pre nimeni nu face părtaş- 
stricăciunii, că iubitoriul de oameni, Dumnezeu, 
să odihnâște într-însa. Acâștia sunt darurile milii 
cei noao. Aceasta s-au făcut întâi supt soare 
(nou), car€ nu s-au mai făcut, nici să va mai 
face. Că acâia ce râduise Dumnezeu, pentru 
multa milostivire și îndurare ce avea cătră noi, 
au venit însuș și au împlinit pentru iubirea de 
oameni, ceia ce i să cuveniia lui. Pentru care 
lucru adevărat au răsunat dumnezeiasca 
trânbiţă, fericitul Pavel, zicând: Cele vechi au 
trecut, iată s-au făcut toate noao. 


Drept aceia, ce voiu putea cuprinde cu 
mintea mea, sau ce lucru vrednic voiu putea 
grăi asupra zilei aceștiia? Nu poci să mă întinz 
unde nu ajung, nu poci să vorbesc cele ce nu 
știu. Îm mărturisesc nevredniciia și neputinţa; 
nu îndrăznesc a mai zice nimica. Că biruiaște și 
covârşaște mai presus decât toată pricâperea 
minţii omenești graiul pomenirii și fecioriia 
sfintei Fecioarei aceștiia. Că de poate afla cineva 
mai mare și mai slăvit decât pre Dumnezeu, 
poate că doară va afla mai mare și mai cinstită 
decât pre sfânta Fecioară, care fecioară, ca alt 
ceriu gânditoriu, ţine în braţile sale pre 
făcătoriul ceriului și al pământului, pre Fiiul 
său, carele iaste născut din Tatăl mai nainte 
decât luceafărul și-l aduce astăzi la biserică, ca 
pre un cap ce iaste al bisricii, să-l închine 
Domnului, celuia ce i să închină toată făptura și 
i să pleacă tot genunchiul. Că pentru bunătatea 
lui cea de margine să suppune legii, cela ce au 
dat légia lui Moisi în muntele lui Horiv. Să 
suppune poruncii cela ce numai cu porunca au 
făcut toate céle văzute și nevăzute. Să smereşte 
cela de carele să cutremură toată zidirea. 
Prim6ște ca un milostiv, de să pune în braţele 
dreptului Simeon, cela ce iaste numai însuși 


drept. Duce poclon la besârică cela ce sunt toate 
ale lui, duce poclon la bâserică 2 pasări, cela ce 
au făcut cu un cuvânt toate pasările în văzduh; 
duce poclon 2 turturâle, ca să arate câle 2 voi a 
dumnezeirii și a omenirii. Duce o păreche de 
turturele curate ca să facă părâche curată lui 
Dumnezeu pre omul, ca să facă amândoao una, 
ca să împreune cele vechi cu céle noao, cele 
cerești cu céle pământești, cele de jos cu cele de 
sus. Duce poclon lucru curat, cela ce iaste 
numai însuși curat, ca să arate că s-au născut 
din maică curată și să arate și curăţenie 
besGricii și al credinţii. Duce acele 2 pasări ca să 
facă preoţii jărtvă, arătând cu aceasta jărtva 
céia ce era să se facă pre sine tatălui pentru noi. 
Zice sfânta Fecioară cătră Simeon: Priimâște, 
cinstite și fericite bătrâne, pre acest prunc, 
carele au sărăcit de voia lui, a căruia bogăţie nu 
să poate spune: priimâște pre acest prunc, carele 
iaste mai vechiu decât toţ vechii; priimeşte pre 
acest prunc ce vezi, pre carele nici îngerii nu-l 
pot vedea; cuprinde-l cu braţele tale, pre carele 
nu-l poate cuprinde toată lumea. Adevărat, mic 
iaste de vârstă, iară anii nu i să știu. Mic iaste, 
iară iaste preste toate măririle mai mare. Mic 
iaste la vedere, iar iaste mare la pricâpere. 


În bescrică iaste acum împreună cu noi, iar în 
ceriu şade în scaunul slavei sale și în cară de 
heruvimi. În chipul slugii să vede, iară iaste 
stăpân peste toate. 

Și luundu-l Simeon în braţe, fiind pornit de 
Duhul Sfânt, au zis: Cu adevărat, tu eşti 
stăpânul a toată făptura, tu ești mântuitorul 
lumii, tu ești Dumnezeul nostru, pre tine cu 
mare pohtă te așteptăm, de tine doriiam, de tine 
însetoșam, pre tine adăst de atâta vrâme. Ţie mă 
închin, pre tine te rog ca celuia ce ești stăpânul 
vieţii și al morţii, tu mă slobozâște cu pace 
acum, din lumea aceasta și din trupul acest 
stricăcios, că te-am văzut cu ochii miei 
mântuitoriul mieu. Slobozește-mă dintru această 
viaţă, să merg în iad, să spuiu de venirea ta în 
lume, să-i mângâiu pre acei ticăloși şi dosădiţ ce 
sunt întru închisoare de atâţia ani. Să le spuiu 
bucurie amărâţilor, să le spuiu cum că te-am 
văzut cu ochii miei și cum că te-am apipăit cu 
mâinile mele și cum că te-am ţinut în braţe și 
cum că ai înplinit toate ale legii și vei să 
pătimești şi vei să te omori pentru mântuirea 
tuturor și vei să te pogori și în iad, ca să ne scoţ 
pre toț de la muncă și să ne sui, împreună cu 
tine, la ceriu, să ne faci una cu tatăl. Așa te rog, 


stăpâne, mângăiarea și slava norodului tău, lui 
Israil, lumina cea descoperită a limbilor celor 
dintru întunârec, slobozește-mă cu pace, ca să 
măresc numele tău cel preaslăvit. 

Acesta iaste praznicul besericii noastre de 
astăzi, iubiţilor miei. Acesta iaste sfârşitul 
tainelor celor vechi și începutul tainelor celor 
noao. Astăzi s-au împlinit toate ale legii cei 
vechi și să încep céle noao. Și de vréme ce 
Hristos, Dumnezeul nostru, cel adevărat, carele 
iaste légia și făcătoriul legii, s-au supus legii, ca 
să ne arate noao că iaste cu cale și cu dreptate 
să ne supunem legii, drept ce, să nu ascultăm, ci 
stăm împotriva legii și lui Dumnezeu, ca când 
ni-ar fi vrăjmaș de moarte. 10 porunci sunt 
scrise în lége și nici una nu ţinem. 

Porunca cea dintâiu zice să nu avem alt 
dumnezeu înaintea lui, iară noi avem pre 
mamonul nedreptăţii. 

A dooa poruncă zice să nu luom numele 
Domnului în deșărt, iară noi îl purtăm prin 
gurile noastre, ca o nimica. 

A treia poruncă zice să sfințim sâmbăta, 
adecă să cinstim și să ţinem praznicile, iară noi 
atunce facem lucrurile c6le mai multe și 
lucrurile cele mai necuvioase. 


A patra poruncă zice să cinstim pre părinţii 
noştri, iară noi îi ocărâm și-i și batem. 

A cincea poruncă zice să nu ucidem, iar noi, 
de nu putem ucide cu băţul, sau cu sabiia, 
ucidem cu limba și, de nu putem ucide pre alţii, 
ne ucidem și ne omorâm înșine pre noi, cu 
faptele câle rele. 

A șasea poruncă zice să nu preacurvim, iară 
noi facem altele mai réle și mai spurcate, carele 
nu le poci grăi. 

A şaptea poruncă zice să nu furăm, iară noi 
luom de faţă, cu sila. 

A opta poruncă zice să nu mărturisim strâmb, 
iară noi jurăm cu mâinile pre sfânta Evanghelie 
ca să nu piiardem cinstea și piiardem pre 
Dumnezeu. 

A nooa poruncă zice să nu pohtim muiarea 
vecinului nostru, iară noi mijlocim ca să știe și 
el de acel lucru, iară să nu zică nimic, că apoi 
nu e bine de el. 

A z6cea poruncă zice să nu pohtim verice 
lucru strein, iară noi luom tot, să nu aibă cu ce 
să hrăni. 

Și iată, dară, că nici una din cele zâce 
porunci nu ţinem, nici facem. Iar de va socoti 
cineva din noi cum că vorbele acestia nu sunt 


adevărat, îi las în seama cugetului său și de nu-l 
va bate cugetul în sine, atunce poate că acel om 
va fi au prea sfânt și drept înaintea lui 
Dumnezeu, au iaste nesimţitoriu. 

Ce tu, Doamne, cela ce pentru bunătatea ta 
cea de margine și multa milostivire ai voit de ai 
luat trupul firii noastre cei slabe și ai împlinit 
toate ale legii, îndură-te și ne luminează și noao 
minţile și inimile, ca să ne arătăm împlinitori 
legii și ale poruncilor tale şi ne miluiaște ca un 
milostiv, după mulțimea îndurărilor tale, ca de 
pururea să mărim numele tău cel prea slăvit. 
Amin. 


Cuvânt de învăţătură la 
Dumineca Lăsatului de 
brânză 


Astăzi n-am a spune alt nimic înaintea 
dragostei voastre ca să vă ospetez sufleteşte, 
fără numai puţine cuvinte de învățătură, carele 
mă rog să le ascultaţ toţ cu dragoste, neuitându- 
vă atâta la neputinţa și neștiința învățăturilor 
mâle, cât la pohta și dragostea ce am de-a 
pururea cătră înţelepţiia voastră. Și măcar că nu 
iaste cu putinţă să folosiți dintr-însele, iară 
ajutorând Dumnezeu, nici de tot fără de folos nu 
veţ rămânea. 

Vedem în sfânta Scriptură, la 2 capete ale 
Facerii, cum că Dumnezeu au poruncit lui Adam 
ca din tot lemnul ce iaste în grădină, cu 
mâncare, să mănânce, iar din lemnul a pricâpe 
binele și răul să nu mănânce, că în ce zi va 
mânca, cu moartea va muri. Tâlcul acestor 


cuvinte iaste mare și adânc și numai dascalilor 
iaste dată să o tâlcuiască, după cum se cade; 
iară eu, după putinţă, voiu zice foarte pre scurt 
numai cele ce mă voiu pricâpe că sunt drâpte. 

Cuvintele acélia ce zic: Din tot lemnul ce 
iaste în grădină, cu mâncare, să mănânci, 
socotesc că nu voiu greși de voiu zice că din 
toată învăţătura cea dreaptă și din toate 
cuvintele lui Dumnezeu, ce sunt în grădina 
sfintei beserici ai răsăritului, ca o hrană 
sufletească, cu bucurie tot creștinul, cu dulceaţă 
să mănânce. Și ne putem încredința de aceasta 
şi de pe cuvintele ce zice Hristos la Mathei, în 4 
capete că: Nu numai cu pâine va trăi omul, ci cu 
tot cuvântul carele iase din gura lui Dumnezeu. 
Iară din lemnul ce zice a pricepe bine și rău să 
nu mâncaţi, că în ce zi vet mânca, cu moarte vet 
muri, poci zice și pentru aceasta cum că de 
păcatul ce să face cu pricepere, fieștecarele să se 
ferească, că în ce zi îl va face, cu moarte va 
muri. Că mai rea moarte, decât a fi neștine prin 
păcat despărțit de Dumnezeu, nu iaste alta. Că 
zice Ioann, la 3 capete, că: Cel ce face păcatul 
de la diavolul iaste, că din ceput diavolul 
păcătuiaște. 

Iară putem zice și într-alt chip, că în toate 


zilele ce sunt în grădina anului, câlia ce sunt 
spre hrana trupului rânduite cu socoteală și făr 
de vicleșug, fieștecarele să mănânce. Iar din 
postul cel hotărât pentru folosul cel sufletesc, 
carele cu priceperea noastră îl putem face bine 
şi rău, nimeni să nu-l strice, că în ce zi îl va 
strica, cu moarte va muri; pentru căci că calcă 
porunca lui Dumnezeu și mai rea moarte, decât 
a călca neștine porunca lui Dumnezeu, nu iaste 
alta; că va fi izgonit de dânsul din grădina 
besGricii, ca și Adam din raiu. 

Și dintr-acâste puţine cuvinte ce am zis să 
poate înțelege cum că, voiniciia mâncării ce au 
dat Dumnezeu lui Adam, să adevăra și legea 
postului, iar mai vârtos să zic, să încredința 
porunca lui Dumnezeu, pentru ca să cunoască 
Adam că are mai mare peste dânsul și cum că 
nu iaste volnic a călca porunca, că în ce zi o va 
călca, cu moarte va muri. Drept aceia, acela 
însuș făcătoriul și poruncitoriul lui Adam, în 
zilele cele de apoi arătându-să pre pământ și cu 
oamenii împreună viețuind, pentru ca să ne 
arate noao cum că iaste cu cale și cu dreptate să 
ne supunem poruncii lui Dumnezeu și cum că 
iaste foarte de folos să postim, întâi el însuș au 
postit 40 de zile și 40 de nopţi, precum să vede 


la Luca, în 4 capete, puind postul acesta 
înaintea ochilor noștri, ca să privim într-însa ca 
într-o oglindă, în toată viața noastră și să ne 
aducem aminte de pacostea ce s-au întâmplat 
lui Adam din călcarea poruncii și din mâncare. 

Pentru acéia trebuiaște dară și noi, de vreme 
ce ne-au învrednicit Dumnezeu și am ajuns ca să 
întrăm de mâine în călătoriia sfântului post, cu 
pohtă și cu dragoste să primim porunca 
stăpânului și după putinţă să facem și cele 
poruncite. Şi pentru căci avem a mérge la război 
asupra vrăjmașului sufletelor noastre, trebuie să 
ne gătim ca niște ostaș viteji ai lui Hristos, 
încingându-ne mijloacele noastre cu adevărul, 
după cum zice fericitul Pavel și să ne încălțăm 
picioarele cu gătirea Evangheliei păcii și să ne 
îmbrăcăm cu zaoa dreptăţii și să punem coiful 
mântuirii pre capetele noastre și să luom pavăza 
credinţii în mâinile noastre, cu carele vom putea 
stinge toate săgețile vicleanului cele arzătoare şi 
sabiia duhului, care iaste graiul lui Dumnezeu; 
pentru că nu iaste lupta noastră spre sânge și 
trup, ci cătră domnii, cătră puteri, cătră ţiitorii 
lumii întunâricului veacului acestuia, spre 
vicleșugul duhurilor celor de supt ceriu. 

Vrând, drept aceia, a face această călătorie 


asupra vrăjmașului sufletelor noastre, precum 
am și mai zis, trebuie să luom împreună cu noi 
5 lucruri, să ne fie ca o merinde la vreme de 
primejdie, care lucruri sunt aceştia: ispovedania, 
rugăciunea, postul, milostenia și dragostea. 

Cu ispovedaniia să ne spălăm păcatele, 
mărturisindu-ne înaintea duhovnicilor noștri, cu 
frică şi cu inimă înfrântă, ca înaintea lui 
Dumnezeu pârându-ne înșine pre noi, iar nu să 
dăm pricina la alţii sau să zicem că de nevoe am 
făcut, sau prin neputinţă, că nu ne vom folosi 
nimic, precum nu s-au folosit nici Adam; că 
vrând Dumnezeu să-l aducă la pocăință, în loc 
de a-ș cunoaște greşala și a-ș mărturisi păcatul, 
el făcea pre Dumnezeu vinovat, căci i-au dat 
muiare și muiarea iară să cura pre şarpe. Și să 
fie ispovedaniia noastră cu nădâjde bună cum 
că ne va erta Dumnezeu, iar nu cu 
deznădăjduire, precum au făcut-o Cain zicând 
că: Mai mare iaste vina mea decât a mi să erta 
mie. Așijderea și Iuda, măcar că s-au mărturisit 
înaintea arhiereilor cum că au greşit de au 
vândut sânge nevinovat, iară nu i-au folosit 
nimic acea ispovedanie, căci era cu 
deznădăjduire. 

Și ispovedania trebuie să o facem cu gând ca 


acela ca să nu mai greșim înainte; că faraon 
măcar că s-au mărturisit, zicând: Greșit-am 
Domnului, i-ar n-au folosit nimic, căci nu 
gândiia a să părăsi de răutăţ și pentru acâia au 
şi perit. Nici să fie ispovedania noastră cu 
deznădăjduire, ca a Iudei, că și el, măcar că s-au 
mărturisit înaintea arhiereilor cum că au greșit 
de au vândut sânge nevinovat, iar nu i-au folosit 
nimic acea ispovedanie, că au fost cu 
deznădăjduire, ci să avem nădejde bună că de 
ne vom ispovedui cu inimă curată și cu gând ca 
acela ca să nu mai greșim ne va erta Dumnezeu 
şi vom auzi ca David: Și Domnul au mutat 
păcatul tău; nu vei muri. 

Cu rugăciunea să cerem de la Dumnezeu 
mântuire sufletelor noastre că ni-o va da, după 
cum singur Hristos zice: Céreț că să va da voao. 
Că rugăciunea ce să face cu căldură, den inimă, 
pătrunde ceriurile și întră în urechile lui 
Dumnezeu. Zice și sfântul Ioann Zlatoust, cum 
că unde să face rugăciunea cu mulțemită, vine 
darul Duhului Sfânt și dracii să gonesc și toată 
puteria potrivnicului să depărtează și fuge. Și 
iarăși într-alt loc zice cum că rugăciunea iaste 
pază curățeniei, pecâte fecioriei, oprâliște 
mâniei, ținére mândriei, curăţenie zavistiei, 


pierzare urgiei și temeiu păcii; și în scurte 
cuvinte, cela ce face rugăciune, vorbeşte cu 
Dumnezeu. 

Cu postul să ne ușurăm trupul, să ne 
limpezim mintea și să ne bucurăm cu sufletul, 
ca să vie darul lui Dumnezeu asupra noastră, 
care post trebuie să-l facem cu rugăciuni 
amestecat. Că precum nu sunt dulci bucatele făr 
de sare, așa nici postul făr de rugăciuni. 

La a doaoa carte, la înc&perea postului zice 
sfântul Grigorie cum că postul iaste pace de 
obște a sufletului și a trupului, traiu fărde 
turburare, petrecanie cu bună întocmire, viață 
ce vesel6ște pre Dumnezeu și întristează pre 
vrăjmașul; că precum sunt păzitori celor ce 
postesc sfinţii îngerii și-i feresc de toate 
primejdiile, așa sunt și celor ce nu postesc 
păzitori dracii şi-i îndeamnă la multe păcate. 

Drept acâia trebuie să ne ostenim ca să nu 
avem părtășe cu diavolul, că nu s-au făcut 
nimeni ucenic bunătăţilor din cei ce s-au 
îndestulat cu mâncări, după pohta lor, nici din 
cei ce iubiia răsfățările s-au făcut sfânt, nici din 
cei ce-au viețuit trupâște s-au făcut părtaş 
împărăției ceriului. 

Știu bine că nu ne va lăsa obiciaiul și năravul 


cel rău ca să ne postim de bucate; ce încailea să 
ne postim de răutăţ, că spre mâncare (n-am cum 
mai zice într-alt chip) ne îndeamnă blestematul 
acesta de pântece, dară a face rău n-avem 
îndemnător pre nimeni. Că trupului îi trebuiaște 
mâncare, iar sufletului nu-i trebuiaște răutăţ; și 
din mâncare cunoști (la focul) oarecare 
dulceaţă, iar din răutate nu să cunoşti alt nimic, 
fără numai vătămare de suflet și călcare de l6ge. 

Cu milostenia să îmblânzim pre Dumnezeu, 
dând cu dragoste milă, din agonisitele noastre 
câle drepte, lipsiţilor, săracilor, streinilor, 
bolnavilor şi celor ce sunt întru închisori. Și 
atunce vom fi și noi miluiț de Dumnezeu, după 
cum zice la cele zâce fericiri; iar de vom da milă 
din jafurile ce facem, mai multă osândă vom 
câștiga și de să va luneca cineva cu firea și va 
zice în mintea lui că nu știu ce grăesc, lăsându- 
se în nădâjdia cuvântului lui Ioann ce zice: 
Faceţ și voi milostenie din mamonul nedreptăţii, 
trebuiaște acela ce va gândi acel lucru să 
meargă întâi să întrebe pre cei ce știu și tâlcuesc 
sfânta Scriptură, făr de vicleșug, să vază cu ce 
gând l-au zis Ioann acel cuvânt, apoi să 
gândească rău asupra mea. 

Gândul lui Ioann iaste acesta: faceţ, zice, și 


voi milostenie din mamonul nedreptăţii. În ce 
chip? Cu lacrămi, cu inimă înfrântă și cu gând 
ca acela ca să nu mai faci după acâia 
strâmbătate nimănui, nici să jăfuiţi și apoi, 
atunce va fi acea milostenie priimită; care lucru 
să poate încredința și de pe Zacheu, că au zis: 
Iată, jumătate de avuţiia mea o dau săracilor și 
de am năpăstuit pre cineva cu ceva îi întorc 
împătrat. Auzit-aţ ce zice Zacheu, căruia au zis 
Hristos: Astăzi să făcu mântuire casei aceșştiia, 
pentru că și acesta fiiu lui Avraam iaste, adecă 
au făcut cu gând și cu inimă ca a lui Avraam 
acea milostenie, iar nu ca unii dintre noi ce fac 
jafuri şi fac câte sunt mai rele pre pământ, apoi 
să duce cu gând ca acela ce dă vreunui popă să-i 
facă sărindariu ca să i să iarte păcatul și el tot 
cu totul stă în tina răutăţii. Nu așa, ticăloșii de 
noi, nu așa, că Dumnezeu nu să înșeală! 

Cu dragoste să ne încredinţăm că de vom iubi 
pre vecinii noștri după porunca lui Dumnezeu, 
ca înșine pre noi și le vom face bine vom fi și 
noi dumnezei și fii celui de sus, după cum zice 
David. Că dragostea iaste singur Dumnezeu şi 
cela ce rămâne în dragoste, în Dumnezeu 
rămâne și Dumnezeu într-însul, după cum zice 
Ioann: Și de vom erta greșalele tuturor ce ni-au 


greșit noao, ne va erta şi Dumnezeu greșalele 
noastre. Că ce folos iaste trupul să fie deşărt de 
bucate, iar sufletul a-l umplea de păcate; ce 
folos iaste a fi galbeni și ofilit de post, iar de 
pizmă și urâciune a fi aprins; ce folos iaste a nu 
bea vin și a fi beat de veninul mâniei; ce folos 
iaste a nu mânca carne și cu hulele a rumpe 
carnea fraţilor noștri; ce folos iaste a nu conteni 
de céle ce sunt, uneori slobode și a face acélia 
ce nu sunt niciodată, cu vreun mijloc, slobode. 
Că Dumnezeu pre aceia iubâște și-i cinstește pre 
carii să feresc de cele oprite. Că acâste puţine 
cuvinte, ce-am vorbit aţ înţeles lupta noastră cu 
cine iaste și cu ce fel de arme și de merinde ne 
trebuiaște să mergem asupra lui și cu ce mijloc 
să-l biruim. 

Drept aceia fieștecarele, după putinţă, să nu 
lenevească a să nevoi, că nu va greși. Am înţeles 
cum că iaste obiciai de vă adunat de seară în 
divan și faceţ puţină oraţie înaintea domnului și 
după acâia cereți ertăciune; și măcar că nu mi s- 
au întâmplat până acum să văz cu ochii, iar 
foarte mi-au plăcut și am fericit obiciaiul acesta, 
că iaste lucru cuvios a câre ertăciune de la 
stăpânii și mai-marii noștri, nu numai într- 
această zi, căci vom să întrăm în zilele sfântului 


post, ci poci zice că să cuvine să cerem 
ertăciune în toate zilele; că precum greșim 
înaintea lui Dumnezeu în tot ceasul, așa greşim 
de pururea și înaintea mai-marilor noștri, cu 
cuvântul și cu fapta, cu voe şi fărde voe, prin 
ştiinţă și neştiință, de faţă și pre ascuns. 

Iar apoi, luând seama cu tot denadinsul 
sfârșitul acestui lucru, foarte mă întristez, că 
obiceaiul iaste frumos la vedere și rău la 
pricepere; că nici ertăciunea ce câreţ de la 
stăpâni nu iaste curată, nici acâia ce luaţ unul 
de la altul, că iaste plină de pizmă și de zavistie 
şi plină de răutate, că nu iaste cu gând curat. 

Ci vă rog, iubiții miei, pentru preascump 
sângele lui Hristos, care ș-au vărsat pentru noi, 
păcătoşii, să vă părăsiți de acâia, că vet cădea în 
osândă, dintru carea osândă eu, nevrâdnicul şi 
mult păcătosul rog pre milostivul și iubitorul de 
oameni, Dumnezeu, ca să ne mântuiască pre toţi 
şi să ne învrednicească să petrecem sfântul post 
în pace, cu sănătate, cu viaţă curată și cu 
spăsenie sufletească, ca să putem vedea și 
luminata lui înviiare. Amin. 


Cazanie la Vovedenie 
Bogorodițe noemvrie 21 


Putin ajutoriu va putea lua un bogat de la un 
sărac și puţină laudă va auzi un cinstit de la un 
neînvăţat. Drept acâia dară și eu, știindu-mi 
sărăciia bunătăţilor și slăbiciunea învâţâturii, 
stau de mă mir ce voiu face. Că de o parte 
uitându-mă măririlor preasfintei fecioarei 
Mariei ar căriia intrarea cea cu pohfală în 
bâserică astăz prăznuim; de altă parte, văzând 
atâtea cinstite obraze, împodobite cu florile 
bunătăţilor și cu înțelepciune, mă spăimântez și 
nu cutez a grăi. Că ce tărie are ticăloasa mea 
limbă, a lăuda și a cinsti cu vrednicie pre una ca 
aceasta, carea iaste aleasă și întru tot 
îmbunătățată mai naite decât toată zidirea, 
după cum zice la Cântarea cântărilor? Sau ce 
putere are izvorul mieu cel cu o picătură de apă, 
să adape o grădină sufletească ca aceasta? 


Iară încăși, de vreme ce darul Duhului Sfânt, 
carele pururea tămăduiaște cele neputincioase și 
c6lia care nu sunt desăvârșit le împlineşte, 
acelaș să-m dea și mie putere și ajutoriu, ca să 
pociu zice puţine cuvinte în slava lui Dumnezeu 
şi întru cinstea și lauda Născătoarei de 
Dumnezeu. 

Vede-să în sfânta Scriptură, la a treia carte a 
Împăraţilor, la al 6-lea cap, cum că împăratul 
Solomon au făcut casa Domnului cu trei 
despărțituri; și în despărţitura cea dintâiu sta 
mulțimea norodului, întru a dooa despărțitură 
sta arhireii și preoții, iară întru a treia 
despărţitură era Sfânta Sfintelor, întru care nu 
putea să între nimenea, fără numai arhiereul, 
într-un an o dată, de tămâia locul acela și să 
ruga lui Dumnezeu pentru mântuirea lui şi a 
norodului, precum zice fericitul Pavel, la al 9- 
lea cap către evrei: La cortul cel dintâi pururea 
întra preoţii, de făcea slujbele, iară la cel de al 
doilea, într-un an o dată, singur arhiereul, nu 
fărde sânge carele aducea pentru dânsul și 
pentru necunoștințele norodului. Car besârică 
despărţitura cea dintâi, unde sta norodul să 
închipuia ceriului carele stă deasupra noastră, 
unde iaste văzduhul și sunt acolea toate păsările 


céle zburătoare; iară a dooa despărțitură, unde 
sta arhiereii și preoţii să închipuia ceriului al 
doilea, carele stă deasupra ceriului dintâi, unde 
sunt puterile cele cerești, adecă îngerii și 
sufletele drepţilor; iară a treia despărțitură, 
unde era Sfânta Sfintelor și întra într-un an o 
dată numai arhiereul, să închipuia al treilea 
ceriu, carele stă deasupra celui de al doilea, 
întru carele nu întră nimenea, fărnumai 
adevăratul arhiereu Hristos, Dumnezeul nostru. 

Și de pohtiţ ca să vă încredințat cum că 
bes6rica acâia era închipuirea ceriului, ascultați 
de vedeţi ce zice fericitul de Pavel, iară la al 9- 
lea cap cătră evrei: Pentru că nu în sfinte făcute 
de mâni au întra Hristos, pildă celor adevărate, 
ci într-acestași ceriu să se arate acum feţii lui 
Dumnezeu pentru noi. 

Și pentru ce să numiia Sfânta Sfintelor? Nu 
pentru alta, fără numai căci era într-însa câle 
doao table ale legii ce au dat Dumnezeu lui 
Moisi în muntele lui Horiv și toiagul cel înflorit 
al lui Aaron și năstrapa cea cu mannă și 
cădelnița cea de aur și lada legii. Iară eu pociu 
zice că să numiia mai vârtos Sfânta Sfintelor nu 
pentru căci era stătătoare într-însa numai cele 
lucruri trecătoare, carele închipuia multe taini 


ale beséricii noastre, ce și pentru căci s-au 
învrednicit a lăcui într-însa 12 ani sfânta 
sfintelor cea adevărată, adecă sfânta Fecioară, 
care au născut mai presus de fire pre sfântul 
sfinţilor, pre Mesiia cel făgăduit. 

Și cum că să închipuia beserica acâia ceriului 
iaste lucru dovădit, căci ia iaste ceriul cel 
adevărat carele au răsărit pre soarele dreptăţii și 
în pântecele ei au lăcuit ca întru al treilea ceriu 
o faţă a sfintei troițe, Fiiul şi cuvântul lui 
Dumnezeu, lisus Hristos, adevăratul arhiereu, 
de au zidit a doua oară neamul omenesc și să 
ruga lui Dumnezeu Tatăl pentru mântuirea lui 
Adam și a necunoștinţei lui. Iară pricina pentru 
căci au întrat sfânta Fecioară, de au lăcuit 
atâţea ani la acel loc sfânt, măcar că iaste știut 
la toţ iară încăș cu cuviință iaste să o spunem şi 
noi. 

În vremile câle de demult era obicei la jidovi 
şi care om nu făcea coconi era hulit și urât de 
tot măcar de ar fi fost de neam cât de mare și 
bogat; și când ducea darurile lui la besérică le 
priimiia preotul pre urma tuturor și sta la 
bes&rică mai jos decât tot şi bucate nimeni nu 
mânca cu el, ci-l ținea tot ca pre un urgisit de 
Dumnezeu. 


Deci Ioachim și Anna, fiind sterpi, s-au 
întâmplat, într-o sărbătoare mare ce avea 
jidovii, prin neștiinţă și făr de nici un vicleșug, 
ca niște oameni bogaț și de neam împărătesc ce 
era, au dus darurile lor mai nainte decât alții la 
bes6rică. Şi, văzându-i preotul, atâta i-au 
înfruntat și i-au dojenit, cât i-au scos din 
besârică cu mare rușine și cu multă urgie i-au 
gonit, împreună cu darurile ce adusâse. (Oare ce 
jale şi ce scârbă socotit că vor fi luat în inima 
lor niște oameni mari ca acâia?) Iară ei, 
blagosloviţii, au priimit înfruntarea și urgia 
preotului cu multă cucerie şi, plecându-ș 
capetele, să ducea plângând cu amar la casa lor, 
nezicând nimic, nimănui. 

Iară acum să nu carea cumva să îndrăznească 
preotul, sau arhiereul, să înfrunteze pre cineva, 
nu pentru căci nu are coconi, ci pentru căci face 
fărdelegi și strâmbătăţ, că apoi iaste vinovat 
morții. lară măcar că avea Ioachim și Anna 
multă jale în inima lor, pentru urâciunea și hula 
ce avea de cătră tot pentru stârpiciunea lor, iară 
de pururea să ruga, cu lacrămi, dintru adâncul 
inimii lor, stăpânului firii, ca să facă milă cu ei, 
să le dezlege sterpiciunea și să le dăruiască 
roadă pântecelui lor; nu doară pentru ca să le 


rămâie după moartea lor feciori să-i 
pomenească, după cum pohtesc oamenii aceşti 
de acuma, sau să le moștenească moșiile ce 
numai cu făgăduială ca aceia ca, de vor naște 
vreun prunc, au parte bărbătească, au parte 
femeiască, să-l închine lui Dumnezeu. 

Vedeţ dară, acum, pohtă și dragoste 
creștinească, vedeţ căldura de inimă, vedeţ 
râvnă. Cine să află acu, pre aceste vremi, au din 
cei bogaţ, au din cei săraci, măcar de ar avea 
100 de feciori, să închine unul lui Dumnezeu? O 
țin lucru necuvios și lucru de nimica, zicând 
multe cuvinte deșarte, carele mă rușinez a le 
grăi. 

Însă Dumnezeu, după cum zice David: Voia 
celora ce să tem de dânsul va face și rugăciunea 
lor va asculta. Împlinindu-se sorocul sfatului lui 
Dumnezeu, cel mai nainte de toţ vâcii și sosind 
vremea și ceasul acela, aflându-se și vase alese 
ca acelia, binevoi Dumnezeu dă dăzlegă 
sterpiciunea Annei și născu prin făgăduință, 
după cum au născut Sarra pre Isaac, Revecca 
pre Iacov, Rahil pre Iosif, fămeia lui Manoe pre 
Sampson, Anna, fămeia lui Elcana pre Samuil și 
Elisaveth pre Ioann Botezătoriul. Așa şi fericita 
Anna făméia lui Ioachim, născu scaun sfânt lui 


Dumnezeu, pre fecioara Mariia, ca să se 
odihnească pre dânsa cela ce să odihnâște pre 
scaunele céle îngerești și-ș găti luiș ceriu 
însuflețit cela ce au întărit ceriurile cu 
înțelepciunea sa și pământul l-au întemeiat pre 
ape, de carele se cutremură toate adâncurile și 
beznele iadului. 

Și au avut mare dreptate Ioachim și Anna ca 
să nască pre una ca aceasta din pântecele lor; 
una pentru că era amândoi de neam împărătesc 
şi să trăgea din semenţiia lui David şi era foarte 
drepți și buni înaintea lui Dumnezeu și alta că 
au câștigat această roadă blagoslovită cu multă 
durere de inimă, cu multe rugăciuni, cu multe 
milostenii și cu multe lacrămi, după cum zice 
David: Cei ce samănă cu lacrimi, cu bucurie vor 
secera. Şi au câștigat adevărat o bucurie ca 
acâia, cât nu o au putut câștiga alți părinţi din 
veci, nici vor câștiga, nici numele ce au câștigat 
ei a să numi părinţi ai lui Dumnezeu. 

Drept acéia, trecând 3 ani după nașterea 
Fecioarei, o duseră părinţii ei la beserică cu 
multă pofală de fecioare, cu făclii aprinse, după 
prorociia lui David, să o închine lui Dumnezeu, 
după făgăduiala lor. Şi sosind la ușa besericii, 
fericita Anna zise cătră preot, cu credinţă și cu 


multă cucerire: Priiméşte, preote a lui 
Dumnezeu, pre această cocoană, că iaste roada 
pântecelui mieu, pre carea o am câștigat cu 
multă durere de inimă, prin rugăciuni cu 
lacrămi amestecate și o așază în casa Domnului, 
că lui i-o am făgăduit, pentru căci au făcut milă 
cu mine și au rădicat deasupra mea hula 
norodului; priimâște-o fără de nici o îndoială și 
sârguiaște de o du în besérică fără de nici o 
zăbavă, că lui Dumnezeu o am închinat. 

Care cuvinte auzindu-le preotul Zahariia și 
văzând și pe preasfânta Fecioară, să minună și 
zise cu bucurie mare și cu glas de prorocie cătră 
Fecioară: Tu ești cu adevărat ușa cea de gând a 
vieţii, car o au văzut prorocul lezechiil închisă; 
ce-m caută și fărde voia mea a-ţ deschide uşile 
beséricii ca să intri într-însa să lăcuești, că cu 
adevărat mai vârtos pentru tine au făcut 
Solomon, cu înțelepciunea de i-au dat 
Dumnezeu, acest lăcaș şi ție au închipuit-o 
cunoscându-i fecioriia cu ochii cei de gând ai 
prorociei lui. Și ţie ți să cuvine că să lăcuești 
într-însa, că acelia câte sta într-însa ţie să 
închipuia. Drept acâia, deaca s-au arătat 
adevărul, trebuie să se rădice umbra. 

Întră, fiica lui Dumnezeu, cu bucurie şi te 


vesel6ște într-însa, că am cunoscut cu adevărat 
că s-au apropiat mântuirea lui Israil, care va să 
vie înfățișat să se nască din tine. 

Întră preacurată, voioasă și veselă, de te fă 
lăcaș desfătat preaînălțatului Iisus carele iaste 
mântuitoriul lumii. 

Întră în locul cel ales, céia ce ești aleasă mai 
înainte de vâci, ca să te hrăneşti cu hrană 
cerească, carea va să-ţ fie trimisă de la părintele 
vecilor, prin îngerii săi. 

Întră în Sfânta Sfintelor, ca ceiia ce ţi să 
cuvine să auzi tainele cele acunse și preaslăvite 
ce s-au grăit în cămările cele cerești, că tu vei să 
naști pre ziditoriul a toată făptura. Întră de te fă 
mijlocitoare mântuirii omenești. 

Și întorcându-să preotul Zahariia zise și cătră 
părinți: Bucuraţi-vă și voi, soţie sfântă, părâche 
blagoslovită, Ioachime și Anno, căci v-aţ 
învrednicit de v-aţ făcut părinți a unii prunci 
sfinte ca aceştiia. Fericiţi sunteţi, cu toată 
fericirea, că de pe semnâle darurilor ce văz că 
are această cocoană asupra ei, cunosc adevărat 
cu duhul prorociei că ia iaste acoperământul 
goliciunii strămoșilor, oglinda prorocilor și 
izbăvirea lumii. 

Deci, cu ac6ste puţine cuvinte ce am zis, 


înțelegerea noastră cea de pre urmă iaste cum 
că pentru 2 lucruri au întra sfânta Fecioară în 
Sfânta Sfintelor: una pentru ca să se curăţească 
de păcatul cel strămoșesc prin mijlocul 
cuvântului celui de bucurie ce aștepta să-i vie 
cu arhanghelul Gavriil şi alta, ca un vas ales ce 
era prin venirea Sfântului Duh și prin umbrirea 
puterii celui de sus să priimească în pântecele ei 
pre Fiiul și cuvântul lui Dumnezeu. 

Drept acâia dară trebuiaște și noi, când vom 
întra în sfânta beserică, să ne curăţim întâi de 
păcatele noastre și de cugetele câle viclene și 
apoi cu cunoștință întreagă să ne facem vase 
al6se, să priimim, prin darul Duhului Sfânt, 
cuvântul lui Dumnezeu în inimile noastre și așa, 
cu acest mijloc, vom fi adevăraţ prăznuitori, 
măcar că pe preasfânta Fecioară, de vréme ce 
iaste şi să numâște pricina tuturor bunătăţilor, 
nu iaste cu putinţă nici cu un mijloc să o 
cinstim și să o prăznuim, precum să cade. 
Pentru că cinstea ei biruiaște toată limba și 
covârşaște tot cugetul omenesc, iară încăș 
trebue cu frică și cu bucurie; cu frică pentru 
păcat și cu bucurie pentru mântuire să-i zicem 
tot cu un glas: Lauda cea îngerească, bucură-te, 
céia ce ești plină de dar, Domnul e cu tine. A 


căruia mila cea nespusă și darul cel bogat să fie 
pururea cu noi cu toți. 


Luna lui dechemvrie, 6. 
Cazanie la Sfântul Nicolae 


Pentru căci iaste omul făcut de Dumnezeu, 
îndoit, de suflet cuvântătoriu și de trup 
simţitoriu are și bunătăţ îndoite; sufletești și 
trupești. Şi sunt bunătăţile câle sufletești 4: 
vitejiia, înţelepciunea, dreptatea și curăţeniia. 
Bunătăţile cele trupești încă sunt 4: tăriia, 
întregimea, fromoseţia și sănătatea. Și dintr- 
ac6ste bunătăţ ale sufletului și ale trupului nasc 
alte 4 bunătăţ de obște: credința, nădejdia, 
dragostea și smereniia. 

Déci pe aceste patru bunătăţ ca pe 4 temelii 
nemișcate, voiu să-mi întemeez vorba ce voiu să 
fac astăzi, cu ajutorul lui Dumnezeu, înaintea 
dragostii voastre. Ce întâi voiu să vă spuiu, 
foarte pe scurt, a fieștecăruia bunătate, putârea 
şi lucrarea ce are, pentru ca să se priceapă mai 
lesne célia ce voiu să grăesc, apoi vom întinde 


vorba înainte, de vom zice, după putinţă, câte 
va aduce ceasul și ne va lumina Dumnezeu, de 
la carele crem și ajutor. Ci vă pohtesc să 
ascultaţ cu dragoste, ca să aveţi și plată de la 
Dumnezeu. 

Credinţa, după cum zice fericitul Pavel la 11 
capete cătră evrei, iaste ființa celor nădăjduite 
şi lucrurilor celor ce nu să văd dovediri și fără 
de credinţă nu iaste cu putință nimeni să fie 
plăcut înaintea lui Dumnezeu, nici să se apropie 
de el. Și, pentru ca să vă încredințat cum că 
iaste cuvântul acesta adevărat, ascultaţ de 
vedeţi că zice Hristos cătră apostoli la 16 capete 
ale lui Marcu: Mergeţ în toată lumea, 
propoveduiţ Evangheliia la toată zidirea şi cela 
ce va crede și să va boteza, să va spăsi; iar cel ce 
nu va crede, să va osândi. 

Iată dară că fără de credinţă nu iaste cu 
putinţă să ne mântuim și să știț că lăcașul ei 
iaste inima omului și viaţa ei, faptele câle bune, 
după cum zice apostolul Iacov: Că precum 
trupul omului iaste mort fărde suflet, așa și 
credinţa iaste moartă, fărde fapte bune. Şi 
nimeni să nu socotească în mintea lui cum că cu 
credinţă singură să va mântui, de nu va face și 
fapte bune, că va greşi. Şi iată că v-am spus, cu 


puţine cuvinte, puteria credinţii. Auziţ și al 
nădejdii. 

Nădejdia iaste o îndrăzneală adevărată cătră 
Dumnezeu, dată în inima omului din 
dumnezeiasa strălucire, ca să nu 
deznădăjduiască niciodată de darul lui 
Dumnezeu, ci să fie încredinţat cum că va lua, 
prin pocăință, ertăciune păcatelor şi verice altă 
cârere, sau trecătoare, sau vâcinică. Şi să 
încredințează și să adeverează nădiajdia aceasta 
în inima omului întâi cu ajutoriul și cu darul lui 
Hristos, că el iaste toată nădâjdia noastră, după 
cum zice apostolul Pavel cătră corinthâni: După 
porunca lui Dumnezeu, mântuitoriului nostru și 
domnul lisus Hristos, al nădejdii noastre, că 
printr-însul luom toate, precum însuș Hristos 
învaţă și zice: Şi câte veţ cere întru numele 
mieu, aceasta voiu face, ca să se mărească 
Părintele întru Fiiul. Şi în darul acesta a lui 
Hristos, toată nădâjdia noastră să întemeiază. 

Iată că aţi înţeles puterea nădejdii; să vă 
spuiu acum și a dragostii. 

Dragostea încă iaste, după cum zice fericitul 
Pavel, mai mare decât credinţa și decât 
nădâjdia, temeiul și vârful tuturor bunătăţilor, 
care unâşte pre mulți întru una și face cale cătră 


Dumnezeu tuturor celora ce o iubesc; care 
dragoste singur Hristos o adeverează la 22 de 
capete ale lui Mathei, zicând că: Întru acéle 2 
porunci, a iubi neștine pre Dumnezeu și pre 
aproapele său razimă toată légia și prorocii. 

Aţi înţeles și putrea dragostii; să spuiu acum 
şi a smereniei. Smereniia încă iaste sfârșitul, 
legătura și pecâtea tuturor bunătăţilor, căci că 
de ar face neștine toate bunătăţile lumii și 
smerenie să nu aibă, toate-s pierdute, toate-s 
stricate, toate-s de nimica și osteneala lor iaste 
în deșărt, pentru căci smereniia iaste maică 
tuturor bunătăţilor. Și precum maica pune 
multă nevoință din fireasca dragoste ce are de 
hrănește pre copiii săi, ca să-i crească și-i fereşte 
de toate ca să nu li se întâmple vreo primejdie 
şi-i va piiarde, așa şi smereniia hrăniaște 
bunătăţile de cresc şi le fereşte de toate 
primejdiile, ca să nu piară. Pentru căci păcatul 
cel dintâi și mai mare decât toate păcatele iaste 
mândriia, car€ o au izvodit și au născut singur 
satana, carele era înger și să numiia Luceafăr, 
pentru multa lumină ce avea; care mândrie l-au 
surpat și l-au pogorât, cu toată ceata lui, întru 
céle mai de jos prăpăstii ale iadului. Și dintr- 
atâta lumină ce avea s-au făcut decât toate 


negrâţele și decât toate întunrecile mai negru 
şi mai întunecat și iaste să se osândească în veci 
nesfârşit pentru căci nu are tămăduială, nici 
vindecare rana lui, că fiind duh, nu are 
pocăință. 

Și cu acest păcat al mândriei, pentru multa 
lui zavistie, au înșălat și pe ticălosul Adam, de l- 
au surpat din cinstea lui și l-au adus la moarte și 
l-au pogorât și pre dânsul în iad. Și precum 
păcatul mândriei au avut putere de au pogorât 
pre Luceafăr, până la cele mai de jos prăpăstii 
ale iadului, așa și bunătatea smereniei are mai 
multă putere decât mândriia; că au făcut pre 
singur Dumnezeu, carele iaste făcătoriul 
Luceafărului și s-au plecat atâta, cât au lăsat 
ceriurile şi toată slava și lauda ce avea de toate 
puterile cerești, de s-au pogorât pre pământ, și 
s-au făcut om și s-au smerit până la moarte, 
după cum zice fericitul Pavel, moarte de cruce; 
şi s-au pogorât și până la iad de au scos pre 
Adam, cu tot neamul lui şi l-au suit împreună cu 
dânsul la ceriu, unde au fost și mai înainte. Iară 
Luceafărul n-au putut să se mai sue, căci îl 
atârnă păcatul în jos. 

Că păcatul să asamână pietrii și-i caută să 
meargă la maica ei, în pământ, de unde și iaste. 


Iar bunătatea să aseamână focului şi iaste să 
meargă sus, în văzduh, unde-i iaste matca, că 
Dumnezeu iaste foc mistuitoriu și pară de foc 
supţire, precum l-au văzut prorocul Ilie. Şi 
precum un om are în casa lui aur, argint, scule 
şi alte haine și când iase din casă pune lacăt și 
încue, pentru ca să nu meargă vreun hoţ să i le 
fure, să se păgubească, așa și smereniia încue, 
ca un lacăt, toate bunătăţile, ca să nu meargă 
hoţul cel de obște, diavolul, să le fure și să va 
păgubi de osteneala ce-au făcut. 

Și iată că, după putință, cu scurte vorbe v-am 
spus putérea și lucrarea acelor 4 bunătăţ, carele 
trebuiaște, cu toţii cât le-aţ auzit, să le însemnat 
în inima voastră și să le păzit și, după putință, 
să le și faceţ; și atunce vet fi fericit după cum 
zice Hristos: Fericiţ cei ce aud cuvântul lui 
Dumnezeu şi-l păzesc pre dânsul. 

Pre acâste 4 bunătăţ ce-am zis mai sus şi v- 
am spus a fieștecăriia puterea şi lucrarea, ca pre 
o piatră în patru feţe, care nu să poate mișca ș- 
au zidit toţ sfinţii și toț drepțţii, ca nişte 
înţelepţi, casa bunătăţilor sale, și, după cuvântul 
Evangheliei: Să pogori ploae și veniră râurile și 
suflară vânturile și loviră casa acâia și nu căzu, 
că era întemeiată pre piatră, care piatră iaste 


Hristos, după cum zice fericitul Pavel, dintru 
care înţelepţi și sfinți și drepţi iaste unul și acest 
fericit şi de-a pururea pomenit, marele Nicolae, 
arhiereul Mirelor Lichiei, făcătoriul de minuni, 
a căruia pomenire săvârşim astăzi, întru acest 
sfânt lăcaș; carele stă deasupra muntelui 
besGricii ca o cetate păzită de Dumnezeu și 
întărită de toate patru părţile cu 4 tunuri 
duhovniceşti: cu credinţa, cu nădejdia, cu 
dragostia și cu smereniia. Şi cu tunul credinții 
gonâște departe pre vrăjmașii besâricii, pe 
eretici; cu tunul nădejdii aduce pre cei 
deznădăjduiț cătră Dumnezeu; cu tunul 
dragostei ajută celor săraci și lipsiţ; cu tunul 
smereniei sue pe cei păcătoşi la ceriu. 

Stă nemișcat în muntele credinții și al 
nădejdii și nu să poate ascunde; stă întemeiat în 
muntele dragostei şi al smereniei și nu să poate 
pitula. Să vede de departe, că iaste la loc înalt; 
luminează ca o făclie aprinsă în casa Domnului, 
în curțile Dumnezeului nostru. Faptele lui cele 
bune strălucesc tuturor celor din casă, nu sunt 
ascunse sub obroc; luminează în toată lumea, ca 
lumina soarelui, minunile lui. Cunoscute-s de 
toț facerile lui de bine și milosteniile, primite-s 
de toţ blândeţele lui și să bucură toț de 


pomenirea lui, după cum zice Solomon: 
Lăudându-se dreptul, să veselesc noroadele. Îl 
mărturisesc pre dânsul adevărul lucrurilor, cum 
că iaste îndreptătoriul credinţii și chipul 
blândeţii și dascalul înfrânării, precum îl cântă 
besérica și pentru aceia au agonisit prin 
smerenie cele înalte şi prin sărăcie céle bogate. 
Acesta au urmat dascalului și învățătoriului său 
Hristos, păstoriului celui bun şi adevărat, care ș- 
au pus sufletul pentru oi. Acesta au păzit 
porunca lui Dumnezeu desăvârșit și l-au iubit și 
pre dânsul și pre aproapele său, ca însuș pre 
sine. 

Îl dovedâşte ajutoriul ce au făcut din destul 
de mulți galbeni celor 3 fecioare, carele sta în 
cumpănă să-ş piarză fecioriia lor; că înțelegând 
sfântul cum că acel ticălos de tată al fetelor, 
pentru ca să gonească sărăciia din casa lui, au 
socotit să chiiame în casa lui, pe Afrodita, adecă 
curviia și pentru ca să câștige puţin aur și 
argint, ca să se poată chivernisi, au vrut să 
vânză fecioriia fâtelor lui. Şi oftând cu amar din 
mijlocul inimii lui și plângând cu lacrimi 
fierbinţi zicea: 3 fecioare, carele să văd ca 3 
bunătăţi ale raiului, vor să se schimbe și să se 
prefacă spre 3 răutăţ ale iadului și pentru puţin 


câștig vor să piarză o avuţie care iaste mai 
cinstită decât toate avuţiile ce sunt ascunse supt 
munţi, sau decât toate câte ocol6ște toată 
lumea; și acea frumosâţe luminată ca a soarelui 
iaste să-ş piarză lumina și podoaba și să se facă 
scaun, sau să zic mai chiar cuib întunecaţilor 
draci. 

Deci ac6stia ce am zis mai sus, înțelegându-le 
sfântul, au zis în sine: ba, diavole, nu voiu lăsa 
să se lipsească ceriul de stele frumoase ca 
ac6stia, nu voiu să câștige iadul suflete atât de 
curate și flori așa de frumoase. Eu, o, dragoste 
mincinoasă, voiu să-ț sfărâm săgețile, carele fără 
de rană omor; eu, Luceafărule, voiu să-ţ sparg 
toate mrejile şi-ţ voiu piiarde tot vicleșugul. 

Așa au vorbit sfântul, apoi, pe urmă, după ce 
au ascuns soarele toate razele lui și s-au stins de 
tot lumina zilei între întunrecul nopţii și când 
ceriul, de osteneală, au fost închis spre somn tot 
ochii lui, atâta cât nici luna nu priveghiia, nici 
una din stâlele céle mai mici avea deșchise 
tâmplele lor cele de argint, atunce ca când ar fi 
fost nu făcător de bine, ci ca un hoţ, aleargă cu 
mare grabă la acea săracă de casă și aruncând 
înlăuntru, nu zic odată, sau de doao ori, ci de 
trei ori, mulți galbeni, au gonit cu aceasta 


sărăciia și tot răul și tot cugetul necuvios și au 
mântuit fecioria celor 3 fecioare din cursele 
diavolului. 

Auzit-aţ fapta sfântului? Priceputa-ţ 
fierbinţeala inimii lui spre a face bine? Înţeles-aţ 
puteria dragostei cătră aproapele? Afle-să și 
acum vreunul, au din cei bogaţ, au din cei 
săraci, după ce va cunoaște lipsa și sărăciia 
fratelui său, creștinului, carele iaste aproapele 
său, să-i facă ajutor la nevoia lui, cu dragoste 
curată și fărde fățărie, de nu va avea putere cu 
bani sau cu altcevaș, măcar cu un sfat bun, sau 
cu un cuvânt de mângâiare şi nu numai eu, ci 
toț creștinii cei ce să tem de Dumnezeu, îl vor 
ținea întocma cu sfântul Nicolae și cu alți sfinţi, 
că atâta iaste Dumnezeu de mulțemit și 
priimitor, cu multă dragoste de cel puţin a 
aceluia ce o va face cu credinţă şi cu dragoste, 
ca și de cel mult a aceluia ce poate face. 

Și putem lua pildă de pe cei doi fileri ai 
văduvei, că au fost priimiţ foarte de Hristos și 
de pe plata celor ce au lucrat în vie la ceasul al 
II, că li-au plătit ca și celor din ceasul cel dintâi. 
Că de am face cu acest mijloc bine vecinilor 
noştri, cum au făcut sfinții şi cum ne învață 
sfintele Scripturi sau mai vârtos să zic, cum ne 


învaţă singur Hristos, carele iaste începutul și 
sfârşitul tuturor, oare ce bine socotiț că am 
avea? Oare ce spor ni-ar da Dumnezeu în toate? 
Că zice prorocul David: Voia celor ce să tem de 
dânsul va face și rugăciunea lor va asculta. Oare 
n-am fi şi noi drepţi, n-am fi şi noi sfinți? Că așa 
ne poruncâște Hristos: Faceţi-vă sfinţi, că eu 
sfânt sunt. 

Cu fapte bune să face omul lăudat și sfânt, 
iară nu cu fapte râle. Nici nume vestit va putea 
să lase neştine, după moarte, cu răutăţ. Iară noi 
acum, de facem vreodată cuiva vreun bine sau 
vreo îndemână, cât de puţin, o facem mai mult 
cu fățărie, pentru ca să ne laude oamenii și de 
nu să va supune întru toate, după pohta noastră, 
vom să-i scoatem binele acela pe nas, 
împutându-i totdeauna și blestemându-l, îi 
zicem să-l osândească binele ce i-am făcut și ne 
lăudăm cătră unii și cătră alţii. 

Dară dascălul nostru Hristos nu ne învaţă așa, 
ci zice: când facem milostenie sau alt bine, să 
nu știe stânga ce face dreapta. Deci, cine va vrea 
să isprăvească desăvârșit şi precum să cade 
aceste ce zic, aibă în loc de pământ dragostea, 
că acolea să va înrădăcina credinţa, ca un copac 
şi-ș va da roada sa la vremea sa, după cum zice 


David: că toț copacii și toate erburile, răzimând 
în pământ cresc și să măresc și-ș dau roada, iar 
deaca nu razimă în pământ să usucă și pier. Așa 
şi credința, răzimând în dragoste crește și să 
măreşte și face toate rodurile bunătăţilor, căci 
pământul credinţii iaste dragostea. 

La câle zece porunci ce-au dat Dumnezeu lui 
Moisi în muntele Sinaii, porunca cea dintâi și 
mai mare iaste pentru dragoste; că n-au zis să 
crezi în domnul Dumnezeul tău, ci să iubeşti pre 
domnul Dumnezeul tău, din tot sufletul tău și 
din tot cugetul tău și din toată vârtutea ta și pre 
aproapele tău ca însuţ pre tine. 

Și oare pentru ce au zis Să iubești pre 
aproapele tău, ca însuţ pre tine? Pentru doao 
lucruri: una, pentru ca să arăţ dragostea care au 
arătat și arată totdeauna Dumnezeu cătră tine și 
alta pentru căci fieştecare om să iubâște pre sine 
mai vârtos decât toate lucrurile și-ș pohtâște 
cinstea și binele; și pentru acia au zis să 
iubească cu acest mijloc pre aproapele său. Că 
să ferească Dumnezeu, când ţi să va aprinde 
casa, sau când te vor năpădi niscai hoţ, vecinul 
tău cel de aproape va să vie să-ţ ajute, iar nu 
frate-tău sau altcineva din ruda ta, că aceia sunt 
departe; că cel ce iubâște cu dreptate, acela și 


crede. Că zice sfântul Ioann Bogoslovul: De va 
zice cineva că iubeşte pre Dumnezeu și pre 
fratele lui îl uraște, mincinos iaste; că cel ce nu 
iubește pre fratele lui, că l-au văzut (şi-l vede 
totdeauna), dară pre Dumnezeu, că nu l-au 
văzut, cum îl va putea iubi? Pentru aceasta și 
domnul Hristos au zis cătră ucenicii lui: De pe 
aceasta vor cunoaște toţi că-mi sunteţ ucenici, 
de veţ avea dragoste între voi. 

Dară acum, tu, ticăloase oame, te numeşti 
creștin și ucenic lui Hristos? Dară unde iaste 
dragostea ce ai cătră fratele tău? Ce fel de 
ascultare faci dascalului și învăţătoriului tău? 
Încailea zi că nu ești creştin, că-ț faci mai multă 
osândă. Nu te nădăjdui că numai cu numele ce 
ai, de te numești creştin, că te vei mântui, că 
zice Hristos: Nu cei ce-m zic mie Doamne, 
Doamne, vor întra întru împărăţiia ceriului, ci 
cei ce fac voia mea. Voia lui Hristos nu iaste 
alta, fărnumai dragostea; și cel ce are dragoste 
cătră aproapele său şi-i pohtește binele, acela 
face toate poruncile lui Dumnezeu, că cel ce 
rămâne în dragoste, rămâne în Dumnezeu și 
Dumnezeu într-însul, după cum zice Ioann. 

Iară acum creștinii noștri atâta stau împotriva 
lui Dumnezeu, cât îl fac și mincinos și sfânta 


Scriptură zic că sunt basne și aflări omenești. Şi 
zic: dară cum voiu să iubesc pre vecinul mieu, 
că-m iaste vrăjmaș? De vreme ce zici că-ţ iaste 
vrăjmaș, nu te numi creștin; ce zi că ești un 
păgân și un om fărdelege şi făr de obraz. Că 
stăpânu-tău Hristos îţ poruncâște să iubeşti pre 
vrăjmașii tăi și să le faci bine și tu îi stai 
împotrivă și nu vei să-l asculți. Dară nu-ţ iai 
seama că tu ești om și mâine, poimâine vei să 
mori și va să te mănânce pământul și viermii. Și 
de să va întâmpla să-ţ stea împotrivă sluga ta, 
sau argatul tău, nu te mânii pre dânsul și-l baţ? 
Dară Hristos, că iaste dumnezeul cel adevărat și 
va să judece toată lumea, pentru neascultarea 
ce-i faci, oare socotești că nu te va pedepsi și te 
va bate cu osânda în veci? Iară dară că nu-ţ 
iaste vrăjmaș, vrăjmașul tău, ci mai vârtos 
priiaten, că te duce la bine, deaca vei face cum 
te învaţă Hristos; iară de nu vei face așa, îţ ești 
tu însuţ vrăjmaș și pierzător sufletului tău. Că 
de ar fi ascultat Adam porunca lui Dumnezeu, 
n-ar fi venit la atâta osândă neamul omenesc; și 
noi acum, de am asculta pe Hristos, n-am fi într- 
atâtea scârbe și nevoi. 

Pavel apostolul zice la 13 capete cătră 
corintheni: De voiu grăi, cu limbile oamenilor și 


cu ale îngerilor și dragoste să nu aibu, făcutu-m- 
am ca o aramă răsunătoare, sau ca o tobă 
băcăind; și de voiu avea prorocie și voiu ști 
tainele toate și toată înțelegerea și de voiu avea 
toată credința cât măgurile a le muta, iară 
dragoste să nu aibu, nimic nu sunt. Și de voiu 
da toată averea mea și de-m voiu da trupul 
mieu să-l arz și dragoste să nu aibu, nimic nu 
folosesc. 

Auzit-ai ce zice? Dară tu, căci urăști pre 
fratele tău atâta cât nici în ochi nu vei să-l vezi, 
ci-i porți pizmă și-l zavistuești pre la unii și pre 
la alţii, ca să-i faci pagubă și să-l supui, să-l 
sărăcești, tu, adevărat nu ești creștin, nici om pe 
pământ, ce ești singur Satana, carele au pârât 
pre Dumnezeu la Adam. Şi care preot iaste acela 
de te ispoveduiaşte și te lasă pre tine, cela ce 
pârăști de te cumineci? Acela, adevărat, nu iaste 
preot, ci iaste singur Iuda și vânzător lui Hristos 
şi nu i să va erta nici popei, nici aceluia, măcar 
de ar face câte alte bunătăţ. Că zice Hristos: 
Milă pohtesc, iară nu jărtvă. 

Pentru aceasta dară, iubiții miei întru Hristos 
frat și blagosloviţi creștini, câț v-aţ adunat 
astăzi ca să prăznuiţi şi să vă bucuraţ de 
pomenirea sfântului, trebue, după cât va fi 


putinţa a fieștecăriia, luând pildă de pe faptele 
sfântului, să ne asămânăm lui și să iubim întâi 
pre Dumnezeu, după cum iaste scris la porunca 
cea dintâi și pe aproapele nostru; să iubim pre 
vrăjmașii noștri și să le facem bine. Să cinstim 
pre părinţii noștri, atâta pre cei ce neau născut, 
cât și pre cei sufletești, carii sunt cuvioșii 
călugări și cucernicii preoţ. Să ne ferim, din cât 
ne va fi putinţa, de curvie, de beţie, de zavistii, 
de vânzări, de apucări, de năpăști și de alte 
multe ca acestia că, sunt aflări ale începătoriului 
de răutăţ ale diavolului, pentru ca să ne 
desparță de Hristos, Domnul nostru, și să-ș bată 
joc de noi, după pohta lui. Și deaca vom păzi 
ac6stia câte am zis, atunce vom fi creștini buni 
şi adevăraţ ucenici a adevăratului Hristos 
Dumnezeu și făr de nici o îndoială să avem 
nădejde bună că aici, întru această lume vom 
petrâce viiaţă pacinică și făr de turburare, iară 
în cea viitoare ne vom bucura și ne vom veseli 
împreună cu sfântul Nicolae și cu toți sfinţii, 
întru împărăţia ceriului, car cu toţii să o 
dobândim, prin darul domnului nostru lisus 
Hristos, a cărui milă rugăm să fie pururea cu 
voi. Amin. 


Luna lui iunie, 29 de zile. 
Cazanie la sfinţii apostoli 
Petru și Pavel 


Atâta sunt de mari vredniciile ale slăviților 
apostoli Petru și Pavel, carii să prăznuesc astăzi, 
cât nu iaste cu putinţă limba omenească a le 
grăi. 

Atâta sunt de multe învățăturile lor cele 
vrâdnice de minune cât întrec la număr năsipul 
mării și st6lele ceriului. Atâta sunt de minunate 
vitejiile lor, cât nu e să o priceapă toată limba 
pământească şi să nu să minuneze toată mintea 
omenească. Atâta sunt de slăvite faptele lor, cât 
covârșesc tot cuvântul și fac fărde graiu toată 
mintea spre lauda lor şi spre cinstea pomenirii 
lor. 

Deci nu mă pricep ce voiu să fac astăzi, 
pentru ca să împlinesc lauda prăznuirii lor. Să 
vorbesc? Dară ce cuvânt vrednic va putea să 


aducă mintea mea cea proastă și neștiința 
învățăturii mâle, ca să poată mări, după cum să 
cade vredniciilor lor cele mari? Să tac iar? Mă 
tem că mă voiu osândi, ca un nemulțemitor și 
ca acela ce ascunde facerile cele mari de bine, 
carele ei au arătat în politiia cea creştinească, în 
bes&rica cea pravoslavnică și peste tot pământul 
ce iaste supt soare luminând limbile cele 
întunecate, povăţuind la credinţa cea adevărată 
oile cele rătăcite şi adăogând mulțime de 
credincioș în beserica lui Hristos. 

Și pentru ca să biruesc, drept aceia, 
nepriceperea minţii mele îl voiu asemâna cu cei 
doi luminători mari, adecă cu soarele și cu luna 
şi aşa apropiindu-mă putintel de minunatele lor 
fapte, cu asemânarea acelor luminaţ luminător, 
voiu da îndrăzneală neputinţii mâle, spre a face 
lauda lor, fugind cu aceasta împreună și de 
semnul nemulțumirii. 

La capul cel dintâi al Facerii spune Moisi cum 
că Dumnezeu au făcut doi luminători mari: unul 
mai mare şi altul mai mic; și pre cel mai mare, 
adec pre soare, întru stăpânirea zilii, iar pre cel 
mai mic, adecă pre lună, întru stăpânirea nopții. 
Și pre aceștea, i-au făcut pentru întărirea 
trebuincioasei chivernisiri a toată lumea. Şi 


iarăși acestaș Dumnezeu, făcându-se om, au pus 
alți doi luminători, pentru întărirea și 
întemeiarea besericii: pre cel mai mare, adecă 
pre Petru, pentru ca să fie întru stăpânirea zilii 
a dumnezeeștii cunoștințe întru jidovime; iară 
pre cel mai mic, adecă pre Pavel, întru 
stăpânirea întunecatei nopţi a închinării de 
idoli, la limbi, pentru ca să răsipească cu 
strălucirea minunilor și cu lumina învățăturii 
norii cei întunecaţ ai înșălăciunii. 

Și, pentru ca să încâpem de la luminătoriul 
cel mare, de la soare, zicem cum că iaste soarele 
vârf celoralalte stâle şi le covârşaște cu lumina 
pe toate și de la răsărit pânla apus, tot pământul 
şi toate unghiurile lui luminează, încălziaște, 
îngrașă și răvarsă pretutindenea razele lui. Cine 
nu va mărturisi cum că vredniciile acâstia să 
cuvin lui Petru, de vreme ce el au fost vârf cetei 
apostolești și mai întâi în rânduiala ucenicilor şi 
au întins pururea, ca alt soare, de taină, peste 
tot pământul razele darurilor și a facerilor de 
bine? Au încungiurat toată Iudea, Antiohia, 
Pontul, Galatiia, Cappadochiia, Assia și 
Vithania, gonind cu lumina dumnezeeștilor 
cuvinte, întunerecul necrâdinței, dând daruri de 
tămăduiri la toată neputința și vindecând pre 


cei ce rău să chinuia de viclânii draci. Şi mai 
vârtos că numai singură umbra acestui soare 
atâta era la tot făcătoare de bine, precum să 
vede la Faptele apostolilor, la 5 capete: Cât şi la 
uliţă scotea pre cei bolnavi și-i punea în 
aşternuturi şi în paturi ca, viind Petru, măcar 
umbra lui să umbreze pre fieștecare dintru 
dânșii. 

Căldura soarelui are lucrare firească a dărui 
copacilor, erburilor, pietrilor scumpe și 
plodurilor pământului vieţuitoare, umejoasă și 
îngrășătoare putere spre creştere. Așijderea, și 
căldura cea vieţuitoare a soarelui celui de taină 
a lui Petru, as&menea au stătu aceștii puteri; că 
raza cea mai mică ce-au trimis la cela ce au fost 
din pântecele maicii lui olog, carele stătea 
înaintea ușii besericii ce să chiema Frumoasă, 
îndată l-au tămăduit, pentru că zicându-i de 
grabă: Caută la noi, îndatăș i s-au întărit talpele 
şi gleznele. 

Cu această putere viețuitoare a lui Petru s-au 
rădicat sănătos din pat și oarecare om, anume 
Enea, carele zăcea de 8 ani, slăbănog. Cu 
aceasta și la Iopi, lucru de minune la toţi, au 
înviiat pre Tavitha, ce murise. 

Are soarele și altă a sa lucrare, că trâce prin 


crăpăturile ușilor și prin găurile păreţilor și cele 
mai din lăuntru ale caselor le iscodeşte și le 
luminează. Și de la Petru n-au fost lipsită 
această putere, de vréme ce, după cum zice 
Ieremia la 17 capete: Adâncă iaste inima decât 
toate și om iaste și cine-l va cunoaște, pre el. 
Însă aceasta o au iscoditu-o şi au atins cu razele 
lui, precum să vede adevărat la Anania și la 
Samfira, a cărora mincinosul cuget cu moarte 
făr de véste i-au certat. 

Au iscodit cele ascunse ale inimii lui Simon 
vrăjitoriul și au descoperit vicleșugul cel ascuns 
al inimii sale, pentru care lucru în față l-au 
înfruntat zicând: Că întru amărăciunea fierii și 
întru legătura nedreptăţii te văz că eşti; 
pocăiaște-te, drept aceia, de răutatea aceasta și 
te roagă lui Dumnezeu, ca doară ţi s-ar erta ție 
cugetul inimii tale. 

S-au aflat întinăciuni la soarele cel simţitor, 
prin mijlocul ochianurilor, de astronomii cești 
de pe urmă, lucru necunoscut de cei vechi și cu 
totul neadevărat. Deci, să mărturisim și noi cum 
că s-au aflat oarecare întinăciuni și la soarele 
nostru cel de taină, la Petru. Și oare nu era mare 
întinăciune, când în curtea arhierului s-au 
lepădat de 3 ori de învăţătoriul său? Nu era 


mare întinăciune când în grădină, fugind, au 
lăsat singur pre dulcele lisus? Aceste însă 
întinături, cu lacrămile ce vărsa adeseori, dintru 
adâncul inimii, le-au spălat și au rămas cu totul 
curat, atâta cât s-au arătat ca alt soare, 
luminând în casa celui înalt. 

Zice de aceasta și cel cu Gura de Aur, Ioann, 
la tâlcul Psalomului 48, cum că mulți împărat 
au rădicat cetăţ și au făcut zidiri minunate și 
puindu-ș numele s-au dus, iară nimic nu s-au 
folosit, ce au încetat și uitării s-au dat 
pomenirea lor. Iară păscariul Petru nici unele de 
acestia făcând, luminează mai mult decât 
soarele și după moarte. 

Să trecem, acum de la luminătoriul cel mare 
la cel mai mic, de la soare la lună, de la vasul 
luminat la vasul cel ales, de la Petru la Pavel. 

Multe feliuri de vrednicii, stăpâniri și puteri 
dau filosofii să aibă luna. Și întâi zic cum că 
luna iaste podoaba nopţii, asămânătoare 
soarelui și stăpână mării: aceste însă vrednicii 
cu dreptate să cuvin vasului celui ales și cu cale 
iaste să se numească podoaba nopţii, de vreme 
ce s-au trimis de la Dumnezeu, pentru ca să 
lumineze limbile dintru întunârecul slujirii de 
idoli, precum o au zis mai nainte Isaia: Te-am 


dat spre lumină limbilor, să fii spre mântuire 
până la marginile pământului. 

Noapte întunecată au fost atunce în toată 
lumea, când argintul și aurul, pietrile și lemnele 
să slujiia ca niște dumnezei și omul să abătea cu 
toate puterile sufletului spre acâia ce iubiia 
Luţifer și dracii, carii ca niște nașteri ale iadului 
şi ca niște fii ai înșiș răutăţii, alta nu pohtiia, 
alta nu iubiia, făr numai răutatea, păgâniia, 
răsfătăciunile trupului, nerușinarea 
obiciaiurilor, uitarea desăvârșit a celor sfinte, 
apucările de la streini, iubirile de argint și 
trufiile; când să călca pravilele lui Dumnezeu și 
să huliia acelia ale firii, când era lipsit oamenii 
de suflet, sufletul lui Dumnezeu și Dumnezeu de 
slujba și închinăciunea ce i să cuveniia. 

Deci pentru ca să gonească această noapte 
întunecată și pentru ca să lumineze o întunecare 
împuţită ca aceasta, au ales Dumnezeu pre 
Pavel, ca luminând ca altă lună luminată în 
lume, să răsipească întunârecul închinăciunei de 
idoli și pentru ca să adeverâze acéia ce zice: 
Norodul carele şedea întru întunârec au văzut 
lumină mare. 

Să cuvine lui Pavel și a dooa stăpânire a 
lumii, căci iaste asemănătoriu soarelui, pentru 


căci Pavel s-au arătat întru toate desăvârșit, 
asămânătoriu lui Petru. Deci cu cuviinţă iaste și 
putem să zicem acel cuvânt al Isaiei: Și va fi 
lumina lunii ca lumina soarelui. Și cine nu va 
mărturisi cum că Pavel s-au arătat asămânător 
lui Petru? Smerit era Petru, de vréme ce după 
acea minunată vânătorie a peștilor au zis lui 
lisus: Eşi de la mine, că om păcătos sunt, 
Doamne. Iară mai smerit la spălarea picioarelor, 
când au răspuns desăvârșit au zis: Nu-mi vei 
spăla picioarele în veci. Şi încăș mai smerit s-au 
aflat la moarte, vrând ca să moară pre cruce cu 
capul în jos. 

Și Pavel nu s-au asemânat lui Petru cu 
smereniia, chiemându-se pre sine mai mic decât 
apostolii și cum că nu iaste vrednic a să numi 
apostol? Și să mărturisiia pre sine întâi și mai 
mare păcătos (zicând): Hristos Iisus au venit în 
lume să mântuiască pre păcătoș, carele cel 
dintâi sunt eu. 

Răbdătoriu era Petru, răbdător și Pavel. 
Amândoi cu bucurie au răbdat lanţurile, bătăile, 
închisorile, goanele și bucurându-să mergea de 
spre faţa adunării, căci pentru numele lui lisus 
să învredniciră a să necinsti; au plâns cu amar 
Petru greșala lui. Şi Pavel, câte lacrimi n-au 


vărsat căci, prin neștiință, întâi era hulitoriu și 
gonaci și ocărâtoriu besGricii lui Dumnezeu. 
Mare nevoe au fost lui Petru când, întrebându- 
se de 3 ori: Petre, iubești-mă, cu totul 
întristându-se au răspuns: Doamne, tu știi că te 
iubesc. Și Pavel, atâta era de fierbinte în 
dragostea lui Hristos, cât verice feliu de muncă, 
toate zidirile cele văzute și nevăzute, nicidecum, 
întru nimica, nu le-au socotit (zicând): Cine ne 
va despărţi pre noi de dragostea lui Hristos? 
Necazul, au supărarea, au gonirea, au foametea, 
au golătatea, au primejdiia, au sabiia? Pentru că 
adeverit sunt că nici moartea, nici viaţa, nici 
îngerii, nici începătoriile, nici puterile, nici altă 
oarecare zidire va putea pre noi să ne usibească 
de dragostea lui Dumnezeu. 

Cu umbra lui Petru să tămăduia mulțime de 
bolnavi și nu puţini din cei ce era chinuiți de 
duhurile cele necurate; și măhrămile și 
ştergătorile lui Pavel goniia toată boala şi 
duhurile cele viclâne de la trupurile bolnavilor. 
Au rădicat Petru pre cel ce era olog din 
pântecele mâne-sa, lângă ușa besericii. 
As&menea au făcut și Pavel în Listra. Au înviiat 
Petru pre Tavitha, moartă fiind și Pavel au 
înviiat pre Eftih, tânărul carele căzuse din a 


treia strașină. Asemenea au fost amândoi întru 
osteneli, întru necazuri, pentru Hristos, în râvnă 
pentru mântuirea sufletelor, în minuni, în 
moarte și la îngropăciuni, pentru căci amândoi 
în Roma, mărturisind, s-au îngropat. 

Vredniciia cea după urmă a lunii iaste să 
stăpânească marea, care lucru să cuvine și lui 
Pavel, pentru căci de 3 ori s-au sfărâmat 
corabiia cu el; o noapte și o zi întru adâncul 
(mării) au făcut și de s-au și biruit de cumplitele 
valurile mării, iară pururea nevătămat s-au aflat 
într-acea înecătură. 

Între celelalte idiomata adecă alsăuiri ce are 
luna are şi aceasta: când iaste plină să scoală 
asupră-i câinii, ca niște vrăjmaș, cu luptă și nu 
încetează a o lătra, neputând suferi lumina ei; și 
cu acâstia toate, ia fiind curată și nevinovată, 
luminează și călătoreşte călătoriia ei, făr de 
zăticneală. 

Câţ câini sălbateci s-au sculat, turbat, asupra 
lui Pavel, lătrând. Au lătrat asupra lui Pavel tot 
Efesul, pentru căci învăţa de față cum că acei 
(idoli) ce să fac de mâini, nu-s dumnezei. Au 
lătrat asupră-i la Iconiia, când s-au pornit 
limbile și jidovii să ucigă cu pietri pre Pavel. 
Fost-au lătrat de Elima vrăjitoriul, carele din 


strălucirile lunii noastre, cei de taină, lui Pavel, 
au rămas orb. Fost-au lătrat, la cea mai de pe 
urmă, de câţva jidovi carii, s-au blestemat ei 
singuri pre sine, nici să mănânce, nici să bea, 
până nu vor ucide pre Pavel. 

Însă cu aceste goane, scârbe și nevoi, făr de 
frică au urmat calea lui, strigând neîncetat: Cine 
ne va despărți de dragostea lui Hristos? Lasă, să 
se mânie jidovii, să se scoale tiranii, să latre 
câinii cei sălbateci; eu calea voiu săvârși, 
credinţa voiu păzi. Cine dară să nu 
mărturisească cum că Pavel au strălucit între 
limbi, ca luna plină în zilele ei? 

Făr de prepus iaste, drept acia că Petru au 
stătut în besârică, ca alt luminător mare, pentru 
căci s-au arătat ca soarele luminând peste 
bes&rica celui înalt. Iară Pavel au fost stătut 
luminătoriu mai mic, însă asămânător soarelui, 
cu lumina cu strălucirea, cu bunătăţile, cu 
vredniciia și cu slava. 

Acum voiu întoarce cuvântul mieu cătră tine, 
țară creștină, și dinpreună cu tine mă voiu 
bucura, pentru căci ai în loc de acoperământ pre 
verhovnicii apostoli Petru și Pavel și ai tipărit, 
în corona ta, chipul crucii, pentru ca să 
nădăjduești a lua roadă de bună viețuire din 


lemnul vieţii. Nu s-au întors corbul, odinioară, 
în chivotul lui Noe, pentru căci au așteptat să 
între mai cu multă norocire, aicea, în tine și 
pentru ca să aducă veștile liniștei, nu cu frunză 
de maslin, ci cu ramura crucii în gură; s-au 
întors pasărea în braţele tale, cinstită țară și să 
laudă cu pohvală între soare și între lună. 
Soarele de-a dreapta și luna de-a stânga sunt 
slăviţii apostoli Petru și Pavel și închipuiaște 
semnul cum că cei ce sunt întâi cu șăderea 
apostoli au purtare de grije pentru folosul 
norodului tău, adecă celor drepți și celor 
păcătoș; celor drepţi, ce sunt de-a dreapta, 
pentru căci soarele luminează zioa, că iaste și 
semnul darului şi celor păcătoşi ce sunt de-a 
stânga, pentru căci luna luminează noaptea, că 
iaste semnul păcatului. 

Săltează, drept acâia, cu glas de bucurie şi te 
ves6lește, pentru căci ai ajutători ca aceștea și 
folositori mari și biruitori fierbinţi ca aceştea. 

Voi iară, o dascali mari ai lumii, văzând 
userdiia norodului ce stă împrejur şi toată 
creștineasca politiia aceasta, spre lauda, spre 
cinstea și spre prăznuirea voastră, nu ne lipsiți 
de călduroasa voastră folosinţă și de puternicul 
vostru acoperemânt, ci căutaț din ceriu, ca niște 


luminători mari tăriei cei de sus, spre noi carii 
şădem întru întunârecul și umbra morții. 
Mângâiaţi-ne spre noi, ticăloșii, cei ce ședem în 
valea plângerii; mijlocit pentru norodul 
domnului, pentru pravoslavnica besérică, pentru 
preoţiia împărătească și mai ales vă rugaţ lui 
lisus celui răstignit, a căruia Evangheliia cu 
atâtea ostenéle și trude, goane și munci, 
închisori și bătăi, crucea și moartea în toată 
lumea o aț propoveduit. 

Să păzească în ani mulți, întru luminatul lui 
scaun, pre cucârnecul rugătoriu, pre 
prăznuitoriul numelui vostru, pre cinstitoriul 
pomenirei voastre, pre creștinul nostru domn, 
ca întru creștineasca întemeiare a înălțimei sale 
să fim și noi, cu toţii, cu liniște sufletească și 
trupească, mai presus de toată ispita celora ce 
stau împotriva creştinătăţii, să propoveduim în 
mulți ani numele vostru, să prăznuim stradaniia 
voastră, să sărbăm luminat cu cuviinţă slăvita 
voastră pomenire. Amin. 


Cuvânt de învăţătură la 
Bogoiavlenie 


Luminat și cinstit au fost praznicul ce au 
trecut, al nașterii domnului Hristos, 
blagosloviţilor creștini, iară mai luminat și mai 
cinstit iaste acest de astăzi, căci acolo au arătat 
steaoa pe Hristos, cum că s-au născut, iar aici 
mărturis6şte tatăl din ceriu pre cel ce să 
botează, zicând: Acesta iaste Fiiul mieu cel iubit 
întru carele bine am voit. Acolo vrăjitorii cu 
darurile lor i s-au închinat, ca unui Dumnezeu și 
împărat, iar aici îngeri cerești, ca unui 
Dumnezeu adevărat și om desăvârșit îi slujesc. 
Acolo era ca un prunc mic, înfășat și pus în 
iasle, iar aici ca un Dumnezeu desăvârșit şi om 
desăvârşit să botează în apa Iordanului, pentru 
ca să spâle tot neamul omenesc din 
spurcăciunea păcatului celui strămoșesc. Acolo 
îngerul cel mare Gavriil slujiia cu cucerie, iară 


aicea îngerul şi înainte mergătoriul Ioann 
slujaşte taina. 

Deci dară decât sunt lucrurile praznicului de 
astăzi mai luminate, cu atâta sunt și mai mari 
decât ale praznicului ce au trecut. Pentru 
aceasta dară, de vreme ce să botează Hristos, să 
ne botezăm și noi, nu că doară că nu suntem 
botezat cu sfântul botez, adecă cu apă și cu duh, 
ci pentru căci am întinat cu păcatele noastre 
sfântul botez. Trebue să ne spălăm cu lacrămile 
pocăinţii, ca să ne facem curaţ, după cum zice 
prorocul Isaia: Lăsând vicleșugurile dintru 
inimile voastre și faptele cele réle, de carele să 
bucură vrăjmașul nostru diavolul și să ne 
îmbrăcăm cu noul Adam, cu domnul nostru 
lisus Hristos, după cum zice fericitul Pavel, 
pentru ca să ne putem sui și noi la ceriu curați 
şi luminaţ, ca și Hristos și cât am priimit 
propoveduirea lui, de am și greşit, să alergăm că 
ne va priimi Hristos, ca un bun și iubitoriu. 

Botează-se Hristos, ca să sfinţească apele. 
Botează-se Hristos, ca să ne arate taina. Mâna 
prorocului slujaște, ca să boteze mâna Tatălui, 
adecă pre Fiiul și cuvântu lui Dumnezeu. Om 
slujaște și om să botează; însuși Ioann, ca un rob 
slujaște și Hristos ca un om să botează. 


Pentru aceasta dară și noi, ca niște robi 
adevăraţi și înţelepţi, să slujim taina cu inimă 
curată, după cum zice prorocul David. Minte 
bună și credincioasă să avem, ca să pricepem 
taina drept; și cine iaste credincios și drept, să 
alerge ca să auză ce zice David: Veniţ cătră 
dânsul (adecă cătră Domnul) și vă luminaţi și 
fețele voastre nu să vor rușina, ca să se albească 
păcatele noastre ca zăpada, dupre cum zice 
Isaia. Și cine iaste credincios și temător de 
Dumnezeu, să mărească și să laude taina, că 
mărire ca aceasta priimâște Dumnezeu ca o 
tămâe cu bună mireazmă, iar cine iaste păgân și 
ispititor de tainele noastre să lipsească din 
besérică și să se depărteze, pentru ca să nu vie 
urgiia lui Dumnezeu asupră-i și să va bântui; că 
şi Moisi, când s-au suit în muntele Sinaii, ca să 
priimească tabelele legii ce i-au dat Dumnezeu, 
așa au poruncit ca să nu să apropie de muntele 
acela nice o hiară sau vreun dobitoc, iar de să 
va apropiia, să fie ucis cu pietri de mulţimea 
jidovilor. 

Asemenea iaste și acuma. Taina avem de 
sărbăm și prăznuim și vom să ne suim sus nu cu 
trupul, sau în munte ca Moisi, ci cu mintea, la 
mari și la înalte gânduri; ci numai cât sunt 


credincioș să se apropie cu mintea ca să 
priceapă taina prăznicului de astăzi. 

După nașterea domnului Hristos, rămâind 
batjocorit şi amăgit Irod împăratul de vrăjitori, 
s-au mâniiat foarte și au trimis la Vithleem și în 
toate hotarăle lui de au junghiat 14 mii de 
coconi mici câte de 2 ani și mai jos, între care 
coconi era și cinstitul Ioan, prunc mic în braţele 
maică-sa Elisaftei. Şi, vrând ca să-l junghie şi 
pre el, s-au desfăcut muntele din voia lui 
Dumnezeu și au trecut de céia parte maică-sa cu 
dânsul. Și îngerul Domnului l-au luat de l-au 
dus în pustie și-l hrăniia acolo, până au venit în 
vârstă de s-au făcut de 33 de ani și 3 luni, a 
căruia hrană era vlăstarile copacilor și miiare 
sălbatecă. 

Și au venit cuvântu Domnului de i-au zis să 
lase pustiia şi să meargă în părţile Iudeii să 
propoveduiască noroadelor pocăință. Şi acolo 
mergea mulţimea jidovimei de-ş mărturisiia 
păcatele lor și să boteza de el în apa Iordanului 
și-l întrebară pre el zicând: Au doară ești tu 
prorocul? Iar el au zis: nu sunt, nu că doară nu 
era el proroc, ci nu l-au întrebat de iaste proroc, 
ci numai de iaste el prorocul acela de carele au 
zis Moisi că: Proroc va rădica noao domnul 


Dumnezeul nostru dintru frații noștri, adecă 
iaste să vie un proroc mare din neamul jidovesc 
şi socotiia jidovii cum că iaste Ioann prorocul 
acela și pentru acâia îl întreba. Iar el le-au 
răspuns și le-au zis: Nu sunt eu acela, ci iaste să 
vie după mine, a căruia nu sunt eu vrednic să-i 
dezleg curelele încălțămintelor lui, adecă nu 
pociu pricepe cum s-au născut. Adevărat, mai 
pre urmă s-au născut decât mine ca un om, iară 
ca un Dumnezeu ce iaste mai nainte decât mine 
s-au născut, în anii dumnezeirii. Și eu vă botez 
pre voi numai cu apă, iar el vă va boteza cu duh 
sfânt și cu foc. În mâna lui iaste lopata și 
vântură pleavă din grâu; adecă iaste 
cunoscătoriu de inimi ca un Dumnezeu și 
cunoaște pre cei păcătoș și pre cei drepţi. Deci 
pre cei păcătoşi îi osândeşte în focul cel de veci, 
iar pre cei drepţi îi adună la împărăţia ceriului. 
Și vorbind Ioann cu mulțimea jidovilor zise 
iară: Nu sunt eu cel ce socotiţ, ci iată că vine. Și 
aşa vorbind cu noroadele sosi și Hristos să se 
boteze. Iară Ioan, deaca l-au văzut zise cătră 
jidovi: Iată mielul lui Dumnezeu, carele rădică 
păcatul lumii. Acesta iaste Fiul lui Dumnezeu 
celui adevărat ce vă spuneam. Atunce au mers 
Hristos la Ioann și i-au zis: Vino de mă botează, 


căci pentru aceasta am venit. Iară Ioann i-au zis: 
Mie trebue să mă botez de tine, sau să 
mărturisesc alt botez pentru numele tău și tu vei 
să te botez eu? Apa Iordanului, văzându-te, au 
fugit de frica ta înapoi, dară eu cum voiu cuteza 
să te botez, de vreme ce Moisi, văzătoriul de 
Dumnezeu și marele proroc, nu îndrăzniia să 
vază faţa ta, dară eu cum voiu să mă ating de 
sfântul tău crâștet, cu mâini păcătoase? Iarba 
pământului sunt, dar cum mă voiu apropiia de 
focul cel nesuferit? Tu mă sfințâște, Doamne, tu 
mă botează, stăpâne, tu mă curăţeşte de tina 
păcatului, mântuitoriule, că eu nu cutez, nici 
sunt vrednic să te botez. 

Zise Hristos: Ioanne, lasă cuvintele acestia 
acuma, că nu iaste vreme de a înmulți vorba; 
vremea purtării de grijă iaste. Pentru aceasta m- 
am făcut om, pentru aceasta m-am îmbrăcat în 
trup, pentru aceasta m-am arătat sărac şi m-am 
arătat smerit, pentru ca să împlinesc toată 
dreptatea. Ci vino, de mă botează, ca să se 
împlinească purtarea mea de grijă și toată 
plecăciunea mea. 

Atunce au apucat cinstitul loan și l-au botezat 
şi s-au pogorât Duhul Sfânt în chipul porunbului 
pre capul lui Hristos și glas din ceriu s-au auzit 


zicând cum că: Acesta iaste fiiul mieu cel iubit, 
cu carele am purtat de grijă pentru mântuirea 
omenească. Și atunce au ieșit Hristos din râu, 
botezat. 

Și cum că s-au botezat Hristos, aşa ne învață 
dumnezeeștii evangheliști; iar încăș avem la 
praznicul de astăzi câteva întrebăciuni, carele 
sunt trebuincioase a le ști. Și întâi iaste: pentru 
ce Hristos, fiind fărde păcate, s-au botezat? A 
dooa: pentru ce s-au botezat în apa Iordanului și 
nu într-alt râu? A treia: pentru ce s-au pogorât 
Duhul Sfânt pre capul lui Hristos și pentru ce în 
chipul porunbului? A patra: câte botezuri sunt? 
A cincea: pentru ce iaste botezul de apă și de 
duh? 

Aceste 5 întrebăciuni avem astăzi foarte de 
folos a le ști; mai sunt și altele, ci noi le lăsăm 
pentru lungimea vorbei și vom zice numai 
pentru acestia, foarte pre scurt. Deci, cât v-at 
adunat astăzi la sfânta besrică, pentru ca să 
prăznuiț praznicul, deșchideţi-vă ochii, nu 
numai ai trupului, ce și ai sufletului, pentru ca 
să pricépeț ce vom să zicem, că nu sunt lucruri 
lumești, ce iaste taină mare și înfricoșată, care s- 
au făcut pentru mântuirea omenească. 

Întrebăciunea dintâi iaste: pentru ce Hristos, 


fiind fără de păcate, s-au botezat? Zicem că 
botezul iaste mântuirea păcatelor omului și 
curățenie de păcatul cel strămoșesc, iară Hristos 
fiind fărde păcate, după cum zice prorocul Isaia: 
Că păcat n-au făcut, nici vicleşug în gura lui nu 
s-au aflat, pentru ce, dară, s-au botezat? Zicem 
la aceasta cum că sunt 4 stihii, dintre carele s-au 
făcut omul și toată lumea și iar întru acelea 
stihii, va să se topească omul, până la a dooa 
venire a domnului Hristos, dintru carele iară va 
să se închiiage. 

Deci stihiia cea dintâi și mai de treabă iaste 
vântul, că fără de răsuflare nu poate trăi omul 
nici un ceas. A dooa stihie şi mai înaltă iaste 
focul, nu numai acest ce vedem cu ochii și ne 
slujim cu dânsul, ce și focul cel din văzduh. A 
treia stihie iaste apa și a patra stihie iaste 
pământul. Deci într-aceste 4 stihii iaste omul 
făcut şi, pentru căci sunt alcătuirile trupului 
omenesc, era cu cale să se sfinţească cu 
pogorârea Domnului. Deci vântul, și focul s-au 
sfințit cu pogorârea cuvântului lui Dumnezeu, 
iar pământul s-au sfințit când au născut trupeşte 
în peşteră. Și să cădea să se sfințească și apa, de 
vreme ce iaste din cele 4 stihii și într-alt chip nu 
să putea să se sfințească, de nu s-ar fi botezat 


Domnul, trupâște, în Iordan, arătându-se mai 
vârtos și taina cea mai mare a credinţei noastre; 
şi alta, pentru ca să sfărâme capetele șărpilor, 
adecă a dracilor ce era în apă, după cum zice 
David: Tu ai zdrobit capetele bălaurilor în apă. 
A dooa întrebăciune era: pentru ce s-au 
botezat Hristos în Iordan și nu într-alt râu? 
Zicem și la aceasta că fiind râul acela sfințit de 
cât alte râuri, pentru minunile ce s-au făcut într- 
însul, au mers și Hristos iară la acela, care 
minuni sunt acestia: întâi, când au trecut lisus 
Naviin cu tot norodul jidovesc prin mijlocul 
apei şi nu s-au udat nimeni, pentru că întrase 12 
preot de ţinea chivotul pre spatele lor și apa să 
dedâse înapoi din porunca dumnezeiască, până 
au trecut tot norodul. A dooa minune, când au 
lovit prorocul Ilie cu cojocul său apa și s-au 
desfăcut, de au trecut el, cu ucenicul său, ca pre 
uscat. A treia minune, când s-au scăldat de 7 ori 
Neeman boiariul, sfetnicul împăratului de la 
Siriia, după cuvântul prorocului Elisei și s-au 
tămăduit de bubele ce avea. A patra minune pe 
vremea prorocului Elisei, mergând niște oameni 
să tae lemne de casă pre lângă țărmurile 
Iordanului, fiind și prorocul împreună cu dânșii, 
au căzut toporul unuia din coadă și s-au înecat 


în apă; iar Elisei, luând coada toporului și 
mergând la țărmurile apei, întinse coada spre 
apă şi zise: Arată, Doamne, minune și îndată 
sări toporul din apă și să puse în coadă, care 
minune închipuiaște sfântul botez, după cum 
scrie sfântul Ioann Damaschin la un tropar al 
canonului de la înălțarea cinstitei cruci, la a 
patra peasnă. Deci, pentru aceste minuni s-au 
botezat și Hristos într-acel râu. 

A treia întrebăciune iaste: pentru ce s-au 
pogorât Duhul Sfânt și zicem: când să boteza 
Hristos s-au deşchis ceriurile și au mărturisit 
Tatăl pre Fiiul, zicând: Acesta iaste Fiiul mieu 
cel iubit, întru carele bine am voit? Deci de 
vreme ce au mărturisit Tatăl, socotiia jidovii că 
pentru Ioann s-au făcut glasul acela, pentru că-l 
ştiia ca pre un proroc și fiiu de proroc și sfânt și 
pentru ca să nu zică norodul cum că lui Ioann îi 
zice fiiu iubit, pentru acâasta s-au pogorât 
Duhul Sfânt pre capul lui Hristos, de l-au arătat 
şi l-au mărturisit Tatăl de sus. 

Iar pentru ce s-au arătat Duhul Sfânt în 
chipul porunbului, să vă spuiu o istorie din 
Tistamentul cel vechiu, măcar că o știți mai toţ. 
Când au făcut Dumnezeu potopul şi au înecat 
tot pământul pentru păcatele omenești și au 


şters tot faptul dupe faţa pământului, din om 
până în dobitoc, s-au mântuit numai Noe, cu 
toată casa lui, în corabiia ce făcuse din poruncă 
dumnezeiască. Și împreună cu dânsul era și din 
dobitoacele pământului și din pasările ceriului, 
după cum scrie mai pre larg la cartea Facerii. 
Iară după ce au încetat apa potopului, au trimis 
Noe din corabie pre corbul, să vază, ostoitu-s-au 
apa potopului, au ba. Iar el mergând și aflând 
stârvurile, s-au așăzat pre iale și nu s-au mai 
întors înapoi să dea véste. Și văzând Noe zăbava 
corbului au trimis pre porumb; iar el fiind 
pasăre curată, n-au vrut să șază pre tină, ce au 
luat o ramură cu frunză de maslin în gură și o 
au dus în corabie și așa au cunoscut Noe cum că 
s-au ostoit apa potopului. 

Deci pentru acâia s-au arătat și Duh Sfânt în 
chip de porunb pre capul lui Hristos, arătând că 
s-au ostoit potopul păcatelor omenești; și alta, 
că porunbul iaste întreg, adecă fărde răutate, 
după cum zice Hristos la sfânta Evanghelie: 
Faceţi-vă înţelepţi ca șărpii și întregi ca 
porunbii. 

A patra întrebăciune iaste cum că am zis: câte 
botezuri sunt? Şi zicem că sunt 8, precum scrie 
şi sfântul loan Damaschin la a 4 carte a 


Bogosloviei lui: botezul dintâi iaste al potopului, 
spre tăiarea păcatului. Al doilea botez iaste al 
lui Moisi, când au trecut pre jidovi prin Marea 
Roșie. Al treilea botez iaste al legii, că de să 
spurca cineva până nu-ş spăla cu apă trupul și 
hainele, nu intra în tabără. Al patrulea botez 
iaste al lui Ioann, însă spre pocăință numai. Al 
cincilea botez iaste al lui Hristos, cu carele ni- 
am botezat și noi, creștinii. Al șaselea botez 
iaste al pocăinţei și al lacrămilor, cu carele 
curățim botezul cel dintâi ce am întinat. Al 
şaptelea botez iaste al muceniei, carele iaste și 
mai bun și mai cinstit, că nu să téme să se mai 
spurce cu păcate botezul acesta, carele s-au 
arătat întâi Hristos, că ș-au vărsat preacinstit și 
scump sângele său pre cruce și toți mucenicii cu 
acest botez s-au botezat şi s-au învrednicit 
împărăției ceriului. Al optulea botez, cel mai de 
pre urmă, iaste al focului celui nestins, ce va să 
muncească pre cei păcătoș, după cum zice la un 
tropar al canonului de astăzi la a 6 peasnă: Cu 
focul cel de pe urmă botează Hristos pre cei 
potrivnici și neînţelegători de dumnezeirea lui. 
A cincea întrebăciune iaste: botezul pentru ce 
iaste de apă şi de duh? Și zicem că fiind omu 
îndoit, adecă cu trup și cu suflet și fiind trupul 


simţitoriu trebuiaște, când îl întinăm, să-l 
spălăm cu apă, că apa încă iaste simţitoare. Iară 
sufletul fiind fărde materie, Duhul Sfânt îl 
curăţă și-l luminează și-l mântuiaște de păcate. 

Acâste întrebăciuni avem la praznicul de 
astăzi, precum le-aţi și auzit. Deci pentru 
aceasta trebuiaște, blagosloviţilor creștini, cât 
ne-am botezat în numele sfintei și cinstite troițe, 
să ne ferim de toate lucrurile și faptele drăcești, 
ca să nu ne întinăm sfântul botez cu păcatele, 
nici să călcăm făgăduinţele ce ni-am făgăduit lui 
Hristos. Şi pentru ca să priimească Dumnezeu 
praznicile şi sărbătorile noastre, trebue să 
păzim, după cât ni-ar fi putinţa, poruncile lui și 
să purtăm grijă pentru mântuirea noastră și 
pentru împărăţiia ceriului, căci acolo ne iaste 
lăcașul, după cum zice fericitul Pavel: 
Petr6cerea noastră în ceriuri iaste. Să nu ne 
lunecăm cu firea spre lucrurile cele deșarte ale 
lumii, pentru că sunt toate trecătoare și 
mincinoase. Să ne ferim de ucideri, de curvii și 
de preacurvii, de beţii și de apucări. Să nu 
ținem pizmă unul altuia, nici să ne vindem cu 
pâra, unul pre altul, cu cruzie de inimă și cu 
nemilostivniciia, pentru ca să ne păgubim și să 
ne sărăcim unul pre altul, dupre cum vedem 


totdeauna că fac mulţi, netemându-să nici de 
Dumnezeu, nici de păcat, nici îș aduc aminte de 
moarte sau de osândă; să numesc numai cu 
numele creștini, iar cu inima sunt departe de 
Dumnezeu, după cum zice Isaia și faptele lor nu 
sunt păgânești, ci mai vârtos voiu zice că sunt 
drăcești, că numai diavolul nu pohtâște binele 
omului, pentru că iaste vrăjmaș și mincinos din 
ceput, după cum zice Hristos. 

Să nu ne trufim întru inimile noastre, veri 
pentru ce bine am face, că ne vom piiarde plata 
ostenélii și în scurt să ne ferim de toate lucrurile 
céle rele și necuvioase, carele ne vatămă la 
suflet şi să bucură vrăjmașul nostru diiavolul de 
iale, ci numai să pohtim pururea să facem fapte 
bune și plăcute lui Dumnezeu, pentru că rămân 
fărde moarte și vom lua plată la ceriuri pentru 
iale. 

Să alergăm la sfintele beserici, de nu în toate 
zilele, pentru multe neputinţe și nevoi ale 
noastre ce ne vin totdeauna din valurile lumii, 
măcar duminecile și sărbătorile; căci că pentru 
aceasta s-au rânduit aceste sfinte zile: una 
pentru ca să ne odihnim și noi și dobitoacele 
noastre de trudele și de ostenelele ce facem 
peste toată săptămâna; a dooa, pentru ca să 


mulțemim și să dăm laudă lui Dumnezeu, 
pentru multele şi nespusele facerile de bine ce 
au arătat cătră noi și ne arată totdeauna și ne 
ține și ne chiverniseşte ca un milostiv; a treia, să 
auzim cântările și slujbele celia ce să fac pentru 
folosul cel sufletesc. Că precum nu poate trăi 
trupul omului fărde hrană simţitoare, așa nici 
sufletul nu poate trăi fără hrana cea 
duhovnicească, care iaste cuvântul lui 
Dumnezeu, după cum zice Hristos la 
Evanghelie: Nu numai cu pâine va trăi omul, ci 
cu tot cuvântul carele iaste din gura lui 
Dumnezeu. lar nu să mérgem pe la hore și pe la 
jocuri și pe la cârciume, dupre cum ne iaste 
obiciaiul, că în loc de a ne folosi, ne păgubim și 
suflâteşte și trupéşte. Iar de ne trebuie să ne 
adunăm pre la hore, ca să privim, mai bună 
horă decât aceasta a besâricii și mai frumoasă 
priveală şi mai cuvioasă adunare nu socotesc 
nici cunosc a fi alta decât aceasta. Că vedem cu 
ochii, afară din mulţimea oamenilor ce s-au 
adunat, pre domnul nostru lisus Hristos, ca un 
împărat vecinic și pre cinstită maică-sa, pre 
sfinţii îngeri, pre apostoli, pre mucenici și pre 
tot sfinţii. Iar cu urechile auzim faptele și 
lucrurile cele minunate ce au făcut pre pământ 


şi ne bucurăm și sufletește și trupeşte, că nu 
păgubim nimic, ci mai vârtos câștigăm sfinţenie 
şi milă de la Dumnezeu. 

Și când eşim la besârică, să nu eşim deșărţi, 
ci să facem cum face ariciul că, după ce mârge 
la vie, întâi să satură el de struguri și apoi 
scutură vița de cad broboanele jos și să tăvălâște 
pre dânsele de să înfig în ghimpii lui și duce și 
puilor. Așa să ducem și noi, fieștecine, pre la 
casele noastre, copiilor și celor ce n-au mers la 
bescrică, din cuvintele ce am auzi din sfânta 
Evanghelie și dintr-alte cărți, ca să-i hrănim și 
pre dânșii cu hrana cea sufletească. Și după 
aceia să ne păzim mintea de cugetele cele 
viclene și trupurile noastre să le ferim de toate 
spurcăciunile. Să avem dragoste cătră toți, să 
facem milostenie la săraci, să iubim pre cei 
streini, să căutăm pre cei bolnavi și pre cei din 
chisori să-i cercetăm. Să facem bine vrăjmașilor 
noştri, după cum ne învață Hristos. Să avem 
răbdare la nevoi și la scârbe, să ne supunem 
celor mai mari, domnilor și stăpânilor noștri. Să 
ascultăm și să cinstim pre părinţii noștri. Să ne 
cucerim cu cuviinţă duhovnicilor noștri și 
preoţilor și călugărilor, că așa place lui 
Dumnezeu. 


Și acestia toate păzindu-le și făcându-le, să 
avem nădejde bună și fărde îndoială cătră 
Dumnezeu că aici, întru această viaţă, vom 
petrece viaţă bună și fărde întristare, iar în cea 
viitoare ne va învrednici și ne va pune în 
numărul celor drepţi, ca să ne bucurăm în veci 
nesfârșiți întru acea fericire, lăudând și 
binecuvântând numele Tatălui și al Fiiului și al 
Sfântului Duh, a căruia iaste mărirea și ținéria 
în veci. Amin. 


Cuvânt de învăţătură la 
Preobrajeniia Domnului 
nostru lisus Hristos 


Luat-au lisus pre Petru și pre Ioann și pre 
Iacov, fratele lui și i-au suit pre dânșii într-un 
munte înalt deosebi și s-au schimbat înaintea 
lor. Şi au strălucit faţa lui ca soarele, iar hainele 
lui să făcură albe ca lumina. 

De vreme ce soarele cest simţitoriu, când 
răsare și să înalță de pre pământ să face pricină 
şi mijlocitor a multor bunătăţi, că întinzându-ș 
razele luminează pământul și marea, gonâște și 
răsipéşte toată ceața și negura, încălzește și 
hrăneşte toate neamurile dobitoacelor, şi, în 
scurt să zic, toate le însuflețește și le înviază și 
pre toate împreună le bucură și le veselește, 
dară cu cât mai vârtos soarele cel de gând al 
dreptăţii, Fiiul și cuvântul lui Dumnezeu Tatăl, 
domnul nostru lisus Hristos (pentru carele zice 


prorocul Malahie la 4 capete: Vă răsări voao, 
celora ce vă temeţ de numele mieu, soarele 
dreptăţii), carele s-au suit și au răsărit astăzi în 
muntele Thavorului, întinzând razele și 
strălucirile mărire dumnezeirii lui. 

N-ar fi dat viaţă morţilor, ca lui Moisi, n-ar fi 
luminat pre vii, ca pre Ilie, n-ar fi gonit 
prepusul și cugetul cel potrivnic din mintea 
apostolilor, n-ar fi înrădăcinat și n-ar fi crescut 
mai multă credinţă în inima lor, nu le-ar fi dat 
să-l cunoască luminat, cum că el iaste Mesiia cel 
adevărat, Hristos și cum că de voia lui merge 
spre moarte, neavând vină de moarte şi să 
cunoască cum că numai pre dânsul să cuvine să- 
l iubească, iar celialalte toate să le aibă ca niște 
gunoae. Drept aceia pohtesc pre înțelepţiia 
voastră să-mi daț puţinică ascultare cu dragoste, 
ca să înțelegeţi de iaste cu cale și de să cuvine 
să avem și noi dragoste cătră Hristos, ca 
apostolii. 

Vedem la al doilea cap a preaînţeleptului 
Sirah că învaţă pre cela ce va vrea să slujească 
lui Dumnezeu, ce i să cuvine să priimească, 
zicând: Fiiule, de vei vrea să te apropii a sluji 
domnului Dumnezeu, gătâște sufletul tău spre 
ispită. Pentru aceia, dară, trebuiaște céla ce 


slujaște lui Dumnezeu să aştepte ispitele şi 
războiul vicleanului diavol, iar să nu să 
deznădăjduiască, ci mai vârtos atunce să aștâpte 
mai mult ajutor și mai multă putere de la 
Dumnezeu (numai să stea cu credinţă adevărată, 
cu nădejde bună și să ţie dreptatea și să urmeze 
bunătăţile și faptele câle bune), că nu-l va lăsa 
Dumnezeu să se ispitească preste putinţa lui, ci 
fără de zăbavă îi va înceta scârba și ispita o va 
goni de la dânsul, precum o vedem aceasta 
luminat că s-au făcut la mulţi, în multe locuri. 
Că, întâi lui Avraam i-au poruncit Dumnezeu să 
se sue în munte și însuș, cu mâinile lui să 
junghe și să jertvuiască pre unul născut, iubit, 
fiiul său, pre Isaac. 

Oare n-au fost grea această cerere, ce au 
pohtit Dumnezeu de la dânsul? Oare n-au fost 
mare şi nesuferită durere de inimă aceasta? Iară 
văzându-i Dumnezeu credinţa și cum că n-au 
lenevit, nici au zăbovit a o face aceasta, îndată 
i-au rădicat întristarea și scârba, prin mijlocul 
îngerului, zicându-i: Avraame, Avraame, nu 
pune mâna ta pre copil. 

Și norodul cel jidovesc cât necaz petrecea în 
Eghipet, fiind robiţ în mâinile lui faraon; iar 
pentru ca să-i mântuiască Dumnezeu din scârbe, 


câtă putere nebiruită au arătat cu cele 10 rane, 
prin mijlocul lui Moisi. Aşijderea și dreptul și 
mult pătimașul Iov, ca într-o clipă de ceas au 
pierdut nu numai mulțimea dobitoacelor, 
casele, feciorii, fetele și toată avuţiia ce avea, ci 
şi trupul lui s-au umplut de bube și de viermi și 
zăcea într-un gunoiu. lar pentru căci au răbdat 
ispitele cu mare vitejie de inimă, fără de zăbavă 
i-au dat Dumnezeu îndoit celia ce au pierdut. 

Însă cu aceste vorbe ce am zis, socoteala 
noastră nu iaste alta, fărnumai ca să arătăm 
taina de astăzi a schimbării feţii lui Hristos, cu 
carea au dat mare ajutor apostolilor la nevoia 
necredinţii, ce era să cază. Că văzând apostolii 
pe Hristos într-atâta lipsă și sărăcie, cât nici 
capul nu avea unde să și-l plâce și într-atâta 
smerenie de margine și într-atâta hulă, ce-i 
făcea jidovii, să turbura în cugetul lor, ca niște 
oameni proști ce era; și pentru acâia au început 
a nu-l crede, socotind cum că nu va fi acesta 
Mesiia cel adevărat și mai vârtos că peste puţine 
zile era să moară cu moarte nicinstită. 

Drept acéia, ce alt ar fi trebuit la această 
nevoe a necredinţii, fără numai ajutor de la 
Fiiul lui Dumnezeu, de la Hristos, carele cu 
adevărat le-au dat mare putâre și mare ajutor. 


Că i-au suit într-un munte și s-au schimbat 
înaintea lor arătându-le lumina dumnezeirii lui 
(pre cât era cu putinţă să vază cu ochii 
omenești), luminând și mărind firea cea 
omenească ce era îmbrăcat, care lumină s-au 
vărsat şi pe hainele lui, ca să dea cu aceasta 
apostolilor o îndrăzneală și un ajutor mare și să- 
i adevereze și să-i încredințâze cum că acest 
sărac și smerit la vedere, carele era hulit pentru 
multa a lui smerenie, măcar că peste puţine zile 
se va da legat în mâinile jidovilor să se 
hulească, să se batjocorească, să se scuipe, să se 
bată cu palma peste obraz, să se muncească, să 
se rănească și la cea de apoi să se și răstignească 
ca un făcătoriu de râle. Iar să nu socotească că 
iaste numai om singur, ci iaste și Dumnezeu 
desăvârşit și adevărat şi pentru aceasta s-au 
schimbat înaintea lor. 

La 3 lucruri trebuia mare ajutor apostolilor, 
ca să scape de nevoia și de ispita cea mare a 
necredinţii: întâi să cuveniia să crează cum că 
Hristos iaste adevăratul Mesiia; a dooa, 
văzându-l pre cruce, mort, le trebuia ajutor să 
nu-și piarză credinţa, nici să socotească cum că 
acesta nu iaste Dumnezeu; a treia, să le dea 
pricină să-l iubească cu dragoste fierbinte. Deci, 


la acâste câte trele să vede astăzi cum că au dat 
Hristos cu schimbarea feţii lui mare ajutor 
apostolilor, pentru ca să-l cunoască că el iaste 
Mesiia cel adevărat și pentru acâia le aduce trei 
marturi, vrednici de crezut: pre Moisi, pre Ilie şi 
pre Tatăl lui cel ceresc.Și iată zice evanghelistul 
să arată lor Moisi şi Ilie, grăind cu dânsul de 
eșirea lui, carea vrea să se plinească în 
Ierusalim. Și Tatăl, cu glas îl mărturisește din 
nor: Şi iată glas din nor zicând: acesta iaste Fiiul 
meu cel iubit, întru carele bine am vrut, pre 
acesta ascultat. 

Și pentru ca să le ajute apostolior să nu iasă 
din credinţă, văzându-l pre cruce, zice mai 
înainte că vorbâște cu Moisi și cu Ilie pentru 
moartea cea de pe cruce, carea vrea să ia, 
pentru ca să-i facă după cum am zis, să-l 
iubească cu dragoste fierbinte şi pentru acâia au 
descoperit puţintel slava dumnezeirii lui, cu 
carea au mărit firea cea omenească și va să 
mărească și pre sfinţii lui, la a dooa venire. 

Și să arată lor Moisi și Ilie, grăind cu dânsul. 
Minunată vorbă și alese soţii are astăzi Hristos, 
cu adevărat și i să cuveniia să aibă soții ca 
acestia, pentru că Hristos iaste Mesiia, că Moisi 
iaste făcătoriu de lege, Ilie iaste proroc mare; 


Hristos iaste mântuitoriul lumii, Moisi iaste 
mântuitoriul jidovilor, Ilie va să fie mântuitoriul 
celor drepţi, mai nainte puţin de judecată. 
Hristos iaste dătător de lege, Moisi învăţător de 
lége și Ilie râvnitor de lege. 

Vedeţ, dară, ce soţii alese are și cum să 
aseamănă în oarecarele: Moisi au murit, Ilie n- 
au murit. Și oare ce poate fi aceasta, de s-au 
însoţit Hristos cu un drept din cei morți și cu un 
drept din cei vii? Pentru căci la judecata cea 
viitoare vor să se judece viii și morţii și vor să 
se veselească la împărăţia ceriului câţ vii vor fi 
drepți şi câț morţi vor fi drepţi. Și de vreme ce 
taina aceasta de astăzi, a schimbării lui Hristos 
închipuiaște și iaste ca un aravon aceii măriri ai 
împărăției ceriului, pentru aceasta au adus la 
mijloc unul din cei morţi, pre Moisi și unul din 
cei vii, pre Ilie. Și cum că vor să vie la 
împărăţiia ceriului, împreună, viii și morţii ni-o 
adeverează fericitul Pavel, la 15 capete cătră 
corinthEni, zicând: Toţ nu vor adormi, iar toț ne 
vom schimba de trupul acest stricăcios și ne 
vom face nestricăcioși. 

Și să arată lor Moisi și Ilie. Oare pentru ce? 
Pentru patru lucruri: una pentu ca să scoaţă de 
la norod acea socoteală mincinoasă, ce avea 


asupra lui Hristos, că unii îi zicea că iaste Ilie, 
alții îi zicea că iaste Ieremia sau, unul din 
proroci; a dooa, pentru ca să cunoască jidovii 
cum că Hristos nu iaste împotriva legii lui Moisi 
şi pentru aceasta stă cu dragoste de vorbește cu 
singur făcătoriul legii, cu Moisi și cu râvnitorul 
legii, cu Ilie; a treia pentru ca să se arate cum că 
iaste domn și stăpânitor, al vieţii și al morţii și 
stăpâneşte pe cei vii și pe cei morţi și, când îi 
chiamă, vin, precum adeverează poeticul la un 
tropar de astăzi de la a opta peasnă zicând: Ca 
celuia ce stăpânești ceriul și împărăteşti 
pământul și domnești cele dedesupt, au stătut 
înaintea ta Hristoase, de pre pământ apostolii, 
iar ca de la ceriu Thesviteanul Ilie și Moisi din 
cei morţi; a patra, să vază apostolii în ce chip au 
cinstit pre acești 2 proroci, pre Moisi, căci avea 
mare blândeţe și pre Ilie, căci avea mare râvnă 
spre credinţă, pentru ca să se asemene şi lor, să 
fie blânzi și râvnitori, acolo unde vor vedea că 
iaste în nevoe credinţa și închinăciunea lui 
Dumnezeu. 

Și pentru ac6ste 4 pricini, ce am zis, au adus 
la mijloc pre Moisi și pre Ilie. lar mai vârtos să 
zic că i-au adus pentru ca să mărturisească 
apostolilor cum că iaste Mesiia, măcar că n-ar fi 


trebuit această mărturie să o aducem la mijloc 
fiind mărturiia tatălui din ceriu mai vrednică 
decât a prorocilor: Şi iată glas din nor zicând: 
acesta iaste Fiiul mieu cel iubit, întru care bine 
am vrut; pre acesta ascultat. 

O, ce mărturie credincioasă şi adevărată iaste 
aceasta! O, ce bunătate și fericire au câștigat 
acei ce au ascultat pre cel mărturisit și au urmat 
lui, după porunca părintelui celui ceresc! Că 
adevărat, de s-au și pedepsit într-această lume 
puţin, după cum zice preaînţeleptul Solomon, 
iară cu mari bunătăţi și fericiri s-au dăruit: Căci 
Dumnezeu i-au ispitit pre dânșii și i-au aflat 
luiși vrednici, ca aurul în ulcea i-au lămurit pre 
ei și ca o jărtvă de ardere, întreagă i-au primit 
pre ei. Puțin au ostenit, adevărat, iară mare 
plată au luat. În scurtă vreme au fost în scârbe, 
iară în vreme nesfârșită să vor bucura, că nu-s 
vr6dnice patemile vremii de acum cătră mărirea 
cea viitoare, după cum zice fericitul Pavel. 

Și iată, glas din nor zicând: Acesta iaste Fiiul 
mieu cel iubit, întru carele bine am vrut; pre 
acesta ascultaţ. Oare acest cuvânt ce zice tatăl: 
Pre acesta ascultaț, numai apostolilor să fie zis 
să-l asculte, au și noao? Mie mi se pare să-l fie 
zis și noao să-l ascultăm, de vreme ce ne ținem 


creștini și ucenici ai lui Hristos. Acuma, dară, 
trebue să înțelegem întâi lucrarea acestui 
cuvânt: Ascultaţ, ce va să zică, apoi celelalte le 
vom înțâlege pre lesne. Acest ascultaț aici nu să 
înțelege cuvântul cel gol, ce iase din gura 
omului și-l ascultăm cu urechile, căci acela nu 
să numeşte ascultare, ci auzire, ce să înţelege 
sfârşitul faptului, adecă ca cum am zice unii 
slugi: du-te de fă, iată ce și el auzind cuvântul 
să supune ascultării și merge de face. Așa și 
Dumnezeu Tatăl ne zice noao: Pre acesta 
ascultaţ, adecă ca ce ne va porunci Hristos să 
facem, să ne supunem ascultării și să săvârșim 
lucrul după pohta lui, pentru binele nostru. 

Să vedem dară acum de ţinem porunca lui 
Dumnezeu și de ascultăm pre Hristos la cele ce 
ne învaţă. Eu socotesc să fim departe de acea 
ascultare, cât e ceriul de pământ; pentru căci 
Hristos zice la Ioan în 14 capete: Cela ce are 
poruncile mâle și le păzeşte pre iale, acela iaste 
cela ce mă iubâște. 

Acuma dară, de vom zice că iubim pe Hristos, 
să vedem care poruncă a lui ţinem. 

Hristos zice: Scârbe veţ avea în lume. Noi nu 
pohtim să avem nici o scârbă, iar de și avem 
vreo scârbă, o avem pentru căci nu ni să 


împlin6ște pohta, iar nu pentru dragostea lui. 

Hristos zice: Pacea mea o dau voao, iar noi 
nu dea Dumnezeu să avem pace între noi, ce ne 
turburăm pururea, pentru fieștece, ca valurile 
mării când le suflă vântul. 

Hristos zice: Nu judecareţ, ca să nu vă 
judecaţ, iar noi de-a puteria fi nu iaste nici zi, 
nici ceas să nu judecăm de rău, nu numai pre 
cei ce-i știm ce și pre cei ce nu-i știm. 

Hristos zice: Precum pohtiţ voi să vă facă 
voao oamenii, faceţ și voi lor. Noi pohtim să ne 
cinstească toţ, să ne dea toţ pocloane și daruri, 
să ne laude, să ne fericească, să ne grăiască de 
bine, să facă tot după pohta noastră, să nu ne 
stea nimenea împotrivă, nici să ne zică nimica, 
de am face verce rău; iară noi pohtim să 
osândim pre toţ, să nu dăm nimănui nimica, să 
nu facem nimărui nici un bine, nici să se 
folosească nimenea de noi. Pre toț îi hulim, pre 
tot îi grăim de rău, pre toţ îi pârâm, pre toţ îi 
luom în râs și în batjocură, tuturora le zicem că 
sunt nebuni și fără nici o socoteală numai pre 
noi înșine, voiu cuteza a zice, ne facem mai 
înţelepţi și decât Dumnezeu și nu ne aducem 
aminte că înțelepciunea lumii aceștiia iaste 
nebunie înaintea lui Dumnezeu. 


Hristos zice: Poruncă noao vă dau voao, ca să 
iubiț unul pre altul, iar noi ne urâm și ne 
căutăm ponciș unul altuia, ca când ne-am fi ucis 
părinţii, sau ne-am fi făcut alt rău, ceva. 

Hristos zice că: Cine să va rușina de mine și 
de cuvintele mele într-această rudă prea curvare 
şi păcătoasă şi fiiul omenesc să va rușina de el, 
când va veni întru slava Tatălui său, cu îngerii 
cei sfinţi, iară noi nici de dânsul ne rușinăm nici 
cuvintele lui le ţinem în seamă, ca o nimica, nici 
cele ce ne învaţă spre folosul și mântuirea 
sufletelor noastre le păzim, ci aflăm pricini și 
zicem că nu putem să le facem acâstia ce ne 
învață Hristos, că nu ne dă îndemână, căci avem 
case grele și vremea nu ne slujaște, că suntem 
supuș supt jugul păgânului și avem nevoi multe 
şi supărări de toate părţile. Dară celia ce pohtim 
noi, cum le putem face toate, deplin, fărde nici 
o zăticneală? 

Pre Dumnezeu nu vom să-l ascultăm, la cele 
ce ne învaţă să facem, pentru binele și folosul 
nostru cel sufletesc, ce ne par, învățăturile lui 
grele și rele și pentru aceia nu-l cinstim, ca când 
ni-ar fi vrăjmaș de moarte. Iar pre oamenii cei 
ce nu să tem de Dumnezeu, nici să rușinează de 
fețele omenești îi ascultăm la câle ce ne învaţă 


să le facem, spre pierzarea sufletelor noastre şi 
spre necinstea noastră și spre a ne cleveti toț și 
a ne blestema pentru nedreptăţile ce facem; și 
priimim învăţăturile lor cu dragoste și le facem 
cu mare pohtă și ne bucurăm de iale, ca de 
mare avuţie și-i lăudăm cătră toţ, ca pre nişte 
priiateni și făcători de bine și-i cinstim pentru 
căci ne răpun sufletele, cu învăţăturile lor, mai 
vârtos decât pre Dumnezeu, carele poftâște pre 
tot oamenii să se mântuiască. 

Hristos zice: De pe aceasta vor cunoaște toț 
că-mi sunteţi ucenici, de veț avea dragoste între 
voi, iar noi ne pizmuim, ne zavistuim, ne 
pohtim răul unul altuia și mijlocim în tot chipul 
să ne păgubim unul pre altul, nu numai de 
avere, ci mai vârtos de cinste; și facem cu 
aceasta păcat împotriva Duhului Sfânt. Dară 
Dumnezeu n-au făcut lumea numai pentru-un 
om, ci pentru toţ, nici împărăţiia ceriului pentru 
unul, ci pentru noi toți. Că de ar fi făcut 
Dumnezeu lumea numai pentru un om, ce ar fi 
trebuit să mai facă și pre Eva și apoi să-i 
blagoslovească și să le zică: Creșteţ și vă 
înmulțit și umpleţ pământul și domniț pre 
dânsul, iar de și iaste cineva să arate dragoste 
cătră altul, iaste mincinos și viclean, că o face 


au de vreo frică, au de vreo rușine, au pentru 
vreun câștig rău. 

Hristos zice: Daţ ale chesariului, chesariului 
şi ale lui Dumnezeu lui Dumnezeu, iar noi nici 
mai-marilor noștri, atâta celor besericești, cât și 
celor mirenești, nu le dăm căzuta cinste nici lui 
Dumnezeu, nici ne supunem lor cu dreptate, ci 
cu viclenie și cu răutate și în loc de a-i iubi și a 
ne cuceri lor, noi îi grăim de rău și-i ponosluim. 
Dară să vedem ce zice Dumnezeu pentru dânșii 
la cartea Eșirii, la 22 capete: Pre dumnezeii tăi 
să nu-i grăeşti de rău și pre boiariul norodului 
tău să nu-l vorbești de rău. Tâlcuitorii sfintei 
Scripturi înţeleg să fie dumnezei arhiereii, 
păstorii și dascalii besericii; boiariul norodului 
înţeleg a fi împărații, domnii și judecătorii. 

Acuma, dară, asupra a cărora pornim limba 
noastră cea blestemată și grăim de rău, al cărora 
cinste rădicăm, al cărora nume ocărâm? Pre 
s6mne al arhiereilor, al domnilor și al stăpânilor 
noștri, pentru carii ne poruncâşte Dumnezeu să 
nu-i grăim de rău, iar noi fărde nici o socoteală 
punem gura noastră, după cum zice David, la 
ceriu, cu atâta semeţie și obrăznicie, 
neaducându-ne aminte nicidecum de osândă. Şi 
pentru căci iaste cugetul nostru viclean și 


înaintea lui Dumnezeu și înaintea oamenilor, 
pentru aceia petrecem o viață blestemată și 
turburată, o viață plină de frică și de urâciune, 
plină de nevoe și de necazuri. 

Și iată, dară, că ne vădesc lucrurile și faptele, 
că nici ascultăm pe Hristos, nici îl iubim, că de 
l-am iubi am face poruncile lui; ci umblăm de 
capetele noastre, făcând fieștecarele ce ni să 
pare şi ce ne place, neaducându-ne aminte nici 
de moarte, nici de judecată și de nu ne vom 
îndrepta cu adevărat, vom să greșim și vom să 
mergem răului. 

Drept aceia, iubiții miei, trebuie să facem 
mintea noastră muntele Thavorului, ca să vie 
lumina adevărată să o vedem cu ochii cei de 
gând ai sufletului, să ne arătăm și noi cu osârdie 
în dragostea lui Hristos, ca apostolii, să ne 
asămânăm lui Moisi și lui Ilie, râvnitori și 
nelenevoși în poruncile lui pentru ca să ne 
putem sui și noi, împreună cu Hristos, în mintea 
cea oblăduitoare a sufletului să vedem cu 
gândul slava aceia și norul cel luminat și să 
auzim glasul cel părintesc: Acesta iaste Fiiul 
mieu cel iubit i proci. Și la cea de pe urmă să ne 
învrednicim să împărățim împreună cu el. 

Așa, stăpâne Hristoase, te rugăm noi, ticăloșii 


şi nevrdnicii robii tăi, carii ne-ai răscumpărat 
cu preascump sângele tău din mâinile 
vrăjmașului celui viclean să te milostivești 
pentru mulțimea îndurărilor tale, să luminezi 
ochii sufletelor noastre ce-i întunecaţ, cu lumina 
cunoștinţii tale și să aprinzi în inimile noastre 
céle împietrite văpaia dragostei tale și să ne 
învredniceşti cu darul tău să te ascultăm și să 
facem cu pohtă câte ne porunceșt și să te iubim 
din tot sufletul, aici într-această viaţă ticăloasă 
şi plină de scârbe; iară în cea viitoare să ne 
învrednicești mărirei și luminii slavei 
dumnezeirii tale, ca de pururea să te mărim, 
împreună cu fărde început părintele tău și cu 
preasfântul și bunul și de viaţă începătoriul tău 
duh, în veci nesfârșiţi. Amin. 


Cuvânt de învăţătură la sfinții 
și intocma cu apostolii 
împărat Constandin și Elena 


Cu slavă și cu cinste l-ai încununat pre 
dânsul. 

Cei ce să cunosc pre sine avuţ, acâia pot să 
dea daruri vrednice unui împărat şi cei ce să 
cunosc pre sine învăţaţ, aceia pot să-i facă și 
căzuta laudă. Iar eu, cunoscându-mă pre mine 
foarte sărac de fapte bune și slab de învățătură, 
n-am să aduc alt dar vrednic, nici altă laudă 
cuvioasă, de Dumnezeu încununatului, marelui 
împărat și întocma cu apostolii Constandin, fără 
numai cap plecat şi cugetul mieu cel cuciarnic. 

Drept aceia, întru cinstea lui am a zice, 
înaintea dragostei voastre puţine cuvinte, nu cu 
obrăznicie, ci cu multă cucerie; nu cu vorbe 
ritoricești și alcătuite, ci cuvinte smerite și 
prostatece, nu după cum să cuvine, ci după 


putinţă. Ci vă pohtesc să ascultaţ cu dragoste. 

Și iară cu cucerie iscodesc să afle tâlcuitorii 
sfintei Scripturi la Faptele apostolilor, oare 
dintr-atâtea daruri mari, cu carele din 
dumnezeiescul dar s-au îmbogăţit fericitul 
Pavel, care dar să fie cel mai mare și mai ales, 
cu carele în câte patru părţi ale lumii s-au arătat 
minunat și vestit? Şi zic unii cum să fie 
învăţătura cea cerească, cu care au vânat toate 
limbile, au dezrădăcinat din toate locurile 
păgânătatea și au întins de la răsărit până la 
apus numele lui Hristos și credința. 

Alţii zic cum să fie descoperirile ce au luat, că 
fiind încă în trup s-au răpit până la al treilea 
ceriu, au văzut frumuseţile cele cereşti, au auzit 
cuvinte nespuse, carele nu iaste slobod omului a 
le grăi. 

Alţii iară zic cum să fie fost minunile céle 
fărde asămânare ce făcea, cu carele au luminat 
credința, de vréme ce nu numai cu glasul 
vindeca și cu cuvântul făcea semne ce și cu 
umbra și cu hainele făcea minuni. lar apoi cu 
toții să unesc la vorbă și zic cum că nici un dar 
mai mult nu l-au mărit pre Pavel ca chiemarea 
lui. 

Și adevărat au stătut prea minunat, de vreme 


ce pentru întoarcerea lui Pavel nici învățătura 
apostolilor au lucrat, nici puteria minunilor, ce 
lucrul acesta l-au săvârșit însuș cuvântul lui 
Dumnezeu; și au făcut Fiiul lui Dumnezeu 
numai pentru Pavel acâia ce au făcut pentru tot 
neamul omenesc. Și de s-au pogorât acolo din 
sânul Tatălui pentru toţ oamenii, aici iară însuș 
pentru Pavel au lăsat ceriul și s-au pogorât 
trupeşte, cu toată dumnezeiasca lui slavă, 
pentru ca să-l întoarcă. Și de vreme ce acea 
chiemare face pre Pavel atâta de minunat, cât 
nici apostol, nici mucenic nu iaste întocma 
măririlor lui, dară pentru vredniciile de 
Dumnezeu încununatului mieu Constandin, ce 
voiu putea zice? Carele as&mene ca Pavel au 
luat întoarcerea lui asemene și chiemarea; din 
ceriu fu chiemat Pavel, din ceriu s-au chiemat și 
Constandin, după cum îl cântă besârica. 

Pavel cu glas de lumină, precum spune Luca 
la Faptele apostolilor: Văzuiu, zice, pre cale 
încungiurându-mă lumină și Constandin cu 
slove alcătuite de stele și cu glas purtător de 
lumină, precum mărturisâște istoriia: Întru 
acesta biruiaşte. Acolo Pavel, în miazăzi, aici 
Constandin în miazăzi; acolo Pavel de Iisus ce s- 
au răstignit, aici Constandin, prin crucea lui 


lisus. Şi de vreme ce acolo mărturisâște cel cu 
limba și cu inima de aur, loann, cum că nu-i 
iaste limba iscusită spre a spune măririle lui 
Pavel, dară eu, că n-am nici limba aceluia cu 
vorba de aur, nici bogăţiia graiului, ce voiu 
putea să aduc spre lauda lui Constandin, carele 
la chiemare au luat darul lui Pavel? 

Drept aceia, cunoscându-mi neputinţa 
neștiinții mâle, îmi caută și fărde voe a lăsa într- 
o parte toate c6lialalte mari vrednicii și lucruri 
minunate ce au făcut în multe părți ale lumii, 
acest minunat și sfânt împărat și voiu zice cu 
puţine cuvinte, numai pentru un lucru; ce 
ascultaţ, să auzit. 

Oare pentru ce, sfântul Constandin i s-au dat 
acest tituluș, de-l numește sfânta beserică numai 
pe dânsul cu acâste trei numiri: de Dumnezeu 
încununat, mare împărat și întocma cu 
apostolii? Și zicem, întâi, cum că iaste de 
Dumnezeu încununat. În ce chip? Una, pentru 
că pre ceialalți împărat îi aleg oamenii de-i fac 
împărați și-i încunună cu cunună de aur și cu 
pietri scumpe, iar pre marele Constandin, 
pentru bunătatea și curăţeniia inimii sale însuș 
Dumnezeu l-au ales din limbi, ca pre Pavel din 
jidovi și l-au chiemat, cu glas ceresc, la 


vredniciia împărăției și l-au încununat cu 
cununa darului celui de sus, cu arma bunavoirii, 
după cum zice David; și alta, că peste noapte i s- 
au arătat în vis domnul Hristos, zicându-i: Acel 
semn ce ţi-am arătat astăzi pe ceriu iaste arma 
acéia cu carea am mântuit din mâinile 
diavolului tot neamul omenesc, acela să aibi și 
tu ca un steag rădicat, să meargă înaintea ta, la 
toate războaele și cu darul aceluia vei birui pre 
toţ vrăjmașii norodului ce ţi-am încredinţat să-l 
paști și vei fi pururea biruitoriu și izbăvitor. 

A dooa, de vreme ce împărăţiia iaste un dar 
desăvârşit, carele să pogoară de sus, de la 
părintele luminelor, asupra celor aleși și 
îmbunătăţaţ, pentru vredniciia lui îi déde 
Dumnezeu de să făcu împărat întâi al 
creştinilor, ca să îndrepteze pre cei răzvrătiţ, să 
păzească turma lui Hristos de lupii cei gânditori 
şi cu praștiia Duhului Sfânt să-i gonească și 
beserica lui Dumnezeu, ce era călcată și gemea 
de supt tirani, să o rădice și să o veselească. 
Căci cununa cea împărătească are despărțeală 
de mitra cea arhierească și împăratul carele să 
nevoiaște pentru binele și folosul norodului său, 
atâta la câle trupeșşti și trecătoare, cât și la cele 
sufletești și duhovnicești, măcar că nu are acea 


vrednicie (arhierească), iară plata îi iaste de la 
Dumnezeu întocma cu episcopii cu carii ar fi 
mai râvnitori și să face și el diadoh apostolilor, 
carii sunt Împărat și preoţ ai besericii, de vrâme 
ce dimpreună lucrează cu Dumnezeu, pentru 
mântuirea lumii. 

Drept aceia pre dreptate zice marele 
Constandin sfinților părinți de la săborul cel 
dintâi: Voi în beserică, iar eu afară de besérică 
sunt pus de Dumnezeu episcop. 

Pentru aceia, dară să nu să socotească 
împărații și stăpânitorii pământului cum că i-au 
pus Dumnezeu să șază pre scaun frumos numai 
spre vedere înaintea ochilor omenești, 
împodobiţi cu veșminte scumpe, cu cununa în 
cap și cu schiptrul cel de aur în mână, că numai 
singură dreptatea iaste de-i face cinstiţ la norod. 
Pentru acéia zicea și înțeleptul Isiod, cum că 
împărații pentru doao lucruri s-au rânduit, de 
oameni, să fie: una, pentru ca să le facă dreptate 
şi alta, ca să rădice strâmbătăţile de la mijloc. 
Pentru aceia prorocul David, ca din gura 
norodului zicea: Dumnezeule, judecata dă-o 
împăratului și dreptatea fiiului împăratului; căci 
când într-o politie străluceşte dreptatea sunt cei 
suppuș pururea norociţ. Că zicea un filosof: anul 


cel bun nu-l face atâta mulțimea rodurilor, cât îl 
face dreptatea stăpânitoriului. Și altul iar fu 
întrebat care cuvânt iaste mai bun, pentru ca să 
trăiască omul bine și mulţemit? Au răspuns: 
acela numai, carele păzeşte dreptatea întocma, 
la toţ. 

Al doilea nume din tituluș iaste: pentru ce să 
numâște sfântul Constandin mare împărat? Și 
zicem: pentru căci iaste de Dumnezeu 
încununat; urmează drept aceia, să fie și mare. 
Și cum să nu fie mare unul ca acela, pre carele 
Dumnezeu l-au încununat? Iar nu zic pentru 
aceasta că iaste mare, ci numai pre cum scrie 
Evsevie, că lumea l-au numit pre sfântul 
Constandin mare împărat, nu atâta pentru 
biruinţele c6le mari ce au făcut la războae, cât 
pentru marile faceri de bine ce au făcut 
suppușilor lui. Și încăş adaoge de zice cum că 
nici cu un mijloc nu să bucura, până când vedea 
pre vreunul trist înaintea lui. Hrana și 
îmbrăcămintele nu le avea săracii de la alţii, 
fără numai de la el. Nenumăraţ era mulțimea 
săracilor carii alerga la el să le ajute și nici unul 
nu să întorcea deşărt de dorita mângâiare. 

Iar nici pentru aceasta îi vom zice că iaste 
mare, că mă uit la prorociia ce zice David 


pentru Hristos la Psalm 70 zicând: Şi să vor 
închina lui tot împărații pământului, toate 
limbile vor sluji lui. 

Şi socotesc că această prorocie numai pe 
vremea marelui Constandin s-au împlinit. În ce 
chip? Lui i s-au suppus tot împărații pământului 
şi pentru căci era el capul tuturor împăraţilor și 
închinându-se el lui Hristos, prin mijlocul lui toţ 
s-au închinat și cu pilda lui au luat frumuseţea 
credinţii; și pentru aceasta s-au numit mare 
pentru căci tuturor celor mai mari ai 
pământului el era singur ţiitor. 

Şi voiu zice că iaste mare și pentru căci au 
stătut pentru besârica lui Dumnezeu și s-au 
arătat împărat credincios; pentru plata 
creștinătății sale au suppus Dumnezeu supt 
picioarele lui toată lumea atâta cât şi de la India 
au venit sol cu daruri mari de i s-au închinat lui, 
pentru ca să-l cunoască pre el că le iaste 
împărat, de vreme ce vâstia armelor lui și multa 
a lui creștinătate îl mărturisiia peste tot 
pământul domn și stăpân a toatei lumi. 

Al treilea nume din tituluș iaste: pentru ce să 
numește sfântul Constandin întocma cu 
apostolii? Că el, să încunjure cetăţ, orașă și sate, 
ca apostolii, n-au încunjurat; nici au umblat să 


propovăduiască numele lui Hristos și credinţa, 
ca dânşii; să ostenească cu călătorie pe jos, să 
asude, să flămânzească și să însetoșaze ca ei, n- 
au făcut; să se închiză ca Petru în temniţă, cu 
lanțul de gât, să se bată cu toiage, ca Pavel, să 
se spânzure de copaci ca Andrei și să se 
pedepsească cu de toate feliurile de munci și de 
cazne și la cea de apoi să-i tae capul, ca 
celoralalți apostoli, nicăiri nu să vede. 

Dară apoi cum și pentru ce să fie întocma cu 
apostolii? Pentru căci acele ce au făcut 
apostolii, cu osteneala lor și cu propoveduirea, 
el le-au făcut însuș, cu a sa pildă. Căci puterea 
împăraţilor şi a domnilor iaste să prefacă și să 
întoarcă voinţa norodului, după cum vor vrea 
ei; și aceasta nu o pot face cu alt mijloc, fără 
numai când vor face întâi ei acéia ce pohtesc să 
se facă de alţii, precum au făcut Tumcuin, 
împăratul Chitaiului că, puindu-ș întâi el mâna 
pre coarnele plugului, s-au îndemnat tot supușii 
lui de s-au apucat de lucrul pământului. 
Așijderea și marele Alixandru, când ocolise 
ostrovul Tirului, pentru căci au luat el întâi pe 
umerile sale un braţ de lemne, s-au îndemnat 
toată oastea lui de au luat pietri și l&mne cu 
mâinile lor de au umplut gârla și au făcut 


trecătoare și au mers de o au luat. 

Așa şi marele Constandin, cu a sa pildă și cu 
a sa creștinătate, au făcut pre toţi suppușii lui 
creştini şi aceia ce n-au putut să o isprăvească 
desăvârşit toț apostolii cu propovăduirea, 
fieştecarele unde i s-au fost dat soarta, au 
isprăvit el singur, cu poruncile ce au dat în 
toată lumea și au întins numele lui Hristos și 
credinţa, cât iaste întins pământul și lumea. 

Drept acâia, cu dreptate iaste să se numească 
întocma cu apostolii, căci au împlinit și slujba și 
numirea apostolilor. 

Acuma dară, de vréme ce pentru smereniia, 
pentru marile faceri de bine și pentru 
creștinătatea lui cea desăvârșit au câștigat acest 
titulus de să numâște de Dumnezeu încununat, 
mare împărat și întocma cu apostolii, cine să va 
îndoi cu firea, cum că nu are și mare 
îndrăzneală cătră Dumnezeu. 

Drept aceia dară, mă rog și eu, măcar că sunt 
şi nevr6dnic, să mijlocească cu călduroasele lui 
rugăciuni pre mult milostivul și îndurătoriul 
Dumnezeu, ca să te păzească pre măriia ta, 
încununat cu slavă și cu cinstea, întreg și 
sănătos, în mulți ani, cu multă fericire. Amin. 


Cuvânt de învăţătură la 
Dumineca Florilor 


Pofta cea mare și dragostea cea curată, sau, 
mai vârtos să zic, datoriia cea părintească ce am 
cătră înțelepțiia voastră mă îndeamnă pururea 
ca să nu lenevesc a vă cerceta, după putinţă, cu 
învățăturile céle sufletești. Că de pe aceasta mă 
voiu cunoaște cu adevărat că vă sunt părinte 
sufletesc și păstoriu, când voiu pofti cinstea, 
folosul și spăseniia sufletelor voastre. Și 
dumneavoastră iară de pe aceasta vă veţi arăta 
cum sunteți adevărații fii sufletești și turmă 
aleasă şi sfântă, când veţ priimi cu dragoste 
c6lia ce vă învăţ și după putinţă fieștecarele 
dintru voi le va ţinea și le va face. 

Drept aceia iubiții miei ascultători, cât v-at 
adunat la această cuvioasă și sufletească 
adunare, măcar că iaste astăzi dumineca ce să 
numește de obște a florilor, iar n-am a zice 


pentru dânsa nimica. Una, pentru că fiind 
praznicul domnesc și trebuind la dânsa multă 
materie și multă vorbă ca să descoperim cevaș, 
cât de puţin, întru cinstea și lauda ei neștiința 
ne contenâște și alta, pentru căci știu că într- 
această săptămână sileşte fieştecarele dintru voi 
să se grijască, pentru ca să se învrednicească să 
se cuminece, unii la joi mari și alții sâmbătă și 
duminecă, în zioa de Paști. 

Drept acâia, pentru acel lucru avem datorie 
mai vârtos și trebue să zicem câlia ce ne va 
lumina domnul Hristos, de la carele crem și 
ajutor. Ci vă pohtesc să ascultaţ cu dragoste 
c6lia ce voiu să zic; și socotesc că de nu veţ lua 
vreun folos din zisele mele, iară pagubă știu 
bine că nu veţ avea. 

Din cele 7 taini ce ţine sfânta şi 
dumnezeiasca besrică a răsăritului iaste cea 
dintâi la rânduială și mai mare decât toate, 
sfântul botez. Și fără dânsa nu poate nimenea să 
între întru împărăţiia ceriului; că așa zice 
domnul Hristos la Ioann, în 3 capete: De nu să 
va naște neștine din apă și din duh, nu va putea 
să între întru împărăţiia lui Dumnezeu, care 
botez face pre om fericit, sfânt, desăvârșit, și 
fiiu lui Dumnezeu, după dar. 


Iară eu îndrăznesc și zic cum că iaste taina 
pocăinţii întocma cu sfântul botez, în cinste și în 
lucrare şi socotesc că nu voiu greși de aceasta. 
Pentru ce? Pentru căci acele 4 daruri ce dă 
sfântul botez omului, păcatul strică și le întină 
şi din fericit să face ticălos, din sfânt păcătos, 
din săvârșit să face netrâbnic și de nimica și din 
fiiul lui Dumnezeu să face fiiul diavolului; că 
așa zice Ioann în 3 capete: Cela ce face păcatul 
de la diavolul iaste, că din început diavolul 
păcătuiaște. Şi cum că taina pocăinţii cu sfântul 
botez iaste întocma în cinste și în lucrare o 
putem adeveri cu multe dovede, dintru carele 
vom zice 1, 2. 

La al optulea cap al Facerii zice Dumnezeu 
cătră Noe: Nu voiu mai adaoge de acum a 
blestema pământul pentru faptele oamenilor, 
pentru că zace cugetul omului spre cele rele, din 
tinerâțele lui. Deci, nu voiu mai adaoge a omori 
tot trupul viu, după cum am făcut, arătând cu 
aceasta multa a lui îndelunga răbdare. 

Pentru aceia potopul acela, după cum zic 
dascalii besericii, însemna sfântul botez; că 
precum apa potopului au spălat tot păcatul și 
toată fărdelegia de pe fața pământului, cu acea 
înecăciune ce au făcut, de s-au concenit tot 


trupul viu, așa și apa sfântului botez au spălat și 
au șters tot păcatul cel strămoșesc și al voinţii 
de al neamul omenesc. Iar apoi știind 
Dumnezeu că nu să va părăsi diavolul pentru 
răutatea lui cea multă, nici va conteni de a 
zavistui şi a vicleni pre ticălosul om și a-l 
îndemna cu o mie de mijloace ca să strice haina 
sfântului botez şi să o zmolească cu zmoala 
păcatului, pentru aceia, ca un părinte al milelor 
şi al îndurărilor, au dat omului această mare 
vindecare a pocăinţii, ca prin mijlocul ei să vie 
iară la cinstea cea dintâi și din fiiul neascultării 
şi al pierzării să se facă iarăși fiiul lui Dumnezeu 
şi din mort să se facă viu și din pierdut, aflat. Că 
așa zice la Luca în 15 capete: Fiul mieu acesta 
era mort și au înviat și pierdut era şi s-au aflat. 

Zice Dumnezeu și la Isaia, la capul cel dintâi: 
Spălaţi-vă și vă curăţiţ, scoateţ vicleșugurile din 
sufletele voastre înaintea ochilor miei și veniţ să 
ne întrebăm, zice Domnul și de vor fi păcatele 
noastre ca mohorâciunea, ca zăpada le voiu 
albi, iar de vor fi ca rușala, ca lâna le voiu albi. 

Luaţ seama, rogu-vă, cu minte întreagă și 
înțel6geţ aceste cuvinte ce zice Dumnezeu prin 
Isaia, că acâia ce zice: Spălaţi-vă și vă curăţiţ, 
nu că zice doară să ne spălăm cu apa ceastă 


proastă, ce bem și ne slujim cu dânsa, carea nu 
are alt fără numa a spăla piialea trupului, ce 
zice să ne spălăm și să ne curățim păcatele, cu 
apa sfintei pocăinţe și cu lacrămi. Și iarăș zice: 
Scoate vicleșugurile din sufletele voastre 
înaintea ochilor miei, adecă zice să ne 
ispoveduim, nu cu buzele, ci cu inima și cu 
gând ca acela, ca să nu mai păcătuim, că 
Dumnezeu fiind tot ochiu, le vede toate și le 
cunoaște și nu să uită la mărturisirea buzelor, 
carele sunt scule spre slujba trupului, ci să uită 
la adâncul inimii; că el iaste cela ce ispitâște 
inimile și rărunchii, după cum zice David, la al 
7 Psalom: Că de nu ne vom căi de la inimă, zice, 
şi de nu ne vom întoarce cătră dânsul, sabiia sa 
o va luci și arcul lui l-au încordat și l-au gătit 
pre el într-însul au gătit vasele morții (și) 
săgețile sale celor arzători le-au lucrat. Că 
pocăința atunce iaste pocăință, când merge 
neștine de bună voia lui, fărde nici un fel de 
pricină, să se ispoveduiască la duhovnicul lui, 
cu umilință, cu înfrângere de inimă cu lacrămi 
fierbinţi și cu gând desăvârșit, ca să se 
părăsească de păcate, căci acestia sunt temeiul 
ei; și atunce iaste cuvântul acela ce zice: Veniţ 
să ne întrebăm, adecă atunce vom avea 


îndrăzneală să mérgem înaintea lui și să ne 
deșchidem gura și să ne spunem jalba ce avem 
de vrăjmașul nostru, să-i spunem stricăciunea ce 
ne face. Și el să făgăduiaște că rușalele cele mai 
mari ce ar avea păcatele noastre, carele sunt ale 
sângelui, adecă uciderile, el le va albi și le va 
curăți, ca însuș pre sine; că zăpada și oaia iaste 
omenirea lui, precum hainele lui le-am arătat 
albe ca zăpada în muntele Thavorului, după 
cum zice la Marco în 9 capete. 

Drept acâia ce altă mai mare bunătate, sau 
mai multă ertăciune decât aceasta pohtiţ? Să 
facă pre cei ispoveduiţ albi și curaţ ca trupul lui 
carele fărdelege n-au făcut, nici vicleșug nu s-au 
aflat în gura lui. 

lată dară că taina pocăinţii cu sfântul botez, 
după cum am zis, iaste întocma în cinste și în 
lucrare. Că precum acela spală păcatul cel 
strămoșesc şi face pre om fericit, sfânt 
desăvârșit și fiiu lui Dumnezeu, după dar, așa și 
sfânta pocăință face pre om din mort viu, din 
pierdut aflat, din necinstit cinstit și sfânt şi din 
fiul neascultării fiiul lui Dumnezeu. 

Când au poruncit Dumnezeu lui Noe să facă 
corabiia, spun istoricii cum să o fi făcut într-o 
100 de ani, nu pentru alta, făr numai pentru ca 


să aibă oamenii vreme să-ş vie în fire, să se 
căiască de păcatele lor. Și într-acea sută de ani 
le propoveduia dreptul Noe, cum că va să facă 
Dumnezeu potop și va să înce tot pământul și 
tot trupul viu va să-l omoare. lar oamenii 
nicidecum nu-l credea, ci îl lua în râs și în 
batjocură, zicându-i că nu știe nici ce grăiaște, 
nici ce face. Așijderea când au început a ploa ar 
fi putut Dumnezeu numai într-o zi să facă 
potopul, dară n-au vrut, ci au ploat 40 de zile și 
40 de nopţi, arătând și cu aceasta multa a lui 
îndelungă răbdare, dând vreme oamenilor să se 
căiască și nici cu aceasta nu ș-au venit în fire. 
Iar apoi văzând oamenii că să înmulțește apa și 
de ce mergea să îmfla în sus au început a să sui 
pre case, pre movile, pre munți și pre copaci, 
dară nu era cu putinţă să se folosească nimica. 
Că corabiia o închisese Dumnezeu pre dinnafară 
şi luase chieile şi pentru căci nu mai era nici o 
nădâjde de mântuire s-au concenit tot trupul de 
la om până la dobitoc. 

Așa și noao, creștinilor, nu 100 de ani, ci 
1710 de ani ni s-au propoveduit prin mijlocul 
lui Noe celui adevărat, Iisus Hristos, carele ne- 
au mântuit cu corabiia trupului său, de potopul 
păcatului celui strămoșesc, cum că va să facă 


potopul cel cumplit și amar, potopul cel plin de 
scârbă și de întristare, potopul cel groaznic și 
înfricoșat al judecății. Şi de nu ne vom veni în 
fire, ca să ne părăsim de răutăţile și să ne căim, 
ne vom îneca în vâci nesfârșiți, în noianul 
focului celui nestins. 

Și această véste ni să dă pururea prin gura 
bescricii, prin propoveduirea Evangheliei și prin 
învățătura dascalilor, dară nicidecum nu ne 
venim în fire, să ne căim și să ne părăsim de 
răutăţ,; ci de ce vedem mai vârtos că să 
înmulțește apa potopului pierzării noastre, în 
loc de a alerga în corabiia pocăinţii să ne 
mântuim, de acâia ne lunecăm cu firea și 
socotim că doară nu va fi nimica și îndelungăm 
vremea ba astăzi, ba mâine, ba poimâine, până 
ne vine ceasul și perim cu totul și trupeşte și 
sufletește. 

Şi putem cunoaște aceasta cum că iaste așa 
de pe cuvintele ce voiu să zic. De când au întrat 
săptămâna cea dintâi a sfântului post, din câţ ne 
aflăm aici de faţă, oare ispoveduitu-s-au 
vreunul, după cum să cuvine? Făcut-au cu 
dragoste canonul ce i-au dat duhovnicul? 
Păzitu-s-au pre sine, după putinţă, curat și 
nevinovat? Petrecut-au creștinește, după 


rânduiala și porunca bisericii, cu posturi, cu 
rugăciuni și cu alte faceri de bine? Mi să pare să 
nu fie făcut nici unul aceasta; iar pentru ca să 
nu mint, poate că vor fi făcut vreunii din cei 
proşti. lar noi, cei ce ne ținem mai mari, mai 
vrednici, mai înţelepţi și mai cunoscători, au 
mutat vremea din săptămână în săptămână, 
petrecând, cu mâncări de toate feliurile, cu 
băuturi îndestulate și cu toate pohtele trupului 
nostru; iar de suflet n-am purtat grijă 
nicidecum, ca când am fi nesimţitori. Și tocma 
acum, în săptămâna ceastă de pre urmă ne 
ispoveduim, ca să ne grijim 3 zile și la Joi mari 
să ne cuminecăm. Iar ce fel de ispovedanie 
facem știe Dumnezeu, că mi-e rușine a o spune. 

Unii să ispoveduesc de frica vreunor 
întâmplări, alţii pentru un obiceaiu, alții de 
rușinea omenească, alții de frica stăpânilor; alţii 
iară au câte doi duhovnici, unul la ţară și altul 
la oraş; la cel de la țară, ca la un om prost, 
spune păcatele cele ce socotâşte el că sunt mai 
mari, iar la cel de la oraș spune păcatele cele ce 
socotéşte el că sunt mai mici, neguțătorind și 
meșterșugind taina ispovedaniei. 

Și în scurte cuvinte, nici unul din noi nu vom 
să ne ispoveduim de bună voe, pentru evlavie și 


cu gând desăvârșit, ca să ne părăsim de păcate, 
ci numai în vederia oamenilor, pentru pricinile 
ce am zis, până ne vom cumineca, apoi iară ne 
întoarcem, să mă ertaţ, ca câinele la borăturile 
sale şi ca scroafa la tăvăliturile de împuciciune, 
după cum zice fruntașul apostolilor, Petru, în 
doao capete, la a dooa carte. Acii, în pripă ne 
ispoveduim și ne cuminecăm și acii în pripă, 
iarăş ne apucăm de păcatele cele obicinuite și 
atâta ne bucurăm de iale și ne pare bine, căci le 
facem ca când am câștiga mare bogăţie și mare 
bunătate și ne lăudăm într-însele, după cum zice 
David: Să laudă păcătosul, întru pohtele 
sufletului său și cel ce face strâmbătate bine să 
cuvintează. 

Și la cea mincinoasă ispovedanie, ce facem? 
Cercăm să aflăm duhovnic om prost, pentru ca 
să se teamă de noi și să-i fie rușine de féțele 
noastre și ce vom zice noi așa să fie, socotind în 
gândurile noastre că, precum înșelăm pre 
dânsul, vom înșăla și pre Dumnezeu. Dară 
Dumnezeu nu să înșală, ce ne înșălăm noi 
înșine, spre peirea noastră cea sufletească. 

Și când mergem să ne ispoveduim nu spunem 
duhovnicului că mâncăm carnea și munca 
fratelui nostru, creștinului, și-i bem sângele și 


sudoarea feței lui cu lăcomiile și cu nesaţiul ce 
avem, ci spunem cum c-am mâncat la masa 
domnească, miercurea și vinerea, péşte și în 
post raci și untdelemn, și am băut vin. 

Nu spunem că ţinem bălaurul cel cu 7 capete, 
zavistiia, încuibat în inimile noastre, de ne 
roade totdeauna ficaţii, ca rugina pre fier și ca 
cariul pre lemn, ce zicem că n-am făcut nimănui 
nici un rău. 

Nu spunem strâmbătăţile ce facem totdeauna, 
clevetirile, voile veghiiate, fățăriile, mozaviriile, 
vânzările și pârăle ce facem unul altuia, ca să-l 
surpăm din cinstea lui, ce zicem: am face milă, 
ce nu ne dă îndemână, că avem nevoi multe și 
dări şi avem casă grea și copilaș ca-n gloată și 
oameni mulţi carii să ocrotesc pre lângă noi. 

Nu spunem că credem minciunile slugilor 
noastre mai vârtos decât adevărul celui ce să 
năpăstuiaște, carele de s-ar și jura, nu-l credem, 
nici îi facem dreptate, ci-l pedepsim cu atâta 
cruzime de inimă cât de am putea l-am stinge și 
de pre fața pământului; ce zicem că fiind în 
valurile lumii nu putem să ne căutăm de suflet, 
ci dăm câte un sărindariu, iară din jafuri, iar din 
nedreaptă agoniseală. 

Nu spunem că pre carele îl vedem că jăfuiaște 


şi pradă și căznește pre săraci, îi lăudăm și-i 
zicem că iaste om înţelept, îi ajunge mintea la 
toate și iaste vrednic și face dreptăţi, iar pre 
carele îl vedem că nu să amestecă într-acâlia îl 
facem blestemat, mojic și nevrednic și cum că 
nu-i ajunge mintea să facă judecăţi şi dreptate, 
neaducându-ne aminte de cuvântul ce zice Isaia 
la capul 64 că: pentru necurăţeniia noastră 
dreptatea noastră înaintea lui Dumnezeu iaste 
ca cârpa muerii ce are pre sine (şi suntem 
necuraț). Şi pentru ca să nu mai lungesc cu 
vorba, toate răutăţile câte facem avem vr6me și 
mijloace ca acâlia de le săvârşim după pohta 
inimii noastre, iar pentru cele sufletești nu 
putem afla vreme. 

Drept aceia, iubiții miei ascultători, mă rog 
pentru numele lui lisus Hristos, carele ș-au 
vărsat preacinstit și scump sângele său, de ni-au 
răscumpărat din robiia diavolului, să ne venim 
în fire și să ne luom seama, că acâstia ce facem 
ne duc pre calea periciunii. Și de vréme ce nu 
ni-au lăsat năravul nostru cel rău, să lucrăm în 
viia Domnului spăseniia sufletelor noastre, din 
ceasul cel dintâi al sfântului post, încailea să 
lucrăm acum la ceasul al II. Și el, fiind milostiv 
ca un stăpân îndurătoriu, ne va da plata deplin, 


a căruia slava iaste în vâci. Amin. 


Cuvânt de învăţătură la 
Dumineca Lăsatului sec de 
brânză 


Fieștecare vânătoriu îș găteşte sculele și 
ciniile meșterșugului său, adecă cel ce prinde 
păsări zburătoare face laţuri, clucse și mreji; iar 
cel ce vânează hiară sălbatece își face pușcă, 
cursă de hier, gropi și altele ca acâstia. 
Așijderea și păscariul își face undiţe, cârlige, 
plasă, sac și câte îl învață meșterșugul său, ca să 
dobândească și să câștige céia ce pohtește; iar 
cel ce va vrea să vâneze oameni, cu ce scule 
socotiți că ar putea să-i vâneze? (Că oamenii 
încă să vâneză și să prind ca şi peștii, după cum 
zice Hristos la sfânta Evanghelie, la al 4 cap al 
lui Mathei: Veniţi după mine și vă voiu face pre 
voi păscari de oameni). 

Nu socotesc cu alt cu nimic ca să-i poată 
vâna, fără numai cu învăţătura și cu cuvântul. 


Căci pentru om nu iaste nici undiţă, nici vreun 
féliu de mreajă, ca învățătura cea împletită de 
cuvinte cu carele să vânează și să unâște cu 
Dumnezeu și să fericéşte cu dânsul, în veci! 
Această mreajă a învăţăturii, puindu-să din 
dreapta și din stânga, iaste foarte de folos și 
pentru c6ste de acum și pentru c6le ce vor să 
fie. 

Această undiţă a cuvintelor și cu mărturiile 
Duhului Sfânt prind pre om dintru adâncu 
păcatelor, ca pre peștele dintru adâncul apei și-l 
scoate la lumina cunoștinței de Dumnezeu. Deci 
pentru aceasta, blagosloviţilor creștini, câți v-aţi 
adunat astăzi la această cuvioasă și sufletească 
adunare, am datorie, ca un păscar sufletesc ce 
m-au rânduit Dumnezeu ca pre un nevrâdnic, să 
întinz mreaja învăţăturii și să puiu undiţa 
cuvântului înaintea dragostei voastre și, 
ajutorind iubitoriul de oameni, Dumnezeu, am 
nădejde bună și făr de îndoială, cum că voiu 
scoate dintru adâncul turburăciunii păcatului 
mult vânat, căci cunosc voinţa inimii voastră 
cea bună și dragostea ce aveţi spre ascultarea 
celor de folos, cu care vânat voiu putea face 
masă cinstită şi desfătată lui Dumnezeu. Că nu 
să bucură nici să vesel6ște Dumnezeu cu 


altcevaș mai mult ca când s-ar întoarce cineva 
din cei păcătoşi dintru greșalele lui la pocăință, 
după cum zice la sfânta Evanghelie: Că mare 
bucurie se face în ceriu pentru un păcătos ce să 
căiaşte; și iarăş prin rostul prorocului zice 
Dumnezeu: Că nu voesc moartea păcătosului, 
precum pohtesc să se întoarcă și să fie viu. 
Pentru aceasta dară, vă pohtesc ca să vă 
deșchideţi urechile inimilor voastre și să 
ascultaţ cuvintele ce voiu să grăesc, pentru ca să 
vă folosiţi voi cu ascultarea și eu cu zisele. Că 
zice Pavel apostolul: Fericiţi cei ce grăesc în 
urechile celor ce ascultă; și apoi trebue să faceți 
roadă sufletească din céle ce veţ auzi, pentru ca 
să nu vă fie ascultarea și osteneala în deșărt, că 
arătându-vă ca pomii cei făr de roadă și ca 
vițele cele sterpe, ce folos veți avea de 
ascultarea voastră și de osteneala ce aț făcut? 
Iată că au sosit, cu ajutoriul lui Dumnezeu, să 
începem de mâine călătoriia sfântului post. Şi 
pentru căci avem a mérge la războiu asupra 
vrăjmașului sufletelor noastre, trebue să ne 
gătim ca niște ostaş viteji ai lui Hristos, 
încingându-ne mijloacele noastre cu adevărul, 
după cum zice dumnezeescul Pavel și să ne 
încălțăm picioarele cu gătirea Evangheliei și să 


ne îmbrăcăm cu zaoa dreptăţii și să punem 
coiful mântuirii pre capetele noastre şi să luom 
pavăza credinţii în mâinile noastre, cu carele 
vom putea stinge toate săgețile celui viclean, 
c6le arzătoare şi sabiia duhului carele iaste 
graiul lui Dumnezeu. Pentru că nu iaste lupta 
noastră spre sânge și trup, ci cătră domnii, cătră 
puteri, cătră ţiitorii lumii întunârecului veacului 
acestuia, spre duhurile vicleșugului celor de 
supt ceriu. 

Și avem datorie cu toţii, din mic până la 
mare, bărbaţ şi muer, copii și féte, bătrâni și 
tineri, însurațţi și neînsuraţi, să facem trei 
lucruri: întâi, să ne ducem fieștecine la 
duhovnicul său, să ne mărturisim păcatele, cu 
multă cucerie și cu înfrângere de inimă, spuind 
cu îndrăzneală și făr de nici o temere, toate cât 
am făcut, sau cu cuvântul, sau cu fapta, sau cu 
cugetul, de voe sau făr de voe, prin știință sau 
prin neștiință, pentru căci ispovedania iaste una 
din céle șapte taini ale sfintei biserici și când ne 
ispoveduim, lui Dumnezeu ne ispoveduim, iar 
nu preotului. 

Iară de va zice cineva, în cugetul său, dară 
deaca ne ispoveduim lui Dumnezeu, preotul ce 
mai trebuiaște, că el încă iaste om păcătos, ca și 


mine? Adevărat, păcătos, iaste, ca și tine, iar are 
dar de la Dumnezeu, prin lucrarea Duhului 
Sfânt și are putére de la domnul Hristos, ca ce 
va lega și ce va dezlega pre pământ să fie legat 
şi dezlegat și în ceriu, după cum zice la capul 
cel dintâi al lui Ioann: Cărora veţi lăsa păcatele, 
lăsate vor fi și cărora veţi ţinea, ţinute vor fi. 

Și nu numai mir6nii să cade să se 
ispoveduiască, ci mai vârtos şi noi cei 
besericești, adecă: diaconii, preoţii, călugării, 
arhiereii, căci noi încă suntem păcătoș și greşit 
înaintea lui Dumnezeu, mai cu mult decât cei 
proști; şi ce greșale facem, mai mult prin știință 
le facem și, de nu ne vom pocăi, vom să avem 
mai multă osândă decât cei ce greșesc prin 
neștiință, după cum zice la sfânta Evanghelie, la 
12 capete ale Lucăi: Că cel ce cunoaște mult, 
mult să va pedepsi și celui ce i s-au dat mult, 
mult i să va şi cere. 

Și această taină a ispovedaniei n-au făcut-o 
Dumnezeu cu acest mijloc pentru alta, fără 
numai pentru căci așa cum au făcut neștine 
păcatul cu om și ș-au dezvălit rușinea la curvă și 
s-a îmbrățișat cu diavolul și ș-au spurcat trupul, 
așa iară trebue să meargă la om, adecă la 
duhovnic, să-ş descopere toate păcatele lui: 


pentru căci cu omul au făcut păcatul și iară cu 
omul trebue să-l strice și să-l piarză, precum au 
făcut şi Hristos cu noi; că pentru omul, adecă 
pentru Adam am eșit din raiu și pentru omul 
iară, adecă pentru Hristos am întrat în raiu. Că, 
măcar de n-ai mărturisi tu lui Dumnezeu 
păcatele tale, el le știe; că înaintea lui sunt 
scrise și c6le nelucrate de noi. Au doară nu știia 
Dumnezeu unde este Adam, cât s-au ascuns de 
fața lui, pentru greșala ce au făcut? Ci-l întreba: 
Adame, unde ești? dându-i pricină că doară s-ar 
căi și ar zice: Doamne, greșit-am și am călcat 
porunca ta și m-am dezgolit de darul tău și 
fiindu-mi rușine să stau de față, m-am ascuns 
(Dară unde vei să te ascunzi, ticăloase, 
dinnaintea lui Dumnezeu, că de te vei sui în 
ceriu, el acolea iaste lăcuitoriu; de te vei pogori 
în iad, iaste de față; de te vei duce la marginea 
mării, îi ajunge mâna). 

Ci el atunce așa l-au ajuns mintea și au 
răspuns într-acel feliu; iar nu i-au folosit nimic, 
căci nu s-au căit. Au de uciderea lui Avel, nu 
ştiia Dumnezeu? Și întreba pre Cain zicându-i: 
Unde iaste fratele tău Avel? Și nici el n-au vrut 
să zică că au greșit, ci ca un blestemat au zis: 
Dară au păzitor sunt eu fratelui mieu? Și așa au 


luat blestem. 

Și când era Hristos pre pământ zicea cătră 
apostoli: Cine mă va mărturisi înaintea 
oamenilor, mărturisi-l voiu și eu pre dânsul 
înaintea Tatălui mieu; iar cine să va lepăda de 
mine înaintea oamenilor, mă voiu lepăda și eu 
de dânsul înaintea Tatălui mieu. 

Iată dară, că cu acâste cuvinte să cunoaște 
chiar că pohtâște Dumnezeu, nu numai pre 
dânsul să-l mărturisim înaintea oamenilor, ce și 
pre noi să ne mărturisim cum că suntem greşi 
lui Dumnezeu, pentru ca să ni să iarte păcatele. 

Și când ne ispoveduim să nu ne rușinăm de 
duhovnicul și vom ascunde cevaș păcatele 
noastre, măcar cât de puţin, că nu ne vom folosi 
nimic. Că vedem în sfintele cărți că mulți, 
nespuindu-ș păcatele toate la duhovnic, s-au 
osândit în munca iadului. Și, pentru ca să nu 
cădem și noi în osândă, trebue să spunem toate 
deplin, pentru ca să luom și ertăciune 
desăvârşit. Şi apoi deaca ne vom ispovedui, ce 
canon ne va da duhovnicul, să-l priimim cu 
multă dragoste și să-l facem deplin; că precum 
un om, când iaste dator cuiva cu niscare bani, 
până nu-i va plăti nu să ţine mântuit, așa și cela 
ce are canon de la duhovnicul său și nu-l face, 


nu să va putea mântui de păcate. De aciia să ne 
ferim, veri cu ce mijloc am putea, de păcate. 

A dooa, trebuiaște să postim, pentru că postul 
acesta iaste zeciuiala anului și l-au arătat singur 
Hristos; că sfinţiia-sa încă au postit și 40 de zile 
şi 40 de nopţi, precum să vede la Luca în 4 
capete, care post trebuiaște să-l facem, cu 
rugăciuni. Că precum nu sunt dulci bucatele 
fătde sare, așa nici postul făr de rugăciune. 

Zice sfântul Vasilie, la cartea lui cea dintâi, la 
al doilea cuvânt ce voroveşte pentru post, cum 
că sunt la fieștecare beserică îngeri de scriu pre 
cei ce postesc. Ci să căutăm și noi să nu ne 
păgubim de scrierea îngerului, pentru puţinică 
dulceaţă a mâncării. 

Așijderea și sfântul Grigorie zice la a dooa 
carte, la începerea postului, cum că postul iaste 
pace de obște al sufletului și al trupului, traiu 
făr de turburare, petrecanie cu bună tocmire, 
viaţă ce vesel€ște pre Dumnezeu și întristează 
pre vrăjmașul; că precum sunt păzitori, celor ce 
postesc, sfinţii îngeri și-i feresc de toate 
primejdiile, așa sunt și celor ce nu postesc, 
păzitori, dracii și-i îndeamnă la multe păcate. 

Deci, pentru aceasta trebuie să ne postim, 
pentru ca să nu avem părtășie cu diavolul, că nu 


s-au făcut nimeni învăţat sau înţelept, din cei ce 
s-au răsfăţat în mâncări, nici din cei ce au 
alergat la veselii sau făcut ucenic bunătăţilor, 
nici iubitoriul de răsfățăciuni, sfânt; nici cel ce 
vieţuiaște trupâște, părtaş împărăției ceriului. 

Pentru aceasta dară, tot omul credincios și 
iubitoriu de Dumnezeu, cu bucurie și cu veselie 
să vie la zilele cele de post, pentru că nici unul 
din cei trişti nu iaste viteaz la începutul 
stradaniei. Nu te face trist ca copiii ce-i duc la 
şcoală; nu răpști împotriva zilelor celor curate; 
nu cerca sfârșitul săptămânii, ca sfârșitul ernii 
venirea verii; nu pohti sâmbăta pentru beţii, ca 
şi jidovii; nu număra zilele postului, precum 
aşteptă argatul cel rău plata simbriei; nu te 
întrista căci nu fumegă cuhniia ta, sau 
bucătariul căci n-au stătut lângă foc. 

Mă rușinez a spune de posomorârea celor 
mâncăcioș, în ce chip să tânguesc în zilele cele 
de post: cască adâse, să culcă puţin și iară să 
scoală; dorm în silă și silesc să treacă zilele și să 
nu le priceapă. Să îngreuiază asupra soarelui, 
căci zăbovâște a înopta; numesc zilele postului 
mai mari decât celialalte; să fac cum că au 
durere la stomah şi amețeli de cap și stricăciune 
obiciaiului lor, carele nu sunt semne ale 


postului, ci ale nesaţiului. Cu nepohtă să duc la 
masă; răpșesc asupra verzelor, înjură legumile 
zicând: în zadar s-au adus în lume. Să fac și 
cunoscători de firi; iubitorii de mâncări beau 
apa făr de răsuflare, ca când ar fi luat de la 
doftor vreo băutură făr de dulceaţă de 
vindecare. Şi cei mai mulți meşterșuguesc 
băutura, mângâindu-ş pohta lor unii cu bragă, 
alții cu bére, alții cu şerbet, alții cu livej, alţii cu 
mied. 

Nu amesteca postul cu meșterșugitele tale 
pofte, că nu vei rămânea nepedepsit. Nu aduce 
la mijloc boale mincinoase. Nu zice minciuni 
asupra postului, cum că iaste făcător de boale, 
pentru căci iaste făcător de sănătate. Numai 
pentru obiciaiul tău cel rău să socotâște postu la 
tine vrăjmaș, dară nu iaste, firește greu. 
Obicinuiaște-te pre tine cu postul și cu vreme ţi 
să va face ţie ușor și va lăcui în tine. Iar de vei 
avea soţii mâncările și băuturile nu vei avea 
dragoste niciodată spre post, ci mai vârtos să va 
arăta la tine strein și greu și neobicinuit; căci 
viața cea postitoare iaste asemânare vieţii ce-i 
nestricate, ce va să fie. Ci să fugim de iubirea de 
mâncări, cât vom putea, pentru că nu iaste 
putinţă nicidecum un om să fie şi iubitoriu de 


mâncări și iubitoriu de Dumnezeu. 

Și când ne postim trebuie să nu postim numai 
de bucate, ci mai vârtos să ne postim de rele; 
căci ne vătămăm sufletește, adecă de hule, de 
înjurături, de zavistii, de mânii, de urgii, de 
clevete, de pârăle ce aveţi obiciaiu ce vă pârâți 
unul pre altul, ca să vă sărăciţi care lucru îl face 
numai singur diavolul, că el iaste vrăjmaș 
neamului omenesc; și cine are acel obiciaiu de 
pâraşte pre fratele său, creștinul, pentru ca să-l 
păgubească și să-l sărăcească, să se lase de acel 
lucru; că toate păcatele câte va face după ce să 
va ispovedui și-ș va face canonul ce-i va da 
duhovnicul i să vor erta, iar acel păcat, al pârăi, 
nu i să va erta nici cu un mijloc, că iaste mai 
mare decât uciderea. 

Și iată că vă poruncesc și voao, preoţilor, cine 
ar veni la voi să se ispoveduiască și va avea acel 
păcat al pârăi, de să va apuca acel om înaintea 
voastră, cu chezășie bună, că nu va mai pâri pre 
nimeni, în viaţa lui, voi să faceţi ertăciune, 
dându-i și canon, apoi să se și cuminece; iară de 
nu va avea să se părăsească, să-l lipsiţ nu numai 
de la sfânta taină, ce și de la beserică, pentru 
căci stă împotriva lui Dumnezeu și să asamână 
diavolului. 


Al treilea lucru, trebuiaște să facem 
milostenie. Ci acuma la acest cuvânt, puteţ să 
gândit întru inimile voastre și să ziceţ: dară noi 
suntem săraci şi nevoiaș și cum vom putea să 
facem milostenie, că n-avem bani? Milosteniia 
iaste de multe fâliuri, după cum scrie în sfânta 
Evanghelie la 25 de capete a lui Mathei, stih 35: 
Și carele dintr-acelea îț va da îndemână, fă că 
acâia iaste milostenie, adecă: Flămând am fost şi 
mi-aţ dat de am mâncat, am fost însetoșat și mi- 
at dat de am băut, strein am fost și m-aţ priimit, 
gol am fost și m-aţ îmbrăcat, bolnav am fost și 
m-aţ căutat, în temniță am fost și aţ venit la 
mine. Şi afară dintr-ac6stia mai sunt și alte 
feliuri de milostenii; că de vei îndemna pre 
cineva să facă vreun bine, milostenie iaste; de 
vei sfătui pre cineva la lucrurile cele sufletești, 
milostenie iaste; de vei îngâia inima vreunui 
scârbit cu cuvinte, milostenie iaste și în scurte 
cuvinte, de vei da un pahar de apă râce cuiva, 
în numele lui Hristos, adevărat să știi că nu-ţ vei 
piiarde plata, după cum zice la al 9 cap a lui 
Marco. 

Iată dară că să pot face milosteniile și fără 
bani; ci numai pentru multa a noastră mândrie 
ce ne înălțăm și ne trufim, ca când am ajunge 


tocma la ceriu și ca cum niciodată nu vom să 
murim, așa hrăpim şi lăcomim și suntem porniţi 
cu totul spre răutăţ, cât nu ne putem opri. Și 
nici cuvintele lui Dumnezeu ne domolesc, nici 
munca iadului ne înțelepţește. 

Și nu știu ce voiu să mai zic, că de grăim 
vreodată câte vreun cuvânt ca să folosim pre 
cineva și mai vârtos pre înșine, pentru datoriia 
ce avem, cei mai mulți răpșesc, zicând: acum 
acesta s-au aflat mai de treabă și mai învăţat 
decât alţii, să ne pue pre noi la cale. De la 
părinți așa ne-am pomenit și ne-am ţinut și făr 
de aceste învățături și tot acest feliu de obiciaiu 
am avut şi nimenea n-au zis că sunt r6le, nici au 
silit să ne strice obiceaele. 

Ci de aceasta voiu zice și eu că iaste așa 
precum ziceţi voi; că viiarmele ce zace la 
rădăcina hreanului, de-i va zice cineva să iasă 
de acolea să meargă la alte rădăcini mai bune și 
mai dulci, el zice că mai dulce decât hreanul nu 
iaste; căci acolo s-au născut și întru acâia s-au 
pomenit. Așa și voi, pomenindu-vă într-acâste 
fapte și lucruri și nefiind cineva să vă înveţe, cu 
adevărat vă par amar acum vorbele mele, 
nefiind obicinuiţi cu dânsele. Iar când vom sta 
cu mintea noastră la socoteala cea adevărată, 


după cum zice un filosof: să ne cunoaștem pre 
sine, adecă să ne luom seama să vedem din 
ceput ce-am fost și acuma ce suntem și după 
moarte ce vom să ne facem? Că sfârșitul a tot 
cuvântul, după cum zice Eclisiastul la al 12 cap: 
De Dumnezeu să ne temem și poruncile lui să le 
păzim, căci aceasta iaste în tot omul, că toate 
facerea Dumnezeu o va duce la judecată întru 
tot ce e trecut cu vederia, ori bine, ori rău. 

Și aşa precepând cuvintele acestea ce 
vorovesc și de să vor lipi de inimile voastre 
atuncea știu bine că aţ zice că nu vă învăţ nici 
vă sfătuesc de rău. Ci această vină tot o dau să 
fie mai mult a preoților, pentru căci ei sunt 
sarea pământului, după cum zice Hristos: și de 
va împuțţi sarea, cu ce să va săra? Adecă, fiind ei 
proști şi de carte și de chibzuială, cu ce vor 
putea învăţa norodul? Că întâi temeiul, cel mai 
mare, frica lui Dumnezeu, nu iaste la dânșii; că 
de ar fi, ar fi și înţelepţi, după cum zice 
Solomon: Începătura înțelepciunii este frica lui 
Dumnezeu. 

Și de nu-ș vor veni în fire, ca să se îndrepteze 
spre cele ce au datorie să facă vor să aibă mare 
osândă de la Dumnezeu: iară și voi, încă aveți 
datorie să alergaţi la duhovnici de ispravă, la 


carii aţi cunoaște că sunt mai învăţaţi ca să vă 
îndrepteze spre cele de folos, iar nu la fieștecare 
blestemat. Că unul ce să ţine doftor și nu știe a 
vindeca ranele, ce folos va să facă celui rănit? 
Așa și cel ce să ţine duhovnic, deaca nu știe 
carte și tainele besericii și deaca n-are frica lui 
Dumnezeu, ce folos va să facă celui ce merge la 
dânsul să se ispoveduiască? 

Acéstia toate câte am grăit, având datorie le- 
am grăit, iar Dumnezeu cel ce înțelepţeşte pre 
orbi și îndreptează pre cei sfărâmaţ, să vă 
înțelepțească și pre voi și să vă îndrepteze spre 
cele de folos și să vă învrednicească și pre voi și 
pre noi ca să trecem sfântul post cu pace, cu 
sănătate, cu ertare de păcate; să ajungem și la 
sfânta și purtătoarea de viaţă înviiare a 
Domnului și mântuitoriului nostru Iisus Hristos, 
a căruia slava și cinstea în vâcii vecilor. Amin. 


Cuvânt de învăţătură la 
Dumineca Florilor 2 


Mârgeţ în satul carele iaste înaintea voastră și 
numaidecât veţi găsi o asină legată și mânzul cu 
ia. Dezlegându-o, o aduceţi și, de va zice cineva 
ceva, veţi zice că acâstia Domnului trebuesc și 
numaidecât va trimite pre iale. 

Cum va putea fi adevărat Domnul tuturor 
făpturilor a-i fi lipsă de niște dobitoace ca 
ac6stia? Că de i-au fost lipsă de cară și de 
căruțe, ca să meargă undevaș, are el cu mult 
mai slăvite şi mai lăudate cară decât acâstia; că 
zice David, Psalm 17: S-au suit pe heruvimi și 
au zburat; zburat-au pe arepile vântului. 

De sunt, drept aceia carăle lui Dumnezeu 
ac6stia, cum i-au fost lipsă a să purta de niște 
dobitoace netrâbnice, ca acâstia? Lipsă i-au fost 
nu numai pentru sine, ci mai vârtos pentru 
mine, că mă îngroziia pre mine mai de demult 


mărirea acâia de care iaste scris: Înfricoșat iaste 
cela ce ia sufletele boiarilor, înfricoșat iaste mai 
mult decât împărații pământului. Și iarăș zice 
într-alt loc: Dumnezeul izbândirilor, domnul 
Dumnezeul izbândirilor slobod au lucrat, de 
care frică și groază fiind cuprins și începătoriul 
neamului omenesc, strămoșul nostru Adam, s-au 
ascuns și < n-a > cutezat ca să iasă înaintea 
înfricoșatei feței lui Dumnezeu, pentru că 
aceastași Dumnezeu, precum iaste înfricoșat și 
groaznic, așa iaste de blând și de smerit. Că n- 
au vrut neamul omenesc cu groază și cu 
înfricoșare să-l întoarcă de la rătăcire, ci cu 
blândâţe și cu faceri de bine. Pentu acâia zice că 
i-au fost lipsă tocma de aceste dobitoace, pre 
care fu dus, smerit și cu blândeţe, în Ierusalim. 
Iar pentru că mai de-nainte arătase din destul 
mărirea îngrozirii și a dreptăţii, să cuveniia 
drept acâia a arăta celor muritori tocma și 
mulțimea blândeţelor și a milostivirii, vrând ca 
să se împlinească și prorociia prorocului 
Zahariei care au zis?Spuneţ fetei Sionului: iată 
împăratul tău vine la tine blând și șezând pre 
asin şi pre mânz, fiiul cei de supt jug, cu care 
cuvinte Duhul Sfânt groaza carea o putea socoti 
norodul, pentru numele cel împărătesc, făcând 


pomenire de blândeţe și de smerenie, minunat o 
au potolit întru atâta cât nu era nimic așa de 
sărac și de lepădat, carele să socotească că nu 
va putea mârge la împăratul cel cu numele 
smérin și sărac. 

Deci spre arătarea aceșştii faceri de bine, 
iubite, cu adevărat i-au fost lipsă lui Dumnezeu, 
de acele dobitoace. Că precum împărații cu alt 
feliu de haine când merg la vânat, cu alt fel 
când merg la îngropăciuni și cu alt fel de haine 
când merg la nunte, așa și Dumnezeu, după 
vremi să înfrumușăţează. Drept aceia, cu alt fel 
de podoabă va veni când va judeca lumea, că va 
veni pre norii ceriului, cu putâre și cu slavă 
mare; că așa să cuvine, mai vârtos 
judecătoriului. Iară acuma, pentru că nu vine să 
judece, ci vine ca să răscumpere și să întoarcă 
cătră sine neamul omenesc, precum însuș 
grăiaște, n-au trimis Dumnezeu pre Fiiul său în 
lume, ca să judece lumea, ci pentru ca să 
mântuiască lumea printr-însul. 

Și tocma pentru aceasta i-au trebuit să vie 
îmbrăcat cu blândeţe şi cu smerenie, ca nu 
doară viind cu altă slavă oarecarea mai mare, să 
se spară oamenii şi să fugă de dânsul, precum 
odinioară jidovii în muntele Sinaii, spăriindu-se, 


au fugit, neputând răbda groaza și mărirea lui. 
Că de ar avea cineva ochi ca aceia cu carii ca 
într-o oglindă, măcar cât de puţintel să poată 
vedea acea făr de săvârșit și nespusă mare 
adâncime a facerilor de bine a lui Dumnezeu, 
acela adevărat n-ar putea să se oprească ca să 
nu să aprinză de dragoste şi de bucurie și ca să 
nu vestească de pururea laudele dumnezeiești și 
ca să nu să răpească în minte de minunea unor 
faceri de bine, ca acâstia. 

Și carii socotesc, drept acâia, aceste faceri de 
bine zioa și noaptea oare de ce bucurie vor fi 
cuprinși? Și cu ce veselie să vor răsfăța și ce 
sărbători vor prăznui? Ce Psalmi și ce cântări 
vor cânta? Că adevărat, nu numai cu Psalmi și 
cu cântări de veselie trebuiaște să prăznuim o 
facere de bine ca ac6asta, ce și preste fire 
(putem a zice) oarecare lucru de bucurie mare 
să facem şi cu veselie din destul să prăznuim. 

Și, pentru ca să nu fie bucuriia și veseliia 
noastră în deșert, trebue să cunoaștem cu ochii 
cei sufleteşti prăznuirea vremii aceștiia, ca să nu 
ne zică și noao prorocul: Uliul pre ceriu au 
cunoscut vrémea sa, turtureaoa, rândureaoa și 
barza au cunoscut vremea venirei lor, iar 
norodul mieu n-au cunoscut judecata lui 


Dumnezeu. Că urât lucru va fi și necuvios, când 
păsările vor cunoaște vremea lor și după vremea 
acâia îș vor ști schimba lăcașurile sale. 

Iar noi, vremile cele rânduite de sfânta 
besrică, spre spăseniia sufletelor noastre nu le 
vom cunoaște; că precum trupurile celor vii așa 
şi sufletelor le iaste de lipsă schimbarea 
vremilor, că faptelor bune, celor de multe 
feliuri, iară de multe feliuri de vremi le lipsesc, 
ca să le sporească. Care lucru, băgându-l de 
seamă bes6rica noastră, ca o maică dulce și 
iubitoare de fii, de pururea priveghind și 
rugându-să pentru noi, au rânduit schimbarea 
vremilor, pentru că cu această schimbare de 
vremi, nu numa urârea lucrurilor celor sufletești 
să o schimbe (carele lucru mult a nestrica au 
putut) ce și spre faceri de bine și spre cuvântări 
dumnezeești ne îndeamnă. Că pentru acâia toată 
acea vreme care iaste de la Dumineca întrării 
domnului lisus Hristos în Ierusalim, până la zioa 
patimilor, au rânduit beserica noastră ca să fie 
vremea canonisirii și a pocăinţii; iar din zioa 
acâia, până la Paști iaste a întristării și a 
amărăciunii; iar de la Paști până la Rusalii iaste 
vremea bucuriei şi a veseliei sufletești. Că acâle 
taine le-au rânduit Dumnezeu ca pre aceste 


vremi să se săvârşească, care făcând ageră firea 
omului, a mulți faptele cele bune îl îndeamnă. 

Iară acuma, pentru că iaste vremea sau zioa 
întrării Domnului nostru în Ierusalim, putet, 
doară, întreba ceva besérica noastră cu această 
sfântă vreme, sau mai vârtos să zic: ce pohtește 
de la noi? Poftește vremea aceasta cugetul cel 
bun a sufletului nostru cătră Dumnezeu, 
mântuitorul nostru; pohtește dreptatea, pohtește 
dragostea cea adevărată, pohtâște și mărire din 
inima smerită, pentru ca toată mântuinţa 
omului de la Dumnezeu iaste și omul nu vrea să 
meargă cătră Dumnezeu, ci Dumnezeu s-au 
milostivit și au venit la om. 

Iar de veţ întreba, la ce au venit? Venit-au 
(precum însuș zice) ca să caute și să mântuiască 
ce era perit și au venit ca să arate lumină celora 
ce era într-ntun6rec și șădea în umbra morţii. 
Venit-au ca să mântuiască pre cei robiţ și pre cei 
rătăciţi să-i aducă la cale și pre cei streini la 
moșiile lor și pre cei morți să-i înviiaze spre 
viaţă și pre vrăjmașii și pizmașii lui Dumnezeu 
să-i împace cu Dumnezeu Tatăl, și făcându-i 
părtași duhului său cel sfânt, să-i facă moșneni 
împărăției sale. Venit-au, drept aceia, robilor 
răscumpărare, morţilor înviiare și viață, 


bolnavilor vraci, rătăciţilor cale dreaptă. 

Și, luând Dumnezeu trup, mergea după cela 
care fugise de la dânsul, că fugise de la binele 
cel mare omul cel orb şi nebun întru atâta cât 
nu l-au putut înturna cu nici un glas de strigare 
prorocească, ca să se întoarcă de pre calea 
rătăcirii. Pentru acéiaş însuș Dumnezeu, 
întrupându-se, s-au apropiiat de cel ce fugiia, ca 
să-l întoarcă cătră sine; despre care lucru învață 
apostolul când zice că domnul Hristos n-au luat 
din îngeri, ci din sămânţa lui Avraam au priimit. 
A priimi să zice, care prinde unul dintru 
vrăjmașii săi şi fiind volnic ca să-l omoară, nu-l 
omoară, ci-l face șie-ș fiiu și moștean în casa sa. 

Așa au primit, drept acâia și mântuitoriul 
nostru, sămânţa lui Avraam; iar de vei vrea cu 
puţintele cuvânte, ca să înţelegi la ce au venit, 
ascultă de vezi ce zice prin Isaia prorocul: Duhul 
Domnului preste mine, pentru care m-au uns, a 
binevesti săracilor, m-au trimis a vindeca pre 
cei zdrobiți cu inima, a propovedui celor robit 
ertare și orbilor vedere; a chiema Domnului ai 
priimit, ca să mângâie tot jalnicul și ca să puiu 
tărie tuturor celora ce jăluiesc în Sion și ca să le 
dau lor coroană pentru cenușă, untul veseliei 
pentru suspine, haina bucuriei pentru întristare. 


Ce iaste, drept, aceia, mai dulce decât 
cuvintele acestia? Ce iaste mai frumos și ce iaste 
mai iubit? De iaste, drept acâia, trimis Hristos 
de la Dumnezeu Tatăl spre săvârşirea acestor 
faceri de bine, să fie blagoslovită venirea lui în 
lume și să fie blagoslovit și acela ce l-au trimis 
pre el la noi și să fie blagoslovit și acela ce vine, 
a căruia facere de bine astăz cu asemene glasuri 
strigând, pruncii o propeveduesc: Blagoslovit 
iaste cel ce vine în numele Domnului, Osanna 
întru cei de sus, care cuvânt nu numai astăzi, ci 
în toată viaţa noastră, limbile, rosturile și gurile 
noastre să-l grăiască. 

Aceasta iaste, dară taina acâia care începe a 
prăznui bes6rica noastră astăzi și ne arată noao 
vaetele, plânsurile, suspinile și dorirea părinţilor 
celor din légia vâche, carii cu atâta dragoste 
doriia de venirea lui Hristos, precum îș zice 
cătră ucenicii săi: Fericiţi sunt ochii carii văd ce 
vedeţi; că adevăr zic voao: mulți împărați și 
proroci au vrut să vază ce vedeţi voi și n-au 
văzut şi să auză ce auziţ voi și n-au auzit. Că 
aceștea toț au luat numai făgăduinţa aceștii 
faceri de bine, iară nu moştenire, precum 
grăiaște şi apostolul; după credinţă muriră 
aceștea toţii, nepriimind făgăduinţa ci de 


departe privindu-o. 

Frumos grăiaște privindu-o, că precum fac 
aceia carii un lucru foarte iubit îl văd de 
departe, iar la el ca să meargă nu pot, carii cu 
ochii văzându-l, iar cu cugetul și cu sufletul 
dorind, îl privesc, care lucru făcea sfântul acela 
patriarh, carele cu atâţea ani murind înaintea 
lui Hristos zicea: Mântuirea ta voiu aștepta, 
Doamne, și oasele mele să vor odihni întru 
nădăjduire. 

Pentru care lucru mie mi să pare a fi părinții 
cei de demult asemenea acelora pre carii îi ia și- 
i învăluiaște furtuna cea de noapte pre mare și 
văd lumină oare unde, departe, într-un loc de 
nădejde pusă, spre care silesc ca să o ajungă cei 
învăluiţi; şi adese cu ochii cătră dânsa privesc și 
pânzele le îndepărtează ca să meargă (din cât 
pot) într-acolo; și acâia, de nu pot amintrilea, cu 
ochii și cu sufletul o cuprind. 

Așijderea și părinţii noștri cei de demult, 
întorcându-ș ochii spre lumina cea adevărată, 
spre domnul nostru lisus Hristos (care cu 
lumina sa umbra și întunerecul lumii aceştiia l- 
au stricat) cu smerenie-ș tindea mâinile sale și 
spre acâia din tot cugetul doriia și spre acâia 
degrab, ca să sosească pohtiia strigând cu 


prorocul: În degrab să ne ia pre noi, pre 
dinnainte, milele tale, Doamne, că ni-am 
supărat foarte, spre care strigare îi îndemna și 
de Dumnezeu cuvântătoriul prorocul Isaia, 
zicând: Carii vă aduceţi aminte de Dumnezeu nu 
tăcâreţ și nu fit muţ, până când va pune lauda 
Ierusalimului pre pământ. 

Zice și într-alt loc: Pentru Sion nu voiu tăcea 
şi pentru Ierusalim nu mă voiu odihni, până 
când va eşi ca lumina dreptul lui și mântuitoriul 
lui ca o făclie aprinsă. Adecă pentru marea 
dragoste cu care iubesc beserica și adunarea 
celor credincioş, nu voiu tăcea nici mă voiu 
odihni, ci de pururea cu rugăciunile mele voiu 
striga cătră urechile milostivirii dumnezeești, 
până când va trimite pre dreptul acela de carele 
toate neamurile doresc, carele ca răsărita 
soarelui și ca făcliia cea aprinsă întunerecul 
lumii va strica și lumina cea adevărată, adecă 
luminata cunoștința lucrurilor dumnezeești o 
arată ochilor oamenilor celor muritori să 
făgăduiaște; şi precum au făgăduit au și săvârșit, 
slobozind dintru adâncul inimii, cu căldură 
cuvântul acela: Rouraţ ceriurile de sus și norii 
să ploao dreptul, să se deşchiză pământul și să 
arate pre mântuitoriul. 


Ce zici, prorocule? Ce pohtești? De pohtești 
ca să es din ceriu şi dintre nori cel drept, cum 
zici pământului ca să-l arate pre mântuitoriul și 
cum poate fi ca ceriul cu norii să ivească pre cel 
drept și pământul să-l arate? Amândoao sunt 
adevărate, din ceriu și de pe pământ deodată a 
să ivi: din ceriu, pentru că iaste Fiiul lui 
Dumnezeu, de pre pământ că iaste fiiul 
omenesc. Pentru acâia strig cătră ceriu și cătră 
pământ, ca să ne arate noao pre direptul și 
mântuitorul acela al lumii. 

Drept ac6ia ac6ste cuvinte, acâste strigări și 
ac6ste dorinţe ale sfinţilor părinţi, besérica întru 
aceasta vreme ni le arată celor mai denainte 
făgăduindu-le, iară noao dându-ne mila sa. Că 
ce doriia sfinții aceia părinți, noi avem; și ce 
milă aștepta ei, pre noi ne-au întâmpinat; și ce 
priviia ei de departe, noi cu evanghelistul avem 
astăz: Carele era din ceput, care am auzit, care 
am văzut cu ochii noștri, care am privit și 
mâinile noastre au pipăit pentru cuvântul vieţii, 
pre acela vestim și mărturisim voao viața cea 
vâcinică, care au fost la părintele, iară acum s- 
au arătat, a căruia arătare atâta bucurie ne 
aduce noao, mai multă decât aceia ce avea 
părinţii cei sfinți de demult, a căruia așteptare 


cu drag și cu dorire, mă îndeamnă ca să zic 
acest cuvânt: Sărută-mă pre mine cu sărutarea 
gurii sale, că toț cât era din duh, cu duhul 
cunoștea câtă milă era să verse pre buzele 
aceluia. 

Dorind și el, drept acâia, ca să fie părtaş unii 
bunătăţi ca acâștiia zice din tot sufletul ca să mă 
sărute pre mine cu sărutarea gurei sale; care 
cuvânt atâta face ca și când ar zice: pre Moisi 
nu-l auz căci iaste la limbă împiedecat, buzele 
Isaiei sunt întinate, leremiia a grăi nu știe 
pentru că iaste prunc și toți prorocii au amuţit; 
ci el însuș să-mi grăiască mie și să-mi deșchiză 
voia părintelui său și în ființa sa pre mine să mă 
înveţe, a căruia preiubita ființă pre mine să mă 
înoiască și râurile învățăturilor lui să se facă în 
mine izvor de apă mântuitoare întru viaţa cea 
vecinică. 

Vedeţi, drept acâia, fraţilor, ce taină mare 
prăznuiaște beserica noastră întru această 
vreme, care taină cei de demult întru atâţea ani 
de la începutul lumii au dorit și n-au câștigat-o. 
Iar noi, întru această vreme având-o, o 
prăznuim. De aici lesne iaste a înţelege ce 
pohtâște de la noi pricina aceștii sfinte vremi: 
pohtâște nevoinţa sfintelor rugăciuni, laude 


dumnezeești, mulțemite pentru binele ce am 
luat de la Dumnezeu, împărțirea milosteniei, 
posturi, împreunare adâse cu preasfintele taine, 
curățeniia sufletului, carele acâsteia toate gătesc 
sălaș întru inimile noastre, spre venirea 
Domnului și ne îndeamna spre faceri de bine. 
Că cu acâste podoabe de fapte bune 
logodnica chiamă cătră sine pre iubitul mire 
zicând: patul inimii mâle înfrumusețat iaste cu 
florile doririlor dumnezeești și casa mea iaste cu 
lémnele câle mirositoare şi nestricate a facerilor 
de bine întemeiată. Că pre acest fél de sălaș și 
mirele bucuros să pleacă și rămâne acolea până 
când trâce zioa și umbra să pleacă. Spre 
prăznuirea adevărată acestor taine trebue ca să- 
ş rânduiască omul vréme în toate zilele; iar de 
nu vom face nici unele de acestia, de ce folos 
vor fi noao ac6ste sfinte vremi? Trebuiaște, 
dară, pentru aceasta ca să ne facem și noi soţ 
vremii și să ne nevoim spre prăznuirea intrării 
trupești a domnului nostru lisus Hristos în 
Ierusalim și spre ascultarea patimilor sfinției- 
sale să ne gătim, ca să putem striga și noi ca 
tâlhariul: Adu-ţ aminte, Doamne, când vei veni 
întru împărăţiia ta și cu moartea sa, omorând 
moartea, să ne dăruiască viaţa cea dorită. Amin. 

Tot cel ce să smer6rește să va înălța. 

Nu iaste cu putinţă să ajungă neștine la 
liniștia mântuirii, de nu va trâce întâi prin ușa 
răbdării. 

Nu iaste cu putinţă să se sue în cereasca 
cetate a fericirii de nu va întra prin calea 
smereniei. 

Nu iaste cu putinţă să se înalțe în ceata 
sfinților, de nu să va smeri cu duhul aici, jos, în 
orașul celor pământești. 

Nu iaste cu putinţă să împârăţească împreună 
cu Hristos la ceriu, de nu va urma aici urmele 
lui Hristos cu crucea. 

Nu iaste cu putinţă a rămânea cuiva nume 


vestit în lume, cu fapte rele și necuvioase. 

Aceasta cunoscând și marele Constandin, cine 
va putea să povestească smereniia lui cea mare? 
Cine va putea să scoaţă la arătare creștinătatea 
lui cea desăvârșit și cugetul lui creştinesc, 
pentru ca să se învrednicească dumnezeeștilor 
făgădueli, pentru ca să se împărtășască bucuriei 
cei nespuse a împărăției ceriului? Căci când au 
răsărit în lumina aceștiia și au lăsat braţele cele 
părinţești eșind din Vretaniia, de n-au și fost 
încă creștin, iară fugiia de cugetul cel păgânesc: 
şi urâciunea ce arăta cătră lucrurile cele 
păgânești închipuia procopseala cea viitoare, ce 
era să facă în creștinătate. 

Și oare n-au arătat mare creștinătate? Că 
auzind nedreptăţile cele păgânești ale lui 
Maxentie ce făcea asupra creștinilor au rădicat 
asupră-i războiu și măcar că era în nevoe, atâta 
cât era să se biruiască de Maxentie, iar l-au 
încredinţat biruitoriu și i-au sporit bărbăţiia 
sufletului spre luptă, neadormita proniia lui 
Dumnezeu cu o închipuire de cruce pre ceriu 
carea zicea cu slove de stele: Cu acesta să 
biruești, dintru care arătare, întărindu-se bun 
credinciosul Constandin, atâta de tare s-au 
luptat cu păgânul de Maxentie, cât l-au biruit 


desăvârşit și l-au înecat în apa Tiverului. 

Luând, drept aceia, îndrăzneală de pe aceste 
semne cerești blagocestivul împărat atât au 
procopsit în creștinătate, cât face să se 
minuneze toț cei ce aud. 

Omul iaste dobitoc, iubitor de sine. Că de ce 
nu să apucă? Şi ce nu să ostenâște? Și cu ce nu 
să silește, pentru odihna, liniștea și paza 
sănătăţii lui? Că fiind sănătos, ce nu face, 
pentru ca să apere și să depărteze cele ce supără 
sănătatea? Câtă cheltuială face, pentru ca să 
stea împotriva gerului ernii, împotriva arșiţei 
verii? Fiind bolnav, cât să cheltuiaște, cât 
pătimâște, cât rabdă, pentru ca să-și câștige ce- 
au pierdut? Nu bagă în seamă a-ș cheltui averia, 
a gusta doftorii amară, a să adăpa cu băuturi 
greţoase, a-ș vărsa sângele; și nu iaste nici un 
lucru ca să nu-l facă pentru sănătatea lui și 
pentru mântuirea cea trupească. De pe acâstia 
poate să priceapă fieștecarele cât iaste de dulce 
sănătatea și cât iaste de iubitor pre sine omul. 

Deci acea pohtă a sănătăţii carea poate atâta 
la ceilalți să facă cele puţincioase și câle 
neputincioase, n-au putut nicidecum să facă 
nimica blagocestivului Constandin. N-au putut, 
zic, măcar cât de puţin să-l miște din călduroasa 


lui blagocestie, pentru că fiind rănit iubitoriul 
de Dumnezeu de cumplite bube peste tot trupul 
era o minune celor ce vedea. N-au putut 
meșterșugul cel doftoresc să afle mijlocire 
vindecătoare și doftorii iscusiți pentru această 
boală nevindecată. 

Iară zavistiia cea jidovească aceasta sfătuia 
pre împăratul să ucigă atâțea prunci cât să-ș 
poată spăla trupul într-acel sânge cald al 
pruncilor celor omorâţ; și așa, cufundând 
patima, acolea înlăuntru, s-ar fi mântuit 
împăratul. 

Ce socotiţ, oare, să fie primit sfatul acesta, 
iubitoriul de Hristos, să se fi apucat de doftoriia, 
aceasta, credinciosul? Ba, nu s-au apucat. De 
ce? O, de credinţă cea desăvârșit a 
credinciosului împărat au zis cu glas mare: mai 
bine voesc să moriu eu, bolnav și pentru 
dragostea lui Dumnezeu, decât să-mi iau 
sănătatea mea și să-mi răscumpăr mântuirea 
mea cu atâta sânge nevinovat. 

Răspuns adevărat de împărat credincios. Mai 
bine au socotit viaţa altora decât a lui. (Oare) 
nu s-au arătat cu această faptă, adevărat 
următor lui Hristos? Mi să pare să fie săltat 
ceriul cu tot îngerii săi, de acest glas blagocestiv 


al răspunsului. Au săltat sufletele celor drepți și 
câtele cereşti, heruvimii și serafimii s-au 
bucurat pentru această curată cunoștință a 
dragostei cătră Dumnezeu, a iubitoriului de 
Dumnezeu Constandin. Şi aceasta o adeverez 
prin săvârșitul cel de pe urmă. Că peste noapte 
i-au descoperit însuș împăratul împăraţilor, prin 
rostul slăviților apostoli (Petru și Pavel) cum că 
pentru credinţa lui cea desăvârșit s-au hirotonit 
de la Dumnezeu întocma cu apostolii și i-au 
dăruit nu numai sănătatea trupului ce și a 
sufletului, botezându-se de sfântul Silivestru. S- 
au botezat, drept acâia în baia a dooa a nașterii 
şi s-au curăţit de toată boala. 

O, de înălțimea credinţii lui Constandin? Şi 
cine poate măcar cu mintea să te ajungă? Şi de 
vréme ce atâta credinţă au arătat credinciosul 
împărat mai înainte de a să îmbrăca cu haina 
cea luminată a credinţii prin botez, socotit de 
vedeţ la câtă înălțime s-au suit după podoaba 
credinţii. 

Să turbura liniștea cea besericească de 
dobitoceasca pornirea eresului arianesc și 
pravoslaviia credinţii să lupta de valurile 
necredinţii. Și la atâta nevoe au strălucit steaoa 
cea luminoasă, blagocestivul Constandin. Și, 


adunând la Nichea săborul cel lăudat, au potolit 
turburarea besericii. Și precum firea naște iarba 
cea de vindecare la locul unde răsare odrasla 
cea purtătoare de moarte, precum să vede; are 
otravă de moarte scorpiia, iar după moarte să 
preface trupul ei iarbă de vindecare; mușcă 
năpârca de moarte, iar din trupul ei să face 
tiriacul, carele iaste împotriva veninului, într- 
acestaş chip au rânduit dumnezeiasca pronia ca 
pe vremile necuratului Arie să strălucească 
blagocestivul Constandin, pentru ca să 
răsipească cu lumina credinţii norul eresului 
arianesc. 

Aici, adevărat, să cuveniia să aibi minte 
îngerească, pentru ca să scoţ la arătare legile 
céle sfinte, ce însuș au scris, spre sporiul 
creștinătății și al credinţii celor credincioș, 
mulțimea besericilor carele în multe locuri, în 
slava lui Dumnezeu, cu mare cuviinţă au făcut, 
milosteniile cătră cei lipsiţ, ajutoriul cătră cei 
săraci și dragostea cea creștinească cătră toţi și 
toate, pentru întărirea și întemeierea credinţii. 

Deci de au strălucit atâta marele și întocma 
cu apostolii în credință, socotiț cât s-au înălțat 
în smerenie, care iaste roada credinţii. Socotiți 
pre preaslăvitul împărat că au numărat mai 


mult biruinţe și pohfale decât zile a vieţui lui. 
Socotiţ îndestulata lărgime a stăpâniri lui, care 
începea de la răsărit şi să sfârșiia la apus. 

Și cu toate acâste pricini, carele îl îndemna 
spre mândrie ca pre un împărat şi împărat 
înfricoșat, slăvit şi purtător de biruință, vedeți-l 
cât iaste de despărţit de aceia ce să cuveniia să-l 
arate vrednici; să cuveniia ca un hirotonit 
întocma cu apostolii, nu de oamenii, ci de însuşi 
arhiereul cel desăvârșit Hristos, să șază întâi la 
sfintele săboară, iară ca un smerin nu s-au 
arătat niciodată să șază de nu vrea a şeda întâi 
toț părinţii și nu în scaun nalt, împărătesc, ci în 
scaun scund și prost. 

Ajungea, ca un blagocestiv împărat să 
poruncească să se zidească beserici, să se rădice 
case de rugăciuni și alte zidiri plăcute lui 
Dumnezeu. lar ca un smerit ce era însuş să 
pogoriia din scaunul lui cel înalt și lepăda 
schiptrul lui din mână și scotea haina cea 
împărătească de pe trupul lui și-ș goliia capul de 
cununa cea de mult preţ şi aducea pre umbrele 
lui pietri și cu mâinile lui iubitoriul de 
Dumnezeu săpa cu ceialalți lucrători la temâele 
beséricilor. 

O, smerenie fără margine! Veniți aici, voi 


Jăcuitorii pustiiului, carii, ați stătut pilde 
minunate şi dascali ai smereniei, veniţ, zic și vă 
minunaţi de smereniia împăratului celui ce iaste 
întocma cu apostolii; mărturisiţi cum că au 
ajuns până la nu mai înainte. Pentru căci voi de 
at și înfrânat dobitoceștile patimi ale trupului, 
de aţi smerit trupul, de aţ lepădat deşărtăciunile 
pohtelor, de aţi iubit ţinerea, de aţi urât 
mândriia, de aţi trăit în curăţenie, de v-aţi făcut 
cu măsurăciunea smeriți, nu iaste minune, 
pentru căci despărțindu-vă de lume și iubind 
sărăciia lesne ați găsit sufletul vostru la 
smerenie, pentru căci bine ştim că sărăciia 
smereşte pre om. 

Iar marele Constandin în luciul lumii aceștiia, 
împărat mare, stăpânitor lumii, cu domnie lată, 
cu stăpânire desăvârșit, cu mărire nespusă și să 
nu să mândrească, ci mai vârtos să se arate 
desăvârșit pildă smereniei. Nu iaste minune 
minunilor? Nu iaste semn de mare sfințenie? Nu 
iaste dovadă a unui dar mare de la Dumnezeu în 
ceriuri? 

Și pentru căci au strălucit în bunătăţile céle 
mai alese, peste măsură, marele și întocma cu 
apostolii, Constandin, învaţă cu a sa pildă toată 
adunarea credincioșilor, toate câtele oamenilor, 


cari dimpreună sărbează și prăznuesc 
pomenirea lui, să călătorească cu îndrăzneală 
sfântă pre calea mântuirii, pentru ca să se 
învrednicească dumnezeeștilor făgădueli, pentru 
ca să se facă părtași cereștilor bucurii și 
fericirilor celor de pururea. 

Învață, drept acéia, pre cei bogaţi, pentru 
căci fiind el prea bogat făcea comoară în ceriuri, 
după evangheliceasca poruncă. Învață pre cei de 
neam bun, pentru căci fiind el prea de neam 
bun au pohtit vieţuirea și petrecaniia cetăţii cei 
de sus. Învață pre împărați, pentru că 
împărăţind el cu atâta putere să siliia pururea să 
câștige moștenirea făgăduialelor lui Hristos. 
Învață pre meseri și pre săraci, pentru că de 
vreme ce bogăţiia și mărirea s-au biruit de 
pohta bunătăţii, cum să nu sporească pre lesne 
sărăciia, care iaste pricină spre facere de bine, 
după cum zice David? 

Bucură-te, drept aceia, acolo sus, la 
împărăţiile céle mari a dumnzeeștii măriri, o, 
blagocestive împărate! Sue-te la înălțimea 
dumnezeeștilor fericiri, unde cea desăvârșit 
smerenie te-au suit. Culege rodurile credinții 
tale cei peste măsură în ceriuri, carele aici, jos, 
pre pământ, ai sămânat tu. lară să nu ne laș nici 


pre noi săraci de folosirile, de acoperemântul și 
de rugăciunile tale cele fierbinți cătră 
Dumnezeu și mai vârtos te roagă Fiiului și 
Cuvântului lui Dumnezeu, să păzească între și 
cu fericire chipul cel viu al bunătăţilor tale, pre 
adevăratul moștenitor creștinătății tale, pre 
iubitoriul de Hristos și creștinul nostru domn. 

Suppune supt picioarele credinciosului lui 
suflet slabi și fărde putere pre vrăjmașii măriei- 
tale, precum ai supus pre potrivnicii credinţii, 
pentru ca să lumineze în mulți ani, întru 
stăpânirea sa, creștinătatea, pentru ca domnind 
el să împărățească dreptatea, pentru ca să ţie cu 
slobozenie bunătatea, să nu aibă obraz 
strâmbătatea. 

Și aşa să se mărească Dumnezeu, să se 
cinstească dreapta credinţă, carea nădăjduim să 
o câștigăm prin darul tău, pentru căci acesta 
însuș având numele tău să face asămânătoriu 
desăvârșit bunătăţilor tale. Amin. 


Cuvânt de învăţătură la 
nașterea domnului nostru 


Drept acéia am a zice înaintea dragostei 
voastre, în vorba ce voiu să fac astăz (patru) 
pricinile pentru ce au luat Dumnezeu firea 
omenească și n-au luat cea îngerească; așijderea 
şi pentru ce au luat spre sine Fiiul lui Dumnezeu 
firea omenească și n-au luat altă faţă a 
dumnezeirei, adecă Tatăl, sau Duhul Sfânt, care 
pricini le vom spune foarte pre scurt, pentru ca 
să nu vă dăm supărare. Ci mă rog lui Dumnezeu 
să-mi dea ajutoriu și pre dumneavoastră vă 
pohtesc să ascultaţ cu dragoste. 

Pricina cea dintâi, pentru care au luat 
Dumnezeu spre sine firea omenească, iar nu cea 
îngerească iaste că îngerii n-au perit toţ, ci au 
rămas din ei mulți, iar oamenii era căzut tot, 
pentru păcatul născutului celui dintâi. Şi ne 
putem încredința de aceasta din pilda ce zice 


Domnul Hristos la Luca, în 15 capete, zicând: 
Care om dintru voi, având 100 de oi și, pierzând 
una dintr-însele, au nu va lăsa câle 99 în pustie 
şi va merge după cea pierdută, până o va afla; 
şi, aflând-o, o pune pre umărul lui, bucurându- 
să? 

Omul acela să înțelâge a fi Domnul Hristos. 
Că așa zice prorocul David: Eşi-va omul la lucrul 
său și la lucrarea sa până în seară. Iar céle 99 de 
oi să înţeleg câle 9 câte de îngeri pre carii, 
lăsându-i Hristos în ceriu, au venit pre pământ 
să caute oaia cea rătăcită, adecă firea cea 
omenească, car era depărtată de Dumnezeu, 
pentru păcat și era rătăcită în lume. Că așa, zice 
David cătră Dumnezeu: Rătăciiu ca o oae 
pierdută, cearcă pre robul tău. 

Aflat-au Hristos pre acea oae rătăcită și au 
luat-o pre umerile sale, adecă au luat spre sine 
firea omului, după cuvântul apostolului 
Domnului care zice: Să arătă în trup. Încă 
putem înțelege aceasta și dintr-altă pildă a lui 
Hristos, carele zice: Care muiare având 10 bani 
şi va piiarde unul dintr-înșii, au nu aprinde 
lumânare și mătură casa și caută cu dinadinsul, 
până-l găseşte? 

Muiarea acâia să înțelége a dooa faţă a 


dumnezeirii, carele lăsând în ceriu 9 bani, adecă 
9 cete de îngeri, s-au pogorât pre pământ să 
caute banul cel pierdut, adecă firea omenească, 
cu lumânarea aprinsă, adecă cu învăţăturile cele 
dumnezeești. Că așa zice David: Luminătoriul 
picioarelor mele iaste légia ta și lumina 
cărărilor mâle. 

Aflat-au banul acela al doilea chip al 
dumnezeirii, adecă Fiiul lui Dumnezeu, că s-au 
îmbrăcat cu trup omenesc, după cuvântul 
evanghelistului Ioann: Și cuvântul trup s-au 
făcut. 

Drept aceia îngerii n-au fost perit toţ, căci că 
au mai rămas din ei 9 cete în ceriu, iar firea 
omenească era toată pierdută, carea se înţelege 
oaia și banul cel pierdut și Hristos l-au aflat. 

A dooa pricină pentru care au luat Dumnezeu 
spre sine firea omenească, iar nu cea îngerească, 
căci că omul au greşit din slăbiciune, având pre 
sine trup, carele l-au plecat pre lesne la păcat. 
Iar îngerul au greșit din firea cea rea, neavând 
trup pre sine. Că în trei chipuri greşaște omul: 
sau din slăbiciune, sau din neştiință, sau din 
firea cea rea. Deci păcatul din slăbiciune iaste 
împotriva lui Dumnezeu Tatăl, căci că Tatăl să 
chiamă, întru tot puternic. 


Păcatul dintru neștiință iaste împotriva 
Fiiului, că Fiiul lui Dumnezeu să chiamă 
înţelepciune. 

Păcatul din firea cea rea iaste împotriva 
Duhului Sfânt, căci că Duhul Sfânt să chiamă 
bun. 

Deci care om va greşi din slăbiciune, sau din 
neștiință, îl va erta Domnul mai lesne, de să va 
pocăi. Că așa zice David: Păcatul tinereţelor 
mâle ș-a neștiinții mele nu-l pomene. Iar cine 
greşaște din firea cea rea împotriva Duhului 
Sfânt, omului aceluia nu-i iartă Dumnezeu lesne 
păcatul. Că așa zice Domnul Hristos: Tot păcatul 
şi hula să va erta oamenilor, iar hula care iaste 
spre Duhul Sfânt nu să va erta oamenilor. 

Și sunt păcate de moarte 7, carele sunt și 
împrotiva Duhului Sfânt, fărde nici o greșeală, 
de vreme ce sunt neertate, deaca nu să va face 
la dânsele căzuta vindecare; păcatul cel dintâi 
iaste trufiia, dintru carele să naște semeţiia și 
neascultarea; al doilea iaste zavistiia, dintru 
carele să naște vrăjmășiia și uciderea; al treilea 
iaste iubirea de argint, carele să numește a doua 
închinare de idoli, dintru carele să nasc toate 
relele; al patrulea iaste călcarea de lége, adecă 
nebăgarea în seamă celor hotărâte și așăzate în 


legi și în pravile, dintru carele să naște 
necredința și lepădarea de Dumnezeu; al 
cincilea iaste sămânarea de vrajbă între fraț și 
între priiateni, care păcat l-au aflat singur 
satana; şi cine are acel nărav iaste as&menea 
diavolului; al șaselea iaste nădiajdia cea 
necuvioasă ce are neștine la multa mila lui 
Dumnezeu și nu să părăseşte de păcate, socotind 
că-l va erta, dintru carele să naște netemerea de 
Dumnezeu și toată necurăţiia; al șaptelea, cel 
mai de pre urmă și mai mare și mai rău decât 
toate iaste oceaania, adecă deznădăjduirea de 
mila lui Dumnezeu, socotind că nu-l va erta nici 
cu un mijloc, dintru carele să naște moartea cea 
sufletească și munca cea vecinică a iadului. 

Și cine va avea vreunul dintr-acâste păcate și 
nu va vrea să se părăsească de dânsul, mai bine 
să nu-l fi născut mumă-sa, că îi iaste cerbicea lui 
vână de hier și fruntea lui de aramă, după cum 
zice Isaia în 48 de capete. 

Și pentru acâia au luat Domnul spre sine firea 
omenească, iar nu cea îngerească, căci omul au 
greşit din slăbiciune împotriva lui Dumnezeu 
Tatăl, iar îngerul au greșit din firea lui cea rea, 
împotriva Duhului Sfânt. 

A treia pricină pentru care au luat Domnul 


spre sine firea omenească, iar nu cea îngerească 
iaste că îngerul au greșit de bună voia lui, iar 
pre ticălosul om l-au înșălat șarpele. Că a dooă 
chipuri iaste păcatul: unul iaste chiar al nostru, 
carele-l facem noi înșine, iar altul iaste păcatul 
cel striin, care îl face alt om și rămânem și noi 
părtaș acelui păcat strein. Şi ne ceartă 
Dumnezeu și pentru păcatele cele streine, 
precum iaste și în trupul omenesc. Că pentru un 
mădular, când iaste bolnav, pătimesc toate 
mădulările, așijderea și în lumea care să chiamă 
trup, adecă besârica lui Hristos, creștinii, pentru 
un om rău pre mulți oameni buni îi ceartă 
Dumnezeu, precum se vede aceasta în multe 
cărți și în multe istorii, că s-au făcut de multe 
ori, în bogate locuri. Că după cuvântul 
apostolului ce zice că puţin aluat toată 
frământătura dospeşte, așa și răutatea și păcatul 
unuia pricinuiaște la mulți mare pacoste. 

Drept aceia prorocul David să ruga lui 
Dumnezeu să-l cruțe de păcatul cel strein. 
Pentru acâia au luat Dumnezeu spre sine firea 
omenească, iară nu cea îngerească, căci că 
îngerul au greșit de bună voia sa, iară omul au 
greșit dintru înșălăciune a cărui păcat iaste 
părtaș și îngerul cel rău, adecă diavolul, pentru 


că el au înșălat pre om, prin mijlocul șarpelui. 

A patra pricină pentru care au luat Dumnezeu 
spre sine firea omenească, iar nu cea îngerească 
iaste căci că îngerul era mai de cinste decât 
omul; pentru aceia era datoriu şi mai tare să se 
ferească de păcat. Că cine iaste mai de cinste i 
să cade să fie mai cu omenie; că îngerii sunt 
stele, iar omul iaste putrejune. Că așa zice în 
cartea lui Iov în 25 de capete: Stelele sunt 
necurate înaintea lui, dară cu cât mai vârtos 
omul, fiind putrejune și feciorul lui viiarme. 
(Drept aceia să cade omului celui sufletesc, 
adecă celui besericesc) să fie mai cu omenie 
decât mireanul, pentru ca să ia pildă și 
învățătură fieștecine de la el, văzând faptele lui 
c6le bune. 

Pentru acâia şi Hristos, pre oamenii cei 
sufleteşti îi numeşte sare, zicând: Voi sunteţi 
sarea pământului; deci de să va strica sarea, cu 
ce să va mai săra? Îi numâște lumină, zicând: 
Voi sunteți lumina lumii. Și iarăși: Așa să 
lumineze lumina voastră înaintea oamenilor, ca, 
văzând faptele voastre câle bune, să mărească 
pre părintele vostru cel ceresc. (Îi numâște 
cetate, zicând: Nu să poate ascunde cetatea în 
vârful muntelui. Îi numâște făclie aprinsă, 


zicând: Nimeni nu aprinde făclie să o pue subt 
obroc, ci în sfâșnic, ca să lumineze tuturor celor 
ce sunt în casă. 

Că nu să mânie Dumnezeu atâta pre omul cel 
prost când face păcat, cât să mânie pre omul cel 
bisericesc și pre omul cel de cinste. Și pentru 
acâia li să cade să fie mai cu omenie și nu li să 
cădea să facă păcat. 

Deci pentru acâste patru pricini, ce-am zis, au 
luat Dumnezeu firea cea omenească, iar nu cea 
îngerească. Iar pentru ce au luat Fiiul lui 
Dumnezeu firea omenească, iar nu altă față a 
dumnezeirii, adecă Tatăl, sau Duhul Sfânt, încă 
sunt 4 pricini. Una, pentru căci să chiamă Fiiul 
lui Dumnezeu înțelepciune au luat chipu omului 
ca să vindecere nepricâperea omului, prin care 
au căzut în păcat. 

A dooa, ca cela ce iaste Fiiul lui Dumnezeu, 
făr de ani, să se facă şi fiiul omului, supt ani. 

A treia, precum s-au făcut Fiiul lui Dumnezeu 
fiiul omului, să se facă și fiiul omului Fiiul lui 
Dumnezeu, după cuvântul lui Ioann: Şi dâde lor 
putere a fi fii lui Dumnezeu. 

A patra, fiind fiiul fața cea de mijloc, s-au 
făcut mijlocitoriu de au făcut pace întru 
Dumnezeu și între om, după cum zice fericitul 


Pavel: Că unul iaste mijlocitoriul lui Dumnezeu 
şi oamenilor, omul Hristos Iisus. 

Iar pentru nașterea domnului Hristos, ce 
prăznuiaște astăzi luminat sfânta biserică, în ce 
chip s-au născut Fiiul lui Dumnezeu din tată 
fărde mumă și cum s-au întrupat din mumă 
fărde tată, nu trebuiaște iscoadă, de vreme ce 
iaste taina foarte mare, adecă și peste fire, ci 
numai cu credinţă și cu măriri de cuvântări să 
ne închinăm lui, ca unui soare al dreptăţii ce au 
răsărit din pântecele Fecioarei, noao celora ce 
şădeam întru întunerecul și umbra morţii; și din 
călduroasa inimă să-i mulțemim pentru multa și 
nemăsurata milă ce au făcut cu noi, de-am înoit 
firea noastră cea căzută, cu nașterea sa, căruia 
şi eu mă rog, nevrâdnicul, ca unuia ce iaste unul 
născut Fiiu al lui Dumnezeu și Dumnezeu 
adevărat, să dăruiască prealuminatului sănătate, 
viaţă norocită şi bună întemeiare, întru cinstit și 
luminat scaunul măriei-sale, împreună cu toată 
luminata casa măriei-sale și împreună cu 
dumneavoastră cu toț și cu tot norodul 
creștinesc ca de pururea să prăznuiţ în mulți 
ani, luminat, cu toate c6le bune și de folos. 


Cuvânt de învăţătură la 
Nașterea Domnului nostru 
lisus Hristos 


Că nu pre îngeri cândva au luat, ci sămânţa 
lui Avraam au luat, zice fericitul Pavel în 2 
capete cătră evrei. 

Doao firi mai al6se şi mai de cinste au făcut 
Dumnezeu, adecă cea îngerească și cea 
omenească; căci că pre înger și pre om i-au 
făcut Dumnezeu după chipul său, precum zice la 
capul cel dintâi al Facerii: Să facem om după 
chipul nostru şi după asămânare. Însă nu pentru 
trup, ci pentru suflet iaste făcut omul după 
chipul lui Dumnezeu, căci că Dumnezeu nu are 
trup, ci iaste duh, după cum zice Hristos: Duh 
iaste Dumnezeu. Îngerul încă iaste duh, că așa 
zice prorocul David: Cela ce face pre îngerii săi 
duhuri. Şi sufletul omului iaste duh, că iarăș 
acestaș proroc zice: Lua-vei duhul lor și să vor 


sfârşi și în ţărâna sa să vor întoarce. 

Dumnezeu iaste nevăzut, îngerul iaste 
nevăzut și sufletul omului iaste nevăzut. 
Dumnezeu iaste nemuritoriu, îngerul iaste 
nemuritoriu și sufletul omului iaste nemuritoriu. 

Dumnezeu are înţelâgere și voe, îngerul are 
înțelegere și voe și sufletul omului are 
înțelegere şi voe. 

Deci amândoao firile acelia era căzute, 
pentru trufiia: îngerul pentru căci au pohtit să 
fie asemenea lui Dumnezeu, după cum zice la 
Isaia în 14 capete: Sui-mă-voi deasupra norilor 
şi voiu fi asâmene celui de sus înalt, și pentru 
aceia l-au înbeznat Dumnezeu întru prăpastiile 
iadului şi omul iară vrea să fie asemene lui 
Dumnezeu, că auzind din gura șarpelui că în ce 
zi va mânca din lemnul cunoștinţii să va face 
Dumnezeu; și pentru căci au mâncat, fu izgonit 
şi el din grădina desfătării și luo blestem ca să 
între în pământul dintru carele s-au luat. 

Iar acum Dumnezeu dăruiaște omului mila 
sa, că au luat spre sine firea lui cea căzută, iar 
îngerului nu va să-i arate acea milă; și pentru 
aceia n-au luat spre sine firea lui, după cum zice 
fericitul Pavel: Că nu pre îngeri cândva au luat, 
ci sămânţa lui Avraam au luat. 


Cuvânt de învăţătură la 
Obrezaniia lui Hristos 


Și când s-au umplut 8 zile ca să tae pruncul 
împrejur, chemat-au numele lui Iisus, carele au 
fost zis de înger mai înainte, până a nu să 
zemisli el în pântece. 

Zice la cartea Facerii, în 17 capete, cum că au 
tocmit Dumnezeu cu Avraam împăcare și spre 
semn de adeverinţă i-au poruncit Dumnezeu, 
zicându-i: Aceasta iaste făgăduinţa carea vei 
păzi între mijlocul mieu și între voi și între 
mijlocul semențţiei tale, după tine între 
neamurile lor, să se tae voao împrejur toată 
partea bărbătească şi va fi făgăduinţa mea peste 
trupul vostru, întru făgăduinţă vednică. Și 
copilul carele nu să va tăia împrejur a opta zi, 
să va piiarde, sufletul acela din rudeniia lui, 
căci au stricat tăgăduinţa mea, arătând cu 
această tăiare împrejur 4 lucruri: una pentru ca 


să se cunoască cei crezuţ întru Dumnezeu; a 
dooa, pentru ca să rămâie semenţie lui Avraam 
slobodă de păcatul născutului celui dintâi; a 
treia, pentru ca să facă pre Avraam părinte a 
multe neamuri credincioase, pentru adevărata 
credință ce au arătat și el cătră Dumnezeu; a 
patra, pentru căci din neamul lui Avraam au 
vrut să se nască Hristos. 

Deci, pentru semnul împăcării aceiia care s- 
au tocmit cu noi au priimit Hristos tăiarea 
împrejur, după cum zice Luca evanghelistul: Și 
când s-au umplut 8 zile ca să tae pruncul 
împrejur, chiemat-au numele lui lisus, care 
nume iaste cu adevărat mai presus decât tot 
numele, după cum zice fericitul Pavel, că să 
înțelege mântuitor. Și să poate adeveri și de pe 
alte multe numiri cum că să chiamă lisus 
mântuitoriu neamului omenesc, iară mai vârtos 
de pă aceste opt nume ce voiu să zic. 

Întâi să chiamă viaţă de vâci, după cum zice 
Ioann la 17 cap: Iară aceasta iaste viaţa de veci, 
ca să te cunoască pe tine unul Dumnezeu și pre 
lisus Hristos, pre carele ai trimis. 

A dooa să chiamă mărire, că aşa zice David: 
Sătura-mă-voiu când mi să va arăta mărirea ta. 

A treia să chiamă odihnă, că aşa zice Hristos: 


Luaţ jugul mieu spre voi și vă învăţaţ de la mine 
că sunt blând și smerit cu inima și veţ afla 
odihnă sufletelor voastre. 

A patra să chiamă veselie, că așa zice Ioann 
la Apocalipsis, în 19 capete: Să ne bucurăm și să 
ne veselim și să dăm mărire lui, că au venit 
nunta mielului (adecă a lui Hristos) şi muiarea 
lui s-au gătit spre sine (adecă beserica). 

A cincea să chiamă împărăție, că așa va să 
zică Hristos la judecata cea înfricoșată, cătră 
oamenii cei drepți: Veniţi, blagosloviții 
părintelui mieu și moșteniţ împărăţiia, carea 
iaste gătită voao mai nainte de începutul lumii. 

A șasea să chiamă coroană, că așa zice Ioann 
la Apocalipsis: Ţine ce ai dobândit, ca să nu ia 
nimeni coroana ta. 

A șaptea să chiamă ban că așa zice la Mathei, 
în 20 de capete: Și deaca veni seara, tuturor le 
dede plata tot, întocma, câte un ban. 

A opta să chiamă cină, că așa zice la Luca în 
14 capete: Un om oarecarele făcu cină și chiemă 
pre mulți și ei nu vrea să meargă, puind 
fieştecarele, la mijloc pricini: unul că au 
cumpărat holdă și mârge să o vază; altul că au 
cumpărat părechi de boi și mérge să-i ispitească; 
altul că au luat muiare și pentru acéia nu pot să 


meargă, carii să înţeleg a fi oamenii cei păcătoți 
şi iubitori de céle lumești, carii nu să vor 
învrednici să mănânce din cina aceia, adecă nu 
vor vedea fața lui Dumnezeu. 

Deci, de pe aceste nume ce am zis, că 
înțelégețt lisus mântuitoriu. Că au mântuit 
neamul omenesc din tirăniia diavolului și le-au 
arătat calea vieţii de veci. 

Și au priimit de s-au tăiat împrejur pentru 
doao lucruri: una, pentru ca să împlinească 
légia, ca un făcător de lege şi să ne dea și noao 
pildă să ne suppunem legii; alta și pentru ca să 
se astupe toată gura hulitoare și clevetnică a 
eriticilor, carii zicea că n-au luat trup, ci s-au 
născut după nălucire. Iar pentru ce s-au tăiat 
împrejur a opta zi să înţelâge că la al optulea 
veac va să tae Hristos împrejur, cu judecata cea 
înfricoșată, ca cu o sabie cu doao rosturi toate 
răutăţile și tot feliul de nedreptăţi din lume; și 
pre cei păcătoşi îi va arunca în matca focului 
celui nestins, iar pre cei drepți îi va aduna la 
împărăţiia sa cea vecinică, caré și noi, cu toții să 
o dobândim. 


Cuvânt de învăţătură la 
Adormirea preasfintei 
stăpânei noastre Născătoare 
de Dumnezeu și pururea 
Fecioarei Maria 


Că căută spre smereniia slujnicii sale că, iată, 
de acum mă vor ferici toate neamurile. 

Pomenirea drepţilor cu laude, zicea 
preaînţeleptul Solomon, și blagosloveniia 
Domnului pre capetele lor. Drept acâia toţ 
sfinţii, fără de nici un prepus sunt drept înaintea 
lui Dumnezeu și sunt blagosloviţ. lar mai 
dreaptă și mai blagoslovită în ceriu și pre 
pământ nu iaste alta decât Fecioara Maria, 
pentru căci s-au învrednicit de au născut, ca o 
sfântă ce iaste decât toţi sfinţii, pre sfântul și 
adevăratul drept, pre blagoslovitul lisus, a 
căruia preasfânta Adormire prăznuiaște luminat 


astăzi sfânta beserică. 

Și măcar că eu nu sunt vrédnic a zice nimica 
întru cinstea și lauda ei, pentru întunecarea ce 
are mintea mea, de mulțimea păcatelor, iară 
încăș, după putinţă vom zice c6lea ce ne va 
lumina prin rugăciunile ei, lumina cea 
adevărată, Hristos. Ce vă pohtesc să ascultaț cu 
dragoste. 

Că căută spre smereniia i proci. 

Fără de nici un prepus să cunoaște cu 
socoteală dreaptă cum că Dumnezeu iaste 
preaputernic, căci are puteria întocma cu voința 
şi poate să facă câte va vrea, după cum zice 
prorocul David: Toate câte au vrut au făcut 
Domnul. Drept aceia, de ar fi vrut ar fi putut şi 
nefăcându-se om, cu alt mijloc să mântuiască 
pre om din mâinile diavolului, iar n-au vrut. Și 
de veţ întreba pentru ce, pentru căci au vrut să 
arate la această taină a întrupării 4 alsăuri 
fireşti: bunătatea, înţelepciunea, putâria și 
dreptatea. 

Și întâi au arătat bunătatea pentru căci nu s- 
au îndemnat să mântuiască pre om din niscai 
bunătăţi ale lui, fiind rob păcatului, după cum 
zice fericitul Pavel: Nici dintr-altceva, făr numai 
dintru a sa singură bunătate; că precum s-au 


îndemnat din ceput, dintru a sa bunătate, de au 
zidit pre om, așa și acum s-au îndemnat să-l 
mântuiască. 

A dooa, au arătat înțelepciunea, pentru căci 
ca unul numai singur ce iaste înțelept au aflat 
mijlocire ca acâia ca să mântuiască pre om. În 
ce chip? Să împreune dumnezeirea și să se facă 
el însuș Dumnezeu și om? Ca un om să se lupte 
pentru om cu vicleanul diavolul și ca un 
Dumnezeu să biruiască și să mântuiască pre om, 
precum vom zice și mai jos. 

A treia, au arătat puteria, pentru căci ca un 
Dumnezeu puternic au putut de au făcut un 
lucru mare și înfricoșat, ca acesta. Că zice Ioann 
Damaschin: Ce iaste mai mare decât a să face 
Dumnezeu om, ziditoriul să se facă zidire, 
făcătoriul facere. Dumnezeul cel făr de materie 
să se facă om cu materie, cel nevăzut să se facă 
văzut, stăpânul să se facă rob și Dumnezeu cel 
înalt să se facă om smerit. Și, împreunând 
aceste doao împotriviri de margine, să păzească 
a fieștecăriia firea neschimbată, să rămâe cel 
nezidit, nezidit și cel zidit, zidit și cel nevăzut, 
nevăzut. Și în scurte cuvinte să rămâie 
dumnezeirea, dumnezeire și omenirea, omenire 
şi nici firea dumnezeirii să se prefacă în firea 


omenirii, nici omenirea să se prefacă în firea 
dumnezeirii, care lucru iaste mai puternic și mai 
minunat, să poată păzi fieștecare fire alsăurile ei 
cele firești şi după împreunare. 

A patra, au arătat dreptatea. În ce chip? 
Pentru că n-au vrut să se lupte cu vicleanul 
diavol cu dumnezeirea descoperită, ci s-au 
îmbrăcat cu trup, pentru căci că ar fi putut zice 
diavolul cătră Dumnezeu, îndreptându-se: eu cu 
om mă lupt, iar nu cu Dumnezeu și nu iaste cu 
dreptate tu, Dumnezeu fiind, să te lupţi cu 
mine, tu ziditoriul şi făcătoriul să te lupţi cu 
mine, zidirea şi făptura; ci mă lasă pre mine, ca 
pre o zidire, să mă lupt cu altă zidire, carele 
iaste omul. 

Drept acâia, Dumnezeu, carele purtarea să 
îndreptează cătră toţ și biruiaște la judecata lui, 
după cum zice David, ce face? Pentru ca să nu 
mai aibă diavolul cuvânt a să îndrepta și să zică 
cum că-i face Dumnezeu strâmbătate, pentru 
aceasta s-au îmbrăcat acestaș Dumnezeu cu trup 
şi să face om adevărat, pentru ca să se lupte ca 
un om și să biruiască ca un Dumnezeu pre 
vrăjmașul firii omenești, pre care fire o au fost 
biruit diavolul, ca iarăși, aceia să biruiască pre 
diavolul: biruitul să se facă biruitoriu și 


biruitoriul să se facă biruit; cu mijlocirea ce au 
biruit să se biruiască; au înșălat pre om, 
făgăduindu-i să se facă Dumnezeu, să înșală și 
pe el, pentru căci vedea om și au căzut în 
mânile dumnezeirii, ce era ascunsă în omenire. 
Drept aceia, pentru ca să păzească Dumnezeu 
dreptatea, să face om, luând trup din 
preacuratele sângiuri ale preasfintei Fecioarei. 
Și socotind adâncimea minunei, rămâiu făr de 
graiu și mă minunez, căci că nu aflu cuvinte 
întocma la cinste, ca lucrul, pentru ca să laud 
minunatul acesta dar. Cum să măresc izvorul 
iubirii de oameni? Cum voiu să propoveduesc 
mulțimea îndurărilor? Cum voiu să îndrăznesc 
la noianul Fecioarii și să ispitesc adâncimea 
tainii cei peste fire? Și cum voiu să povestesc 
pentru tine, Fecioară, nu căci ai născut din tine 
cu trup pre Fiiul și cuvântul lui Dumnezeu, 
carele naștere iaste mai presus de fire, ci pentru 
căci te-ai făcut maică și ai rămas fecioară. Că 
din fire iaste unii muieri fecioară să fie fecioară 
numai în câtă vreme va păzi fecioriia și mumă 
nu poate să fie deaca iaste fecioară și o muiare 
car€ au născut prunc nu poate să mai fie 
fecioară. Iar la tine, vrând cel ce s-au născut din 
tine, au schimbat rânduiala firii, ca un făcătoriu 


al firii și ai rămas și după naștere iarăș fecioară. 

O, lucru preaslăvit, și tăiare de fire! O, 
pântece sfânt şi vas dumnezeesc! Întru tine, cu 
adevărat s-au spart zapisul păcatului. În tine s- 
au făcut Dumnezeu om, fără de a-ş schimba 
dumnezeirea. 

Drept acâia, cu ce limbă voiu putea să măresc 
fecioriia ta şi naşterea ta cea preste fire? Că prin 
mijlocul tău ne-am învrednicit să câștigăm 
bunătăţile câle mari. Cu ce flori de laudă voiu 
putea împleti cununa fecioriei tale, ca uniia ce 
ești încununată cu toate florile bunătăţilor, de 
tatăl cel ceresc? Pentru căci ai încununat 
neamul nostru cu slavă și cu cinste, ce fel de 
dariu vrednice aducem? Că toate câte-s ale 
lumii, nu sunt vrednice înaintea ta. Că de te 
voiu numi cer, ești mai naltă, că ai născut pre 
făcătoriul ceriului. De te voiu numi închipuirea 
lui Dumnezeu, destoinică ești. De te voiu numi 
doamnă îngerilor, întru toate a fi te adeverează 
şi ver ce alt aș putea zice şi aş putea să te 
numesc, nu iaste destul, cătră lauda măririlor 
tale. 

Bucură-te, drept aceia, că tu singură ai 
prorocit, că te vor ferici toate neamurile și 
adevărat că te fericesc, pentru căci cu smereniia 


ta cea de margine ne-ai arătat cătră ziditoriul 
tău, te-ai făcut pricină de s-au smerit cel ce iaste 
din fire nesmerit și au priimit de au lăsat sânul 
Tatălui și au venit de au sălășluit în preacuratul 
şi sfântul pântecile tău. 

O, fericită și sfântă smereniia a fecioarii, câtă 
putére ai! Că au făcut de s-au smerit până la 
moarte cela de carele fuge ceriul de groaza lui și 
i să smeresc toate şi ai înălțat pre omul cel din 
fire smerit și l-ai făcut de au câștigat lăcașurile 
şi fericile cele cerești. Fericit iaste, cu adevărat 
şi preafericit cine au putut câștiga pre această 
blagoslovită smerenie, că s-au cinstit și de 
oameni şi de Dumnezeu. 

Și de vreme ce tu, fericită Fecioară, după cum 
ai zis că au căutat domnul pre smereniia ta și te- 
au înălțat de pre pământ la ceriu, pentru ca să 
împărăţeşti împreună cu el, caută spre noi, 
ticăloșii, robii tăi, cu umilință și mângăe pre 
judecătoriul cel înfricoșat, pre fiul tău, cu 
rugăciunile tale câle călduroase, să ne 
mântuiască de scârbele și de nevoile ce ne-au 
împresurat. Și precum cu dumnezeiasca putere 
într-o mică de ceas au adunat din toată lumea 
pre apostoli ca să petreacă preacinstit și sfânt 
trupul tău spre îngropare, cu laude și cu cântări, 


aşa să adune și mintea noastră cea înprăștiiată, 
întru deșărtăciunile cele lumești și să o 
lumineze ca de pururea pre dânsul să-l mărim și 
să-l lăudăm. Iară ţie, ca unii adevărate 
Născatoare de Dumnezeu, să-ț cântăm cu 
cucerie cântarea cea îngerească: Bucură-te ceia 
ce ești cu bun dar dăruită, Domnul cu tine. 


Învățătura la sfântul părintele 
nostru Nicolae 


Eu sunt păstoriul cel bun; păstoriul cel bun 
sufletul lui pune pentru oi. 

Aducându-mi aminte de râvna cea mare și de 
dragostea cea multă ce are păstoriul cel bun 
cătră oile sale, foarte mă minunez și laud 
credința și dragostea inimii sale ce are spre paza 
lor, precum vedem că era fericitul acela și 
credinciosul rob al lui Dumnezeu, Moisi, carele 
au fost păstoriu norodului israiltenesc. Că 
văzând urgiia lui Dumnezeu că era foarte mare 
şi groaznică asupra jidovilor, atâta cât li să 
cuveniia și pierzare, iar n-au vrut pentru 
dragostea oilor să fugă să se mântuiască el 
singur, ci, mai vârtos, după cum zice la 22 de 
capete la Eșire, au stătut împotriva lui 
Dumnezeu și cu mânie au început a-i zice: 
Rogu-mă, Doamne, greșit-au norodul acesta 


greşală mare și ş-au făcut lor dumnezei de aur; 
şi acum, de vrei să lași păcatul lor, lasă-l, iar de 
nu, stinge-mă și pre mine din cartea în care m- 
ai scris. 

Auzit-aţ râvna și dragostea cea mare a acelui 
păstor? Cu adevărat, iubiții miei ascultători, 
stau de mă mir de acele cuvinte mari și grele ce 
au grăit Moisi cu atâta mânie. lar mai mult mă 
minunez de îndelunga răbdare și de multa 
iubire de oameni a lui Dumnezeu, cum nu l-au 
dat pierzării, împreună cu jidovii cei făr de lege; 
că lui Dumnezeu, nu numai Moisi, ce și toată 
lumea nu-i iaste nici de o trebuință, după cum 
zice David la psalm 16: Bunătăţile mâle nu-ţ 
trebuesc. 

Iar pentru ca să nu mă depărtez cu vorba zic 
cum că Dumnezeu nu s-au uitat la acéle cuvinte 
ale lui Moisi, ce-l îndemna spre mânie; ci mai 
vârtos s-au uitat la dragostea lui cea mare ce 
avea cătră oile sale, ca să nu paţă rău şi cum că 
mai bine au priimit să moară împreună cu oile 
lui și pentru acâia n-au vrut Dumnezeu să facă 
acea stricăciune mare ca să-i piarză. 

Mare era, cu adevărat, dragostea lui Moisi 
spre jidovi, iar mai mare au fost dragostea lui 
Hristos spre tot neamul omenesc. Căci Moisi 


numai pentru un norod pohtiia să moară, iar 
Hristos pentru toată lumea. Și Moisi nu zice: 
piiarde-mă numai pre mine și lasă pre jidovi, iar 
Hristos această poftă avea, nefiind vinovat să 
moară și toată lumea să trăiască, precum zice și 
la sfânta Evanghelie de astăzi: Sufletul mieu 
puiu pentru oi. Și într-alt loc iară zice că: Să 
cade să se înalțe fiiul omenesc, ca tot cela ce va 
créde într-însul să nu piară, ci să aibă viață 
vecinică. Deci de pe aceste vorbe ce-am zis vom 
putea cunoaște dragostea cea adevărată și 
credinţa păstoriului celui bun; ci mă rog să 
ascultați. 

Sunt mulți în lume de să numesc că sunt 
păstori și zic cum că poartă grijă de oi; ci o zic, 
ticăloșii, numai cu cuvântul, iar cu fapta sunt 
departe, câtu e ceriul de pământ, pentru căci nu 
poartă grijă pentru folosul oilor lor, ci să 
nevoesc numai pentru folosul lor, cărora nu să 
cuvine să le zică neștine păstori, ci năemiţ, sau, 
mai vârtos să zic, furi și tâlhari; că lasă oile lor 
de le mănâncă lupii și ei sar pe aiurea, în 
turmele cele streine să fure şi să junghe și să 
piarză. Pentru carii zice domnul Hristos, la 
Mathei, în 7 capete: Luaţi-vă aminte de proroci 
mincinoș, carii vin cătră voi, în veșmintele oilor 


îmbrăcat, iar pe din lăuntru sunt lupi răpitori, 
pre carii din rodul lor (zice) îi veți cunoaște pre 
ei, adecă de pe faptele lor cele necuvioase. 

Și iarăși la 23 de capete, pe unii ca aceştea îi 
numâște fățarnici, orbi, nebuni și mormânte 
spoite pe dinnafară. Făţarnici îi numâște pentru 
căci să arată cu înşălăciuni înaintea oamenilor 
și să fac pre sine cum că sunt sfinți și drepți. 
Orbi îi numâște pentru căci nu vor să învâţe pre 
oameni c6le ce să cuvin și sunt drepte și 
adevărate, ce-i învaţă și-i îndeamnă pururea la 
lucrurile câle vătămătoare de suflet. Nebuni îi 
numâște, pentru căci calcă poruncile céle mai 
mari ale lui Dumnezeu și cearcă lucruri deșarte 
şi de nimica. Mormânte spoite pe dinnafară îi 
numește, pentru căci să fac ei mai învățați, mai 
drepți, mai buni și mai vrednici decât sfinții 
părinţi și decât apostolii și nu ţin în seamă într- 
o nimica céle ce au zis ei și le-au așăzat, spre 
cinstea besGricii, spre întemeiarea credinții și a 
creștinătății și spre folosul cel <de > obște, ca 
niște călcători de lége ce sunt. Opresc și pre 
alții, cu o mie de mijloace, să nu le ţie, pentru 
ca să-i osândească împreună cu dânșii, pentru 
binele cel mare ce le fac și mila ce le dau, 
pentru care lucru vor să ia, ticăloșii, mai multă 


osândă de la Dumnezeu. 

Păstoriul cel bun sufletul lui pune pentru oi. 

La cartea cea dintâi cătră Timothei, la al 3 
cap, zice fericitul Pavel cum că episcopul 
trebuie să fie fărde prihană, întreg la minte, cu 
bună rânduială, iubitoriu de streini, învățătoriu 
bun, nesfadnic, blând, neînvrăjbitoriu, 
neiubitoriu de argint, casei sale bine 
îndreptătoriu, că de nu va ști a-ş îndrepta casa 
sa, cum va purta grijă de beserica lui 
Dumnezeu? 

Drept acâia nu eu, ci socoteala cea dreaptă 
află cum că păstoriului celui bun i să cuvine să 
aibă trei lucruri: una, credință curată, a dooa, 
înțelepciune întreagă și a treia, să aibă toiag în 
mână. Cu credinţa cea curată să caute și să 
pohtească pururea binele şi folosul oilor lui, nu 
numai celor sănătoase şi zdravene, ce și celor 
bolnave și struncinate. Cu înţelepciunea să 
păstorească pre oameni, dând învăţătură 
fieştecăruia după vârsta și rânduiala lui, că 
precum sunt boale de multe feliuri și nu să pot 
vindeca tot cu un feliu de doftorii, așa nici cu 
un feliu de învăţătură nu să pot odihni, nici să 
pot îndrepta toate firile omenești, ci unii cu un 
féliu, alții cu alt fel; că altă învăţătură trebue 


bărbatului și alta muerii; altă îndreptare trebue 
bătrânului și alta tânărului; altă povăţuire 
trebue bogatului și alta săracului; altă 
mângâiare trebue celui vesel și alta celui trist; 
altă vindecare trebue celui sănătos și alta celui 
bolnav; altă înfruntare trebue stăpânului și alta 
slugii; altă îndemnare trebue celui îndrăzneţi și 
alta celui fricos; altă îmbunare trebue celui 
blând și alta celui mânios; altă vorbă trebue 
celui învăţat și alta celui neînvăţat. 

Și în scurte cuvinte, pre fieștecarele, după 
vârsta sa şi după rânduiala sa, precum am și 
mai zis, trebuia să-l odihnească cu învățătura, 
cu toiagul ce ţine în mână adecă stăpânirea și 
cu darul Duhului Sfânt să pedepsească atâta pre 
oi cât pre lupii cei de gând și pre hiarăle cele 
sălbatece ce vin asupra oilor. Pentru căci 
adevărat că de ce rămân oile ne pedepsite, de 
atâta cad în mai multe și nenumărate patemi. 
Așijderea și lupii, când nu văd toiag în mâna 
păstoriului, răpesc oile fără de nici o frică și le 
mănâncă. Pentru toiagul acesta zice David la 
Psalm 22: Toiagul tău și varga ta aceasta m-au 
mângâiat. Cu sfântul toiag au mântuit Moisi 
norodul cel jidovesc și pre faraon l-au înecat. 

Drept acâia păstoriul care va vrea să 


păstorească pre lége și pre dreptate trebue 
pururea să ţie toiagul în mână, adecă dojana și 
înfruntarea și după vremi să pedepsească pre oi 
şi să gonească hiarăle, căci acesta iaste sfârșitul 
cel bun a păstoriei sale, ca să ţie oile şi să le 
păzească cu sănătatea cea duhovnicească, adecă 
cu învăţătura. Această sănătate iaste pururea 
datoriu păstoriul să o dea oilor lui; iar de va fi 
vreuna din oi beteagă trebue și făr de voia ei să 
o lége și să o pue jos să-i tae carnea cea putredă, 
să o lépede și să-i pue căzuta doftorie, 
neuitându-se nimic la zvârliturile picioarelor ei 
cu carele poată să-i mijlocească și vătămare, au 
la obraz, au la mână, au la picior. Şi așa, cu 
această faptă bună şi cu această mijlocire va 
avea păstoriul cel bun despărțeală de năemit, 
pentru că năemiţii nu pasc oile pentru ca să le 
folosească, ci numai pentru plata ce apucă de la 
iale; și când vede pre lup viind de departe adecă 
pre diavolul, ei lasă oile și fug, pentru căci sunt 
năemiți și nu poartă grijă pentru oi. Ci să 
ferească Dumnezeu și să mântuiască toate 
turmele de păstori ca aceștea, ca și de moartea 
ciumei. 

Păstoriul cel bun sufletul lui pune pentru oi. 

Când au vrut domnul nostru Hristos să se 


înalțe la ceriu, s-au făgăduit ucenicilor lui că 
nu-i va lăsa săraci, ci le va trimite alt 
mângătoriu, pre Duhul Sfânt, carele îi va învăța 
pre ei toate şi-i va povăţui întru tot adevărul, 
care făgăduială au rămas, necurmat, la toţi 
arhiereii ce au păstorit, după vremi, turmele 
sale până în zioa de astăzi și va fi până va sta 
lumea; şi acea făgăduială să înţelâge și la tot 
norodul creştinesc. Că precum zice Sinesie, că 
nu vor lipsi împăratului niciodată ostaș, aşa nu 
vor lipsi nici păstorii din beserica lui Hristos 
pentru ca să mângăe pre norodul cel ales al lui 
Dumnezeu, cu câle bune și de folos, dintru cari 
păstori au fost unul și fericitul și minunatul 
Nicolae, episcopul Mirelor Lichiei, făcătoriul de 
minuni, a căruia prăznuim, astăzi, cinstita 
pomenire, carele s-au arătat adevărat următoriu 
dascalului și învățătoriului său, lui Hristos; și au 
înmulțit talantul ce i s-au încredinţat, nu îndoit, 
ci întreit, că s-au nevoit de au săvârşit trei 
bunătăţi mari: una spre cinstea și lauda 
stăpânului său Hristos, a dooa spre întemeiarea 
credinţii cei de obște a toatei politiei creştinești 
şi a treia spre folosul turmei sale ce i s-au 
încredinţat. 

Deci bunătatea ce-au arătat spre cinstea și 


lauda stăpânului Hristos iaste credinţa cea 
adevărată, dragostea cea curată, rugăciunile 
céle neîncetate, posturile, vărsările de lacrămi, 
smereniia de margine, bdeniile, vorbele cele 
curate cătră Dumnezeu și ostenélele cele de 
multe feliuri, carele acestia toate fiind 
împreunate la un loc, arată o dragoste peste 
măsură cătră Dumnezeu. Și pentru aceia l-au 
iubit și Dumnezeu pe dânsul și l-au făcut vestit 
şi lăudat în toată lumea. 

Iar bunătatea ce-au arătat de obşte iaste acéia 
ce-au făcut înaintea credinciosului și marelui 
împărat Constandin și înaintea a tot săborului 
ce să adunase în Nichea, de-au înfruntat pre 
începătoriul de eresuri, pre Arie, și ca pre un 
mincinos și hulitoriu împotriva dreptăţii l-au 
lovit și cu palma preste obraz și i-au pecetluit 
spurcata și clevetnica lui gură cu amuţeala și i- 
au mărturisit de faţă pre Fiiul și Cuvântul 
Tatălui a fi de o fiinţă și întocma cu Tatăl și cu 
Duhul Sfânt. 

Iar bunătatea ce-au arătat spre folosul turmei 
sale și în viață și după moarte iaste dragostea 
cea peste măsură, învăţăturile cele cuvioase, 
milosteniile cele îndestulate, tămăduirile cele de 
multe fEliuri, blândâţele cătră toți, mântuirile de 


morți, din închisori, din mări și alte multe și 
nenumărate faceri de bine, carele nefiind 
ticăloasa mea limbă vrednică a le povesti, după 
cum să cade, le las asupra celor mai aleși și mai 
desăvârşit întru știința învățăturii, ca să le 
adevereze ei mai pre larg. 

Iar eu plecându-mi capul cu cucerie, mă rog 
împăratului celui din nălțime și a toate 
țiitoriului Dumnezeu ca, cu rugăciunile cele 
fierbinţi ale acestui preacuvios păstor, să 
dăruiască prealuminatului domnului nostru 
viață pacinică și norocită cu întreagă sănătate şi 
biruință asupra vrăjmașilor celor văzuţi și 
nevăzuţ. Şi pentru această puţinică osteneală și 
cheltuială trecătoare ce au făcut întru lauda lui 
Dumnezeu și întru cinstea sfântului, de au 
împodobit această sfântă casă, după viața a 
mulți ani fericiț să-i facă odihnă la împărăţiia 
ceriului și să-i dăruiască bunătăţile cele vecinice 
şi de-a pururea stătătoare. 

Și dumneavoastră, celor ce sunteţi de faţă și 
celor ce lipsesc, tuturor, să vă dea sănătate, 
viaţă curată, spăsenie sufletească, sporiu și 
ajutor întru toate câle bune și de folos. Așijderea 
şi tuturor creștinilor, ca dinpreună să mărim și 
să lăudăm, pururea numele lui cel sfânt și 


preasfânt. Amin. 


Predoslovie la cuvântul de 
învăţătură în Dumineca 
Florilor 


O, cât sunt de minunate semnele bucuriei, ce 
arată astăzi Ierusalimului, la întrarea domnului 
Hristos! Ca pre un biruitoriu îl priimește. Toată 
cetatea iase întru întâmpinarea lui. Norodul și 
mulțimea, toată rânduiala i să închină cu 
cucerie şi toată vârsta îl cinstește cu laude. Unii 
aştern hainele lor pre pământ ca să treacă şi 
alții cu frunzele copacilor îi împodobesc calea. 
Alţii merg înainte cu stâlpări și alții îi urma cu 
ramuri. Alţii îl slăvesc ca pre un fiiu al lui 
David: Osana, fiiul lui David și alții îl 
propoveduesc împărat lui Israil: Blagoslovit cel 
ce vine în numele domnului, împăratul lui 
Israil. 

Și pentru ca să fie bucuriia mai cu mult 
minunată, până și pruncii cei fărde răotate, cu 


ramuri în mâini și cu laudele striga: Osana, 
celui dintru înălțime. 

Dată oare de unde atâtea glasuri veselitoare? 
De unde atâtea măriri? Din ce pricină atâta 
bucurie la norod și atâta cinste mântuitoriului 
Hristos? Ne-o spune, feţii miei, evanghelistul 
Ioan la Evanghelia de astăzi, zicând: Pentru 
acâia îl și întâmpină pre el norodul că auzise că 
au făcut el acest semn! Înviiarea cea trupească a 
lui Lazar au dat pricină norodului să facă cătră 
Hristos o priiminţă neobicinuită ca aceasta, să 
alerge întru întâmpinarea lui cu stâlpări, să-l 
mărească cu laude: Osana, fiiul lui David. 

Și gândul cel de taină a aceștii învieri îmi dă 
mie pricină să fac astăzi, înaintea dragostei 
voastre, această vorbă. Însă voiu să vă arăt cui 
să închipuiaște acest Lazar și a câtă milă are 
trebuinţă, pentru ca să înviiaze, cela ce zace ca 
Lazar mort de patru zile în groapă. Ce ascultați 
cu dragoste, de pohtiţi să vă folosiţi sufletește. 


Cuvânt de învăţătură și de 
umilință în Dumineca Florilor 


Nu socotesc să fie nici unul din cei ce au 
puţinică știință den sfânta Evanghelie, carele să 
nu poată înţelege fără multe tălmăcituri, cui să 
închipuiaște acest Lazăr, pentru carele pre larg 
povestâște Evanghelia lui Ioann. Ajungă să știe 
cum că păcatul iaste moartea sufletului, pentru 
ca să cunoască îndată cum că mort ca acesta 
carele zace împuțţit în groapă altul nu iaste fără 
numai păcătosul (carele, măcar că trăiaște, 
măcar că vorb6ște, măcar că să bucură și să 
răsfață pururea, iară iaste mort, pentru căci 
sufletu carele iaste partea cea mai aleasă și mai 
stăpânitoare al sinelui său iaste mort, pentru 
căci îi lipseşte darul cel dumnezeesc, carele îi 
iaste viaţa cea adevărată). 

Și dintru ac6ste puţine cuvinte pre lesne au 
înţeles fieștecarele cui închipuiaște Lazar. Dară 


nu știu de va înțelege așa pre lesne și cele 
pentru ale lui Lazar că, fiind mijlociri ca acelea, 
dau pricină fieștecăruia să gândească și să se 
minuneze. Pentru căci la acest Lazar mort 
vedem atâta despre partea lui Hristos cât şi 
despre partea norodului, oarecari despărțeli, 
oarecari semne al6se, carele la alți morţi ce-au 
înviiat Hristos nici să văd, nici vreunul din 
evangheliști o povesteşte. 

Noi știm cum că Hristos, afară din Lazar, au 
înviiat şi pre alți 2 morţi, precum să vede la 
Mathei, în 9 capéte şi la Luca în 7, adecă pre 
fata lui Iair și pre feciorul văduvei: pre ceia la 
Capernaum şi pre cela la Cetatea Nain; pre aceia 
de 12 ani și pre acesta tânăr de vârstă; pre acâia 
singură născută și pre acesta singur născut; pre 
acéia în casa tătâne-său și pre acesta la ușa 
cetăţii. Şi cu toate acâstea, nici la fata acâia, nici 
la acest fecior n-au făcut norodul vreo arătare, 
nici au eşit cu stâlpări și cu ramuri întru 
întâmpinarea lui Hristos, precum au făcut 
astăzi, la înviiarea lui Lazar. Că şi cei mici şi cei 
mari striga: Bine e cuvântat cel ce vine în 
numele Domnului, Osanna, celui dintru 
înălțime. 

Dară (oare pentru ce) această despărțeală 


între cei doi morţi și între cest de al treilea? Nu 
era minuni și acele doao, precum iaste și 
această de a treia? Nu era acestaș Hristos ce au 
înviiiat și pre cei doi morţi, precum au înviiat și 
pre acest de al treilea? Dară apoi pentru ce, la 
înviiarea lui Lazăr, atâta bucurie, atâta cinste, 
atâta mărire și la acei doi morți numai o 
mulțemită proastă cătră Dumnezeu și nu mai 
mult? Pentru ca să pricepem taina acestui 
cuvânt să cuvine să socotim pre acești morți, nu 
după slova evangheliceștii istoricii, ci după duh 
şi după taina gândului evanghelicesc. 

Dumnezeeştii părinţi să unesc într-un gând și 
zic cum că şi aceşti doi morţi sunt închipuiri 
păcătosului, precum iaste și Lazar închipuiri 
păcătosului, precum am și mai zis. Însă câte trei 
morţii nu sunt închipuiri numai unuia singur 
păcătos, ci a multor féliuri de păcătoşi. Pentru 
căci alt păcătos să înțelege fata lui Iair și altul 
feciorul văduvei și altul Lazar. 

Fata cea moartă a lui Iair, ce au murit în 
casă, închipuiaște pre păcătosul acela care 
păcătuiaște cu mintea și cu voința, adecă carele 
să află în voinţă ca acâia să păcătuiască, dacă 
păcatul încă nu l-au isprăvit cu lucrul sau 
pentru căci nu i-au dat vreme îndemână, sau 


pentru căci n-au avut putere să facă aceia ce 
pohtiia. Închipuiaşte încă și celuia carele, au din 
nesocotinţă, au din nepricepere, au din pornirea 
tinerâțelor, sau, precum zice dumnezeescul 
Theofilact, din slăbiciunea firii omenești fiind 
biruit, cade, făr de véste, în cursele păcatului. 
Încăş închipuiaște şi celuia ce au greșit 
adevărat, iar păcatul lui iaste pentru ca să zic 
aşa, ascuns în casă, nu s-au vădit în lume nici s- 
au făcut cunoscut la oameni. 

Iar feciorul văduvei, carele să aduce în pat, 
afară din cetate, închipuiaște păcătosului 
aceluia carele au săvârșit cu lucrul păcatul și s- 
au îndulcit pre sine, sau cu lăcomiia, sau cu 
strâmbătatea, sau cu curviia şi cu altele 
as&menea. Închipuiaște încă și celuia ce au 
adaos la păcatul cel dintâi și al doilea și, 
călcând o poruncă a lui Dumnezeu, nu s-au 
temut să calce și a dooa și a treia; și aceasta nu 
în taină, ca cel dintâi, ci faţă, far de rușine și far 
de frică, în mijlocul cetăţii și în vederia tuturor 
oamenilor, cu scandilă de obşte și cu paguba 
vecinului său. 

Al treilea mort, carele iaste Lazar, ne 
adeverează pre cel ce au îmbătrânit în păcat și 
s-au obicinuit în răutate și nu poartă grijă 


niciodată pentru mântuirea sufletului său. Toată 
zioa curvâște, preacurvâste, năpăstuiaște, apucă, 
nu să rușinează de oameni, nu să teme de 
Dumnezeu, nu ascultă învățături, nu priimeşte 
sfaturi; plâng înaintea lui săracii și nu i să face 
milă de ei; strigă văduvele pentru căci nu le face 
dreptate și nimic nu grijaște; suspină vecinul, 
pentru căci îi ține al său și nu ascultă. Acest 
păcătos, nu numai că iaste îngropat în groapa 
păcatului, făr de graiu, făr de duh, făr de 
simţire, făr de nădejdia mântuirii, ce iaste încă, 
ca și Lazar, legat de mâini și de picioare, cu 
făşuri, adecă strâns tare de legăturile păcatelor 
lui, după cum zice Sfântul Duh la 5 capete ale 
Pildelor: Fieștecarele să strânge cu șirurile 
păcatelor sale, făr de a putea să săvârșească 
vreo bunătate sau vreun lucru plăcut lui 
Dumnezeu. 

Are și faţa lui cu giulgiu legată; fiind orbit de 
păcat nu cunoaște ticăloasa lui întâmplare, nu 
vede adâncul întru carele să află; nu socoteşte 
muncile cele de veci ce-l așteaptă. Zace şi 
deasupra lui piatră grea, carea iaste putâria 
obiciaiului celui vârtos, care obiciaiu apasă și 
îngreuiază sufletul lui atâta, cât nu-l lasă să se 
scoale din groapa ticăloşiei, nici lasă să răsufle. 


Deci precum pentru Lazar zicea Martha, 
Doamne, iată pute, aşa mai cu cuviinţă putem 
să zicem și noi cum că acest păcătos iaste 
adevărat împuţit, de vrâme ce nu patru zile, ce 
săptămâni și luni și ani și vremi, să află îngropat 
în groapa păcatului. 

Acum dară să vedem drept ce să face atâta 
bucurie la înviiarea lui Lazar și nu să face la 
înviiarea celoralalți morţi (aceasta iaste 
pricina), pentru căci măcar că înaintea puterii 
lui Dumnezeu nu iaste nici un lucru cu anevoe, 
sau cu neputinţă, iar în socoteala omenească 
mai cu anevoe și mai de minune să vede 
înviiarea unui mort, pre carele l-au văzut în 
groapă de patru zile împuţit, precum era Lazar, 
decât înviiarea unui mort, pre carele îl ducea să- 
l îngroape, ca pe feciorul văduvei, sau altui 
mort, carele numai atunce, în grab au murit, ca 
fata lui air, pentru ca să cunoască păcătosul 
carele ș-au cheltuit toată viaţa în păcat și au 
îmbătrânit în răutăți şi s-au înstreinat de tot din 
darul lui Dumnezeu și s-au făcut slugă păcatelor 
şi rob diavolului, cât iaste de cu anevoe 
întoarcerea lui și cum că din groapa obiceaiului 
celui rău nu iaste cu puțință, niciodată, să iasă, 
fără numai cu mare osteneală, cu neasemânată 


pocăință și cu o milă a lui Dumnezeu, mai 
aleasă. Și, de vă prepuneţ la aceasta, socotiți 
rogu-vă acâia ce au făcut Hristos când au înviiat 
pre cei trei morți și veț înţelege adevărul. 

La mortul cel dintâi, carele era fata lui Iair, 
zice evanghelistul Mathei cum când au mers 
Hristos să o înviiaze n-au zis un cuvânt, numai 
au apucat-o de mână și s-au sculat fata. 

La al doilea mort, la feciorul văduvei, zice 
evanghelistul Luca cum să s-au atins de coșciug 
şi numai atâta zise: Voinice, ţie zic: scoală! Să 
şăzu mortul. 

Iar la al treilea, la Lazar, ce n-au zis şi ce n-au 
făcut dulcele Iisus, să-l înviiaze. Cetiţ la Ioan în 
11 capete şi vedeţi. Întâi zice: Gemu cu duhul și 
să turbură pre sine. A dooa, din ochii lui cei 
dumnezeești au curs lacrămi: Și lacrămă lisus. A 
treia: Au rădicat ochii în sus și s-au rugat pentru 
dânsul lui Dumnezeu Tatăl: Părinte, 
mulțumescu-ţ că m-ai ascultat. Și la cea de pe 
urmă, cu glas groaznic, cu carele au turbutat tot 
iadul, aduse pre Lazar dintru întunârecul morții 
la lumina vieţii: Glas mare strigă: Lazare eşi 
afară. Și eşi mortul. 

Acum spuneţi-mi, ce închipuiaște aceasta? Ce 
ne învaţă această mijlocire despărțită, cu care 


au înviiat Hristos pre cei trei morţi: pre cel 
dintâi, cu atingerea mâinii, pre al doilea cu un 
cuvânt prost și pre al treilea cu lacrămi, cu 
rugăciune și cu glas mare? 

Dumnezeescul Zlatoust și sfântul Theofilact și 
toți tâlcuitorii sfintei Evanghelii zic cum că 
aceasta au vrut să ne învâțe Hristos, Domnul 
vieţii și al morţii, că păcătosul carele iaste mort 
în darul lui Dumnezeu, pentru căci au păcătuit 
din nesocoteală și din slăbiciunea firii, înviiază 
pre lesne, lasă păcatul și vine în pocăință, cu 
atingerea dumnezeescului dar. 

Așijderea și celalalt, carele au căzut din 
dragostea lui Dumnezeu de doao ori și de trei 
ori; iară încă fiind tânăr în răutate și acesta, cu 
ajutoriul lui Dumnezeu, cu învăţăturile 
Evangheliei, de nu să va căi astăzi, să va căi 
mâine; lasă răutatea și iară să întoarce pre calea 
mântuinţei. 

Iar al treilea, carele au îmbătrânit în păcat și 
s-au obicinuit, în desfătări și în deșărtăciunile 
câle lumești, în pohtele lui céle réle, nu iaste cu 
putinţă să se întoarcă pre lesne ci, au rămâne 
făr de căinţă și moare în păcat, de vreme ce, 
după cum zice David: Departe e de la păcătoș 
mântuirea, pentru căci în toată viaţa lui n-au 


cercat îndreptările lui Dumnezeu, sau, pentru ca 
să vie în căinţă trebuiaște un ajutoriu tare, de 
sus, un cuvânt viu al lui Dumnezeu, carele să va 
în tot chipul să-l rădice din păcat, precum au 
rădicat şi pre Lazar din groapă. 

Și de vreme ce aceasta nu să întâmplă 
niciodată, sau să întâmplă foarte rar, pentru 
căci nu are Dumnezeu datorie să mântuiască pre 
nimenea cu de-a sila, pentru aceasta, când să va 
întâmpla vreo minune ca aceasta şi să va căi 
unul ca acesta, învechit în păcat, când să va 
întâmpla să se înviiaze un mort ca acesta, de 
patru zile, să se întoarcă în casa cea părinţească, 
un fiiu ca acesta preacurvariu să se afle o oae 
rătăcită ca aceasta și un filiar ca acesta pierdut, 
adevărat fiind această minune a milostivirii lui 
Dumnezeu, mare bucurie să face în ceriu și pre 
pământ, a căriia bucurie iaste închipuirea 
aceasta ce s-au făcut astăzi în Ierusalim, pentru 
înviiarea lui Lazar. Pentru căci să bucură 
Dumnezeu, să bucură îngerii, să veselește toată 
besrica, carea au câștigat. Iară pre iubitul său 
fiiu, a căruia era desărvârșit desnădăjduită 
mântuirea, iată dară câtă neîndemână, câte 
împiedecări și câte împotriviri are pocăința 
păcătosului, carele au îmbătrânit în păcat. 


Dară putea-voiu crâde eu, iubiții miei, cum că 
aici, între turma mea cea cuvântătoare, să fie oi 
ca acestia, rătăcite, Lazari ca aceștea, păcătoş ca 
aceștea, împietriţi la inimă și necăitori? 
Credinţa voastră cea multă nu mă lasă să o crez 
(aceasta). Iar de să va întâmpla, din depărtarea 
dumnezeiască, să se afle cineva întru această 
nevoe ticăloasă și vrednică de plâns, cu multă 
scârbă de inimă îmi întorc cuvântul cătră dânsul 
şi-i zic, precum zicea Hristos cătră jidovi, pentru 
Lazar: Unde l-aţi pus pre dânsul? Unde ţi-ai pus, 
păcătosule, sufletul tău cel iscusit, cel frumos, 
cel minunat, cel vrednic? Unde ţi-ai îngropat 
partea cea mai aleasă al sinelui tău, zidirea cea 
mai iscusită a dumnezeeștii puteri, soţiia cea 
iubită a îngerilor? Unde iaste frumuseţea acâia a 
închipuirii cei dumnezeești? Unde iaste podoaba 
a darului celui dumnezeesc? Unde iaste slava? 
Unde sunt frumusâţele lui c6le minunate, carele 
îl arăta mai luminat decât soarele? 

Așa, fărde socoteală, ai lăsat să se piarză 
păcatul și să-l vânture, ca țărâna vântul. Dară 
cum nu te milostivești asupră-ț? Cum nu-ţ 
plângi nenorocirea? Plânge pentru tine bes6rica. 
Plâng drepţii. Plânge îngerul, păzitoriul 
sufletului tău, pentru căci vede, aiave, pierzarea 


ta. Şi tu nu verşi o lacrămă, nu te întristezi, nu 
vii în căinţă. O, fiiule, carele ești mort, Lazare 
îngropatule în groapa nesimţirei, eşi afară! Vino 
odată în sine-ţi. Vezi-ţi ticăloșiia ta. Lasă acel 
obiciaiu rău al păcatului, carele te-au omorât și 
te-au despărţit de Dumnezeu, carele te-au zidit: 
Întorceţi-vă cătră mine, şi mă voiu întoarce 
cătră voi, zice Dumnezeu, prin rostul prorocului 
Malahiei, cătră toţi păcătoşii. 

Adevărat, feţii miei, milostiv iaste Dumnezeu 
şi îndelung răbdătoriu şi pohtâște întoarcerea şi 
mântuirea tuturor; că pentru aceia au priimit 
crucea și moartea. Ci numai un lucru trebuiaște, 
fărde carele nu iaste cu putință să vie niciodată 
păcătosul în căinţă, care lucru nici arată Hristos 
la înviiarea lui Lazar. Putea, adevărat, 
mântuitoriul să înviiaze pre Lazar așa precum să 
afla închis în mormânt, iar n-au vrut. Ci întâi au 
poruncit să rădice piatra de pre mormânt şi 
atunce l-au înviiat. Dară știți pentru ce? Pentru 
ca să înțeleagă păcătoșii cum că de nu vor 
rădica deasupra lor piatra obiciaiului celui rău, 
cu neputinţă iaste să înviiaze și să se căiască. 
Luaţi piatra. Această piatră trebue să o rădice 
(de pe inima sa) iubitoriul de argint; să dea 
înapoi lucru cel strein, să nu facă strâmbătate, 


să nu jăfuiască; iar de nu, nu va înviia. 

Această piatră trebue să o rădice iubitoriul de 
desfătări, să lase pohtele lui cele rele, voile 
trupului; iar de nu, nu să va scula. Această 
piatră să cuvine să rădice zavistnicul, pre 
aceasta pizmătariul, pre aceasta trufașul, pre 
aceasta clevetnicul. Să nu necinstească cu 
clevetirea pre fratele său; să nu hrănească 
vrajba în inima lui; să nu voiască răutatea 
altuia; să nu să trufească asupra altora. Iar de 
nu, nici mântuire va afla, nici să va scula din 
groapa păcatului. 

Dară ce voiu zice? Mă tem că să va prinde la 
noi cuvântul Isaiei ce zice la al șaselea cap: S-au 
îngrășat inima norodului acestuia și cu urechile 
greu au înţeles și ochii lor au închis; și aceasta 
iaste pricina. 

Când au vrut David să se lupte cu Goliath, 
alte arme n-au luat la el, fără numai o praștie și 
cinci pietri din râu. Și ce s-au întâmplat? Îndată 
cum au aruncat piatra cea dintâi, zice Scriptura, 
la întâia carte a împăraţilor, la 17 capete, cum 
că au rănit pre streinul de fél în frunte, și, 
surpându-l jos, l-au omorât. Goliath iaste 
păcatul; David, carele să luptă asupra păcatului 
iaste propoveduitoriul Evangheliei; pietrile sunt 


cuvintele lui Dumnezeu și praștiia iaste puteria 
dumnezeescului dar. 

Împotriva acestui Goliath o, câți Davizi, câți 
propoveduitori Evangheliei s-au luptat cu 
puterea Duhului Sfânt şi într-alte vremi și în 
c6ste de acum. Au zvârlit asupra păcatului nu cu 
un cuvânt evanghelicesc, nu cu o piatră, precum 
au făcut David, ci cu multe și de multe feliuri de 
cuvinte și învățături. 

Și de vreme ce sfânta Scriptură nu să dă 
lenevirii, nici încetează propoveduirea 
Evangheliei, dară ce, oare căzut-a cu aceasta 
Goliath? Oare omorâtu-s-au întru voi păcatul? 
Dară unde sunt semnele mântuirii voastre? 
Unde sunt s&mnele biruinții? 

Știu că astăzi aţi luat, cu toţii, din mâna 
bis6ricii, stâlpările și ramurile carele, pentru că 
sunt semnele biruinţii, vădesc că le-aţi luat; 
pentru căci într-aceste zile aț biruit pre 
vrăjmașii voştri, pre diavolul și pre păcatul. 

Dară, oare, fi-va, aceasta adevărat? Măcar de 
ar da Dumnezeu să fie așa! O, câtă bucurie s-ar 
fi făcut în ceriu pentru voi! Ci mă tem că voi 
ţineţi semnele biruinţii și biruitoriu iaste 
diavolul, pentru căci nu văz pocăință, nu văz 
ispovedanie adevărată, nu văz vreo bunătate 


carea să veselească pre îngeri și să întristeze pre 
diavolul. 

Însă aveţi încă, iubiții miei, vreme de 
mântuinţă. V-au rămas și aceste zile ale 
patemilor celor mântuitoare, întru carele fiiul 
lui Dumnezeu ș-au vărsat preasfântul sângele 
său pentru mântuirea sufletelor voastre. Deci, 
întru acâste sfinte zile faceţi cele ce n-aţi 
isprăvit în toată vrémea (ceastă bine primită) a 
sfântului post sau din nesocotinţă, sau din 
zăticneala vrăjmașului. Lăsaţi jafurile. Lăsaţi 
strâmbătăţile, vrăjmăşiile, curviile şi scandilele. 

Prorocul Iona, când propoveduia pocăință în 
Ninevi, zicea cătră norod: Încă 3 zile şi Ninevi 
să va strica. As&menea vă zic şi eu astăzi: încă 3 
zile v-au rămas: luni, marţi și miercuri; cine 
întru aceste 3 zile nu să va căi și nu-ş va 
ispovedi păcatele, creștinâște, cu omilință și 
înfrângere de inimă și să se cuminece la joi mari 
cu sfintele taine, adevărat, pentru unul ca acela 
rămâne puţinică nădâjde de mântuinţă. 

Și fieștecarele să gândească cu socoteală 
ac6ste ce zic. Și Dumnezeu să luminéze pre toți 
să faceţi acâia ce iaste de folos pentru sufletele 
voastre. 


Cuvânt de învăţătură la 
Preobrajeniia Domnului 
nostru lisus Hristos 2 


Și iată glas din nor zicând: «Acesta iaste Fiiul 
mieu cel iubit întru carele bine am vrut; pre 
acesta ascultați». 

N-au văzut pământul alt lucru mai slăvit, 
decât acest de astăzi, nici au cunoscut lumea, 
ceasta văzută, altă minune mai luminată. Fiiul și 
Cuvântul lui Dumnezeu, carele au făcut semne 
şi minuni nenumărate, n-au făcut altă faptă mai 
presus decât el, sau as&menea. În vârful 
muntelui Thavorului au avut să arate apostolilor 
prealuminata slava dumnezeirii sale. Drept 
acâia ş-au schimbat și faţa și chipul și într-o 
clipă de ceas s-au arătat precum era, mai înainte 
de veci, împodobit cu toate frumuseţile ceriului, 
luminat cu toată lumina dumnezeirii. Razele ce 
eșiia din dumnezeiasca lui față biruia 


strălucirile soarelui și albiciunea hainelor lui 
întrecea strălucirile luminii. Moisi și Ilie, mai 
aleșii prorocilor era mărturii acestui preaslăvit 
lucru și privitori ai neapropiiatei măriri era 
Petru, Iacov și Ioann, mai marii apostolilor. În 
ce chip de nor luminat ce umbriia și muntele și 
pre apostoli, s-au arătat Duhul Sfânt; și pentru 
ca să cunoască fieştecarele cum că să afla toată 
sfânta troiță la acest lucru preaslăvit, părintele 
cel fărde început au adevărat cum că iaste de 
față, cu cuvintele ce au zis cătră apostoli: Acesta 
iaste Fiiul mieu cel iubit, pre acesta ascultați. 

O, fericiț ochii apostolilor carii s-au 
învrednicit de au văzut mărirea aceștii 
înfricoșate înfrumuseţări! Că ce taine nu să 
închiiae întru acest lucru preaslăvit, sau ce 
învățături sufleteşti şi mântuitoare nu ne dă 
această înfrumusețare a mântuitoriului! Nu 
ajunge cunoștința omenească să le priceapă, nici 
minte îngerească să le cuprinză. 

Și pentru aceasta, cunoscându-mă și eu 
nevr6dnic și departe de toată știința, nu 
îndrăznesc să întru întru atâta adâncime și 
cinstind taina aceasta a dumnezeeștii 
înfrumusețării, cu cap plecat și cu cuciarnică 
tăcâre trec cu cuvântul, spre puţinică 


învățătură, carea socotesc să fie foarte 
folositoare de suflete și mântuitoare la ceia ce 
vor să asculte cu dragoste. 

Mă uit la această dumnezeiască și înfricoșată 
înfrumusețare, când părintele cel fără de ani cu 
glas viu, de sus, au mărturisit cum că acest 
înfrumusețat lisus iaste Fiiul său cel iubit. Altă 
învățătură nu să véde ca să fie dat apostolilor 
celor ce era de față, fără numai aceasta să-l 
asculte: Pre dânsul ascultați. Nu le-au zis să 
laude pre Fiiul său, nici să-l slăvească, nici să 
mărească lucrurile lui, nici să-i propoveduiască 
numele, nici să se minuneze de învăţătura lui, 
nici să-ș răpue viaţa lor pentru dânsul, nici să 
rabde scârbe, necazuri, nevoi şi altele ca acâstia, 
asemene; ce numai să fie ascultători, să aibă 
ascultare, să suppue voinţa lor supt voia 
acestuia unuia singur născut, Fiiului său, carele 
să înfrumuseţa. Pre dânsul ascultați. 

Și, cercând cu denadinsul, ca să înțeleg 
pricina, am cunoscut din sfânta Scriptură și din 
cea vâche şi din cea noao și de la dumnezeeștii 
dascali cum că această poruncă iaste foarte 
tainică şi nu să putea să să dea apostolilor alta 
mai iscusită, mai folositoare şi mai de suflet 
mântuitoare decât aceasta, adecă decât 


ascultarea. 

Și pricina iaste că cine are ascultare, acela 
are împreună și toate darurile și toate 
bunătăţile; acela iaste întreg la minte, acela 
iaste răbdătoriu, acela iaste smerit, acela iaste 
blând, acela iaste ertătoriu, acela iaste iubitoriu 
de streini, cuciarnic, pacinic și, în scurte 
cuvinte, acela iaste lăcașul tuturor bunătăţilor și 
vasul tuturor darurilor. Și cum că iaste adevărul 
așa, o dovedeşte dumnezeiasca Evanghelie. 

Povestește evanghelistul Ioan Botezătoriu sic 
la capul cel dintâi cum că, văzând Ioan 
Botezătoriul pre Hristos mergând cătră dânsul, 
fiind cu totul plin de bucurie pentru darul ce 
lua, au început a mărturisi înaintea tuturor și a 
zice: lată mielul lui Dumnezeu, carele rădică 
păcatul lumii, la care cuvinte ale lui Ioan stau 
de să miră dascalii besâricii. 

Oare pentru ce fiind atâtea păcate în lume, 
carele trebuia să se știargă de Fiiul lui 
Dumnezeu, n-au zis: Carele rădică păcatele 
lumii, ci păcatul. Și, iară, zicând păcatul, 
nehotărât, care era acel păcat al lumii ce vrea 
să-l pierză Hristos și să lase cialialalte? 

Dumnezeescul Theofilact, tălmăcind acest 
cuvânt al Evangheliei zice că păcatul lumii iaste 


neascultătoarea prea car€ au rădicat-o Domnul 
de la mijloc, făcându-se pre sine ascultătoriu 
până la moarte; au numit-o Ioann păcatul lumii, 
ca când n-ar fi fost alt păcat mai mare în lume 
decât neascultarea. Și au zis păcat, iar nu 
păcate, pentru căci numai întru acâia singură 
neascultare să cuprinde toate păcatele. 

Drept acâia zicând cum că păcatul acela l-au 
şters Domnul nostru arată cum că au șters 
împreună toate și celialalte păcate; și de vrâme 
ce cu împotriva s-au vindecat împotrivirea, 
după cum zice Theofilact, adecă neascultarea 
lumii cu ascultarea lui Hristos, urmează fărde 
nici un prepus că precum neascultarea iaste 
începutul și rădăcina tuturor păcatelor, așa și 
ascultarea iaste izvorul și mumă tuturor 
bunătăţilor. Pentru acia Dumnezeu Tatăl pre 
dreptate au dat apostolilor numai această 
poruncă a ascultării în vremea înfrumusețării, 
pentru căci întru dânsa să alcătuesc toate 
bunătăţile şi toate darurile. 

Şi-mi adeverez mai mult cuvântul mărturiia 
lui Iacov fratele Domnului la al doilea cap, 
zicând cum că Avraam, când au mers să junghe 
pre fiiu-său pre Isaac, numâște jărtva acéia 
lucruri - Iacov o zice multe-; jărtva era una, iar 


nu multe. Deci și lucrul unul era, iar nu multe și 
să cuveniia să o zică cu număr de unul, iar nu 
cu număr de mulți. Taina iaste aceasta; lucrul 
acesta al jărtvei lui Avraam era lucrul ascultării 
şi de vrâme ce unde iaste ascultarea acolo sunt 
adunate toate bunătăţile, acolo sunt toate 
lucrurile céle bune. Pentru acâia cu cale au zis 
Iacov cum că Avraam s-au îndreptat din lucruri, 
iar nu din lucru, pentru căci înaintea lui 
Dumnezeu i s-au socotit ascultare, nu ca o 
bunătate ci ca multe bunătăţi, atâta iaste de 
minunată, atâta-i de aleasă și dumnezeiască 
bunătatea ascultării. 

Pentru aceia și Duhul Sfânt, la cartea cea 
dintâi a Împăraţilor, în 15 capete zice: Mai bună 
iaste ascultarea decât jărtvele. Mai bine place 
lui Dumnezeu ascultarea decât jărtvele, pentru 
căci cine jărtvuiaşte, aduce lui Dumnezeu lucru 
strein, iar cine-l ascultă suppune voinţa sa lui 
Dumnnezeu și slobozeniia, dintru care ascultare 
ce altă jărtvă poate să se afle mai plăcută lui 
Dumnezeu? Și dumnezeescul Efrem, la cuvântul 
ce face pentru ascultare zice: O ascultare poate 
mai mult decât toate bunătăţile. 

Și pentru aceasta vedem, atâta în Scriptura 
veche, cât şi în cea noao, cum că câţi s-au arătat 


ascultători lui Dumnezeu, toţ au câștigat și plată 
mai aleasă. 

Lui Noe i-au poruncit Dumnezeu să facă 
chivotul și l-au făcut, fără de a-ș prepune 
altceva rău în gândul lui, sau deșert. 

Lui Avraam i-au poruncit, zicându-i: Eși din 
pământul tău și din rudeniia ta și te du în 
pământul în carele îț voiu arăta și nimic nu s-au 
îndoit. 

Iară lui Avraam, a dooa oară, i-au poruncit să 
junghe pre fiiu-său, pre Isaac și nimic nu s-au 
întristat, ci cu bucurie au priimit porunca. 

Lui Isaac, că s-au supus ascultării și au priimit 
să jărtvuiască pentru dragoste lui Dumnezeu și 
nu s-au temut. 

Lui Moisi i-au poruncit să meargă în Eghipet 
să mântuiască pre norodul lui Israil din robie și 
măcar că era făicav la limbă și vedea și multe 
împiedecări, fiind la mijloc împărat tiran și crud 
la inimă, iar nu s-au îngrijit. 

Lui Petru i-au poruncit Hristos să umble pre 
ape şi vedea că iaste lucru cu nevoe şi cu 
neputinţă, iară n-au eșit din poruncă. Pavel, 
mergând pre cale şi căzând jos de pre cal de 
frica videniei ce au văzut, au zis: Doamne, ce 
porunceşti să fac? și ce i-au zis glasul au 


ascultat, neîndoindu-se. 

Și pentru acâia, aceștia toţi s-au cinstit, s-au 
lăudat și s-au mărit înaintea lui Dumnezeu și au 
luat dar pentru ascultarea lor; că Noe s-au arătat 
mânuitor lumii; Avraam s-au făcut părinte a 
multe neamuri; Isaac s-au făcut fiiu 
blagosloveniei și închipuirile lui Hristos; Moisi, 
căpetenie lui Israil și iubit lui Dumnezeu; Petru 
s-au făcut verhovnic apostolilor, căruia i s-au 
încredințat și chieile împărăției ceriului și Pavel, 
dascal limbilor, vas ales și văzătoriu cereștilor 
bunătăţi. 

Și nu numai aceștea, ci toți câţi s-au suppus 
ascultării lui Dumnezeu și mai nainte de lege și 
după lege, s-au făcut fii darului și să bucură cu 
îngerii întru împărăţiia ceriului. 

Acuma, dară, o poruncă folositoare ca aceasta 
şi mântuitoare iaste, cineva din noi să o 
păzească? Noi, toată zioa și la rugăciuni și la 
împreunări și la vorbe și la fieștece lucru al 
nostru, chiemăm pre Dumnezeu și-l numim 
Domn. Şi de-l numim Domn și stăpân, unde ne 
iaste suppunerea ce arătăm, ca niște slugi la 
domnul nostru? Sluga face voia domnului său, 
dară noi care voe facem, acestui domn al 
nostru? Care din poruncile lui păzim? Care 


dragoste avem cătră dânsul și ce cinste îi facem? 
O zice însuș Dumnezeu, prin rostul Malahiei, la 
capul cel dintâi: Și de sunt eu Domnul, unde 
iaste frica mea? Cine iaste din voi, să se teamă 
de mine, să mă cinstească, să se rușineze de 
mine? Nu iaste, până la unul-zice David la 
Psalm 3 toţ s-au abătut împreună, netrâbnici, s- 
au făcut; nu iaste cel ce face bunătate, nu iaste 
până la unul. 

Drept acâia nu iaste minune de nu ne ascultă 
nici pre noi fiii noștri, nici ni să suppun slugile 
şi patemile noastre, carele în toate zilele oștesc 
asupra sufletului; iaste aceasta dreaptă judecată 
a lui Dumnezeu. 

Zice fericitul Pavel la capul cel dintâi cătră 
romani, stih 29: să fim plini de toată 
nedreptatea, cu curvie, cu vicleșug, cu lăcomie, 
cu răutate, pline de zavistie, de ucidere, de 
price, de înșălăciune, de nărav rău; să fim 
şoptitori, clevetnici, urât de Dumnezeu, 
ocarnici, mândri, semeţi, aflători de rele, la 
părinţi neascultători şi, în scurte cuvinte, să fim 
robi lumii, trupului și diavolului, pentru căci, 
cunoscând pre Dumnezeu, nu-l cinstim ca pre 
un Dumnezeu, nu-l ascultăm ca pre un domn, 
nu ne suppunem lui, ca unui stăpân; și cum că 


iaste adevărul așa, adeverează-o dragostea și 
unirea ce avem. 


Cuvânt de învăţătură la 
octomvrie 26, în ziua sfântului 
și marelui mucenic Dimitrie, 
izvorâtoriului de mir asupra 
cutremurului 


Doamne, mântuiaște-ne, că perim. Mathei, 8. 
Pomenirea marelui mucenic Dimitrie, ce să 
prăznuiaște astăzi în toată lumea, ce alt așteaptă 

de la adunarea iubitorilor de prăznuire, făr 
numai laude și cântări. Însă eu, cunoscându-mă 
nevr6dnic și slab întru știință, nu îndrăznesc să-i 
împletesc cununi de laude, nici să-i vestesc 
precum să cuvine măririle minunilor lui. Căci 
altă învățătură cearcă muceniceștile lui luptări 
şi alt prăznuitoriu trebuie pentru luminatele lui 
nevoinţe. 

Drept acéia las să laude alţii lucrurile lui céle 
slăvite, alții să povestească cea preste firea 


omenească bărbăţiia sufletului său și alții să 
spue vitejiia cea mare, cu care au răbdat ranele 
şi moartea. Iară eu, ca un neputincios la vorbă, 
precum mă îndemn să mă minunez de iale cu 
mintea, așa și a le cinsti mă silesc cu tăcâria și 
mă întorc cu vorba iară, la începutul cel dintâi: 
Doamne, mântuiaște-ne, că perim. 

Pentru ca să arăt înaintea dragostei voastre 
nevoia ce au petrecut apostolii în corabie și 
grabnic ajutoriu ce le-au dat Hristos în mijlocul 
mării și nădăjduesc, cu darul sfântului, să vă 
folosiți sufletește. Ce vă pohtesc să ascultați cu 
dragoste și cu socotință. 

Înfricoșat lucru socotesc, cu adevărat, să fie 
stătut turburarea mării de astăzi, de vreme ce și 
sfânta Evanghelie o numâște mare (zicând): Și 
iată cutremur mare să făcu în mare. 

Mi să pare ca când ași vedea înaintea ochilor 
miei chipul ei, de toate părţile să sufle vânturi 
mari, să se strângă împrejurul vântului nori 
negri și deși, toată marea să spumege de mânie 
şi petutindenea să se înalțe valurile, ca niște 
munți. Mi să pare că văz corabiia apostolilor că 
o luptă cu multă sălbăticie turburarea mării: de 
o parte o bat valurile, de altă parte o turbură 
vânturile; de o parte o rădică spre ceriu, de altă 


parte o pogoară la iad. Mi să pare că văz pre 
fețele apostolilor zugrăvită, de frică, moartea: 
unul să se cutremure, altul să se spăimânteze; 
unul să se turbure, altul să strige și toţi cu 
suspinuri și cu lacrămi să ceară, cu rugăminte, 
ajutoriu de la Hristos, ce dormiia: Doamne, 
mântuiaște-ne, că perim. 

Eu însă nu mă minunez nici pentru 
turburarea mării, pentru căci fiind o stihie 
nestatornică, așa îi iaste pururea din fire, când 
să fie lină și când să se turbure, nici pentru 
turburarea apostolilor, pentru căci nevoia aduce 
pururea turburare și frică la oameni, ce mă 
minunez, cum s-au întâmplat că, îndată ce au 
alergat și îndată ce s-au rugat, îndată au luat și 
ajutoriul.Și să făcu liniște mare, zice Evanghelia. 

Au încetat valuri, au perit întunerecul, s-au 
împrăștiiat norii, s-au smerit marea și corabiia 
întreagă și fărde nici o vătămare, au ajuns la 
adăposteală. 

Cercând eu pricina aceștii minuni ce s-au 
făcut fărde zăbavă, aflu de la tâlcuitorii sfintei 
Evanghelii cum că alta n-au fost fără numai 
rugăciunea ce au făcut apostolii cu un glas și cu 
un suflet; toți deodată au strigat, toţi s-au rugat, 
toți au cerșut deodată ajutor: Doamne, 


mântuiaște-ne, că perim. Şi pentru acéia 
Domnul au ascultat, îndată rugăciunea lor și pre 
toți i-au mântuit, pre toți i-au păzit; n-au lăsat 
să piară nici unul în turburarea mării. 

Drept aceia și dumnezeescul Theofilact: 
doarme, zice, Domnul, pentru ca să alerge 
apostolii, ce era înfricoșaţ la ajutoriul lui, să-l 
roage și să ia pricină din rugăciunea lor cea de 
obște, să-i mântuiască din nevoe. 

Cu adevărat, mare învățătură ni să dă noao 
cu aceasta, pentru ca să luom pildă, să ne rugăm 
şi noi lui Dumnezeu la nevoile noastre cele de 
obște. 

Lumea aceasta iaste ca o mare ce să turbură, 
întru care niciodată n-au oamenii odihnă, nici 
liniște. Corăbiile între valuri sunt împărăţiile, 
crăiile, domniile și orașele, mulțimea norodului, 
politiile, suppușii, bogațţii și săracii, cei mari și 
cei mici, sunt cei ce călătoresc şi să află în 
nevoe. 

Vânturile cele mari ce umflă marea sunt 
nevoile céle ce ne supără totdeauna. 

Valurile ce luptă corabiia sunt nenorocirile 
carele să întâmplă în toate zilele. 

Norii ce negresc văzduhul, fulgerile ce orbesc 
ochii, tunetile ce înfricoșază toată inima vitează 


sunt întâmplările cele de multe fâliuri, 
neașteptatele pagube, înfricoșările vrăjmașilor, 
supărările, necazurile ce ne vin de la cei din 
afară, jafurile, robiile, dările câle grele și 
nesuferite, carele le lasă Dumnezeu și ne 
încungiură, pentru ca să cunoască credința 
noastră și să ne vază răbdarea. 

Acuma dară, pentru ca să mântuiască norodul 
de acestia și să lépede deasupra lor nevoia cea 
grea, oare care iaste, mijlocirea mântuirii? Acea 
mijlocire ne-o învaţă cu pilda lor norodul cel 
israiltenesc, când să supăra de oștile lui 
Hananeu, împăratul Aradului, în pustiu; ne-o 
învață lăcuitorii din Vetulua, când s-au ocolit în 
cetatea lor de oastea cea groaznică a lui 
Olofern; ne-o învaţă Esdra, când să întorcea cu 
norodul lui Israil în Ierusalim, mântuit din 
robiia Vavilonului; ne-o învaţă ninevitânii, când 
au scăpat de periciunea, car€ de spre partea lui 
Dumnezeu le-au fost spus prorocul Iona. 

Toţ aceştea, pentru căci s-au rugat cu un glas 
şi cu un gând și au cerșut de la Dumnezeu 
ajutoriu, s-au mântuit. 

Zice sfânta Scriptură: Și să rugă Israil rugă 
Domnului și auzi Domnul glasul lui Israil și 
déde pre Hananeu supt mâna lui. Și lăcuitorii ce 


era ocoliț în Vetulua au strigat cătră Domnul, cu 
toții deodată, neîncetat și au ascultat Domnul 
rugăciunea lor și i-au mântuit din mâinile lui 
Olofern. Zice Esdra: Am cerșut de la Dumnezeul 
nostru cale dreaptă noao și coconilor noștri și la 
toată agonisita noastră și ne-au ascultat pre noi. 
Și iară ninevitânii au strigat cătră Dumnezeu, 
neîncetat și s-au îmbrăcat în saci, de la mare 
până la mic; și văzu Domnul lacrămile lor și n- 
au stricat pre ei, nici dobitoacele, nici cetatea 
lor. 

Drept aceia, zice David la Psalm 21: Pre tine 
au nădăjduit părinţii noștri, nădăjduiră și ai 
izbăvit pre dânșii; cătră tine au strigat şi s-au 
mântuit. 

Dară ce mai cerc eu din istoriile Scripturii și 
din pildele ei să învăţ în ce chip să fugim din 
întâmplările și nevoile ce ne vin? Însuş 
Dumnezeu ne învaţă, prin rostul lui David, la 
Psalm 49 (zicând): Și mă chiamă pre mine în 
zioa necazului tău și te voiu scoate și mă vei 
proslăvi. Şi la Psalm 90: Striga-va cătră mine și 
voiu asculta pre el. Cu dânsul sunt în necaz, 
scoate-voiu pre dânsul. Și iarăș prin rostul 
prorocului Isaiei, la 41 de capete zice: Și să vor 
bucura lipsiţii, pentru că vor câre şi eu voiu 


asculta, Dumnezeul lui Israil și nu voi părăsi pre 
ei. As&mene zice și la 29 de capete ale leremiei 
şi la al 10 a Zahariei. Și Domnul nostru lisus 
Hristos aceasta ne învață în sfânta Evanghelie: 
Cereţi (zice) și să va da voao. 

Și, pentru ca să ne încredințăm mai mult cum 
că făgăduiala lui iaste nemincinoasă, adaoge la 
11 capete ale lui Marco: Toate câte veţi câre 
rugându-vă, să credeţ că veţ lua și vor fi voao. 
Și de pe aceasta putem cunoaște cum că nu iaste 
alt lucru mai de folos și mai cuviincios decât a 
ne ruga, împreună cu toţii, să cerem de la 
Dumnezeu ajutoriu și să alergăm la milostivirea 
lui. De am ţinea acest sfat și această învăţătură, 
ce ne dă Domnul și să-l facem când ne 
încungiură întâmplările şi nevoile céle mari, o 
cât ajutoriu și câtă mângâiare am lua de la 
nemăsurata mila lui Dumnezeu. 

Dumnezeu iaste tată de obşte al tuturor. Pre 
toț ne iubeşte ca pre niște adevărați fii ai lui și 
nu poate răbda milostivirea lui cea iubitoare de 
oameni să ne aflăm pururea în ticăloșii și în 
nevoi, ce numai așteaptă rugăciunea noastră; ia 
aminte să auză glasurile noastre; stă pururea cu 
urechile deșchise, pentru ca să ne asculte, 
îndată ce vom chiema numele lui cel sfânt. 


Dară ce voiu să zic de nesimţirea cea mare a 
oamenilor acestui veac? Toţi pătimesc, toţi sunt 
în scârbe, toţi suspină supt jugul cel greu al 
nevoei. Dară iaste cineva să zică, împreună cu 
David: Cătră Domnul, când m-am necăjit am 
stigat? Sau zice cineva, vreodată, lui Dumnezeu, 
întru supărările lui: miluiaște-mă, Doamne, și 
mă ascultă? 

Noi pohtim să ne ajute Dumnezeu și să ne 
facă milă fărde a-l ruga. 

Dară cine iaste împăratul acela, sau cine iaste 
stăpânitoriul acela, carele să împartă milă 
norodului său, sau să ușureze pre suppușii lui de 
dările céle grele, făr de a-l ruga și fărde a-i 
dovedi nevoia lor? Sau, să zic mai bine, carele 
iaste tatăl acela ce dă pâine feciorilor lui, făr de 
a-i cére? Și acéia ce nu face un împărat cu 
norodul său și un tată ce feciorii lui, fără de 
rugăciune, vedeţ să o facă Dumnezeu cu noi, 
netrebnicii, din voinţa sa, fără de a ne ruga lui? 
Sărac trufaș au urât sufletul mieu, zice Domnul 
la 25 de capete ale lui Sirah. Nu poate răbda 
Dumnezeu nici cu un mijloc pre acei ce sunt 
lipsiţi, ticăloș, nenorociţ și apoi să înalță și stau 
îngânfaţ întru ale sale și nu vor să se arate cum 
că au trebuinţă. 


Și cine socotiți să fie aceștea? Noi suntem, cu 
toții, carii pătimim atâta scârbe nesuferite și 
stăm în cumpănă să perim de nevoi, de 
nenorociri şi cu toate acestia nu ne smerim 
înaintea lui Dumnezeu, nu ne plecăm cerbicea 
de trufiia cea multă ce avem, nu alergăm cu 
suspinuri și cu lacrămi să c6rem ajutoriu de la 
Dumnezeu. 

Și cum dară să va mântui norodul, cum să 
scuture această ticăloasă de țară sarcina cea 
grea a relelor ce o supără? Noi socotim numai 
cu puterea noastră și cu înțelepciunea noastră, 
care iaste nebunie înaintea lui Dumnezeu, să 
chivernisim norodul și să-l apărăm de rele? 
Dară în zadar trudim. Că zice Hristos: Fărde 
mine nu veți putea face nimic. Şi David iară, la 
Psalm 126: De nu va păzi Domnul cetatea, în 
deșert o păzesc păzitorii. 

Însă mie mi să pare cum că mulţi (din cei ce 
ascultă) pot să răspunză la câte am zis până 
acum, că noi și mult ne rugăm lui Dumnezeu, 
când ne vin scârbele și nevoile și cădem la mila 
lui, dară nu vedem nici o mântuire, nici suntem 
încredinţaţi cum că ajung rugăciunile noastre la 
ceriu, măcar că aceasta nu o crez să o facă 
nimeni. 


Iar să vă spuiu ce au răspuns Tiveriu chesarul 
unui tânăr, carele pentru multele lui răutăți să 
afla la închisoare și să căzniia ticălosul multă 
vreme în legături, cu foame, cu sete, întru 
întunârecul pușcăriei. Și, de vreme ce cunoștea 
că nu iaste pentru dânsul nici o nădejde de 
mântuire, au cerșut de la împăratul, cu mare 
rugăminte, să poruncească să-i dea moarte, 
pentru ca să se mântuiască din caznile ce 
pătimiia, căruia i-au zis Tiverie: Tu încă n-ai 
aflat har înaintea ochilor miei și-mi ceri o facere 
de bine ca aceasta? 

Și de vreme ce un vinovat n-are îndrăzneală 
înaintea împăratului celui pământesc, măcar să- 
i ceară moarte, dară noi, că suntem vinovați 
înaintea a tot puternicului împăratului 
Dumnezeu și încărcaţi de gréle păcate, cum 
pohtim să asculte Dumnezeu rugăciunea noastră 
şi să dea bunătăţile ce cârem? Cetiţ la 59 de 
capete, la Isaia, să înţel&geţ pricina pentru ce 
rugăciunile noastre nu află ascultare la urechile 
lui Dumnezeu. Zice prorocul: au nu poate mâna 
Domnului a mântui? Au îngreuit-au urechia lui 
ca să nu asculte? Ce socotiţ zice cum că nu 
poate preaputernică mâna lui Dumnezeu, să vă 
mântuiască din nevoile voastre? Au doară 


socotiți că are astupate urechile lui și nu ascultă 
rugăciunea voastră? Ba nu iaste așa; ci pentru 
păcatele voastre (zice) au întors fața lui de la 
voi, ca să nu vă miluiască. Păcatele voastre câle 
multe sunt acâlia ce opresc mila lui și acelia nu 
lasă rugăciunile voastre să ajungă înaintea 
scaunului dumnezeeștii lui măriri. Căci mâinile 
voastre (zice) pângărite-s cu sânge; buzele 
voastre grăesc fărdelege; limba voastră 
strânbătate cugetă; picioarele voastre aleargă 
pre calea răutăţii; nimeni nu grăiaște drept, 
nimeni nu va să facă judecată adevărată. 

Și, cum dară, să vă asculte Dumnezeu? Cum 
să vă mântuiască din nevoile voastre? Şi cum, 
ziceţ mai bine, cum îndelung rabdă, cum 
îngăduiaște și cum poate suferi și nu ne cufundă 
pre tot, ca pre sodomleni? (Slavă, îndelungii 
răbdării tale, Doamne, slavă ție). 

Via, filosoful, mergia odată pre mare cu 
corabiia și era împreună cu el, nişte oameni răi. 
Și, apucându-i furtună mare, era să piară. lar 
oamenii cei răi au început a să ruga 
dumnezeilor lor, să-i mântuiască din nevoe. lar 
filosoful le-au zis: rogu-vă, tăceţ, să nu vă 
priceapă car cumva dumnezeii că sunteţ aici, 
că adevărat vă va cufunda. Asémene zic și eu 


cătră păcătoşii ce să roagă, că mai bine iaste să 

tacă, decât cu buzele lor câle spurcate, să aducă 
rugăciuni, cătră Dumnezeu la nevoile lor, că în 

loc de a afla mântuire, poate să piară desăvârșit 
pentru păcatele lor. 

Să cuvine întâi să lăsăm răutatea, jafurile, 
strâmbătăţile, urâciunea, vrajba, zavistiia și 
atunce să ne rugăm, pentru căci atunce vom afla 
ascultătoare urechile lui Dumnezeu. Că zice 
sfântul Ioann Zlatoust: Când din buze curate 
iase rugăciunea, atunce ajunge la nemomita 
urâchia stăpânului. Când noi suntem curaţ, 
atunce ajunge și rugăciunea noastră la ceriu. 
Însă afară de aceasta trebuiaşte și alta, pentru 
ca să ne mântuim de nevoile noastre, cu 
mijlocul rugăciunii. Să cuvine, că precum iaste 
răutatea și întâmplarea de obște, să fie și 
rugăciunea de obște. Toţi să ne rugăm, toţ să 
crem ajutoriu, precum au făcut şi apostolii 
astăzi în corabie, de au strigat toţi cu o gură și 
cu o inimă: Doamne, mântuiaște-ne că perim. 
Iară nu unul să se roage și altul nici să 
gândească; unul să plângă și altul să râză; unul 
să se întristeze şi altul să se bucure. Pentru căci 
atunce adevărat, Dumnezeu nu ne ascultă. 

Zice Hristos la Mathei, în 18 capete, că: De să 


vor tocmi doi dintru voi pre pământ de tot 
lucrul carele ar cere, fi-va lor, de la tatăl mieu 
cel din ceriuri. Deci dară, când doi, uniţi, să vor 
ruga, câștigă mila; cu cât mai vârtos vor câștiga, 
când tot norodul și toată mulțimea, cu un glas și 
cu o gură și cu o inimă, vor cere de la 
Dumnezeu ajutoriu. 

Pentru aceasta vă pohtesc, feții miei, aşa să 
vă rugaţ, pururea și toţi deodată. Și mai vârtos 
întru acâste vremi ce s-au înmulțit nevoile și pre 
toți, împreună, de toate părțile ne-au 
încungiurat nenorocirile, necazurile și scârbele. 
Că zice David: Voia celor ce să tem de el va face 
şi rugăciunea lor va auzi și-i va mântui pre 
dânșii. Ne va asculta pururea Dumnezeu, când 
toți cu inimă curată îl vom ruga și ne va mântui 
de toate primejdiile și din toate nevoile, prin 
rugăciunile marelui mucenic Dimitrie, ce să 
prăznuiește astăzi, a căruia rugăciuni să 
păzească pre înălţatul domnul nostru și toată 
cinstita boerime și tot norodul creștinesc. Amin. 


Învăţătură la noemvrie 8, în 
zioa Săborului sfinţilor îngeri 


Socotiţ să nu obidiţ pre vreunul dintru acești 
mici. Mathei 18. 

Nu să cuvine cinstea și lauda numai 
oamenilor celor mari și bogaţ, că sunt vrednici 
acestui dar și cei mici și smeriț. Că măcar că cei 
mari strălucesc cu hainele céle de mult preț și 
cei mici n-au cu ce să-ș acopere trupul; cei mari 
să odihnesc pe așternuturi moi și frumoase şi cei 
mici să culcă pe pământul gol şi pe pae; aceia 
însoțit cu mulțime de slugi, iar aceşștea lipsit, 
pustii și de ajutoriu şi de priiateni; aceia între 
răsfățări și între bogății și aceștea între 
primejdii și între întristăciuni. Însă, cu toate 
ac6stia măriri despărțite, nu să cuvine celor mici 
mai puţinică cinste și dragoste decât acâia ce să 
cuvine celor mari și bogaţi, nici iaste cu 
dreptate celor mari să li să închine lumea și pre 


cei mici să-i batjocorească: de aceia să se teamă 
şi pre aceștea să-i obidească; de aceia să se 
rușinâze şi pre aceșştea să-i înfruntâze, pentru 
căci măcar că cei mari cu sila și cu putârea 
răsplătesc sudălmile, iar cei mici au îngeri 
sprijinitori în ceriu de pedepsesc pre cei ce-i 
obidesc. 

Drept acâia și domnul nostru lisus Hristos 
poruncâște tuturor în Evanghelia de astăzi, să se 
păzească, să nu socotească pre unii ca aceștea 
batjocură norocirii și necurăţii ale lumii. 
Socotiţi, zice, să nu obidiţ pre vreunul dintru 
acești mici. Şi pricina iaste, pentru ce aceștea 
atâta să iubesc de Dumnezeu că au cu dânșii 
îngeri carii pururea văd faţa lui Dumnezeu, în 
ceriuri, dintru care cuvânt evanghelicesc luom 
pricină astăzi să arătăm înaintea dragostei 
voastre măririle acestor mici, ce zice 
Evanghelia, pentru ca să priceapă cei ce 
îndrăznesc de-i obidesc, cât păcătuesc de greu și 
ce răspuns vor să dea. 

Și lăsând la alți înţelepţi și învăţaţi să 
prăznuiască precum să cade săborul fericiţilor 
îngeri, ce prăznuiaște astăzi beserica lui 
Dumnezeu, eu mă voiu nevoi să-i veselesc cu 
această vorbă ce voiu să fac, de va lumina mila 


lui Dumnezeu, pre vreunul din păcătoşi să vie la 
pocăința, de vreme ce să face mare bucurie în 
ceriu, pentru un păcătos ce să va căi: ci să 
ascultaţ cu dragoste, de pohtiţi să vă folosiți. 

De doao feliuri de mici să află în lume și pre 
doao f6liuri de mici să obicinuesc de obște 
oamenii, de-i obidesc: cei dintâi sunt săracii și 
cea de a doao sunt preoţii. Pentru cei săraci, 
zice înțelepciunea lui Sirah la 13 capete: Scârbă 
e la cel bogat, săracul. Și dumnezeescul Iacov, 
fratele Domnului, la Poslaniia lui, la al doilea 
cap zice: Iară voi aț necistit pre sărac. Și pentru 
preoț mârturiséşte obiciaiul cel de obște şi mai 
vârtos acela al locului acestuia, întru care 
preoții sunt cei mai necinstiţi şi mai obidiți. Însă 
aceștea, pre carii lumea îi socotește mici și 
proști, nu sunt mici, ci sunt a unii vrednicii și a 
unii măriri: că poci zice pentru dânșii, prin 
rostul apostolului, cum că pentru aceștea nu 
iaste vrednică lumea. Cei săraci sunt atâta de 
mari cât iaste însuș Hristos de mare, de vréme 
ce pre aceștea nu-i numâște slugi, nici priiateni, 
ci-i numâște în Evanghelie fraţ zicând că: Ce aţ 
făcut unuia dintru acești frat mai mici ai miei, 
mie aț făcut. Și preoţii iară, atâta sunt fărde 
asemânare, că după Dumnezeu nu să află nici în 


ceriu nici pre pământ, nimeni carele să poată să 
fie asemenea cu ei: cu Dumnezeu sunt, mai mici 
decât el și cu oamenii sunt mai mari decât ei. 
Nu sunt, fireşte, îngeri, iar pentru darul ce au 
sunt mai mari decât îngerii. Drept aceia zice și 
dumnezeescul Efrem Sirianul, la cuvântul cel 
dintâiu ce face pentru preoție: Preaslăvită 
minune iaste preotul și putere nespusă: de cer să 
atinge, cu îngerii petrâce și cu Dumnezeu are 
mare amestecare. 

Și pentru ca să cunoaşteţi cu lucrul și cu 
ispita mâririle acestor mici, adecă a preoţilor, 
ce-i batjocoreşte lumea, luaţ seama, rogu-vă, cu 
socoteală întreagă și vedeţ puterea cea mare ce 
au și în ceriu și pre pământ, pre lângă oameni și 
pre lângă Dumnezeu. 

Când domnul nostru lisus Hristos au ertat 
păcatele slăbănogului aceluia ce l-au fost adus 
înaintea lui, să-l tămăduiască, știți ce au zis 
cărturarii şi fariseii, ce era acolo de faţă: Cine 
poate erta păcatele, fără numai singur 
Dumnezeu? Unul ce poate să iarte păcatele 
oamenilor cu adevărat, au Dumnezeu iaste, au 
putere dumnezeiască are în sine. Deci dară de o 
fac aceasta preoții în toate zilele cu păcătoşii și 
au atâta putere să iarte păcatele, precum cu toţii 


o crâdem, puteţ să ziceţ cum că acești mici nu 
sunt alți dumnezei în lume? 

Ascultaţi şi alta, mai mare. De aţ vedea, aici 
de faţă, de o parte mulțime de arapi negri carii 
să fie rănit de vrăjmaș cu rane de moarte și 
legaţi cu lanţuri tari și de altă parte un om 
puternic și să le zică: să fit slobozi, să fie 
tămăduite ranele voastre, să fugă din trupurile 
voastre acea negreală ce vă întunecă și, zicând 
așa, de aţ vedea să cază din mâinile și din 
picioarele acelor ticăloș legăturile, să rămâe 
îndată sănătoș de rane și să se prefacă în 
albiciune acea negreală întunecată întreb, oare 
ce aț putea zice pentru acel om? Cum v-ar părea 
puteria lui? Eu sunt încredinţat cum că aţ zice și 
aț mărturisi cum că acel om iaste preste toț 
oamenii, cum că iaste om pogorât din ceriu, 
cum că iaste alt Dumnezeu și om. 

Acuma dară socotiț cum că acest om iaste 
unul din cei mici, ce nu-i bagă lumea în seamă. 
Arapi negri sunt ticăloşii de păcătoș pre carii 
păcatul îi face mai întunecaţi decât dracii; 
aceștea sunt toți răniți pentru căci de câte ori 
păcătuesc, de atâtea ori să tipăreşte în sufletul 
lor rane de moarte. Sunt legaţi cu lanţuri grele 
pentru căci păcatul îi face robi diavolului. Aici 


vine micul acela netrâbnicul preot și cu un 
cuvânt al lui, cu un: Ertate să-ţ fie păcatele, face 
la sufletele păcătoşilor mai slăvite lucruri decât 
ac6lia ce aţ auzit mai sus; dezleagă legăturile 
păcatelor, vindecă ranele, îi curăţește de tina 
păcatului, îi mântuiaște din mâinile diavolului, 
îi prieteneşte cu Dumnezeu, îi face de petrec cu 
îngerii. 

Acuma dară și acest mic, cum vă să pare? 
Socotiţ să aibă pre pământ pre altul mai tare 
decât el? Dară ce zic: pre pământ, nici în ceriu, 
afară din Dumnezeu, nu are micul acesta 
asemenea lui în putere. Şi voiu dovedi-o. Luat 
seama pentru omul acela ce zice în sfânta 
Evanghelie, că să pogoriia din Ierusalim la 
Ierihon și au căzut în tâlhari; să fie fost ca noi, 
creștin și drept în credinţă mi să pare că-l văz 
mai mort de rane, să zacă pre pământ și să 
ceară ajutoriu de la toţ să se întristâze și să 
plângă, nu atâta pentru viaţă, ce răpunea, cât 
pentru suflet, care pentru multele lui păcate sta 
în nevoe să-l piarză. 

Vie acum, aici, împărații cei mari și 
puternicii pământului, să vedem de au atâta 
putere să mântuiască sufletul acelui ticălos, din 
nevoia vecinicii morţii. Dară ce zic: împărații și 


puternicii? Vie îngerii raiului, heruvimii cei cu 
ochi mulți, serafimii cei câte cu 6 arepi, 
scaunele, domniile și toate cetele îngerești, să 
vedem de le va ajunge până într-atâta puteria. 
Lasă să ia împreună cu ei, într-ajutoriu toate 
câtele sfinților, să alerge măcinicii, să 
năvălească apostolii, să grăbească cuvioșii, 
drepţii, prorocii, patriarşii, să se pogoare 
împreună cu ei însăși preacurata stăpână, Maica 
lui Dumnezeu, împărăteasa îngerilor și a 
oamenilor, ce vă să pare? Socotiţi că va putea 
toată ceata această cerească și tot sfinții să 
dezlége din legătura păcatelor, ce-l trag în iad, 
sufletul acelui ce zăcea mai mort? De o va zice 
cineva aceasta (că va putea), acela nu crede 
drept, aşăzământurile sfintei noastre credinţă, 
nici iaste din turma lui Hristos, de vreme ce nu 
ține acâia ce zice Hristos pentru aceasta la 
Evanghelie. Îngerii tot să mijlocească, sfinții să 
se roage, drepţii să se cucere, Maica lui 
Dumnezeu să mijlocească pentru ca să ia, 
ticălosul acela de păcătos, dezlegare păcatelor 
lui, iar să-l dezlége de păcate, cu puteria lor nu 
pot nici unul din sfinți. 

Și pricina iaste pentru căci putâria a lega și a 
dezlega nu o au fericiţii, în ceriu, ci o au preoții, 


oamenii, pre pământ. Acuma (dară) acâia ce în 
ceriu nu o pot face toate cetele sfinților, vedeţi 
cum o săvârşaște pre pământ unul dintru acești 
mici. Lasă să se pogoare și aici, după 
întâmplare, un preot oarecarele și să vază pre 
cel ce zăcea pre cale mai mort, carele cere 
ajutoriu și mântuire sufletească; lasă să vază 
lacrămile, să vază suspinurile, să se uite voinţei 
și, blagoslovind cu mâna acâia ce nu priimesc 
cei mari să o sărute cu evlavie, lasă să zică 
numai: te sloboz de toate păcatele tale. Să vedet 
streine, înfricoșate și preaslăvite, îndată să 
mântuiaşte sufletul acela din nevoia vâcinicii 
munci, să dezleagă legăturile păcatelor, fug 
dracii, să bucură fericiţii îngeri și aciiaș 
dumnezeiască dreptate, ce ţinea goală sabiia 
răsplătirii o pune iarăș în teacă şi toată să 
îmblânzește. 

Nu iaste, drept acâia, lucru înfățișat că nici în 
ceriu nu iaste nimeni, afară din Dumnezeu să 
aibă atâta putere, atâta stăpânire, câtă au pre 
pământ acești mici, acești preoţiţ. 

Iară să vedeţi și alta, lucru mai minunat 
acestor mici. Au, rămas toată zidirea uimită 
când lisus al lui Navi au poruncit soarelui să 
stea pre cer, nemișcat, până va birui pre 


vrășmașii lui; dară cu cât mai vârtos socotiți că 
s-ar minuna când acestaș lisus ar zice soarelui, 
nu să stea nemișcat pre ceriu, ci să se pogoare 
din ceriu pre pământ. Adevărat, înfricoșat lucru 
ar fi acesta, iar nu iaste nimica întru asemenare 
cu aceia ce face preotul în toate zilele, în sfântul 
jărtăvnic. El nu poruncâște soarelui cestui ce să 
vede, ce pune supt datorie cu cuvintele lui și cu 
rugăciunea lui, pre soarele cel de taină al 
dreptăţii, pre însuș unul născut fiiul lui 
Dumnezeu, să se pogoare din ceriu și supt 
întâmplările pâinii și a vinului să se facă iară 
jărtvă vie pentru ertaciunea păcatelor noastre. 
Și aceasta nu odată sau de doao ori, ce peste tot 
anul, în toate zile, când el va vrea și în ce loc va 
pohti. Și nu iaste aceasta o putere de car€ să 
minunează și îngerii? Pre Melhisedec îl 
numâște, marele Pavel, asemenea cu Fiiul lui 
Dumnezeu, la al 7 cap cătră ovrei, pentru căci 
aducea pâine și vin jărtvă lui Dumnezeu, carele 
era închipuire dumnezeeștilor taini. 

Și noi cum vom numi cu nevrednicie pe 
preoții noştrii carii în toate zilele aduc, nu 
închipuirile, ci adevărul, nu umbrele, ci acelaș 
trup și sânge a mântuitoriului nostru, 
Dumnezeu. Cu cât mai vârtos decât Melhisedec 


iaste acesta asemene cu fiiul lui Dumnezeu? Cu 
adevărat, nu poate afla mintea gânduri, nici 
limba cuvinte, pentru ca să vădească măririle 
acestor mici. 

Și cu acâstia toate, ce cinste le face lumea? 
Au să zic mai chiar, care obide n-au de la 
oameni, de la creștini și de la fiii lor cei 
duhovniceşti? Cu tot sufletul tău tâme-te de 
Domnul (poruncâște Sfântul Duh la al 7 cap a 
lui Sirah) și pe preoţii laudă. Și iarăș: Teme-te 
de Domnul și slăvește pe preotul. Și iaste cineva 
să o facă aceasta? aste cineva să aibă cucerie 
cătră preoţ, să-i cinstească, să-i slăvească? 

În légia veche atâta de mare socotiia 
necinstea preoților cât însuș Dumnezeu au dat 
poruncă, precum scrie la a Dooa lege, în 17 
capete, că de va îndrăzni cineva, cu semeţie să 
necinstească pe preot şi să nu asculte porunca 
lui, omul acela să se dea morţii. 

Acuma dară a câtă osândă socotiţ că sunt 
vrednici cei ce îndrăznesc, cu atâta semeţie, de 
fac necinste preoţilor, a sfintei besericii noastre, 
carii covârșesc şi în dar și în vrednicie și în 
putere, pe preoţii legii vechi. 

Pentru marele Antonie scrie în viața 
dumnezeescul Athanasie cum că măcar că era 


atâta de mare şi vestit întru bunătăţi, că să 
cutremura de el dracii și hiarăle pustiiului i să 
suppunea, iar când vrea întâmpina vreun preot 
îș pleca genunchele înaintea lui și nu să scula de 
la pământ până nu-i săruta întâi mâna și să ia 
de la el blagoslovenie. Și acum nu Antonii, nu 
sfinți, ci oameni netrâbnici şi păcătoşi, nu 
numai să priimească să sărute mână de preot, ce 
pornesc asupra lor cu atâta semeţie limbilor cele 
slobode, de-i dojenesc, de-i înfruntează și-i 
necinstesc. Şi iaste aceasta credință 
dumnezeiască, sau faptă creștinească? 

Mi să pare că auz pre mulţi de-m dau răspuns 
cum că preoţii nu sunt ca preoţii acei vremi. 
Aceia, zic, era cu fapte bune, aceștea sunt 
înrăutăţaţ; aceia era cuciarnici și aceştea leneși. 
Aceia era postnici, aceştea sunt beţivi; aceia era 
farde răutate şi aceștea vicleni. Aceia era toţi 
duh și aceștea toți trup și pentru acia cu 
dreptate să și necinstesc de lume (trebue dară să 
nu avem preoţie nicidecum, ci să fim ca 
dobitoacele céle necuvântătoare). 

Însă eu voi zice cum că cu adevărat bună 
pricină iaste aceasta și așa să fie. Numai întâi 
voiu zice și eu, cu sfânta Scriptură, fieștecăruia: 
Cine te-au pus pre tine boiarin și judecătoriu 


preste noi? Și iarăși împreună cu mine zice 
sfântul Pavel: Tu cine ești cela ce judeci pre 
sluga streină? Și la al 2 cap cătră evrei, zice: Şi 
gândești, o, oame, cela ce judeci pre ceia ce ca 
ac6stia fac şi făcând acâstia că tu vei scăpa de 
judecata lui Dumnezeu? Cine au dat volniciia 
aceasta mirânilor, să înfruntâze pe preoţ, să ia 
seama petrecaniia lor să viclenească la faptele 
lor? Nu era împărat 

şi împărat creştin marele Constandin? lar 
când i-au spus 

pentru un preot, cum să petrece viaţă rea și 
preacurvească n-au vrut să-i cârce, nici să-i 
iscodească viaţa şi fapta lui ci, ca un iubitoriu 
de Hristos, ce era au zis: de aș vedea cu ochii 
miei pe preotul să facă păcatul, l-aş acoperi cu 
cabanița mea. Și iară, la săborul cel dintâi de la 
Nichea, aducând oarecarii o scrisoare împotriva 
unor preoț și episcopi, n-au vrut fericitul nici 
cum să o cetească, ci îndată au rupt-o și au 
băgat-o însuş în foc, de au ars și au zis și aceste 
cuvinte vrednice de pomenire: să nu dea 
Dumnezeu să judec eu vreodată pe preoţii lui 
Dumnezeu. 

Deci acum aceia ce n-au făcut un împărat 
atâta de mare și atâta de sfânt, cum îndrăznește 


să o facă un om de rând, un om păcătos, 
nenorocit și nevrednic? 

A dooa răspunz: acâste greșale, ce ziceţi că au 
preoții, oare din copilărie le-au avut, au le-au 
câștigat după ce au luat preoţiile? De le-au avut 
din copilărie, vina nu iaste a lor, ci iaste a 
mirenilor, că n-au vrut să-i crească cu frica lui 
Dumnezeu, cu învățături folositoare și cu pilda 
lor cea bună. Iar de le-au câștigat pre urmă, iară 
de la mireni le-au luat și de la dânșii au învăţat 
răutatea, că ei n-au născut preoț, ci mireni. Şi 
pentru ce nu clevetiţ înșivă pre voi și vă 
înfruntat că aț dat pricină rea? Ce necinstiţi pe 
preoț carii, de s-au făcut ucenici răi, s-au făcut 
pentru căci au avut pre voi dascali răi? Însă eu 
mă voiu uni cu gândul vostru și acéstia ce ziceţi 
pentru preoț zic şi eu că iaste așa. Însă să 
ascultaţ o pildă. 

Evdoxiia, împărăteasa lui Arcadie, au fost 
înţeles cum că norodul de la Gaza nu petrec 
creştin6ște, de vreme ci cei mai mulți să închina 
idolilor. Şi zicea împăratului și-l îndemna să 
facă în tot chipul să-i suppue supt creștinătate, 
pentru ca să nu să necinstească împărăţiia și 
numele lui Hristos și al credinţii. lar împăratul 
Arcadie i-au răspuns: o ştiu eu aceasta de mult, 


cum că acel norod pleacă mai mult la 
închinăciunea idolilor, dară ce voiu să fac? Să 
cuvine să mă fac cum că nu-mi iaste în știre și 
să-i las să trăiască cum vor vrea, pentru căci are 
mare câștig împărăţiia noastră din dările lor. 

Acum dară, dintr-acest răspuns iau și eu 
pricină ca să astup gurile mirenilor acelora 
carii, cu atâta îndrăzneală iscodesc, cu tot 
denadinsul faptele lor, preoţilor. Ce ziceţ voi, 
râvnitorii, cum că preoţii sunt răi şi păcătuesc. 
Adevărat, eu însă zic că păcătuesc. Numai 
aceștea ce voi fi socotit păcătoș, aceștea sunt cei 
ce vă dau blagoslovenii. Aceștea sunt cei ce vă 
sfinţesc. Aceștea sunt cei ce vă nasc de a doa 
oară în baia sfântului botez. Aceștea vă 
pecetluesc cu darul Duhului. Aceștea sparg 
zapisul păcatelor voastre. Aceștea vă 
împrietenesc cu Dumnezeu. Aceştea vă fac 
părtași cu trupul și cu sângele Domnului. 
Aceștea sunt ce vă folosesc cu rugăciunile lor, la 
boalele voastre, la nevoile voastre, în viaţă, la 
moarte și după moarte. 

Și nu căutaţi la atâta câștig și bunătăţi ce vă 
fac, la atâtea daruri, la atâtea faceri de bine ce 
vă împart, numai vă uitaţi cu atâta pizmă și cu 
atâta mânie la greșalele ce au ca niște oameni 


ce poartă trup și vieţuesc în lume. Dară pe cine 
vatămă preotul, de greșaşte, au de face ceva 
neplăcut? Și de nu vatămă pre nimeni, ci mai 
vârtos face folos norodului lui Dumnezeu și 
b6sericii, pentru ce vă îndemnaţ pentru un rău, 
carele nu va face pagubă, să obidiţ şi să 
necinstiț cu bine ce vă dă atâta folos? Dară ce 
voiu să zic? Răutatea cea multă a lumii orbéşte 
ochii a fieștecăruia și nu lasă să se uite la 
păcatul cel mare ce face, când necinstâște unul 
dintru acești mici. 

Însă zice chiar marele Zlatoust, la al 
saptesprăzâcelea vorbă ce face Evanghelia lui 
Mathei: Cei ce ţin locul lui Hristos sunt preoţii și 
cel ce cinstește pe preotul lui Hristos, pe Hristos 
cinstéşte; iar cel ce sudue pe preot, pre însuşi 
Domnul nostru sudue și necinstâște; că Hristos 
pe preoţ au lăsat în locul lui ispravnici în 
bes6rica sa (și de vreme ce un boiar nu poate 
suferi să-i necinstească cineva pe ispravnicul 
său, carele îl va lăsa la niscai case a lui), dară 
Hristos cum va putea suferi? 

Și la cea de apoi, ce dar socotiţ că vor lua 
unii ca aceia și în această viață și în câialaltă? 
N-aţ cetit vreodată în sfânta Scriptură ce s-au 
întâmplat lui Noe când au băut și s-au îmbătat? 


S-au dezbrăcat de tot în casa sa și dormiia și au 
văzut fiiu-său Ham goliciunea lui și, în loc de a-l 
acoperi ca pre un tată, au eşit afară și l-au grăit 
de rău cătră fraţii lui. Iară aceia, ca niște 
înţelepţi și cuciarnici au mers de au acoperit 
goliciunea tatălui lor, fărde a-şi întoarce feţele 
lor, să-l vază. Și dintru aceasta, ce au urmat? Și 
să trezvi (zice Scriptura) Noe din vin și cunoscu 
câte îi făcu lui feciorul lui cel mai tânăr și zice: 
blestemat Ham, feciorul, slugă va fi fraţilor lui, 
de vrâme ce mi-au făcut aceasta Ham și m-au 
grăit de rău în lume. Să fie blestemat și el și 
copii lui și averile lui; stăpânire să nu ia, în 
viaţa lui, ci să se facă slugă suppusă fraților lui. 
Atâta au zis bătrânul Noe și până astăzi și în 
vâci va fi, pururea, blestemat neamul lui Ham. 

Și aceasta socotiți, feţii miei iubiţ, că să va 
întâmpla și la cei ce obidesc pre unul dintru 
cești mici. Iar iubitorii de Dumnezeu și creștinii 
să se păzească de clevetirea cea preoțească, 
pentru ca să câştige blagosloveniia lui Sim și a 
lui Iafeth, care rugăm să vă dăruiască milostivul 
Dumnezeu și în această lume și în cea viitoare. 
Amin. 


Cuvânt de învăţătură în 26 a 
lunii lui octomvrie, asupra 
cutremurului și a marelui 

mucenic Dimitrie, 
izvorâtoriului de mir 


Și iată cutremur mare se făcu în mare, cât să 
acoperiia corabiia de valuri. 

Precum un tată din cești pământești, fiind din 
sine bun şi drept, are firească dragoste a iubi 
pre toț feciorii lui, tot într-o potrivă și a-i cinsti 
tot întocma și a le împărți averia și bunătăţile 
lui, tot într-un chip, nedând unuia mai mult și 
altuia mai puţin, sau să iubească pre cel dintâi 
mai vârtos decât pre cel de pre urmă, fără 
numai când însuș feciorul să va face mai 
ascultătoriu, sau mai neascultătoriu poruncilor 
tătâne-său; și așa cu acest mijloc, poate fi el 
pricina a înmulți dragostea tătâne-său asupra 


lui, sau a o împuţina, precum pentru ascultarea 
aceasta și neascultarea ni-o însemnează în pildă 
Mathei evanghelistul, zicând, cum că un om 
avea doi feciori și unuia și zicea să facă voia lui 
şi să făgăduia, iară nu o făcea; și celuilalt îi 
zicea, și el nu să făgăduia și făcea. Așa iaste de 
bun și de drept tatăl tuturor, Dumnezeu, cât 
toate zidirile, ca niște faceri ale lui le-au născut 
şi bunătatea o face întocma, la toate, după 
vredniciia a fieștecăruia. 

Drept aceia va să cinstiască pre îngeri, ca pe 
niște zidiri mai aproape și fără de trupuri, ce 
strălucesc cu nemurirea, va să cinstească pre 
oameni ca pre niște chipuri ale sale, va să 
cinstească céle neînsuflețite, adecă ceriul și 
pământul şi toate câte-s pre dânsul. 

Și iaste cinstea cea mai aleasă la acestea toate 
îndoită: cinstea cea dintâi au fost la venirea cea 
dintâi pre pământ a lui Hristos, iară a dooa 
cinste ca să fie la înfricoșata a dooa venirea lui. 
Deci cu venirea lui cea dintâi au slăvit pre 
îngeri, căci au învrednicit pre Gavriil a fi slugă 
întâi la taina purtării de grijă, iar câlialalte 
mulțimi de îngeri la nașterea lui cea sfântă, din 
preacurata Fecioară, lăudând pre Dumnezeu și 
zicând: Slavă Dumnezeului celui din nălțime și 


pre pământ pace. 

Pre oameni încă i-au cinstit cu dragostea, 
precum zice preaînţeleptul Pavel, la 5 capete 
cătră romani, că: Vrăjmaș fiind, ne-am împăcat 
cu Dumnezeu, prin moartea fiului lui, cu mult 
mai vârtos fiind împăcaţi ne vom mântui întru 
viaţa lui. Așijderea şi câlialalte toate le-au 
cinstit Dumnezeu, ca toate să le aducă supt un 
cap în domnul nostru lisus, precum zice iarăși 
Pavel, la capul cel dintâi cătră efeseni, adecă: 
Arătându-ne noao taina voii sale după bună 
plăceria sa, care au pus mai înainte întru 
dânsul, spre isprăvniciia plinirii vremilor, ca 
toate să le adune supt un cap, întru Hristos, câle 
din ceriu şi cele de pre pământ, întru dânsul. Și 
iarăşi una câte una le-au cinstit cu oarecare 
podoabă ce le-au dat; văzduhul le-au cinstit cu 
pogorârea îngerilor și a Duhului Sfânt, că au 
trecut printr-însul; apele cele dulci le-au cinstit 
cu sfântul botez; pământul l-au cinstit cu 
cutremurul, cu deşchiderea mormintelor și cu 
înviiarea morţilor. Urma, drept acâia, să 
cinstească și marea cea sărată; și au cinstit-o cu 
turburarea cutremurului. 

Și iată, cutremur mare să făcu în mare. 
Pentru cutremur spun filozofii elinilor cum să se 


fie făcut din amestecarea stihiilor, zicând unii 
într-un chip, alţii într-alt chip, fieștecarele după 
puteria sa, scoțând însă de la mijloc pre 
Dumnezeu, carele iaste pricina cea dintâi. Ci 
noi, acum, de această dată, vom lăsa într-o 
parte câle ce au zis Anaxagora, Aristotel, 
Dimocrit și Anaxament și vom crede mai vârtos 
pre dumnezeul filosof, pre David, carele zice: 
Cela ce caută pre pământ și-l face de să 
cutremură și, întorcându-și fața, să vor turbura. 

Drept aceia, socotind și noi a fi pricina cea 
dintâi a cutremurului Dumnezeu, avem să zicem 
la această vorbă 3 lucruri: întâi, pentru ce să se 
facă cutremurul în mare; a dooa, pentru ce să 
doarmă Hristos în corabie; a treia pentru ce să 
lase pre ucenici să se turbure. 

Și zicem la cea dintâi. Marile Dumnezeu, în 
Sfânta Scriptură, îndoit să zice a fi în lucrare: 
spre chivernisirea neamului omenescu, certând 
şi miluind. Certând însemnează la Isaia 9 
capete, unde spune urgiia lui Dumnezeu cea 
multă asupra lui Israil, zicând: Și au luat 
Domnul de la Israil capul și coada, mare și mic, 
într-o zi. Și, miluind, iară la Isaia mărturisește 
lui Dumnezeu, însuș Israil zicând: Bine te voiu 
cuvânta, Doamne, căci te-ai urgisit asupra mea 


şi ai întors mâniia ta şi m-ai miluit pre mine. 
Pentru urgiia lui Dumnezeu zice și prorocul 
David: Tinerii lor i-au mâncat focul şi fâtele lor 
nejălite era; preoţii lor de sabie au căzut și 
văduvele lor nu s-au tânguit. Iar pentru mila lui 
Dumnezeu zice la Psalomul 68: Ascultă-mă, 
Doamne, că e bună mila la, și după mulțimea 
îndurărilor tale, caută asupra mea. 

Și, de vreme ce am zis că Dumnezeu iaste 
îndoit în lucrare, spre chivernisirea oamenilor, 
amândoao cu înțelepciune le lucrează. Iar încăș 
zic şi aceasta cum că, de demult, Dumnezeu mai 
mult să arăta cercetătoriu și certa lumea cu 
armele stihiilor, adecă cu focul, cu văzduhul, cu 
apa şi cu pământul acesta, carele este maica 
tuturor oamenilor. 

Cu apa au certat pe vremea lui Noe, când au 
făcut potopul şi au înecat tot trupul, de la om 
până la dobitoc, precum zice Moisi la al 7 cap. 
Cu focul au certat pre sodomitâni în zilele lui 
Avraam, arzându-le cetăţile lor, precum zice la 
cartea Facerii, la 19 capete. Cu pământul au 
certat pe vrâmea lui Moisi, pre Core și pre 
Dathan și pre Aviron, pre carii, crăpând 
pâmântul, i-au înghiţit și pre toț câţ era cu 
dânșii, precum zice la cartea Numerelor. Cu 


văzduhul au certat pre faraon cel vârtos la 
cerbice, ca prin sila vântului de la Austru l-au 
înecat în Marea Roșie, cu toată călărimea lui, 
precum zice la 14 capete, la Eșire. 

Drept aceia, de demult era Dumnezeu mai 
mult Dumnezeul răsplătirilor, iar acum iaste al 
milii și al îndurării; şi pentru aceia lucrează cu 
ac6liaș stihii, ca să arate mila lui cea bogată: 
apa, prin botez, pentru ca să înce păcatele; 
focul prin limbile cele de foc, la pogorârea 
Sfântului Duh asupra capetelor sfinților 
apostoli; pâmântul prin sfânta nașterea lui din 
fecioară, în peșteră și prin umbletul și prin 
moartea cea de pre cruce şi prin îngropăciune şi 
prin înviiarea din morţi; vâzduhul, prin 
înălţarea la ceriu. 

Aceste îndoite lucruri vrând să le arate astăzi, 
face cutremurul cel mare ce povestiaște Mathei 
evanghelistul zicând: Și iată cutremur mare să 
făcu în mare, cu cutremurul să dea puţină 
certare, ca cum ar fi arătat cu aceasta cum că 
acesta însuș au fost și de demult, carele certa 
prin stihii şi cu certarea să arate mila lui. Că 
zice: Atunce certă vânturile și marea și să făcu 
linişte mare. În mare face cutremurul, pentru ca 
să cunoască toți cum că a lui iaste marea și el 


au făcut-o pre dânsa: Și uscatul mânile lui l-au 
zidit. Și încăș, să nu gândească lumea cum că 
numai pre pâmânt să ocolește puteria lui Hristos 
Dumnezeului nostru, ce în toată zidirea, 
neocolit lucrează puterea lui, ca a unui stăpân: 
Tu stăpânești putâria mării și turburarea 
valurilor ei tu o imblânzești. 

A dooa, pentru ce să doarmă în corabie, zice 
Mathei, cum că Hristos dormiia, iar Marco zice: 
Și el era la cârmă, dormind pre căpătâiu. Și oare 
pentru ce, dormind, să se facă cutremurul? 3 
lucruri socotesc că urma să se facă, de ar fi fost 
deşteptat: întâi urma să nu se facă cutremur; a 
dooa, de ar fi fost deșteptat urma că de ar fi 
început puţin oarece cutremurul, îndată l-ar fi 
încetat, că de nu l-ar fi încetat îndată ar fi zis 
cei ce era de faţa, cum că nu poate; a treia, că 
de ar fi fost deșteptat, nu l-ar fi rugat ucenicii și 
să-i zică: Doamne, mântuiaște-ne pre noi, că 
perim. 

Iar incâș să mai zic și alta, ca doară s-ar 
cuveni. Domnul nostru Hristos, ca un Dumnezeu 
adevărat, iaste mai nainte cunoscătoriu și 
cunoștea împuţinarea credinţii ce avea apostolii; 
şi pentru aceasta au dormit și s-au depărtat să se 
facă cutremurul, pentru ca să se arate 


împuţinarea credinţii lor, ca să-i certe puţine! și 
să-i înfrunteze. Căci de ar fi crezut deplin să 
cuveniia să nu zică cuvintele ce au zis, nici să se 
teamă, ci să socotească cum că Domnul nostru și 
când doarme mintuiaște, după cea desăvârşit 
putiarea dumnezeirii lui; și să cuveniia să zică: 
de vr&me ce Domnul iaste cu noi, ce rău poate 
să ni să întâmple Că zice fericitul Pavel, la 10 
capete cătră romani: că tot oricarele va chiema 
numele Domnului, să va mântui, necum să-l 
aibă înaintea ochilor pre Hristos, ci numai 
având credință curată şi chiemând preacinstit 
numele lui să mântuiaște de nevoi. Dară ei, că-l 
avea și cu lucrul și cu numele? 

Deci pentru acia Domnul nostru au înfruntat 
necredinţa lor și drept aceia le-au arătat de față 
boala lor cea sufletească, adecă puţinica lor 
credinţă, cu acea puţină înfruntare, zicându-le: 
Ce sunteți fricoși, puţin credincioșilor? Apoi, 
sculându-se, au certat vântul și marea. 

Socotiţ, iubiții miei, de vedeţ purtare de grijă 
vindecătoare a dohtorului celui ceresc, dohtorul 
cel desăvârșit. Întâi curăţește ranele de carnea 
cea putredă, apoi pune erburile câle 
vindecătoare. Nu voiu lenevi a zice cum că de n- 
ar fi tămăduit necredinta, n-ar fi încetat 


cutremurul și să facă linişte. Și această taină 
ascunsă și acoperită o socotesc și de pe alte 
minuni ce au făcut domnul nostru Hristos, ca și 
slăbănogului; că i-au zis întâi: Cutează fiiule, 
iartă-ţi-să păcatele. Au scos şi de la el întâi 
putrejunea păcatelor, apoi îi zice: Scoală, ia-ți 
patul tău și mergi în casa ta. 

Să nu vă pară lucru de minune căci am zis 
pentru apostoli cum că nu au avut puţină 
credinţă, căci acea frică ce avea ei le dovedește 
credinţa, precum și când au întrat în corabie, 
cătră Vithsaida, unde s-au și temut noaptea, că-l 
vede pre Hristos ca o nălucă și s-au spăimântat 
şi pentru ce zice Marco evanghelistul că nu 
înțel6seră din pâini, căci era inima lor 
împietrită. Şi aici iară așa: frica și cuvintele ce 
zicea cătră Hristos arăta necredinţa lor. 
Deşteaptă-te zice că ne înecăm. Iară Hristos le 
zice: Ce sunteţi fricoşi, puţin credincioșilor. 

Oare ce socotiți iubiții miei, puteţ dară zice 
cum că ac6ste cuvinte sfinte să fie fost goale, 
numai dojănicioase? Ba. Ce numai cuvintele 
ac6stia asemăna erburilor celor amară ce dau 
dohtorii cei aleș, carele la gust sunt amară și 
oțăroase, iar apoi au lucrare puternică a trage 
veninul și flegmele și să curăţe trupul de toate 


răutăţile și să mijlocească sanătate. Așa era 
cuvintele blagoslovitului Iisus, cuvinte de 
sănătate și de viaţă, măcar că era și puţin 
amară, precum zice fericitul Petru: Doamne, 
cătră cine vom mérge? Cuvintele vieții de veac 
ai. Acéste cuvinte sunt încredințate cum că au 
rădicat necredinţa de la ucenici și cum au auzit 
necredinţa, au certat vânturile și marea și să 
făcu liniște mare. 

Stau puţin de mă mir de aceasta. Oare pentru 
ce să certe Hristos stihiile cele neînsufleţite și 
nesimţitoare: marea și vântul? Nu socotesc să 
fie certat Hristos stihiile, ci pre dracii aceia carii 
din depărtarea lui Dumnezeu lucrează unile ca 
ac6stia, spre ispita noastră. Și de pe ce mă 
încredințez cum să fie așa? De pe cuvintele 
evanghelistului Marco, că au zis vântului: taci, 
cuvânt carele era obicinuit Hristos să-l zică la 
draci, precum au zis în Capernaum la omul cel 
ce avea duh necurat şi la omul ce au adus pre 
fiiu-său și avea duh mut și surd, precum spune 
Mathei că tot cu acel cuvânt: taci, au certat 
vânturile și marea. 

A 3 întrebăciune, pentru ce să lase pre 
ucenici să se turbure. 

Din ceput, lisus Hristos, Dumnezeul nostru, 


carele s-au făcut om, pre sfinţii lui ucenici și cu 
cuvinte şi cu fapte îi învaţă să petreacă în 
strimtorime, în scârbe și în ispite, pentru ca să 
le arate cum că aceasta iaste calea cea 
adevărată, că întâi el, din ceputul vieţii lui au 
pătimit goane, scârbe și ispite, până la moarte. 
Drept acâia, le zicea și lor: Vă vor da și pre voi 
în scârbe și vă vor ucide pre voi şi veţi fi urâţ de 
toate limbile pentru numele mieu. Să se turbure 
i-au lăsat și să vie în nevoi, pentru ca să facă 
minunea mare și cu minunea să-i mântuiască 
din puţina credinţă. 

Și adevărat, pentru căci pricina minunii iaste 
mare şi numai lui Dumnezeu să cuvine. Că n-au 
făcut minunea cu toiagul, ca robul lui 
Dumnezeu Moisi, în Marea Roșie, sau cu 
cojocul, ca Elisei cu chiemarea lui Ilie, de au 
trecut Iordanul, sau cu chivotul, ca Iisus fiiul lui 
Navi, de au stătut apele lui Iordan de-o parte și 
de altă parte, ce numai cu poruncă și cu certare, 
ca un stăpân slugii lui. Zise mării și vânturilor: 
taci și îndată au încetat. Și atâta i-au plecat pre 
ucenici minunea aceasta, cât să temură. Zice 
Marco: Frică mare și zicea între dânșii: oare, 
cine iaste acesta, că și vântul și marea ascultă 
pre dânsul? 


Iară stau de mă minunez, cum putu fi 
aceasta, de s-au întâmplat astăzi să prăznuim 2 
cutremuri de-o dată: unul ce s-au făcut în mare 
din depărtarea lui Dumnezeu, de draci, pentru 
ca să se îndepărteze puţina credinţă a 
ucenicilor, al doilea cutremur ce s-au făcut pre 
pământ, din sălbăticiia și cruzimea inimilor lui 
Dioclitian și Maximian, părechia dracului, 
pentru ca să se adevereze credința cea multă a 
sfântului, marelui mucenic Dimitrie, a căruia 
preznuim cinstita pomenire. Că atât cutremur 
au făcut și atâtea valuri sălbatece au pornit 
asupra blagoslovitei corăbiei lui Dimitrie cât 
siliia să între întru cele mai din lăuntru ale 
fericitului său suflet, să-l cufunde, neștiind 
turbaţii aceia de oameni, ca niște fiare 
sălbatece, cum că Dimitrie nu era corabie 
deșartă, ci avea catarg bun și corăbiiar vrednic 
şi vâtrile iscusite şi cârmaci foarte învăţat. 

Catargul era cinstita cruce, întru carea se 
lăuda că iaste pururea tare și nou și poate să 
rabde vânturile Duhului Sfânt, întru inima lui; 
căci îi da atâta îndrăzneală fericitul Pavel, după 
cum scrie la 6 capete cătră galateni: Mie să nu- 
mi fie a mă lăuda, fără numai în crucea 
domnului nostru lisus Hristos.lar mai vârtos 


cuvântul domnului lisus, ce zice în sfânta 
Evanghelie: Şi cine nu va lua crucea sa și să vie 
după mine nu iaste mie destoinic. lar 
corăbiiarul iaste știut de toţ cum că altul nu era 
numai însuș Hristos, foarte învățat intru 
călătoriia cetăţii cei cereşti, căci de acolo iaste; 
şi moşiia lui iaste ceriul, precum zice la Ioan în 
18 capele: Împărăţiia mea nu iaste din lumea 
aceasta; și la al 6 cap: Eu sunt pâinea cea vie, 
carea s-au pogorât din ceriu. 

Acesta însuș era întru adâncul sufletului lui 
Dimitrie, lăcuitoriu și când îl vedea puţin că sa 
înfricoșa, îi zicea: Dimitrie, tu ești oaia mea și 
foarte bine te cunosc, că urmezi după mine; nu 
te téme, că nu te va răpi nimeni din mâna mea. 
Și-ţ voiu da ţie viață vâcinică și acolea unde vor 
să pătrunză trupul tău cu sulițele, eu sunt: 
loviturile tale le voiu primi eu și nu te voiu lăsa 
să aibi dureri. Aleargă curând, că ai vreme 
bună. Eu am umplut vâtrila credinţii tale cei 
curate, cu duhul mieu cel sfânt. Dimitrie fă-te 
părtaş morții mâle, că te voiu face părtași și 
învierii mele; cu duhul lui Dumnezeu petreci în 
patemi, pentru aceasta fiiul lui Dumnezeu ești. 
Nu voiu lăsa să aibi duhul robiei spre frică, ci-ți 
voiu da duhul moștenirei fiești, carele să 


mărturisească cum că ești fiiul lui Dumnezeu și, 
ca un fiiu al lui Dumnezeu, vei fi și moștean lui 
şi moștean împreună cu mine, iubitul tău 
Hristos. Fiiul mieu, Dimitrie, vezi crucea? În 
inima ta am înfipt-o. Pre crucea aceasta dormu 
somnul patemii, a morţii, carea au mijlocit viața 
a toatei lumi; ce m-au deșteptat mila 
preaputernicului Dumnezeu, cu înviiarea, 
pentru multa dragoste ce am cătră tine și cătră 
toată lumea. 

Furtunele acestia și cumplite valurile voiu 
înceta şi pre tine te voiu răpi din mijlocul lor. 
Ce vino după mine, că am întors cârma din 
partea cea slobodă a deşărtăciunii, spre 
frumosâţele cele nemuritoare ale împărăției 
mele. Vino, prin moartea lui, în viața cea 
vecinică, să mă vezi și să te veselești. 

Drept aceia și noi, smeriţii robii tăi, mare 
mucenice Dimitrie, te rugăm, de vreme ce într- 
atâta cinste te-ai învrednicit Dumnezeu, ca să te 
faci fiiul lui și sfânta lui dreaptă să te ia și să te 
sue întru împărăţiia lui, ca să te răsfeţ cu 
fericiţii îngeri, cuvântul tău și rugăciunea ta 
poate mult. Drept aceia adu-ţi aminte și de noi, 
carii ne turburăm în furtuna cea mare a 
vrăjmașilor și în valurile deșărtăciunilor celor 


lumești și de doarme Dumnezeu, adecă de să 
face ca cela ce doarme, și nu va vrea să ne 
asculte, tu ai multă îndrăzneală ce-l deșteaptă și 
te roagă lui tu, cel vrednic, pentru noi, cei 
nevrédnici; tu, cel iubit a lui Dumnezeu, pentru 
noi, cei urâţi, pentru neascultarea și 
nesupunerea poruncilor lui; tu, cel desăvârșit 
priiaten a lui Dumnezeu, pentru noi, vrăjmașii, 
pentru păcat. 

Să încâteze furtuna și să alineze valurile, că 
iaste dator să facă voia ta. Şi fă această 
osteneală ca să ne aduni în corabiia ta, cea 
blagoslovită, când va răspunde premilostivul 
stăpin să stăm de faţă, în zioa cea dulce a 
răsplătirii, ca dinpreună să binecuvântăm 
prealăudat numele Tatălui și al Fiiului și al 
Duhului Sfânt, în veci. Amin. 


Cuvânt de învăţătură în 
Dumineca Florilor 


Bine e cuvântat cel ce vine în numele 
Domnului; Osanna întru cei de sus. 

Astăzi ne povesteşte Mathei evanghelistul 
istoriia zilei acestui sfânt praznic, întru care au 
întrat domnul nostru lisus în Ierusalim, într- 
acesta chip zicând: Veni lisus din Vithania la 
muntele Maslinilor și au trimis doi din ucenicii 
lui, zicându-le lor: Mergeţi în satul carele iaste 
înaintea voastră, și numaidecât veţ găsi o asină 
legată și mânzul cu ia; dezlegându-o, o aduceţi. 
Și de va zice voao cineva ceva, veţ zice că 
ac6stia Domnului trebuesc și numai decât le va 
trimite pre iale. 

Și ac6stia toate au fost ca să se plinească ce s- 
au grăit prin prorocul ce zice: Spuneţ fâtei 
Sionului, iată împăratul tău vine la tine blând și 
șăzând pre asină și pre mânz, fiiul cei de supt 


jug. 

Ci noi, cum, de această data, vom lăsa 
cuvintele evanghelistului într-o parte și vom 
zice numai pentru cuvintele prorocului carele 
zice: lată împăratul tău vine, blând. Și nu numai 
singur acest proroc, ci toată ceata prorocească, 
cu un glas mărturisesc pre domnul Hristos a fi 
împărat și pentru aceasta pricină îi zic Mesiia 
(adecă împărat, miruit). 

Iar poate să zică cineva pentru Hristos, cum 
că câtă vreme au fost pre pământ, ce lucru de 
mărire împărătească au arătat? Sau ce pohfală 
au făcut? Unde-i sunt curţele? Unde-i iaste 
scaunul? Unde-i sunt gloatele și slugile cele 
împărătești? Unde-i iaste stema şi podoabele și 
câlialalte lucruri ce să cuvin împăraţilor? 
Adevărat, nici unele de acestia n-au avut, căci 
împărăţia lui Hristos, nevăzută și neprecepută, 
iaste vecinică și nemutată, iaste nebiruită și 
fărde moarte, iaste cerească și sufletească, iar 
nu pământească și trupească, precum însușş au 
zis înaintea lui Pilat: Împărăţiia mea nu iaste 
din lumea aceasta. 

Drept aceia, dascalul și împăratul acest ceresc 
toată lucrarea Evangheliei au numit-o a fi 
împărăţia ceriurilor adecă acele ce sunt scrise în 


sfânta Evanghelie sunt cereşti și dumnezeești, că 
ne îndreptează pre noi pre calea cea dreaptă ce 
mérge la împărăţiia ceriului și cu duh ceresc ne 
întăreşte, învățându-ne că petrecem viața 
cerească, pentru ca să câștigăm și lăcașurile ei 
să ne facem desăvârșit, dumnezeești și cerești. 
Și de vreme, dară, ce iaste așa, cu cuviinţă au 
numit domnul Hristos Evanghelia sa cu numele 
împărăției ceriului, pentru că nimic nu iaste 
într-însa alta, fără numai lucru ceresc și 
dumnezeesc. 

Drept aceia, pre împăratul acesta ca cu 
dâgetul ni-l arată astăzi Zaharia prorocul 
zicând: Iată împăratul tău vine la tine blând, pre 
care împărat văzându-l fariseii, de zavistie 
răpștiia asupra lui. Iar pruncii cei mici, fiind 
porniţi de Duhul Sfânt, cu glasuri de veselie îl 
măriia, zicând;Bine e cuvântat cel ce vine în 
numele Domnului; Osanna întru cei de sus, care 
cuvinte să înțeleg: Mântuiaşte-ne, drept acâia, 
pre noi, cela ce ai venit din nălțime. 

Multe și alese lucruri trebuesc a le săvârși 
împărații cei buni și vrednici; iar mai vârtos au 
datorie să păzească pre norodul său de armele și 
de stricăciunile vrăjmașilor, care lucru și datorie 
domnul Hristos foarte din destul l-au săvârșit. 


Căci noi, fiind ocoliț de 5 vrășmaș, nebiruiţ, 
carii stau de-a pururea împotrivă și ne aducea la 
mare și nevindecată stricăciune, cu 
preaputerniciia dumnezeirii, i-au biruit și i-au 
omorât. Care vrăjmaș sunt aceștea? Păcatul, 
moartea, iadul, diavolul și trupul. 

Păcatul, prin vărsarea preascumpului său 
sânge l-au stins și nu poate nimic să ne strice de 
nu ne va fi străpânind vreo răutate. Moartea, 
carea s-au născut din păcat, precum zice 
fericitul Pavel: Printr-un om au întrat păcatul în 
lume și, prin păcat, moartea, ca un vrăjmaș 
nemilostiv ce iaste asupra noastră, cu moartea 
lui au omorât-o. Iadul, carele iaste plata cea 
desăvârşit a păcatului, prin pogorârea lui într- 
însul l-au deșărtat și l-au sfărâmat. Pre diavolul, 
ca pre un începător tuturor păcatelor și 
muncitoriu sufletetelor noastre, l-au legat și l-au 
îmbeznat întru prăpăstiile cele mai adânci ale 
iadului. Trupul prin patemile sale și prin 
răstignirea cea de pe cruce de patemi l-au 
domolit și l-au curăţit. 

Și, cum că ne-au mântuit domnul Hristos de 
acești 5 vrăjmaș nemilostivi, ce am zis, putem 
să ne încredinţăm și din mărturiile sfintei 
Scripturi. Că întâi, pentru păcat, Mihea prorocul 


zice: Lepăda-va toate strâmbătăţile noastre și va 
arunca toate păcatele noastre întru adâncul 
mării. Aceștea sunt eghiptânii cei sufletești carii, 
gonind pre fiii lui Israil, fură înecaţi și omorâți 
în Marea Roşie (adecă întru sângele lui Hristos). 

Pentru moarte zice apostolul Pavel, la cartea 
cea dintâi către corinthâni, în 15 capete: În 
vr&mea cea noao (adecă la vremea învierii cei 
de obşte a trupurilor) vrăjmașa moarte să va 
strica și dintr-acâia zi înainte nu va mai avea loc 
întru oameni. 

Pentru iad tot acestași apostol luminat arată, 
grăind: Nimica păgubitoriu nu iaste acelora 
carii sunt întru Hristos Iisus, carii nu dupe trup, 
ci dupe suflet umblă. 

Pentru diavolul însuș Domnul zice la Ioan, în 
12 capete: Acum iaste judecata lumii; acum mai 
marele lumii aceştiia să va lepăda afară. 

Pentru patima trupului, puteria crucii 
minunat ne păz6ște, pre care omul nostru cel 
vechiu s-au răstignit, după cum zice la râmleni, 
în 6 capete: Ca să se strice trupul, adecă tăriia şi 
puteria păcatului, ca de acum să nu mai slujim 
păcatului. 

Că prin moartea lui, tuturor credincioșilor li 
s-au dat bunătate, cu care, prin duhul lui 


întărindu-să omul cel din lăuntru, pre omul cel 
dinnafară și vechiu să-l răstignească, împreună 
cu greșalele și pohtele sale și să îmbrace pre 
omul cel nou, carele iaste întru sfinţiia și 
dreptatea adevărului. 

Iară de vei pohti a cunoaște firea și 
năravurile acestui împărat, evanghelistul 
(tâlcuind cuvintele prorocului) le-au scris, 
zicând: Vine ţie blând. Oamenii pohtesc pre 
împăraţ a-i vedea înălțat întru trufie şi să 
poruncească cu putâre și cu groază mare. lar 
precum grăiaște Solomon: Mila și adevărul iaste 
paza împăratului și cu dreptatea să întărește 
scaunul lui. Aceasta iaste dară, lauda cea mare a 
împăratului nostru. 

Bine au grăit de dânsul Zahariia, zicând: Vine 
ție blând. Blând zic, iar nu groaznic și înfricoșat; 
că n-au venit să rădice oști, sau să arunce dări 
preste noroade, sau să-i îngreuiaze cu lucruri 
mari și grele, nici ca să ia bunătăț pământești, 
cela ce dăruiaște podoabe cerești. Ci au venit ţie 
blând, adecă spre ocăr, spre necazuri, spre 
batjocuri, spre scuipări și spre bătăi a răbda; că 
trupul său, după cum zice Isaia: L-au dat celor 
ce-l bătea și obrazul său scuipătorilor. Şi încă 
atâta au fost blândeţele împăratului acestuia și 


atâtea bunătăţi ne-au adus noao printr-însa, căci 
vrând ca să ceară apostolul ceva de la oameni, 
cu denadinsul îi jura pre dânșii, pre blândeţele 
lui Hrisios zicând: juru-vă pre voi, fraţilor, pre 
blândâţele lui Hristos. 

Și de vreme ce toţ urmează împăratului şi 
ascultă de dânsul, căci să nu ne îndreptăm și noi 
viaţa noastră spre blândeţele acestui împârat? 
Ce ţinem în piepturile noastre mâniia hiarălor 
celor sălbatice și pohta izbândirii, limba aspidei, 
gura șărpilor, cu care toată zioa clevetim, 
batjocorim, ocărâm, înjurăm și ne pohtim unul 
altuia răul şi paguba. 

După acâia pomenâște evanghelistul a fi 
săvârșit ucenicii porunca Domnuluui și a fi adus 
asina, împreună cu mânzul ei. Iară n-au lipsit 
aceia carii striga şi zicea: ce faceţ, dezlegând 
mânzul? Care cuvinte nu s-au scris în deșărț de 
Marco evanghelistul, că cu acestia au vrut sa 
însemneze cum că niciodată de acum nu vor 
lipsi aceia carii vor sta împotrivă apostolilor, cu 
cuvinte grele și împotriva celor ce vor urma lor 
şi tuturor celor ce ar vrea să petreacă întru 
Hristos cu dreptate și să se nevoiască a întoarce 
şi a învăţa pre norod, spre bunătăţi. Că așa iaste 
scris împotriva binelui, rău și împotriva vieții, 


moarte; așa și împotriva dreptului, cel păcătos. 

După acâia, Domnul, șăzând pre asină, 
mergea în Ierusalim și toată cetatea, pornindu- 
să de dragoste, să bucura de o întrare fericită ca 
aceasta și cu ramuri de finic şi de maslin l-au 
întâmpinat, cu acâlia propoveduind nu numai 
biruința, ce și mila lui. Şi cei ce era aprinși de 
dumnezeiasca dragoste, așternea pre cale 
veșmintele sale, care feliu de cinste și de 
întâmpinare nu aflăm nicăiri să fie făcut, nici 
unui împărat biruitoriu. Iar acest feliu de cinste 
de pre urmă, sufletește, o dau lui Hristos, carii, 
pre omul cel vechiu lepădându-l, obiciaiurile 
c6le vechi, pentru mărirea iui Hristos a le 
lepăda, să nevoesc; care lucru, măcar că și într- 
altă vreme, iar mai vârtos când iaste vremea 
pocăinţii, trebuiaște a-l face, ca, răstignind 
păcatul întru Hristos, împreună cu dânsul 
înviind întru înoirea vieţii să umblăm. 

Drept acâia, de pohtim să facem această 
cinste și întimpinare Domnului, creștineşte, 
trebue să lepădăm mâniia, să scuipăm pizma, să 
stingem pohta izbândirii, să gonim de la noi 
gura cea vicleană și buzele cele hulitoare, să 
lepădăm de la noi. Și de am luat cuiva, ceva, cu 
strâmbul, să-l dăm înapoi, a cui iaste. Şi de 


suntem însoţiţi cu vreo soţie oarecare, 
netremnică și îndemnătoare spre lucruri réle și 
de aceia să ne lipsim. Căci toate acâstia sunt 
legăturile diavolului; că de nu vom face aceasta 
acuma, când avem atâtea pilde înaintea ochilor 
noștri şi când ne îndeamnă atâta invăţătură 
bisericească și încă tocma și moartea, crucea, 
piroanele, sulița, bătăile, scuipările, ocărâle, 
legăturile, încă și sângele cel vărsat a lui Hristos 
nu ne vor întoarce spre pocăință, dară la focul 
când ne vom mai întoarce? 

Și de vom vrea a prăznui, cu dragoste, patima 
şi înviiarea Domnului și de pohtim a priimi 
destoinicâște pre Domnul cel ce vine spre 
mântuirea noastră, trebue să lepădăm 
veșmintele omului celui vechiu, adecă să 
zdrobim și să sfărâmăm obiceaiurile și pohtele 
noastre cele vechi și așa îi vom face întimpinare 
priimită și cinstită. Şi împreună cu pruncii cei 
mici, carii sunt fărde răutate, să strigăm din 
inimă umilită, cu bucurie sufletească şi cu 
cucerie: Bine e cuvântat cel ce vine întru 
numele Domnului; Osanna întru cei de sus. 


Cuvânt de învăţătură asupra 
omului mort 


Nu plângeţ, că n-au murit, ci doarme. Aşa au 
zis Fiiul lui Dumnezeu, când au văzut moartă în 
pat pre fata lui Iair, mai marele Sinagogului. Și 
așa zic și eu cătră înţelepţiia voastră, 
blagosloviților ascultători și cătră dumneata 
(curatele) și cătră celialalte iubite rudenii, carii 
cu tânguiri și cu lacrămi vă întristați împreună, 
pentru această de bun neam și de cinstită 
cocoană carea s-au odihnit în Domnul. 

Nu plângeţi, că n-au murit, ci doarme. 
Fericitul ei sfârșit iaste adormire, iar nu moarte. 
Drept aceia nu cre de la voi lacrămi, nu 
pohtâște suspinuri, nu priimâște întristăciune, 
nici plângere. Vrédnici de plâns sunt limbile că 
n-au credință, jidovii, că n-au botez, ereticii, că 
sunt despărţit din brațele bisericii; pentru căci 
aceștea adevărat mor, aceştea iau vâcinica 


moarte, precum zice fericitul Pavel, la al șaselea 
cap, cătră romani: Că cel ce au murit păcatului, 
au murit odată. 

Iar o cocoană creștinească, ca aceasta, ce s-au 
născut în baia sfântului botez, ce au supt laptele 
credinţii, ce s-au hrănit în casa învăţăturii 
dumnezeescului dar, ce s-au întemeiat cu 
puterea cinstitelor taini, ce era îngrădită cu 
bunatăţi, cu faceri de bine, cu lucruri plăcute lui 
Dumnezeu, una ca aceasta adevărat, n-au murit, 
ci doarme. Așa ni-o adeverează nemincinoasa 
gura lui Hristos la sfânta Evanghelie: Cela ce 
créde întru mine nu va muri în veci. Și de 
vréme ce credinciosul nu moare, iaște lucru 
adevărat că sfârșitul lui nu iaste moarte, ce 
adormire. O mărturisește marele Vasile la 
cuvântul ce face asupra morţii: Moartea 
drepţilor iaste (zice) adormire. Și iarăș, la 
molitvele Rusaliilor: Că nu iaste, Doamne, 
moarte robilor tăi, când eșim noi din trup și 
venim la tine, Dumnezeul nostru, ce schimbare 
dentru c6le mai cu grijă la céle mai fericite şi la 
c6le mai vâsele și la odihnă și la bucurie. 

Și adevărat, cât iaste de dulce această 
adormire și cu cât iaste mai dorită decât 
adormirea cea firească, de toate zilele. La 


adormirea cea firească rămâne omul fărde 
simţire: nu vede, nu aude, nu cunoaște, să uită 
pre sine, uită pre fiii lui, pre rudenii, pre 
priiateni, rămâne lipsit de toate răsfăţurile vieţii 
şi de lumina aceștii lumi. 

Iar la adormirea ceastă de pă urmă o, cât să 
bucură, cât să răsfață și cât înviiază, în loc de a- 
ș piiarde lumina. Îș deşchide mai vârtos ușa 
ceriului, a luminii cei adevărate. O zice Isaia la 
al noaolea cap: Celor ce lăcuesc în locul și 
umbra morții, lumină îi va lumina pre ei. În loc 
de a să lipsi de răsfățări și de bogății, câștigă 
frumoseţile, carele pot singure să sature toate 
pohtele lui. O adeverează David, la Psalomul 
16: Sătura-mă-voiu când mi să va arăta mărirea 
ta. În loc de a rămânea de cunoștința rudeniilor 
şi a priiatenilor, între strălucirile luminii cei 
neapropiiate, véde, în toate zilele, și pre părinți 
şi pre fii și verice alt au avut dorit în lume. O 
mărturis6ște marele Pavel cătră corinthâni, în 
13 capete: Acum cunosc din parte, iar atuncea 
voiu cunoaște, precum și cunoscut sunt. 

Și de vréme ce aici, după adormirea cea 
firească, să întoarce iară omul la osteneli, la 
scârbe, la supărări, la patemi, acolo, după 
adormirea cea de pe urmă, car€ o numim noi a 


morţii, trâce din scârbă la bucurie, din 
stricăciune întru nestricăciune, din orașul 
lacrămilor la locul veseliei, din turburarea vieţii 
la adăpostirea cea lină a mântuirii, din patimile 
Eghipetului în pământul cel fericit al 
făgăduinţei, din robiia lumii la mântuirea 
ceriului, din petrecaniia omenească, în ceata 
fericiților îngeri. Și ce altă norocire iaste mai 
mare, decât aceasta? Ce altă adormire mai 
dorită, decât adormirea morţii? 

Drept aceia zice și Duhul Sfânt la Eclisiastul, 
în 7 capete: Mai bună e zioa morţii, decât zioa 
nașterii, că nașterea iaste începutul durerilor, 
iar moartea iaste începutul vieţii cei fericite. 

Drept aceia zic iară: Nu plângeţ că n-au 
murit, ci doarme, și cu mine împreună vă zice și 
cel cu rostul de aur, Ioan: Să cuvine la moarte 
să ne bucurăm, iară să nu plângem. Și pricina 
iaste, zice sfântul: De va fi tânăr, s-au mântuit 
curând din mijlocul râlelor, iar de va fi bătrân, 
acâia ce i să părea mai dorită a fi, cu saţiu 
luându-l, s-au dus. 

Și noi, de nu vărsăm lacrămi niciodată, când 
ruda sau priiatenul doarme, ci mai vârtos 
liniștim, tăcem și ne nevoim ca să nu-i dăm vreo 
supărare, măcar că știm cum că adormirea iaste 


moarte trecătoare sfârșitul a unii zile, precum 
zice dumnezeescul Zlatoust, dară pentru ce să le 
vărsăm pentru cei morţi? Pentru ce să ne 
întristăm de sfârșitul vieţii fraţilor noștri, ce să 
odihnesc în Domnul, ce să veselesc în slava 
cerească, ce lăcuesc în lăcașurile celor vii? 
Adevărat, moartea, ca o nemilostivă ce iaste, au 
secerat fărde vreme pre această floare aleasă şi 
au răpit prea timpuriu podoaba, frumusâţia 
neamului femeesc. Iar pentru aceasta nici 
lacrămele, sunt cu cale, nici întristarea cu 
dreptate. Că precum iaste mai norocit 
corăbiiariul acela, pre carele vântul cel tare îl 
aduce cu grabă la liniște, decât acela ce cu mare 
liniște, fărde vânt, călătorește, așa mai fericit 
iaste și cela ce fără vreme, de moarte grabnică 
să mută la liniștea dumnezeeștii fericiri. Zice 
înțeleptul Solomon: Sfârșindu-se preste puţin, 
au plinit ani mulţi, că plăcut era Domnului 
sufletul lui. Au stătut cu bună mulțemită lui 
Dumnezeu și sufletul aceștii cinstite cocoane, 
pentru multa ei credinţă, pentru bunătăţile ei 
céle creştinești, pentru curăţeniia cea fărde 
asemânare, pentru cuceria cea mare, la câle 
dumnezeești. 

Drept acéia s-au sfârșit preste puţin, pentru 


ca să câștige rodurile lucrurilor ei, celor plăcute 
lui Dumnezeu sau, să zic mai bine, s-au sfârșit 
preste puţin, pentru ca să câștige zilele ei și să-ș 
facă viaţa ei vâcinică. 

O pasăre, ce să numâște finix, de ce să 
săvârşeşte fărde vreme de acâia mai mult îș 
adaoge zilele vieţii lui, pentru căci moartea îi 
înoiaște viaţa şi-i dăruiaște ani mai mulți. Deci 
această cocoană, de ar fi murit pentru ca să se 
săvârșească, ar fi fost vrednic de plâns sfârșitul 
ei, pentru căci s-ar fi pierdut un chip minunat ca 
acesta al darurilor și al bunătăţilor. Dară de 
vreme ce s-au săvârșit pentru ca să trăiască în 
vâci, pentru ca să se bucure, împreună cu 
îngerii, pentru ca să se nască de a doa ora, în 
ceriu, ca finixul, ce trebuesc lucrămele? Să 
cuvine (zice fericitul Pavel) acest trup stricăcios 
să se îmbrace cu nestricăciune și acest muritoriu 
să se îmbrace cu nemurirea. Încetează, drept 
acâia, jalea, săvârșească-se întristăciunea, că n- 
au murit, ce doarme. 

Și precum zicea apostolii cătră Hristos pentru 
Lazar, așa zic și eu pentru dânsa: De-au adormit, 
mântui-să-va. Va așăza, fără de nici un prepus, 
marele Dumnezeu sufletul ei cel creștinesc în 
sânul lui Avraam și al lui Isac și al lui Iacov, în 


lăcașurile celor vii, în corturile celor drepți, 
unde strălucâște lumina cea de pururea a 
dumnezeeștii lui mărire. 

Și de vreme ce între c6lialalte faceri de bine 
sunt folositoare cererile sfintei beserici și 
rugăciunile celor credincioș, pentru ca să câștige 
fieştecare creștin fericirea cea neschimbată, 
pentru aceasta vă pohtesc pre toţ, preasfințiților 
arhierei, cuvioșilor ieromonași, cucârnicilor 
preoţ, cinstiților boiari și pre tot norodul ce vă 
aflat de față, să ziceţ cu un glas și cu o inimă, 
tot deodată, Dumnezeu să o iarte și să o 
fericească, pentru ca să învrednicească și ea și 
noi toți (când va fi voia lui Dumnezeu) să ne 
veselim împreună întru împărăţiia ceriului, 
unde iaste viața fărde moarte și mărirea 
nedescoperită și bucurie stătătoare și vecinică. 
Amin. 


Învăţătură cînd se face 
parastas 


Un lucru peste fire văz în Sfânta Scriptură la 
a doaoa carte a Împăraţilor, în 12 capete și 
foarte mă face de mă minunez. Împăratului 
David i-au fost bolnăvit copilașul cel dintâiu, ce 
avea din Virsavea. Și, pentru căci se afla în 
nevoia morții, era pururea trist și mâhnit și nici 
mânca, nici bea, nici putea nimeni să-l mângâe. 
Iar după ce au murit, zice Sfânta Scriptură, 
îndată s-au spălat și s-au uns cu mirosuri și s-au 
îmbrăcat în haine luminate și, mergând în casa 
Domnului, au dat mulțemită lui Dumnezeu. Şi 
eșind afară s-au ospătat și s-au veselit, de care 
lucru stau de mă mir, cum putu fi aceasta? Ca 
până era viu și bolnav plângea și să întrista și, 
după ce au murit, s-au veselit. 

Răspunsul acesta ni-l dă însuș David. Până 
era zice bolnav, mi să cuveniia să mă mâhnesc 


pentru el, căci aveam nădâjde că mi-l va lăsa 
Dumnezeu. lar de vreme ce au murit, înapoi nu 
pociu să-l mai întorc, ci-m caut mie a merge 
după el; și pentru aceia mă bucur că s-au 
odihnit în Domnul și s-au mântuit de grijile 
lumii. 

Drept acéia zic şi eu cătră dumneata 
(cutarele) și cătră celialalte iubite rudenii să 
încetați întristarea și să părăsit lacrămile, de 
vreme ce s-au odihnit în Domnul această 
cinstită cocoană ce să pomenâște astăz. Căci 
lacrămile și întristăciunile nu dau nici un folos 
morților, nici pot să-i întoarcă din viaţa cea 
vecinică, nici să-i scoaţă din gropi. Și pentru 
acéia au pus lege dumnezeeștii apostoli, să nu 
plângem pre morţi, ci să-i pomenim la 
înfricoșatele taini și să facem milostenii și alte 
faceri de bine pentru ei, că iaste plăcut înaintea 
lui Dumnezeu și li să face mare folos și aduc 
multă dobândă și mântuinţă sufletelor, precum 
adeverează și sfântul Dionisie Areopaghitul la 
cuvântul ce face asupra morţii. Rugăciunile zice 
ce să fac la sfintele jertăvnice sunt de folos nu 
numai celor vii, ci mai vârtos și celor morți. 

Și pentru acâia și sfânta beserică să roagă 
neîncetat bunătăţii lui Dumnezeu să lase toate 


greşalele celui mort, pentru neputința 
omenească și să-l odihnească în locul celor vii, 
în sânul lui Avraam și al lui Isaac și al lui Iacov, 
de unde lipsâște toată durâria, grija și 
suspinarea. Şi să nu să uite puteria lui 
Dumnezeu pentru multa și nespusa a lui 
bunătate, spurcăciunilor ce s-au făcut de cel 
mort, pentru neputința omenească, de vrâme ce 
nu iaste nimeni curat de spurcăciuni, după cum 
iaste zis. 

Și de vreme ce și această cinstită cocoană ce 
să pomeneşte astăz, cu cuvioasă slujbă 
besericească au vieţuit în lume ca un om, să 
roagă, prin mijlocul mieu, tuturor, câţi vă aflat 
de faţă, ca ce va fi greșit înaintea lui Dumnezeu 
şi înaintea oamenilor, să ziceţ toţi, cu un glas și 
cu o inimă: Dumnezeu să o iarte, pentru ca să 
ne învrednicim și noi a lua această ertăciune, 
după petrecaniia noastră. Amin. 


Cuvânt de învăţătură în 25 a 
lunii dechemvrie, la nașterea 
Domnului nostru lisus Hristos 


Că iată vestesc voao bucurie mare, carea va fi 
la tot norodul, că s-au născut voao astăz 
mântuitor, carele iaste Hristos, Domnul, în 
cetatea lui David. 

Multă veselie sufletească ne aduc noao, celor 
credincioși și iubitori de prăznuire aceste 
cuvinte ale sfintei Evanghelii de astăzi, dintre 
care cuvinte adunăm 2 lucruri minunate și peste 
fire; una, că înțelegem o véste bună, care din 
vâci nu s-au auzit, nici să va mai auzi până în 
veci și alta, că auzim o bucurie mare care stinge 
toată jalea, toată întristăciunea şi toată lacrăma 
de pe fața pământului. Aş pohti însă aceste 
cuvinte să le întinz ca o masă desfătată înaintea 
dragostei voastre și să vă fac un ospăț sufletesc, 
după putință, puind în loc de bucate, cu multe 


feliuri de bunătăţi drese, cuvântul cel de bună 
vestire și, în loc de băutură veselitoare, să dreg 
în păharul preaînţelâptelor capetelor voastre 
cuvântul cel de mare bucurie, pentru care lucru 
cérem putâre de la Hristos, carele înţelepţeşte 
pre cei neînvăţaţi, ca să ne lumineze mintea și 
să ne dea ajutor ca să putem îndulci cu ospăţul 
vorbelor inimile și auzurile celor ce vor ospăta 
suflâteşte. 

Decât celialalte nume, cu carele zice Isaia să 
se numească mântuitoriul, decât toate iaste, cel 
dintâi, minunat; și cu cuviinţă i să cuvine acest 
nume, că nu numa într-un lucru, ci în toate 
faptele sale minunat au fost: minunată 
zemislirea lui, minunată și nașterea, minunată și 
viaţa, învăţătura, moartea, înviiarea, înălțarea 
la ceriu; minunată au fost și pohfala înălțării lui, 
că toate întru dânsul au fost noao înălțate și 
minunate. lar ce iaste prăznuirea noastră, ceastă 
de acuma, iaste mai minunată decât toate, 
carele pomenâște evanghelistul zicând: Și au 
născut pre Fiiul său cel întâi născut și l-au 
înfășat pre dânsul și l-au pus în iasle, pentru că 
nu avea ei loc în casă. Că ce iaste mai minunat 
decât a zăcea în iasle Domnul tuturor? Și nu fu 
lui alt loc în lume? Ce iaste mai minunat decât o 


mărire ca aceasta, să fie aruncat la locul 
dobitoacelor? Şi pentru căci văd îngerii pre 
Domnul cerurilor, aruncat în gunoae, cântă: 
mărire lui Dumnezeu, celui din nălțime. 

Și nașterea aceasta n-au fost numai 
mântuitoare, ce și minunată. Că despre o parte 
trebue să ne minunăm de sfatul cel minunat al 
înțelepției lui Dumnezeu, iar de altă parte 
trebuiește să mărim lucrul cel mare al bunătăţii 
lui. Că am câștigat astăzi pre judecătoriul 
ceriului și al pământului, carele, surpând 
zapistul răutăţilor noastre, s-au milostivit de au 
rupt şi legăturile. 

Câştigat-am astăzi pre Domnul, carele jugul 
cel vechiu al robiei noastre, de pe grumazii 
noștri fărămându-l, întristăciunea lumii au 
veselit-o, cu slobozirea cea vâcinică. Câștigat- 
am pre împăratul cel blând carele, în toată 
lumea călcând cu pașii dreptăţii cerești, tirăniia 
vrăjmașului celui răpștitoriu au sfărâmat-o. 

Astăzi au strălucit noul Adam, carele nu iaste 
Jăcuitoriu ci domn și stăpân al raiului, pre 
carele frumosâţia pomului celui oprit nu-l va 
înșăla, șarpele nu-l va vicleni, muiarea nu-l va 
amăgi. 

Astăzi au răsărit lumina întru întunerec. 


Astăzi, pre acela de carele să turbura ceriul și 
ceriul ceriurilor, avându-l lumea, neștiind l-au 
câștigat. 

Văzut-au sfinţii, strămoșii noștri, minuni mari 
şi fără de număr: că Marea Roșie, desfăcându-se 
în doao le-au făcut cale; focul, ca un stâlp 
luminându-le noaptea, le-au slujit; norul, de 
arșşița și zădutul zilii i-au umbrit; ceriul, hrană 
îngerească le-au dat; piatra cea vârtoasă, păhar 
dulce li-au deschis; Iordanul, curgerile sale câle 
repede, spre fugă li-au întors; zidurile cele tari 
ale vrăjmașilor, de glasul trâmbiţelor au căzut; 
soarele, pre ceriu zăbovind cu călătoriia, au 
mărit zioa pentru izbândă. lar minune ca 
aceasta nu s-au văzut niciodată, nici s-au auzit, 
ca cela ce iaste unul născut celui preaînalt, pre 
carele puterile arhanghelilor cu frică îi slujesc, a 
să arăta pre sine, cu trup, oamenilor și trupul 
carele l-au luat de la oameni să-l 
îndumnezeiască. 

Drept aceia, decât iaste taina aceasta 
mântuitoare, de atâta iaste și mai minunată; 
care necum limba omenească poate a o grăi, ce 
și îngerii, carii ne vestesc noao astăzi bucuriia 
cea mare și cântă mărirea lui Dumnezeu, nu 
iaste cu putinţă ca să o adevereze. 


Eșit-au zice poruncă de la chesariul Avgust, 
să se scrie toată lumea, adecă ca fieștecine 
numele său, la moșiia sa și la locul nașterii sale 
să și-l spue. Drept acâia, cu pricina aceșştii 
porunci, s-au suit și Iosif din Galilea, din cetatea 
Nazaretului, la Iudea, în cetatea lui David, care 
să chiamă Vithleem (pentru că era el din casa sa 
şi din moșiia lui David), să se scrie cu Mariia 
cea logodită lui, muiare, fiind grea. Iar 
osteneala și greotatea călătoriei aceștiia pre 
lesne o va putea cunoaște fieștecine, de va vrea 
să socotească vremea și cine au fost cei ce 
călătoriia. Că era pre la miezul ernii, când 
pământul şi apele sunt îngheţate de ger și de 
vânturile cele reci; și fecioara tânără și 
rușinoasă, care nici din casă nu era obicinuită a 
eși, și, fiind aproape de a naște, purcâde pre o 
cale grea și cu anevoe ca aceasta. Şi, 
apropiindu-să de Vithleem doară s-ar fi găsit 
vreo casă cuvioasă, ca să nască fecioara aceasta 
într-însa, iară însuș iubitoriul de sărăcie, 
Domnul, au pohtit într-o coșare smerită, ca să se 
nască. 

Și fu, drept aceia (zice evanghelistul), fiind 
acolo s-au umplut zilele ei să nască. Și era 
noaptea, care noapte era mai luminată decât 


soarele, întru care au răsărit soarele dreptăţii. 
Însă eu mai bine voiu numai zioa acéia a fi 
noapte întru car€ omul cel dintâi, Adam, au 
pohtit a fi asemenea lui Dumnezeu. Și noaptea 
aceasta, între care au strălucit lumina cea 
cerească în lume, noul Adam, o voiu numi zio. 
Iar sfânta Fecioară aştepta, cu mare pohtă 
ceasul acela întru care, pre Dumnezeu ca un 
prunc, să-l ia în braţele sale și cu mâinile sale 
să-l cuprinză și cu ţâţele sale să-l aplâce, fiind, 
drept acâia, toate într-un liniște și întru tăcere. 
Făcându-şi noaptea calea sa jumătate eşit-au 
aici, în lumina aceasta a noastră, ca un mire din 
cămara sa; eșit-au, zic, nădâjdea tuturor vecilor, 
bucuriia îngerilor, mântuirea neamurilor, 
scularea celor morţi, izvorul milii, rădăcina 
vieţii. Eşit-au cuvântul Tatălui, cu trup 
îmbrăcat, din trupul Fecioarei; eșit-au gol, 
pentru ca să ne îmbrace pre noi, sărac ca să ne 
îmbogăţească, smerit ca să ne înalțe la ceriu, ca 
un prunc, ca să ne facă pre noi desăvârșit și să 
ne dea noao bucuriia cea vâcinică. Auzitu-s-au, 
rogu-vă, vreodată, véste ca aceasta? Au socotiţ 
că să va mai auzi? De aduce atâta bucurie la 
oameni o véste bună de câste trecătoare, dară 
această véste cu cât mai vârtos va aduce bucurie 


mare la tot norodul, după cum au zis îngerul? 
Precum căldura soarelui trage aburul de pe 
pământ, în sus și de acolo să pogoară roao și 
face pământul de rodâște și să veseleşte așa și 
preacuratul sângele Fecioarei, cu puteria 
Sfântului Duh, far de nice o sămânță de bărbat, 
zemislindu-se, s-au făcut trupul Domnului 
Hristos carele, eșind la lumină, ca cela ce iaste 
lumina cea adevărată, minunat au veselit tot 
neamul omenesc; și născându-l, l-au făcut mai 
frumos decât ar fi fost înfrumusețat cu tot feliul 
de bunătăţ. Că el iaste izvorul bunătăţilor fărde 
nici o stricăciune a fecioriei sale şi fărde nici o 
simţire de durere au strălucit în lume acest sfânt 
prunc. 

Obiciai iaste, în multe părți, ca tot cela ce ar 
duce roadă noao de vânzare iaste ertat de toată 
datoriia vămii lui. Drept aceia vrednic lucru au 
fost să fie sfânta Fecioară mântuită de toată 
vama datoriei durerii nașterii sale, că numai ia 
singură au adus lumii roadă noao. Că toate 
muerile câte au născut în lume au adus roduri 
vechi, zemislite în tina păcatului celui 
strămoșesc; iar acesta pre carele l-au născut 
sfânta Fecioară cu adevărat iaste roadă noao, că 
iaste om zemislit din Duhul Sfânt și numai om 


singur, ce și Dumnezeu. Că singură ia au adus în 
lume această roadă frumoasă și pentru aceia au 
rămas mântuită de toată vama nașterii cea cu 
durere, precum și de toată stricăciunea fecioriei 
au râmas întreagă. Că cel ce venise în lume ca 
să facă pre toț oamenii curați și farde 
stricăciune n-ar fi fost nicidecum cu cuviința să 
facă Maicii sale stricâciune. 

Drept acâia, ce iaste mai minunat și mai 
slăvit decât această naștere? Că să întunecă 
mintea omului și nu poate a le pricepe acâstia, 
cum poate că să nască fecioara fiiu? Și prin 
venirea unui dar în lume să săvârşeşte taina a 
doao daruri: că ziditoriul să naște din zidirea sa 
şi muma cea neîmpreunată cu bărbat să 
minunează de rodul pântecelui său și muiarea 
să face începătoriul său începătoare. 

Și nu știu de ce mă voiu minuna întâi? De 
zemislirea cea fărde sămânță, au căci prin 
nașterea aceasta mai mult s-au slăvit fecioriia? 
Și nu iaste minune de au născut și au rămas 
Fecioara curată, că au născut pre cela ce iaste 
începutul fecioriei și întru tot curat. 

Cine va putea spune cu ce dragoste și cu ce 
frică împreună va fi cuprins pre acest Fiiu al 
său, că fiind plină de credinţă îl cunoștea pre 


acesta a fi Dumnezeu și-l cunoștea a fi și Fiiul 
său; să cunoștea pre sine a fi și mumă și 
slujnică. Drept aceia, ca o mumă cu dragoste îl 
cuprindea și-l săruta și ca o slujnică, ca pre un 
Dumnezeu înalt abiia cu preacuratele mânile 
sale cuteza a-l apipăi. Căci știia că nici preoţilor 
nu era slobod a să atinge de lada legii, care era 
ca o umbră înaintea aceștii taine și știia a fi 
scris ca să se curățească cei ce purta vasele 
Domnului. Și de pohtiia arămurile besericii 
atâta curăţie, cu cit mai vârtos pohteşte acesta 
curăţiia carele iaste începâtoriul și izvorul 
curăției. 

Drept aceia preaînţeleapta Fecioară, cu frică 
şi cu dragoste, împreună cu multe lacrămi, 
carele le scotea dragostea cea multă ce avea 
cătră cela ce să născuse dintru dânsa, uda trupul 
preasfântului cocon; şi luându-l cu scutece l-au 
înfășat și cu braţele l-au cuprins și ţâţe fecioreşti 
dându-i în gură, cu lapte curat l-au alăptat. 

Și ce s-au mai întâmplat iaste lucru cu 
adevărat că covârșaște toată minunea minții 
omenești. Că zice: Și-l puse pre dânsul în iasle, 
pentru că nu avea ei loc în casă. Înfățăşind, 
drept acâia, un lucru prea de jos, cu un lucru 
prea înalt, cum nu te vei cutremura de minune? 


Că pruncul acesta, carele să vârgulește în iasle, 
de ne vom rădica ochii credinţii noastre îl vom 
cunoaște făcând tunete și fulgere în nori și pre 
cer umbletul stelelor rânduind, soarele și luna 
de raze împlându-se și mişcarea ceriului 
îndreptând și toată greimea lumii acest prunc 
înfășat o cârmuiaște. 

Cine iaste acela așa mic și așa mare, așa 
smerit și așa înalt, cât în iasle zăcând, în ceriu 
cu glasuri îngerești să mărâște? Că ce iaste mai 
mic și mai smerit decât a să naște în iasle, care 
loc nu iaste al oamenilor, ci al dobitoacelor? Şi 
ce iaste mai mare şi mai înalt decât tot întru 
aceastaș naștere, pământul cu mare lumină a 
străluci și mulțimea oștilor cerești a cânta și 
câtele îngerilor a să veseli cântând: Mărire lui 
Dumnezeu întru cei de sus? Și umplând 
văzduhul de glasuri dulci și mângăioase, când, 
de la începutul lumii, s-au mai auzit, la nașterea 
vreunui om, glasuri și cântări îngerești? De nu 
poţi crede, omule, cu slăbiciunea ta, cum că s- 
au născut Dumnezeu din muiare, cunoaște că s- 
au născut din fecioară. De-ţi pare lucru prost a 
fi scutecele acelia întru carele iaste înfășat, 
minunează-te de îngerii și de mulțimea oștilor 
lor cerești, cu ce cântări îl măresc. Şi de te 


scârbești de iasle, rădică-ţ ochii puţine! și vei 
vedea pre ceriu stea noao, car6 mărturisește 
lumii nașterea Domnului. Și de vreme ce crezi 
altele mai mici, crede și cele minunate. Și de te 
pricești de cele ce sunt ale smereniei, cinstește 
céle cerești și înalte. 

Cine, drept aceia, întru înălțimea mărirei 
aceștiia fiind împreunată cu atâta smerenie, nu 
va cunoaște a fi doao firi, dintru cari una iaste 
vrednicie măririi și alta priiminţa bunătăţii; 
carele amândoao le arată prorocul Isaia, zicând: 
Prunc s-au născut noao și fiiu s-au dat noao. 
Numindu-l prunc, însemnează smereniia 
omenirii și numindu-l fiiu dat, arată înălțimea 
măririi. Că s-au născut noao, cel ce luiș era; dat 
iaste, drept acâia, din dumnezeire și născut din 
fecioară. 

Născut iaste cela ce simte apusul; dat iaste 
cela ce n-are început; născut iaste cel ce iaste 
mai tânăr decât mulți; dat iaste decât carele nu 
iaste nici părintele mai vechiu; născut iaste cel 
ce va să moară; dat iaste acela dintru carele 
viaţa să naște şi aşa, cel ce era, dar iaste şi cel 
ce nu era s-au născut. Acela stăpânește, iar 
acesta să smerește. Luiș stăpâneşte și noao, celor 
credincioș, ne găteşte moștenire; și nimeni să nu 


socotească că, luând trup, s-au micșorat ceva 
din mărirea cea dumnezeiască. Nu s-au născut 
îngerilor, căci acei ce au rămas în dreptate nu le 
trebuia mântuire și cei ce căzuse nu putea ca să 
se mântuiască. Noao iaste, drept acâia, dat 
Domnul acesta și născut. 

Și de vreme ce îngerii îl măresc pre dânsul, 
cu cântări, neîntorcându-i pre dânșii de la 
răutate, nici cetele lor să le mai slăvească, dară 
noi, cu cât mai vârtos să cuvine să-l mărim și să- 
l mulțemim pentru v6stia cea bună a 
împăcăciunii ce ne-au adus de la Dumnezeu 
Tatăl pentru bucuriia cea mare ce au vărsat 
peste tot pământul, pentru mântuirea noastră 
din mâna vrăjmașului, pentru deșchiderea ușilor 
raiului și pentru multele și nenumăratele faceri 
de bine ce ne-au făcut şi ne face totdeauna, 
pentru carele trebuiaște, cu bucurie sufletească 
şi cu laude de mulțţemiri și de slavoslovie să-i 
zicem: Slavă ţie, Dumnezeule, celui din nălțime. 

Și să ne închinăm nașterii lui, aducându-i cu 
dragoste, cu frică și cu multă cucerie, împreună 
cu filozofii și daruri de bunătăţ: aur, tămâe și 
zmirnă în locul aurului să-i aducem credință 
dreaptă, ca unui împărat ce iaste al ceriului și al 
pământului și a tuturor adâncurilor; în locul 


tămâei să-i aducem dragoste curată, ca unui 
Dumnezeu vecinic; și în loc de zmirnă să-i 
aducem nădejdia cea bună, că el iaste toată 
nădjdia lumii. 

Și așa, cu acest mijloc făcând, vom fi 
adevărați prăznuitori și închinători nașterii 
domnului Hristos, căruia ne rugăm ca unui mult 
îndurătoriu, măcar că suntem și nevrednici, să 
arate bunătatea lui cea desăvârșit; și precum s- 
au milostivit de au surpat cu smereniia lui cea 
de margine, pre mândrul acela Luţifer, să surpe 
și pre toţ vrăjmașii cei văzuţ și nevăzuţ a 
preluminatului, înălțatului și iubitoriului de 
Hristos domnului nostru Io Costantin voevod. 

Și precum au înoit cu nașterea sfinției-sale 
toată lumea şi viața omenească, așa să înoiască 
şi anii vieţii măriei-sale, ca să poată prăznui în 
mulți ani luminat și pe plăcerea lui Dumnezeu 
acest luminat praznic cu fericită și întreaga 
sănătate, cu lină pace și cu viaţă norocită și să-l 
învrednicească Dumnezeu întru adânci 
bătrânâţe, să stăpânească întru înălțat scaunul 
măriei-sale și să oblăduiască cu blândeţe turma 
şi norodul ce i s-au încredinţat, împreună cu 
toată luminata și de Dumnezeu blagoslovita 
casa măriei-sale, cu luminata doamnă, cu 


luminatele odrasle, coconi și cocoane ale 
măriei-sale și cu toată cinstea și blagorodnica 
boerime, cu cei mari și cu cei mici, cu cei ce 
sunt de faţă și cu cei ce lipsesc cu toată 
creștinătatea și cu toată ţara cu blagosloveniia 
preasfinților mitropoliți și a iubitorilor de 
Hristos episcopi, cu rugăciunile cuvioşilor 
egumeni și a cuciarnicilor preoţ şi a tot cinul 
besericesc, ca cu o gură și cu o inimă, cu 
bucurie sufletească să zicem împreună cu 
îngerii: Slavă lui Dumnezeu celui din nălțime și 
pre pământ pace, întru oameni bunăvoire. 


Cuvânt de învăţătură la 

Ziceţ fâtii Sionului: Iată împăratul tău vine la 
tine blând și mântuind, ne povestește Mathei 
evanghelistul, în Evangheliia de astăz. 

La acest preacinstit și sfânt praznic de astăz 
aflu doao lucruri împotrivitoare, carele 
amândoao deodată, întru acestaș ceas, îmi 
pricinuesc și veselie și întristare. Văz, de-o 
parte, pre mântuitoriul lumii că întră, 
biruitoriu, în Ierusalim, însoţit cu de tot fâliul 
de rânduială și de vârstă omenească, dintru 
carii, unii, mergea înainte și alții urma. Alții 
tăia ramuri din copaci și alții așternea hainele 
lor pre pământ. Alţii îl lăuda și alţii îi cuvânta 
măriri: Osanna, fiiul lui David. Și de bucurie tot 
sufletul mi să veselește. 

De altă parte iară văz pre acestaș mântuitoriu 
Hristos că apropiindu-să de Ierusalim, varsă 


lacrămi amară pentru dânsa, din ochii lui cei 
dumnezeești. Şi văzând cetatea (zice 
evanghelistul) au plâns pentru dânsa. Și, de 
multă întristăciune, mi să amăraște inima și stau 
de mă mir cum poate aici de să unește lumina 
cu întunâricul, liniștea cu furtuna, săltările cu 
suspinul, bucuriia cu întristarea, cântările cu 
lacrămile? Cum așa amăraște, dulcele lisus, cu 
plânsul, bucuriia biruinţii sale? Cum nu să 
veseléşte împreună cu norodul ce-l laudă? Cum 
nu să bucură cu cei ce-l propoveduesc, 
pretutindenea, împărat: blagoslovit cel ce vine 
în numele Domnului, împăratul lui Israil? 

Plânge, feţii miei, între bucurii, domnul 
nostru lisus Hristos, pentru căci întră întru 
nemulțumitoarea de cetate, cu totul blând, 
pentru ca să o mântuiască de păcatele ei. Ziceţ 
fetii Sionului i proci. 

Și în loc de a afla într-însa pocăință și 
umilință, află sudălmi și necinstiri, află inima ei 
gata să-l osândească spre moarte. Acest féliu de 
plată sunt obicinuiţ oameni a da lui Dumnezeu, 
când cu milostivirea lui cea de margine îi 
chiamă la pocăință și pohteşte să-i mântuiască. 

Și iaste cu putință să aibă pricină să se 
întristeze astăzi Hristos și să plângă și pentru 


voi, fiii miei cei sufletești, carii cu stâlpări și cu 
ramuri aț venit, cu toţii, veseli, întru 
întâmpinarea lui. Însă, pentru ca să cunosc 
adevărul, vă pohtesc să-mi dăruiț puţinică 
ascultare, pentru ca să se mângăe și cuceriia 
voastră și dorința mea. 

La învăţătura ce am făcut în a dooa duminecă 
a postului, de veți ţine minte, aț auzit cât iaste 
fără de asemânare milostivirea lui Dumnezeu și 
cu câtă dragoste părințească chiamă pre păcătoș 
la pocăință; că numa pentru acest sfârșit au 
rânduit Dumnezeu în sfânta a lui beserică acâste 
40 de zile ale postului acestuia, pentru ca să 
aibă păcătoşii pricină să se pocăiască de 
păcatele lor și Dumnezeu să-ș arate cătră ei 
milostivirea lui. Au rânduit această vreme să fie 
ca o zeciuială anului, nu pentru dânsul, ci 
pentru folosul nostru, pentru ca să lăsăm 
răutăţile, pentru ca să înfrânăm patemile, 
pentru ca să supunem trupul, pentru ca să 
facem lucruri creștinești și plăcute lui 
Dumnezeu: să hrănim pre săraci, să miluim pre 
cei streini, să ertăm pre cei greșiţ, să arătăm 
dragoste cătră Dumnezeu și cătră vecinul 
nostru, iar mai vârtos pentru ca să ne curățim 
cugetele noastră de tina păcatului și cerem, 


ertăciune de la Dumnezeu pentru necinstele ce 
i-am făcut, peste tot anul, cu gândul, cu 
cuvintele și cu lucrurile cele făr de l6ge. 

Acum, toate acâstia, oare făcutu-li-am? Oare 
cine iaste sluga cea credincioasă și înţeleaptă? 
(Întreb și eu, cu gura mântuitoriului Hristos, 
după cum zice la 24 de capete a lui Mathei). 
Carele, viind domnul lui, va afla făcând așa? 
Cine iaste creștinul acela carele într-acâste sfinte 
zile ş-au plătit datoriia? Cine iaste acel drept în 
credinţă și îmbunătăţat, carele să fie postit și 
sufleteşte și trupéşte, să se fie pocăit de păcatele 
lui, să fie alergat, cu umilinţă adevărată la 
milostivirea lui Dumnezeu şi să ceară ertăciune? 
Cine iaste sluga cea credincioasă și înțeleaptă? 

Marele Vasilie, la cuvântul al doilea ce face 
pentru post, zice cum că îngerii a fieștecării 
besérici au câte o carte, întru care, de la 
începutul postului scriu pre cei ce să postesc 
penca să știe cei ce nu-ș fac datoriia. Bes6rica 
încă are o carte, care au luat-o de la Hristos 
după a căruia învățătură sunt să se întrebe toț 
cât să laudă a fi creștini, următori lui Hristos și 
fii adevăraţ ai sfintei beserici. Și oare ce carte 
socotiţ să fie aceasta? laste acâia ce stă în 
lăuntru, în sfântul jărtăvnic, pre sfântul prestol, 


căriia ne închinăm cu toţii și o credem; adecă 
iaste sfânta și dumnezeiasca Evanghelie. 

În cartea îngerilor poate să fie mulţi nescriş, 
sau pentru vreo nevoe lumească, sau pentru 
vreo boală trupească, cu carele li s-au zăticnit 
postul, iar în cartea bes&ricii iaste să se afle, 
negreșit, scriș toţ și cei tineri și cei bătrâni, 
bogaţii și săracii, arhiereii, şi preoţii, boiarii și 
stăpânitorii și toţ câţ mărturisesc dreapta 
credinţă. Pentru căci cine nu să va afla într-acea 
carte nu să va învrednici împărăției ceriului. 

Pentru această sfântă carte, prorocind David, 
cu duhul zice un lucru preaslăvit la Psalomul 
138, care mă pune la mare mirare. Şi cuvintele 
lui sunt acâstia: Și în cartea ta toț să vor scrie: 
zile să vor zidi și nimeni întru dânșii. Adecă zice 
că în cartea lui Dumnezeu toţi să vor scrie și 
cum că să vor rândui niște zile despărțite, întru 
carele nimeni nu să va afla scris. 

Aceste cuvinte a lui David foarte mi să par 
întunecate și nepricepute. Eu știu din Scriptură 
cum că în cartea lui Dumnezeu nu numa să scrie 
fieştecarele, ce să scriu încă și a fieștecăruia și 
faptele câle bune ce au lucrat și păcatele ce au 
făcut şi zilele și ceasul și locul întru carele le-au 
făcut. Că zice iarăș David: Și cel nelucrat de 


mine au cunoscut ochii tăi. 

Dară oare care sunt zilele acâlia întru carele 
nici unul nu va fi scris? Multe sunt, peste tot 
anul, iar mai multe ale sfântului post. Întru 
aceste zile mă tem, adevărat că nimeni nu să va 
fi scris în cartea lui Dumnezeu, căci așa mi se 
pare cum că nimeni n-au făcut pocăință 
adevărată. 

Cartea lui Dumnezeu iaste sfânta Evanghelie, 
precum am și mai zis. Nu zic pentru câlialalte 
zile ale anului, ci numai pântru acâstia ale 
sfântului post. Cine s-au scris într-însa? Cine au 
făcut acelea ce l-au învăţat Evangheliia? 

În Dumineca de lăsata secului de brânză ne-a 
învățat Evangheliia să ertăm pre vrăjmașii 
noştri, pentru ca să ne iarte și pre noi părintele 
cel ceresc, să nu facem lucrurile noastre în 
făţărie, să nu adunăm comori pre pământ, ce 
comorâle să le adunăm în ceriu, unde nici 
moliile, nici rugina nu o strică și unde furii nu o 
sapă nici o fură. Și acâstia, cine din noi le-au 
făcut? Au trecut acea zi și în carte nimeni nu s- 
au scris. Zile să vor zidi şi nimenea întru dânșii. 

Au venit Dumineca cea dintâi a postului, 
întru car€ au zis Evangheliia cum că Fiiul lui 
Dumnezeu ne-au văzut supt smochin: smochinul 


iaste semnul păcatului. Și din noi care creștin au 
lăsat păcatul? Cine s-au asemânat lui Nathanail, 
să alérge cu pohtă și cu dragoste cătră Hristos, 
să-i mărturisească Fiiul lui Dumnezeu și să 
urască din tot sufletul pre blestematul de 
smochin, pre păcatul? Au trecut zioa și în carte 
nu s-au scris nimeni, carele să se fie pocăit. Zile 
să vor zidi și nimenea întru dânșii. 

Au venit a dooa Duminecă, a slăbănogului și 
cu pilda cărturarilor și a fariseilor, carii au 
clevetit pre Hristos și-l făcea hulitor, pentru căci 
erta păcatele, zicând: ce grăiaște acesta aşa 
hule? Ni-au învăţat Evangheliia să părăsim 
clevetirile, să nu grăim de rău pre vecinul 
nostru, să nu-i zicem cuvinte grozave, să nu-l 
necinstim. Şi cine au făcut-o aceasta? Cine și-au 
oprit limba de rău și buzele lui să nu grăiască 
vicleșug? Au rămas și într-acea zi cartea 
nescrisă. Zile să vor zidi și nimenea întru dânșii. 

Au venit a treia Duminecă, a închinării 
cinstitei cruci, întru care ne sfătuia Hristos să ne 
lepădăm de lume, să fugim deşertăciunile și să 
rădicăm crucea lui: Cine va vrea zice vie după 
mine, să se lépede de sine și să-ş ia crucea sa și 
să vie după mine. Şi carele din creștini au primit 
sfatul lui? Cine au făcut acel lucru plăcut lui 


Dumnezeu? Zile să vor zidi și nimenea întru 
dânșii. Au trecut și acea zi și nimenea nu s-au 
scris. 

Au venit a 4 Duminecă și ni-au pus 
Evangheliia de față pe fiiul acelui om ce avea, 
din copilărie duh mut. Și oare câţ s-au învăţat 
dintru aceasta să tacă păcatele cele streine și să- 
ş ispoveduiască, cu umilință, precum să cade, 
păcatele lor? Zile să vor zidi și nimenea întru 
dânșii. Câţ era obicinuiț să-ș ascunză greșalele și 
să nu-și vădească păcatele lor, la duhovnic, au 
rămas iarăș aceia, precum au fost și mai înainte. 
Au trecut şi zioa acéia și în carte nimeni nu s-au 
scris. 

Au sosit şi a cincea Duminecă a fiilor lui 
Zevedeu și cu dojana ce le-au făcut Hristos, 
zicându-le: Nu știți ce cereţi au vrut să ne învețe 
să nu fim trufaș, să nu c6rem măriri deșarte, să 
nu purtăm grijă pentru bogății și pentru slave 
trecătoare, ci pentru împărăţiia lui Dumnezeu. 
Și cu aceasta ce am sporit? Că au rămas și într- 
acea zi cartea nescrisă și nimeni întru dânșii. 

Și la cea de pe urmă au venit și zioa de eri, a 
lui Lazar, carele de patru zile zăcea în groapă și 
au înviiat. Şi cine, au din cei tineri, au din cei 
bătrâni, s-au sculat din groapa păcatului? Cine 


ş-au deșchis ochii să vază lumina darului? Cine 
au ascultat glasul Fiiului lui Dumnezeu, carele 
cu pilda lui Lazar îl chiema la pocăință? Au 
trecut și această zi și cu dânsa s-au săvârșit și 
sfântul post și unde să se scrie cineva în sfânta 
carte Zile să vor zidi și nimenea întru dânșii. 
Dară acestia sunt rodurile pocăinţii? Acest 
folos ne-au mijlocit postul? Aceasta dobândă au 
făcut zeciuiala acestui an? Precum văz eu și 
pentru noi are pricină să se întristeze Hristos 
precum să întrista și plângea și pentru 
Ierusalim, când întra cu ramuri și cu stâlpări. 
Dară când vor fi zilele acelia întru carele au 
să facă creștinii hotărâre să schimbe firea, să 
schimbe viaţa și să se facă îmbunătăţiţ, de nu 
vor fi acestia ale postului, carele să numesc 
zilele plângerii și ale umilinței? Ce acésția iată 
că au trecut, făr de folos și nu iaste cu putință 
vremea ce au trecut să se mai întoarcă înapoi. 
Acum, dară, ce altă vreme ni-au mai rămas 
pentru ca să putem să ne scriem în cartea lui 
Dumnezeu, cu o pocăință adevărată și cu 
ispovedanie? 
Văz în Sfânta Scriptură, la Eșire, în trei 
capete cum când au chiemat Dumnezeu din rug 
pre Moisi și i-au descoperit cum că va, prin 


mijlocul lui să mântuiască din robiia lui faraon 
pre neamul jidovesc, i-au poruncit să meargă, să 
zică acâste cuvinte: Așa să zici fiilor lui Israil: 
domnul Dumnezeul jidovilor ne-au chiemat pre 
noi să mérgem cale de trei zile în pustiiu, să-i 
facem jărtvă. Această poruncă iaste taină 
ascunsă și trebuie să o descoperim, pentru ca să 
se înțeleagă. Aici vedem patru lucruri: Eghipet, 
faraon, Moisi și trei zile în pustiiu. 

Eghipetul iaste lumea aceasta, neascultătoare 
și vicleană, întru care iaste întins întunerâcul 
păcatului, unde să omor toate întâi născute, 
adecă sufletele cele cuvântătoare, unde să 
prefac apele în sânge, adecă faptele omenești în 
sudălmi și în batjocură lui Dumnezeu, unde 
stăpâneşte lăcusta și omida, adecă apucăturile, 
strâmbătăţile, ura, zavistiia şi vrajba. 

Faraon iaste diavolul, carele cu înșelăciunile 
şi cu vicleșugurile, adecă cu desfătările trupului, 
cu deșertăciunile cele lumești, cu pohtele cele 
r6le prinde pre oameni în cursă și ţine robiţ pre 
creștini, carii sunt Noul Israil și norodul cel ales 
a lui Dumnezeu. 

Moisi sunt eu, nevrdnicul, păstoriul vostru și 
câţ alți arhierei propoveduesc Evangheliia, carii 
suntem trimiși de Dumnezeu să vă chiem la 


pocăință, să faceţ jărtvă lui Dumnezeu, să-i 
jărtvuiţ tot sufletul vostru, tot gândul vostru şi 
toată inima voastră. Că așa zice David: Jărtvă 
lui Dumnezeu, duh zdrobit și inimă înfrântă; și 
apostolul Pavel: Jărtve ca acestia sunt plăcute 
lui Dumnezeu. Așa ne iaste poruncit la al doilea 
cap al lui Ioil: Trâmbiţat zice cu trâmbiţă în 
Sion, sfințit post, strigaţi slujbă, adunaţi norod, 
sfințiți adunare, alégeț bătrâni, adunaţi prunci. 
Și de vreme ce acâste 40 de zile ale sfântului 
post le-aţ trecut în Eghipetul patemilor, întru 
grijile vieţii, întru deșărtăciunile lumii, 
Dumnezeu, carele iaste tot, cu totul milostiv și 
îndurătoriu, iară vă chiamă pre toţi în pustiiu, 
adecă întru această sfântă săptămână, care să 
cuvine să fie pustie, adecă slobodă de griji, de 
păreri lumești, de desfătări, de mâncări și de 
odihne trupești și vă rânduiaște cale de trei zile, 
carele sunt aceste trei zile ce au mai rămas, 
adecă luni, marţi și miercuri, pentru ca să vă 
curățiț cu pocăința, pentru ca să vă îndreptaţi 
cu ispovedaniia, pentru ca să vă împodobiţi cu 
lucrurile céle sufletești și pentru ca să vă gătit 
cu rugăciuni și cu milostenii, în zioa cea mare și 
înfricoșată a sfintelor taini. Să aduceţ lui 
Dumnezeu jărtvă de laudă, să vă împreunaţ cu 


trupul și cu sângele Fiiului lui Dumnezeu, să vă 
unit toţ cu Dumnezeu şi toț să vă scrieț în cartea 
lui. 

Acuma, iaste cu putinţă să se afle cineva 
atâta de vrăjmaș luiș, cât să lase să treacă și 
ac6ste trei zile și să rămâe nepocăit, să rămâe 
nemișcat din Eghipetul răutăţilor, să rămâe 
lipsit de darul și de milostivirea lui Dumnezeu, 
ce-l chiamă la pocăință? 

Aceasta iaste, feţii miei, vremea cea bine 
priimită, ce zice marele Pavel. Şi zilele aceștii 
sfinte săptămâni sunt zilele mântuirii, întru care 
să cuvine să răscumpărăm vremea, care în 
deșărt o am pierdut; pentru căci celialalte zile 
ce așteptăm sunt viclene, sunt zilele lumii, zilele 
trupului, zilele deșărtăciunii, întru carele nu s- 
au folosit cei ce au umblat și întru acâstia 
trebue să se vază cuceriia voastră, întru acâstia 
să strălucească râvna creștinătății voastre, întru 
ac6stia să cunoască lumea puteria credinţii 
voastre. 

Norodul ce au ieşit astăzi întru întâmpinarea 
mântuitorului Hristos zice sfânta Evangheliia la 
Mathei în 24 de capete cum că unii au așternut 
veşmântele lor pre cale și alţii frângea stâlpări 
den copaci și așternea pre cale și măcar că 


Mathei nu zice ce fel de stâlpări era, iar Ioan 
zice că era stâlpări de finic și Luca zice că era 
stâlpări de maslin și aceasta să cuvine să facă 
fieştecare creștin într-acâste zile, pentru ca să 
cinstească patemile lui Hristos și pentru ca să 
priimească cu vrednicie dumnezeeștile taini, să 
aștearnă pre pământ veșmântele lui și să ție în 
mână stâlpări de finic și de maslin. 

Veșmântele zice dumnezeescul Theofilact 
cum că închipuesc trupul, că trupul iaste 
veșmânt sufletului. Drept acâia să cuvine să 
supue neștine trupul sufletului, să-l smerească 
cu posturi, cu ţineri și cu strimtorimi, pentru ca 
să se facă lăcaș Dumnezeului celui viu și vas 
curat Fiiului lui Dumnezeu. 

Stâlpările câle de finic închipuesc răbdarea, 
iar céle de maslin închipuesc îndurarea. Şi să 
cuvine acâste doao bunătăţ să le arate creștinul 
mai mult decât celialalte, întru acâste sfinte zile 
şi cu acâstia să priimească pre mântuitoriul 
lumii; să rabde puţinică scârbă pentru dragostia 
celuia ce au răbdat crucea și moartea. Aceasta 
să se înțelepțească întru voi, carâ și în Hristos 
lisus ne învață marele Pavel. 

La toate simţirile au pătimit Domnul nostru: 
la vedere, la auz, la miros, la pipăire și la gust și 


la toate simţirile iaste cu cale și cu dreptate să 
pătimească cine iaste creștin și următoriu 
mântuitoriului: ochii lui să verse lacrămi, 
pentru ca să-ş plângă păcatele; urechile lui să 
asculte cu răbdare, în toate zilele, cetaniile 
besericești, cântările și slujbele; cu mirosul să 
nu mirosească alta făr numai mirosul cel 
duhovnicesc, ce iase din sfintele cuvinte și din 
darul Duhului Sfânt. Gustul să păzească post 
desăvârşit și ţinere cu pâine și cu apă, numai să 
împlinească trebuința și nu cu bucatele cele de 
multe feliuri și cu băuturile cele multe. Pipăirea 
iară, pentru căci iaste de cât câlialalte simţiri 
mai vinovată, să cuvine să se smerească mai 
mult decât celialalte, cu neodihna, cu metanii și 
cu alte osteneli cu cât să înfrânează trupul. 

Și acâstia sunt stâlpările cele de finic; dară n- 
ajung numai acelia, ce trebuesc și stâlpările cele 
de maslin. 

Când au mers priiatenii lui Iov să-l vază la 
acea nevoe mare ce i s-au întâmplat, zice Sfânta 
Scriptură cum că au stătut 7 zile numai uitându- 
se la el, făr de a-i grăi un cuvânt măcar. Și 
aceasta să cuvine să facă și sufletele cele 
creștinești, într-această săptămână. De iubesc 
pre Fiiul lui Dumnezeu, să se uite la el, să tacă 


şi să se minunze; să gândească pentru a cui 
dragoste pătimâște un Dumnezeu, făr de păcate 
şi dimpreună să simţă durere, pentru durerile 
lui, să se întristeze pentru întristarea lui și 
dinpreună să pătimească cu dânsul, cu gândul și 
cu inima. 

Și aşa făcând, într-acest fél, vet răscumpăra 
vr&mea postului, ce au trecut făr de folos; vă veţ 
face vrédnici să vă împreunaţi cu preacuratele 
taini ale mântuitoriului, vă veţ scrie făr de nici 
o îndoială în cartea lui Dumnezeu. Și Domnul 
nostru lisus Hristos, viind blând și mântuind, va 
avea pricină nu să se întristâze, nici să vârse 
lacrămi pentru sufletele voastre, și să vă 
blagoslovească, să vă sfinţească şi să 
îmbogăţească cu darul lui cel dumnezeesc, a 
căruia noianul milostivirii să fie pururea 
acoperemânt, putere și mântuire sufletelor 
voastre. Amin. 


Învăţătură asupra pocăinţii 


J 


Întoarceți-vă cătră mine, din toată inima 
voastră și cu post şi cu plângere și cu tânguire 
rumpeți inimile voastre și nu hainele voastre și 
mă voiu întoarce cătră voi, zice Domnul, la Ioil, 
în 2 capete. 

Cine au văzut vreodinioară între zidiri atâta 
dragoste câtă iaste acâia ce arată soarele spre 
pământ, că de și iaste luminătoriu mare al 
ceriului și împărat al tuturor stelelor, iar lăsând 
celialalte stihii, îndrăgâște și iubește mai mult 
pre smeritul acesta de pământ și spre dânsul are 
închinată toată pohta lui, pre dânsul luminează 
cu razele sale, pre dânsul împodobește cu de 
toate feliurile de copaci, pre dânsul încununează 
cu florile, pre dânsul îmbogăţâște cu rodurile, 
pre dânsul hrănâște cu lucrurile sale. Şi, pentru 
ca să nu să depărtâze de la el niciodată, face 
pururea o învârtejire împrejurul < lui > cu un 
umblet necontenit. 


Asémene aceștii pohte, sau, mai vârtos să zic, 
mai cu mult făr de asămânare arată marele 
Dumnezeu, ziditoriul și făcătoriul a toate, spre 
sufletul cel smerit și păcătos al omului, măcar 
că are în mâinile lui cele dumnezeești toate 
marginile pământului, măcar că bunătăţile 
noastre nu-i trebuesc, după cum zice David, iar 
spre acest suflet are pusă toată dragostea lui cea 
dumnezeiască; pentru dânsul poartă grija să-l 
mântuiască, pre dânsul cearcă, pre dânsul 
iubâște și, ca cum ar avea vreo trebuinţă, de la 
el pleacă dumnezeiasca lui mărire și pohteşte 
dragostea lui, pohteşte prieteșugul lui, pohteşte 
să umble pururea împreună cu dânsul. 

Drept acâia trimite cătră dânsul proroci, 
trimite dascali, îl cearcă în toate părțile 
pământului, îl cearcă în toate unghiurile lumii. 
Și, pentru căci pohtâște să fie pururea 
împreunat cu el şi nedespărțit de împărăţiia lui, 
îi arată calea, îi spune mijlocirea, pentru ca să 
se mântuiască de păcat şi să se întoarcă spre 
dânsul. 

Oare care iaste mijlocirea aceia? Iaste aceia a 
pocăinţii, caré nu are greşală. Întoarceţi-vă zice 
cătră mine și mă voiu întoarce cătră voi. Deci 
pentru pocăinţa aceasta sunt gata astăzi să 


grăesc puţintâle cuvinte, înaintea înţelepţiei 
voastre, feții miei. Ci vă pohtesc să asculta cu 
dragoste, căci aceasta iaste mai trebuincioasă 
decât toate și mijlocire făr de greșală pentru 
mântuirea noastră. 

Mare iaste, cu adevărat, darul acesta al 
pocăinţii, dintru care poate cunoaște 
fieştecarele, mai ales dragostea cea multă ce 
arată Dumnezeu spre noi creștinii și pohta ce 
are ca să ne vază mântuiţi, de vreme ce numai 
pentru noi au rânduit-o, numai pentru noi au 
dat-o, numai pentru noi au vrut să fie pocăinţa 
în lume. Şi cum că iaste adevărul așa o 
dovedeşte socoteala; pentru căci de ar fi vrut să 
o rânduiască pentru alții și nu pentru noi, 
credincioșii creştini, să cuveniia această 
rânduială să fie sau pentru îngeri sau pentru 
draci, sau pentru dobitoace, sau pentru 
c6lialalte ale lui făpturi. 

Și de vreme ce pentru îngeri nu iaste, căci 
îngerii cei buni nici au greșit, nici pot să 
greşască, drept aceia nici pocăință le trebue. 
Nici pentru draci, pentru căci ei dintru a sa 
voință fiind împietriți în vicleșug nu priimesc 
nici vor pocăinţa. Iar nici pentru dobitoace, 
pentru căci n-au nici minte, nici cuvânt, ce 


lucrează pururea fărde greşală, precum îi învaţă 
firea lor. Nici iaste pentru altă făptură din câte 
să află în lume, pentru căci sunt toate 
nesimţitoare și urmează a nu fi priimitoare de 
pocăință. 

Și iată dară că numai pentru noi, oamenii, au 
dat îndurătoriul Dumnezeu acest dar de 
mântuire al pocăinţei; sau, să zic mai bine, 
pentru noi creștinii, pentru căci păcătuesc și 
jidovii, și turcii, iar nu le folosâște, nici le ajută 
pocăința, nimic, pentru căci sunt afară de lege. 
Iar noao cu adevărat ne ajută și ne dă mare 
folos, pentru căci avem credință, pentru căci 
avem nădejde, pentru căci prin mijlocul 
sfântului botez ne-am făcut fii lui Dumnezeu, 
după cum zice Ioan la capul cel dintâi: Le-au dat 
lor putere ca să fie fii lui Dumnezeu, celor ce 
cred întru numele lui. 

Și adevărat, ce alt ajutoriu mai mare, sau ce 
alt folos mai trebuincios poate să fie decât acela 
al pocăinţii? Minunată iaste putéria ei, 
preaslăvite sunt lucrurile ei și darul făr de 
asemânare. 

Un lucru minunat să vede în Sfânta Scriptură, 
la a patra carte a Împăraţilor, în 15 capete, 
zicând cum să se fie întâmplat după moartea 


prorocului Elisei, de au fost murit un jidov în 
cetatea Samariei şi, după obiceaiul ce avea 
acolo, au rădicat unii trupul mortului și-l ducea 
afară din cetate, să-l îngroape. Și mergând pre 
cale, la locul cel rânduit, făr de vâste au eșit 
dintr-un crâng, ce era acolea aproape, niște 
tâlhari moavitâni, ca să-i omoară. Şi văzând 
îngropătorii o nevoe ca acâia, neașteptată, de 
frică să făcură mai morți decât mortul ce ţinea. 
Și, pentru ca să-ș mântuiască viața lor, au 
aruncat pre mortul într-o groapă ce s-au aflat 
acolo și îndată au fugit, întru care groapă era 
îngropat prorocul Elisei. Și, îndată ce s-au atins 
trupul mortului de oasele prorocului, au înviiat 
și au venit iară în viaţă. 

Frumoasă închipuire a pocăinţii înțelegem a 
fi acest lucru preaslăvit ce s-au întâmplat. Că 
după ce face omul păcatul rămâne mort. Mort, 
pentru căci piiarde darul cel dumnezeesc; mort, 
pentru căci să desparte de Dumnezeu, carele 
iaste viaţa cea adevărată și ca pre un mort 
patemile lui, pohtele lui câle réle şi îndulcirile 
trupului său îl aduc să-l îngroape. Unde? Afară 
din cetate, afară din pământul cel fericit al 
raiului, în groapa vecinicii munci. Dară ce să 
întâmplă? Îndurătoriul Dumnezeu, carele prin 


rostul prorocului zice: Nu voesc moartea 
păcătosului, precum a să întoarce și a fi viu, 
trimite împotriva lui, făr de vâste, o năvală de 
tâlhari înfricoșaţ. Dară cine sunt tâlharii 
aceștea? Frica morții, cutremurul muncii de 
veci, zioa cea înfricoșată a judecății, dreapta 
răsplătire a lui Dumnezeu. 

Durerile iadului m-au încungiurat; 
întâmpinatu-m-au laţurile morţii. Să uită 
păcătosul la nevoe, véde aiavea pierzarea lui, 
tremură, să îngrozâște și de frică fug 
îngropătorii: pohtele cele r€le, patimile cele 
neînfrânate, odihnele, desfătările trupești. Și 
unde îl aruncă? În groapa lui Eliseu. 

Groapa iaste pocăinţa, pentru căci precum 
groapa strică, răsipâște și piiarde trupurile câle 
împuţite ce să pun într-însa, așa și pocăinţa 
şterge, strică și topeşte împuţiciunea păcatelor 
ce înfășura sufletul. 

Aici dară, într-această groapă a pocăinţii, 
căzând păcătosul, afle pre Elisei cel de taină, 
carele iaste domnul nostru lisus Hristos. Că 
Elisei să tâlcuiaște Dumnezeu mântuitoriu; și cu 
puterea acestuia și cu daru acestuia i să iartă 
păcatele, să îndreptează și să întoarce iară la 
viaţă. Şi trăi mortul zice Sfânta Scriptură şi să 


sculă pre picioarele lui. 

De pe aceasta dară să priceapă fieștecarele 
câtă iaste putéria pocăinţii, de vreme ce înviază 
sufletul cel mort al păcătosului, îi dă iară 
podoaba dumnezeescului dar ce au pierdut, îi 
deschide ușile ceriului carele i le-au închis 
păcatul, îl face soţie fericiţilor îngeri, îl face 
moştean, lăcaș lui Dumnezeu și părtaş slavei lui 
cei dumnezeești. Dară nu săvârşaște numai 
aceste preaslăvite, această bunătate mare a 
pocăințţii, ci iaste alta și mai minunată, care face 
mintea să se mire și inima să se uimească: 
biruiaște pre însuș Dumnezeu. Şi când iaste 
mânios de sudălmile, de necinstirile și de hulele 
ce-i fac în toate zilele păcătoşii, cu faptele lor 
câle fărdelâge, cu strâmbătăţile lor, cu jafurile 
lor, cu multa a lor trufie, cu zavistie ce hrănesc 
în inima lor, cu atâtea necurăţii cu carele spurcă 
şi trupul și sufletul, stă gata să facă asupra lor 
răsplătire, să arunce asupra lor trăsnetele urgiei 
sale, să-i piarză de pe toată faţa pământului. 
Aleargă atunce pocăinţa și cu o cucârnică 
îndrăzneală, cu doao lacrăme ce varsă din ochi, 
cu un suspin ce înalță la ceriu dintru adâncul 
inimii (cutez a zice), că leagă mâinile lui 
Dumnezeu, îi ia armele a drâptei lui răsplătire 


preface urgiia lui spre ertăciune, îl face blând, 
ertătoriu, îndelung răbdătoriu, milostiv, 
iubitoriu asupra celui păcătos, carele atâta l-au 
necinstit și nu l-au băgat în seamă. 

Și, pentru ca să nu socotiţ, feţii miei, cum că 
ac6stia sunt aflări ale mele, ascultați o pildă. 

La a treia carte a împăraţilor, la 21 de capete, 
zice cum că au vrut direptul judecătoriul, 
Dumnezeu, să pedepsească pre Ahaav, 
împăratul lui Israil, pentru multele păgânătăți și 
nedreptăţi ce făcea în toate zilele și nu numai 
din răutatea lui ce și din sfatul înrăutăţatei 
fămeii lui, a lezavelii. Şi i-au trimis cuvânt cu 
prorocul Ilie cum că va să-i rădice împărăţiia, 
să-i piarză casa lui, să-i răsipească avuţiia lui, să 
nu mai aibă după acsia nici vrednicie, nici 
cinste şi la cea de pe urmă să se facă mâncare 
câinilor și a pasărilor ceriului. Răspunse Ahaav: 
atâta răutate să-mi vie mie și atâta pedeapsă? 
Eu să aflu mijlocire ca aceia, să prefac dreapta a 
lui Dumnezeu mânie. Și ce au făcut? Cum au 
auzit Ahaav cuvintele acestia îș rumpse haina 
lui și încinse sac peste trupul lui şi puse cenușă 
pre capul lui și posti și făcu o pocăință ca acâia, 
cât au schimbat îndată Dumnezeu mâniia lui și 
au îmblânzit urgiia lui. Şi chiemând iară pre Ilie 


i-au zis: n-ai văzut ce smerenie au arătat 
înaintea mea Ahaav și ce pocăință au făcut? 
Deci, pentru căci s-au smerit înaintea féții mâle, 
nu voiu aduce răutate în zilele lui, ce în zilele 
feciorului lui voiu aduce răutatea peste casa lui. 
Dară ce poate fi aceasta? Până acum cu bătăi, 
cu urgie, cu mânie, înfricoșa Dumnezeu pre 
Ahaav și zicea să-l piarză, să-i ia și stăpânirea şi 
viaţa și acum zice (cum) că nu poate să-i facă 
rău. laste cu putință acea puţinică cenușă ce au 
pus Ahaav în capul lui, acel sac cu carele s-au 
îmbrăcat, acel puţin post ce au făcut, acea 
pocăință ce au arătat să fie slăbit dumnezeiasca 
urgie și să îndemne pre Dumnezeu să facă acâia 
ce vrea păcătosul acela Ahaav și nu acâia ce 
cerca dumnezeiasca dreptate? Adevărat, așa 
iaste. Pocăinţa au întors urgiia lui, pocăinţa au 
oprit mâniia lui, pocăinţa i-au zmult din mâinile 
lui cele preaputernice sabiia răsplătirii, pocăința 
au șters răspunsul cel înfricoşat și purtător de 
moarte. Nu voiu aduce zice răutate în zilele lui. 
Însă, pentru ca să poată pocăinţa să 
săvârşească aceste lucruri preaslăvite, să cuvine 
să fie pocăinţa adevărată, iar nu mincinoasă; 
pocăință curată, iar nu vicleană, pocăință a 
inimii, iar nu a gurii, că precum iaste aur 


adevărat şi aur mincinos, așa iaste și pocăință 
adevărată și pocăință mincinoasă. 

Mult socotesc, pentru căci zic: am greșit și 
Doamne iartă mie, păcătosul, cum că adevărat, 
să pocăesc și nu știu ticăloșii, că pocăința nu stă 
numai în cuvinte. Că zice Hristos la Evanghelie: 
Nu tot cel ce-mi zice mie Doamne, Doamne, va 
întra întru împărăţiia lui Dumnezeul, ci cel ce 
face voia Tatălui mieu, celui ceresc. 

Între ceialalți ce s-au pocăit, doi să află vestiți 
în Sfânta Scriptură: unul iaste Saul și altul 
David. Greşit-au Saul, au greșit și David și vin 
amândoi în cunoștiința greșălii lor. Am greșit 
zice unul, am greșit zice și celalalt. Dară David 
au auzit acest fericit glas: Și Dumnezeu au lăsat 
păcatul tău: nu vei muri. Și pentru Saul să roagă 
Samuil prorocul cu lacrămi și Dumnezeu îi 
răspunde cu urgie: Până când vei plânge tu 
pentru Saul? Şi eu l-am defăimat pre el. 

Dară pentru ce pricină drept judecătoriule, 
Doamne, arăţ despărțeală ca aceasta; cu acești 
doi ce să căesc? De iaste adevărat, precum o 
cunoaștem, prea adevărat, cum că înaintea ta 
nu iaste nici o fățărie și cum că priimești cu 
multă milă și dragoste pre cei ce să căesc, 
pentru ce, aici priimești pre David şi pre Saul îl 


gonești? Nu iaste împărat și unul și altul? N-au 
greşit amândoi înaintea ta? Dară drept ce, 
David, carele au făcut păcat mai mare și îndoit, 
adecă preacurviia și uciderea, află milă înaintea 
ta și Saul să defaimă și să leapădă, carele s-au 
arătat numai neascultoiu? 

Adevărat, feţii miei, pe dinn afară așa să 
vede, iar Dumnezeu, carele iaste cunoscători de 
inimi și vede dinn lăuntru acâia ce noi nu 
vedem au văzut despărțeala pocăinţii și a unuia 
şi a altuia. Că pocăinţa lui David era pocăință 
adevărată, cu duh umilit și cu inimă înfrântă și 
smerită, precum zice Sfânta Scriptură, iar a lui 
Saul pocăinţa era mincinoasă și vicleană, din 
gură numai, iar nu și de la inimă, că inima lui 
nu era dreaptă cătră Dumnezeu. Și pentru 
aceasta acea a lui David s-au arătat priimită și a 
lui Saul s-au defăimat. 

Drept acâia dară, pentru căci iaste pocăință 
lucrătoare şi bine priimită înaintea lui 
Dumnezeu, să cuvine să fie pocăință adevărată, 
ca a lui David. Şi, pentru ca să poată fieştecarele 
să câștige această pocăință adevărată, 
desăvârşit, curată şi priimită, Duhul Sfânt în 
Scriptură ne arată în ce chip să o facem, cu 
pedeapsa ce au dat lui Navuhodonosor, 


împăratul asiriianilor. Pre aceasta, vrând 
dumnezeiasca dreptate să-l pedepsească într- 
această viață, pentru multa a lui trufie și iară să- 
l miluiască, au făcut asupra lui acest răspuns, 
precum să vede la al patrulea cap al lui Daniil: 
Cu hiarăle partea lui, în buruianul pământului; 
inima lui de la oameni să va schimba și inima 
dă hiară să va da lui şi șapte vremi să vor 
premeni preste el. Adecă l-au osândit să pască 
împreună cu hiarăle și ca o hiară să mănânce 
erburile pământului; să i să schimbe inima lui 
cea omenească și să i să dea inimă de hiară și să 
se afle întru aceasta până să vor premeni şapte 
vremi și atuncea să i să dea ertăciunea. Și 
adevărat așa s-au întâmplat, de au pătimit 
Navuhodonosor, după cum au rânduit dreapta 
judecata lui Dumnezeu și într-acesta chip ș-au 
luat ertăciunea, desăvârşit. 

Să cuvine, drept acâia, acâste trei lucrure să 
facă fieştecare creștin, pentru ca să arate 
pocăință adevărată și plăcută cătră Dumnezeu. 
Întâi, să fie partea lui în iarba pământului. Când 
păcătuiaște omul lasă trupul lui slobod, în 
desfătări, în pohte, în beții și în mâncări mult și 
alta nu socotâște, fără numai cum îș va 
dezmierda trupul cum să-i dea odihne, cum să-l 


hrănească cu multe feliuri de bucate, dintru 
carele urmează beţiile, curviile, preacurviile și 
alte pohte neînfrânate, carele fac pre suflet 
lăcaşi diavolului. 

Drept acâia să cuvine, când va avea să se 
pocăiască adevărat, să schimbe firea, să schimbe 
viaţa, să suppue trupul. Cu ce? În iarba 
pământului, cu ţin6ria, cu posturile, cu 
ajunările, cu depărtarea mâncărilor și a 
desfătărilor. Pentru căci, precum zice marele 
Vasilie, postul iaste stricăciune păcatului, 
înstreinare patemilor, omorâre trupului; și când 
slăbâște cu postul omului cel dinn afară, atunce 
cel din lăuntru să întărește, atunce să face casă 
lui Dumnezeu și vas curat darului celui 
dumnezeesc. 

Al doilea lucru ce trebuiaște iaste să schimbe 
inima lui și să ia inimă de hiară (și inimă de 
hiară să va da lui). Omul, precum are inima 
iscusită, așa o are şi mult pohtitoare și pe 
neplăcere; nu iaste pururea întru o stare: acum 
să preface spre bine și acum să schimbă spre 
rău, acum pohteşte un lucru şi acum îl uraște, 
acum iubeşte și acum vrăjmășuiaște. 

Împotriva acestora hiara are pururea acéiaş 
inimă, neprefăcută, stătătoare și nemișcată. Şi 


de vrâme ce omul, când păcătuiaște, pentru căci 
are inima prefăcătoare, să depărtează de la 
Dumnezeu și dă toată voinţa lui și dragostea la 
zidiri. Și, pentru ca să facă pocăință adevărată, 
trebue să schimbe zice Dumnezeu acea inimă a 
lui, vicleană și amăgitoare care iaste 
nestătătoare și lesne mutătoare și să ia inima de 
hiară, adecă o inimă stătătoare, o inimă 
neschimbătoare, o inimă care să rămâie pururea 
nemișcată de la bine, de la dragostea mea și de 
la paza poruncilor mele, car să nu mai 
pohtească răul, nici să se abată la păcat. Și 
aceasta iaste aceia ce zice prorocul Ioil: Rumpeţ 
inimile voastre. 

Și la cea de pe urmă, al treilea lucru carele să 
urmeze pocăinţii cei adevărate iaste aceasta: 7 
vremi să vor premeni preste dânsul. 

Păcătosul, când iase din calea lui Dumnezeu 
şi să face pre sine rob pohtelor celor trupești, 
săvârşaște toate păcatele cele de moarte, dintru 
carele céle mai mari sunt, precum ne învaţă 
légia lui Dumnezeu și sfânta Evanghelie, adecă: 
trufiia, iubirea de argint, păcatul cel trupesc, 
zavistiia, lăcomiia, mâniia și lenea. 

Deci aceste păcate sunt céle 7 vremi carele să 
cuvine să le schimbe cela ce va vrea să se 


pocăiască cu adevărat, adecă să prefacă trufiia 
în smerenie, iubirea de argint în milostenie, 
păcatul cel trupesc în curățenie, zavistiia în 
dragoste, lăcomiia în post, mâniia în blândâţe și 
lénea în rugăciune și într-alte fapte bune. Și 
precum când făcea aceste păcate să bucura, să 
desfăta și râdea, așa și când să pocăiaște să 
cuvine să se mâhnească, să suspine și să plângă, 
pentru ca să facă premeneală vremilor și să se 
arate prefacerea adevărată. 

Cu acest fél de mijloace să face pocăinţa 
desăvârşit și plăcută și câștigă păcătosul 
ertăciunea deplin, să împrietenește cu 
Dumnezeu și să face iară vas darului celui 
dumnezeesc. 

Drept acâia dară, feţii miei, de vreme ce 
pocăinţa are putâre ca aceasta, precum aţ auzit 
şi nu iaste altă cale și altă mijlocire pentru ca să 
vă mântui sufletele voastre, fără numai cu 
pocăința, trebue dară toț și cei tineri şi cei 
bătrâni și cei bogaţi şi cei săraci, să alergaţi cu 
osârdie la această pacinică liniște a mântuirii, 
pentru căci veți afla tot odihnă sufletelor 
voastre, după cum zice Hristos la Evanghelie și 
toți vă veţi mântui. 

Pocăinţa aceasta iaste cetatea cea minunată 


în patru cornuri ce au văzut sfântul Ioan la 
Apocalipsis, în 21 de capete, carea avea 12 uși: 
3 de spre răsărit, 3 de spre miazănoapte, 3 de 
spre amiazăzi și 3 de spre apus, pentru ca să 
poată întra printr-însele toți și cei mici și cei 
mari, bătrânii și tinerii și fieștecarele după 
rânduiala sa și după vârsta sa: prin cele de spre 
răsărit să între cei tineri, ca cei ce sunt la 
răsăritul vieţii; prin céle de spre amiază să între 
bărbaţii carii să află în mijlocul vârstii; prin cele 
de spre amiazănoapte cei bătrâni, al cărora le 
iaste sângele réce și albiciunea zăpezii o ţin în 
barbă; și prin câle de spre apus să între, fără de 
nici o deznădăjduire, cei ce sunt la sfârșitul 
vieţii și au amândoao picioarele în groapă și 
sufletul în buze, al cărora milostivirea lui 
Dumnezeu le va priimi pocăinţa. 

Drept acâia, în toată vremea, iar mai vârtos 
în zilele acâstia a sfântului post, vă chiamă pre 
tot milostivul Dumnezeu, carele pohtâște 
mântuirea tuturor, zicând: Întoarceţi-vă cătră 
mine și mă voiu întoarce cătră voi. 

Drept aceia nu învârtoșaţ inimile voastre, ci 
cu vitejie creştinească lepădat lucrurile 
întunârecului, adecă strâmbătăţile, jafurile, 
clevetirile, zavistiia, urâciunea, vrajba, curviile 


şi toate necurăţiile și vă îmbrăcaţi cu armele 
luminii, cu credinţa, cu nădejdia, cu dragostea, 
cu frica lui Dumnezeu, cu cuceriia și cu 
smereniia, pentru ca să suppuneţi cu aceste 
bunătăți pre împotrivnicul vostru, pre diavolul, 
trupul ce tirăneşte și patemile cele ce strică 
sufletul și să vă faceţi moșteni împărăției 
ceriului, a căriia să vă învredniciţi toţi, cu darul 
şi cu mila lui Dumnezeu. Amin. 


Cuvânt de învăţătură la 
pogrebaniia omului prestăvit 


Mult pătimașul acela și îngăduitoriul Iov, 
piatra răbdării, după luptele cele mari ce i-au 
făcut vicleanul diavol și l-au golit ca într-o clipă 
de ceas de toate averile lui și l-au lipsit de toată 
cinstea, de toată bogăţiia, de toată slava și de 
toate soțiile lui și au rămas numai cu muiarea, 
afară din casa lui, șăzând într-un gunoiu, cu 
multă ticăloșie, plin de bube și de viermi, iar 
încăş la acâstia toate, pentru ca să rușinâze pre 
vicleanul diavol și să-l biruiască cu bărbăţiia 
sufletului lui şi cu răbdarea, precum zice mai 
pre larg istoria lui, n-au dat nebunie lui 
Dumnezeu, nici au greșit cu buzele lui, măcar că 
cu acâstia toate, socotind şi el deșărtăciunia și 
ticăloșiia aceştii vieți și multele învârtejiri şi 
prefaceri ale lucrurilor omenești, plângea și să 
tânguia și suspinând zicea: Pre moartea am 


chiemat-o să-mi fie tată, Iov, 17, adecă, ea cum 
ar zice: moartea-mi iaste tatăl, carele mă naște. 

Oare ce poate fi aceasta, iubiții miei, ce zice 
direptul acesta, Iov? Nu iaste lucru împrotivă, 
nu iaste lucru neunit. Moartea tae și strică ca o 
s6cere, iar tatăl naște. Dară cum poate nașterea 
şi stricăciunea să se unească, fiind amândoao 
împotrivă? Poate că de ispitele câle multe ce i s- 
au întâmplat și de pagubele cele multe ce l-au 
ajuns îș va fi pierdut mintea, de zice că moartea 
îi iaste tată, sau de multele dureri poate că nu 
va fi ştiind ce grăiaște? 

Ba, iubiții miei, ba! Nu ș-au pierdut mintea și 
ştie ce grăiaște. Ci numai socotind că cu alta nu 
să poate mântui omul, nici să poate odihni de 
patemile și de ticăloșiile aceștii vieţi, fără numai 
cu moartea, precum şi într-alt loc zice: Moartea 
iaste odihna omului. Iov, 3. 

Dară stau de mă mir pentru ce nu zice: pre 
moartea am chiemat-o să-mi fie mântuire, ce 
zice: pre moartea am chiemat-o să-mi fie tată. 

Ascultaţi, iubiții miei, socoteala și învățătura 
cea creştinească. Au cunoscut și au preceput 
cum că iaste la fieştecare creștin trei nașteri: 
una trupească, alta sufletească şi alta 
mântuitoare. Deci, nașterea cea trupească iaste 


acâia ce să naște neștine trupâște, din tată și din 
mumă, precum o vedem aceasta totdeauna, nu 
numai la oameni, ce și la dobitoace. Şi pentru 
aceasta să numâște naștere trupească, precum 
zice și domnul Hristos: Că ce e născut din trup, 
trup iaste. 

A dooa naștere iaste cea duhovnicească și nu 
iaste la toți oamenii, ci numai la cei ce s-au 
născut duhovnicâște din baia sfântului botez, 
pentru carea iarăși acestași Hristos zice cătră 
ucenicul cel ascuns, cătră Nicodim: De nu să va 
naște neștine din apă și din duh nu va putea să 
între întru împărăţiia ceriului. 

Iară a treia naștere, ce am zis că iaste 
mântuitoare, iaste aceasta ce zice dreptul Iov, 
cum că-i iaste tată moartea, pentru căci că 
precum la nașterea cea dintâi trupească, 
născându-să omul, iase dintru întunecatele 
chisori ale pântecelui maicii sale și vede 
strălucita lumina soarelui și precum la a dooa 
naștere, a băii cei duhovnicești a sfântului 
botez, iase ommul dintru întunârecul necredinţii 
şi vine la lumina cunoștinții de Dumnezeu, 
strălucindu-se și luminându-se din lumina cea 
cu trei străluciri a sfintei troițe, într-acestaș chip 
şi la nașterea cea dea treia, carea iaste 


mântuitoare, să naşte sufletul omului și iase 
dintru întun6recul și tina trupului, ca dintr-o 
pușcărie întunecată și mérge să vază lumina cea 
strălucitoare și slava cea fericită a vieţii cei de 
pururea. 

Această naștere a mântuirii pohtiia să vază și 
prorocul David și pentru aceasta zicea: Scoate, 
Doamne, din temniță sufletul mieu, ca să 
mărturisească numele tău, Psalm. Așijderea și 
fericitul Pavel zicea: Pohtesc să mă sloboz din 
trupul acesta și să fiu împreună cu Hristos, 
Filipis, 1. 

Această naștere, a treia iaste cu mult mai 
bună și mai de folos decât celialalte, pentru căci 
nașterea cea trupească să numâște naștere 
întunecată, iar nașterea cea duhovnicească, a 
sfântului botez, să numește luminată. Şi pentru 
aceasta sfântul botez să zice luminare și cei 
botezaţ să numesc luminaţi. 

Iar a treia naștere, a morţii, care iaste 
mântuitoare, iaste farde greșală și fărde 
primejdie la omul cel credincios și drept, căci 
nu poate să mai păcătuiască după moarte. 

Drept acâia alergăm toţ credincioșii și 
mérgem împreună cu priiatenii noștri și cu 
rudeniile, petrecându-i până la groapă (sau 


besrică), cu adunare de preoți cucernici, cu 
mulțime de creștini credincioși, cu cântări 
sfinte, cu făclii aprinse și cu tămâeri și cu toate 
alte slavoslovii și podoabe luminate. 

Dintr-această naștere s-au născut astăzi și 
sufletul cel curat al acestui fericit frate 
(cutarele) ce au murit. Și de vreme ce ș-au dat 
obșteasca datorie, după rânduiala cea 
creștinească și-l petrâcem la groapă și să 
desparte de noi dintr-această viață, pre carele 
nădăjduim și noi să-l vedem în c6lialaltă viaţă, 
trebuiaște să-i dăm cu toţii o ertăciune și mă rog 
să ziceţ cu toţii, din tot sufletul vostru: 
Dumnezeu să-l iarte. De vreme ce au viețuit ca 
un om şi au petrecut cu noi într-această lume 
poate că va fi amărât sau va fi scârbit pe cineva, 
sau cu cuvântul, sau cu fapta; şi pentru aceasta 
iară să-i zicem cu toţii: Dumnezeu să-l iarte, 
căci această călătorie iaste să o facem cu toţii. Și 
pentru ca să putem câștiga și noi, după moarte, 
această plată a ertăciunii de la cei vii, pentru 
aceasta să zicem și a treia oară: Dumnezeu să-l 
iarte și pre noi să ne miluiască, ca un bun și 
iubitoriu de oameni. Amin. 


Cuvânt de învăţătură iară la 
prestevirea omului 


Întristat, jalnic și amar să véde a fi răspunsul 
morții la om, de vreme ce Dumnezeu pe 
strămoșul nostru Adam, pentru păcatul 
neascultării, l-au osândit spre moarte, zicându-i: 
Pământ ești şi în pământ vei mérge. Însă de va 
sta neștine să ia seama cu tot dinadinsul 
socoteala aceii osânde și sfârșitul acelui răspuns 
a lui Dumnezeu nu o va afla să fie muncă și 
pedeapsă, ce mare facere de bine și mare 
dobândă. Pentru căci de n-ar fi hotărât 
Dumnezeu moartea la om era să se facă răotatea 
nemoartă și păcatul necurmat. Și pentru aceasta 
zice Sfânta Scriptură și acum ca nu cumva să 
întinză mâna sa și va lua din lemnul vieţii și va 
mânca și va trăi în veci. 

Preceput-aţ pricina, cum că după ce au 
mâncat din lemnul cunoștinții şi au căzut în 


păcatul neascultării l-au oprit Dumnezeu să nu 
carea cumva să mănânce și din lemnul vieții și 
va trăi în vâci și să se facă răutatea nemoartă și 
va rămânea omul cu păcatul fărde moarte. Și 
apoi ce altă nevoe mai rea și mai cumplită ar fi 
putut fi la ticălosul om, decât aceasta? 

Drept acéia, mare folos și mare dar și 
milostivnică vindecare s-au dat omului de la 
Dumnezeu, ca să moară și să se strice acest trup 
al păcatului și să înviiaze la înviiarea cea de 
obște alt trup, duhovnicesc, fărde stricăciune și 
fărde moarte; că mare dobândă să face omului 
moartea, după cum zice și sfântul Grigorie 
Bogoslov, că să tae păcatul, pentru ca să nu 
rămâe răutatea nemoartă și să face munca 
milostivire și iubire de oameni. Pentru aceasta 
(s-au zis în Scriptură): Pământ ești și în pământ 
vei mârge. Pentru aceasta l-au scos domnul 
Dumnezeu din raiu, să lucrâze pământul, dintre 
care s-au luat. Pentru aceasta i-au zis: Întru 
sudoarea féții tale vei mânca pâinea ta, până te 
vei întoarce în pământul dintru carele te-ai luat. 
Pentru aceasta s-au învălit cu foi de smochin. 
Pentru aceasta s-au îmbrăcat cu îmbrăcăminte 
de piei, care îmbrăcăminte nu iaste alta, după 
cum zice iarăși sfântul Grigorie fără numai acest 


trup gras şi muritoriu. 

Drept aceia acest trup gras, o, iubiții miei 
ascultători, ca un trup al păcatului l-au 
dezbrăcat astăzi și l-au aruncat la pământ ca o 
haină vâche și stricată. 

Și acest fericit răposat, fratele nostru 
(cutarele) s-au dezbrăcat, zic, de trupul acesta, 
pentru ca să se îmbrace cu altul, fără de 
stricăciune, au lăsat lăcașul cel pământesc 
pentru ca să câştige alt lăcaș, în ceriuri, precum 
mărturiseşte fericitul Pavel, zicând: pentru că 
ştim că de să va surpa casa noastră cea 
pământească a trupului, avem zidire de la 
Dumnezeu casă vecinică în ceriuri, nefăcută de 
mână. Şi de vreme ce petrâcem fericitul lui 
suflet în mâinile lui Dumnezeu, cu adunare de 
preoţ cuciarnici, cu mulțime de creștini 
credincioși, cu cântări sfinte, cu făclii aprinse și 
cu tămâeri și cu toate alte slavoslovii și podoabe 
luminate. 

Dintr-această naștere s-au născut astăzi și 
sufletul cel curat al acestui fericit frate 
(cutarele) ce au murit. Și de vreme ce ș-au dat 
obșteasca datorie, după rânduiala cea 
creștinească și-l petrâcem la groapă și să 
desparte de noi dintr-această viață, pre carele 


nădăjduim și noi să-l vedem în c6ialaltă viață, 
trebuiaște să-i dăm cu toţii o ertăciune și mă rog 
să ziceţ cu toţii, din tot sufletul vostru: 
Dumnezeu să-l iarte. De vreme ce au viețuit ca 
un om şi au petrecut cu noi într-această lume, 
poate că va fi amărât sau va fi scârbit pre 
cineva, sau cu cuvântul, sau cu fapta și pentru 
aceasta iară să-i zicem, cu toții: Dumnezeu să-l 
iarte, căci această călătorie iaste să o facem cu 
toții. Și pentru ca să putem câștiga și noi, după 
moarte, această plată a ertăciunii de la cei vii, 
pentru aceasta să zicem și a treia oară: 
Dumnezeu să-l iarte şi pre noi să ne miluiască, 
ca un bun și iubitoriu de oameni. Amin. 


Scrisoarea la leat 7220, în 
luna ghenarie, în 13 zile 


Duminecă, la vreme de chindie, 
prealuminatul domn Io Costandin Basarab 
Brâncoveanu voevod, având prepus pentru niște 
lucruri ce le-au adus întâmplările vremii de s-au 
făcut, cum să se fie făcut cu învăţătura și 
îndemnarea noastră şi fiind măriia-sa îndemnat 
de niște obraze mari besericești şi mirenești, 
pline de zavistii şi de răutate au trimis la noi cu 
poruncă mare pre duhovnicul lui pre episcopul 
Nisis chir Mitrofan Thasitul, carele era 
sfetagoreţ de la mănăstirea Dionisiului, de ni-au 
zis au să fac paretisis de bună voia mea, și să-mi 
las scaunul, să es, au să mă scoață măriia-sa cu 
sila și să scrie la Țarigrad să mă și catherisească. 
Pentru care lucru, mergând eu la curte marți 
seara și, vorbind în taină cu măriia-sa, i-am zis 
cum că mă las de vlădicie, de voia mea, și într- 


acel ceas i-am dat și scris acâste 12 capete, 
carele însămnăm aici, să se afle la cei de pre 
urmă, spre aducere aminte și să cunoască 
fieştecine și nevinovăția noastră. 

Domnul au fost luminarea mea și 
mântuitoriul mieu, Psalm 26. Această scrisoare 
ce o închin întru înţeleapta socoteala mărieitale, 
mă rog ca unui domn milostiv și iubitoriu de 
Hristos să o citeşti, când vei avea îndelete, cu 
blândeţe, pentru dragostea cu ( preablândului 
Hristos) și cele scrise să le socotești toate cu 
amăruntul, cu judecata dreaptă, că le vei afla 
adevărate; și scoate den inima mării-tale acel 
ghimp, că nu sunt (știe Domnul) precum mă 
socotești mării-ta și precum ma glvssalgoPn (ș 
mă limbuţesc) împrotivnicii miei și am nădejde 
pre Dumnezeu ca să va descoperi dreptatea mea 
fără de zăbavă; (așa că eu întru nerăutatea mea 
am umblat, iar tu, Doamne, mă miluiaște) fără 
numai: 

1) De am viclenit pre măriia-ta, au casa 
măriei-tale, au am vreun gând rău să fac (în cât 
va îndelung răbda Dumnezeu să trăesc pre 
pământ), au în viaţa măriei-tale, au după 
petrecaniia a mulți ani ai măriei-tale, să fiu eu 
supt legătura cea grea a afurisaniei; iar de nu, să 


fie cei ce au grăit rău cătră măriia-ta (asupra 
nevinovatului) fărădelâge, în trufie și în 
defăimare. 

2) A dooa, de am grăit au în besârică 
(propoveduind cuvântul lui Dumnezeu), au 
afară, în taină, sau de faţă înaintea măriei-tale, 
au și pe după dos vreun cuvânt carele să nu fie 
fost pre plăcerea măriei-tale, l-am grăit creostic 
ca un păstoriu sufletesc, iar nu cu vicleşug, să te 
vatăm, au trupeşte au sufletește. 

3) Eu aici, în ţară, n-am venit de voia mea, 
nici de vreo sărăcie sau lipsă; nici mănăstirea 
Sneagovului o am luat-o cu de-a sila. Iară ce am 
lucrat în 7 ani, ce am făcut acolo (nu atâta din 
venitul casei, cât din sudorile feții mele), 
lucrurile acelea mărturisesc la toţi, și măcar că 
măriia-ta nu pohtiiai să es de acolo, iar cine au 
fost pricinuitorii eșirii mâle vor da seama 
înaintea lui Dumnezeu; iară încailea am eșit cu 
cinste și nimenea nu mi-au luat seama, căci să 
vedea că am făcut și am adaos, iară n-am 
stricat, iar nici datorie am lăsat. 

4) La episcopiia Râmnicului puiu martur că 
nici în visul mieu să mă fac arhiereu, 
cunoscându-mă pre mine mai păcătos și mai 
nevr6dnic decât toț oamenii pământului. Iar de 


vreme așa au vrut, să rădice, din pământ sărac 
şi din gunoiu să înalțe mesereu ce puteam face? 

Am șăzut şi acolo 3 ani, fără doao luni. Ce 
am lucrat și acolo (nu atâta din veniturile casei, 
cât, iară, din osteneala și sudoarea feții mâle), 
iaste janar n to +V p'si. 

Eșirea mea de acolo n-au fost cu voia mea. 
Eram odihnit cu atâta şi mi-ajungea din destul 
necazurile ce petreceam; iar apoi am eşit cu 
cinste și nici seama mi-au luat nimenea, nici 
datorie am lăsat, că așa ni-au slujit vremea. 

5) Mitropoliia n-am luat-o cu sila, nici cu 
mite, nici cu rugăciuni. Facă-mi Dumnezeu 
răsplătire de va fi urmat vreuna din acâstia, ci 
aşa au fost plăcut înaintea stăpânului Dumnezeu 
şi au luminat pre măriia-ta și te-au făcut 
Șrganon la mijloc, de mi s-au făcut mutare 
dintr-un scaun într-altul. Și, știind că această 
oun'jeia iaste duhovnicească, am pus osteneli 
peste osteneli întru toate și am trudit din zi din 
noapte să înmulțesc talantul Domnului, pentru 
ca să nu mă număr în rândul léneşii slugi; și am 
silit, după putinţa mea și după proastă 
ajungerea minţii mele, de am lucrat în viia 
Domnului, de nu ca cel de la al noaolea ceas, 
măcar ca cel de la al unsprăzecelea ceas şi 


nădăjduesc că voiu lua de la stăpân plată deplin 
că iaste volnic pre al său. Şi acestia câte am 
lucrat cu mâinile și câte am grăit cu limba, cine 
va vrea, să le socotească nici una nu va afla ca 
să nu fie spre slava lui Dumnezeu, spre cinstea 
măriei tale și spre folosul țării. 

6) Răutatea și zavistiia din lume nici au lipsit, 
nici va lipsi, pentru căci iaste pornit omul din 
tinerâțele lui spre câle viclene și nu să părăsâște 
a nu zavistui binele și cinstea altuia. Și pentru 
acéia știu că să nevoesc mulți ca să strice cu 
vorbele lor cele otrăvicioase t“ crhst“ sou hqh și 
silesc cu vicleșug ca să te îndemne pre măriia-ta 
să faci c6lia ce n-ai făcut în tinereţe, spre 
sufleteasca vătămare și spre clevetirea 
oamenilor. 

7) Pre cei ce sunt pricina răutăţii îi știu cine 
sunt, ca cum mă știu însumi pre mine: unii de 
aicea și alții dintr-altă parte, carii sunt 
Amettreptoi din rău; iară aş pohti să stau de față 
cu dânșii, înaintea măriei-tale și înaintea a mult 
norod parasit céle neadevărate, cu carele mă 
lupt în zadar. Și măcar că mie nu mi să cuvine, 
ca unui arhiereu, să grăesc pe nimenea de rău, 
nici să pârăsc, iar mi să pare că cu ajutoriul lui 
Dumnezeu foarte tare s-ar rușina. 


8) Între câlialalte mozavirii şi vânzări ce-mi 
fac, ca Iuda pre Hristos, au zis cătră măriia-ta, 
cel ce au zis, cum să fiu făcut 24 de capete 
asupra măriei-tale împotrivă, ce, şi ce voiu să 
fac. Întreabă pre părintele Nisis, să-ţ spue acâle 
capete ce zic, că i le-am cetit într-acel ceas ce au 
pomenit, de iale, fiind de faţă și Odrianul, care 
capete eu vream să le arăt măriei-tale tocma de 
atunce și să-ţ cer voe să mă laş să-i afurisesc de 
față pre cei ce le scornesc; dară n-au vrut să mă 
lase unii. lar de vei pohti măriia-ta să ţi le trimiţ 
să le cetești, să vezi ce cinste îmi fac fiii miei cei 
sufletești și ce vorbesc pentru mine; ci zicând eu 
aceluia ce ţi le-au spus, cum că s-au lunecat și el 
cu firea, ca tot oamenii și cum că toate le am 
însemnate capete şi nevrând să i le cetesc, că 
nici aveam vreme, nici îmi iaste drag să le mai 
auz, au zis cătră măriia-ta t` !nap'lon. 
Dumnezeu să facă plată fieștecăruia dintr-înșii, 
după faptele lor; eu sunt gata. 

9) Iară pentru paretisis ce mi-au venit 
poruncă de la măriia-ta ca să fac, zic cum că nu 
îndrăznesc, pentru făgăduialele care dăm noi, 
arhiereii, înaintea lui Dumnezeu, când ne 
hirotonim (precum și cu mâna scriem în 
condică, după cum iaste rânduiala besericească 


şi iscălim înaintea celor ce vor să hirotonească), 
să facem paretisis înșine, noi, de voia noastră, 
căci călcăm porunca și făgăduiala și Dumnezeu 
nu glumâște. Că zice marele Pavel pentru 
dragostea măriei-tale, de ne vei porunci, vom 
tace, pentru ca să nu socoteşti că-ţ stăm 
împotrivă; numai fă, măriia-ta, socoteală 
dreaptă și cu frica lui Dumnezeu. De iaste cu 
dreptul să zică cineva, unui om, cu sila: 
despărţi-te de muiarea ta și lipsește din casa ta 
şi din toată agonisita ta fărde nici o vină, pentru 
carele iaste zis (măcar că iaste împreunare 
trupească): Unde Dumnezeu au împreunat, 
omul să nu desparţă, dară cu cât mai vârtos să 
îndemne cineva pre un arhiereu să-ș lase 
eparhiia, fără vină şi fărde judecată, că iaste 
împreunare duhovnicească, carele are datorie, 
până la vărsarea sângelui, să nu-ş părăsească 
turma, după cum zice Hristos: Păstoriul cel bun 
îș pune sufletul pentru oi; iară încăș eu pohtesc 
să fac voia măriei-tale, iară nu a mea. 

10) Judecă, măriia-ta, ca un domn creștin, de 
iaste cu cale și de să cuvine să fiu lipsit acuma, 
la bătrâneţele mele, de amândoao: și de turma 
ce mi s-au încredinţat de la Dumnezeu, ca unui 
nevr6dnic și de munca și osteneala tinerțelor 


mâle? Că zice Sfânta Scriptură şi de vei afla 
măriia-ta că iaste cu dreptate, fie numele 
domnului blagoslovit, de acum și până în veci. 

11) Iară de vei zice măriia-ta, pentru ce am 
îndatorit casa, de am făcut câle ce am făcut, am 
multe, de mi s-ar ţinea în seamă, carele nu sunt 
fărde cale, numai le las și zic că am cheltuit ca 
la o casă a mea, cum cheltuiaște fieștecine la 
casa sa şi ca un păstoriu adevărat, iară nu ca un 
năemit carele junghe și strică. Și alta: pre acâste 
vremi aş pohti să ştiu, cine nu iaste datoriu, din 
câţ ne fiiarbem într-această ticăloasă de ţară? 
Că întâi și pre măriia-ta te auz totdeauna zicând 
cum că iaste datoare ţara cu doao sute și mai 
multe de pungi; oare acea datorie măriia-ta o 
faci, au întâmplările vremii? Adevărat, 
întâmplările vremii. Și acâstia au adus și pre 
alții şi pre mine la datorie. lar mă rog măriei- 
tale să nu râmâiu într-aceasta, nici să fiu lipsit 
de mila măriei-tale. 

12) Între altele să cuvintează și aceasta cum 
că sunt strein și nu s-au cuvenit să fiu eu 
mitropolit. În Hristos suntem toţ una. Și apoi n- 
am fost numai eu episcop și mitropolit strein în 
Țara Românească, ci au fost și alții mulți, 
precum să văd în condice și precum să 


politiceşte în toată beserica, precum și domni au 
stătut și de țară și streini, ca și în toată lumea; 
că Dumnezeu au făcut lumea slobodă pentru toţ. 
Și un lucru ce nu să face, nici să strămută la o 
besrică de cele proaste, sau la o mănăstire, 
pentru carele nu iaste hotar besericesc, iară de 
să va și întâmpla vreo pricină râpștesc cei mai 
mulți și zic că iaste păcat; dară cu cât mai 
vârtos să se strămute capul besâricii a vreunii 
eparhii și să nu să vatăme multe suflete și să nu 
urméze multe lucruri necuvioase, precum 
vedem că să fac în bogate locuri. 

Și cum că poţ măriia-ta să faci ce vei vrea, 
după pohta măriei-tale, iaste lucru adevărat; iar 
eu încă zic să faci și după pohta lui Hristos de 
mă ţii cu tot dinadinsul greșit măriei-tale lăsaţ și 
să va lăsa voao. 

Acéstia spre îndreptarea mea le scriu, în 
dreptate şi în adevăr. Iar din ce am zis înaintea 
măriei-tale nu voiu eşi; fie după cum pohtești și 
Dumnezeul păcii să fie cu măriia-ta. 


Duminecă la fevruarie 3 zile, 
răspunsul ce am dat a doa 
oar 


Iarăşi și a doa oară fac supărare măriei-tale cu 
această puţinică a mea cucernică scrisoare și zic 
cuvântul lui David: Mâniiaţi-vă și nu greșiți 
celia ce ziceţ în inimile voastră. Și ia seama 
(pentru dragostea lui Hristos) acestor scrise cu 
gând drept și de pohtești ca să fii și măriia-ta 
odihnit și fără vătămare sufletească și să fiu eu 
mulțumit, mă rog ţine cumpăna judecății drept 
şi nu lăsa să-ţ spurce unii și alții auzurile, cu 
vorbele lor cele otrăvicioase. Că zice David: 
Mincinoș fiii oamenilor în cumpene a face 
strâmbătate. 

Măriia-ta, când ai trimis la mine pe părintele 
Nisis, mi-au zis chiar în față, au să fac, după 
cum îmi poruncești măriia-ta paretisis de voia 
mea, au peste 15 zile vei face măria-ta precum 


vei ști, de mă vei scoate cu paguba mea și cu 
rușine. Eu încă, pentru ca să nu mă arăt cătră 
măriia-ta iubitor de scandale și să potolesc 
mâniia măriei-tale am zis cătră sfinţiia-sa că 
voiu face după cum îm poruncești și voiu veni 
la măriia-ta, precum am și venit. Și într-acel 
ceas mi-am dat cu cucerie toată voința mea 
înaintea măriei-tale și prin glas viu și în scris, 
socotind că după ce vei ceti măriia-ta acele 12 
capete ce am scris într-acea foiţă ce ţi-am dat și 
vei lăsa pre Irod (pre carele te îndeamnă să face 
aceasta) ca pre un mincinos, că nu ştie a cânta 
alliluia și nu vei întra în păcat cu mine și în 
clevetirea a toatei lumi. lar de vreme ce văz că 
te nevoești măriia-ta, cu tot dinadinsul să o 
isprăvești aceasta, iarăși zic că nu voiu eşi din 
porunca măriei-tale. Numai mă rog măriei-tale 
să-ț fie milă de bătrâneţele mâle și de 
neputinţele ce am; și precum te-au luminat 
Dumnezeu de ai aflat chiverniseala acelor trei 
pungi (precum mi-au zis Nisis) să afli și 
celoralalte 4 și să-mi iai zapisele de la datornici 
să mi le dai în mâna mea. Și aşa voiu face și eu 
scrisoare de la mâna mea. Și aceasta nu pentru 
alta, fără numai ca să ia sfârşit scandilile carele 
vei fi socotind măriia-ta că doară să trag de spre 


mine; și așa vei fi măriia-ta fără păcat și eu 
mulțemit și odihnit și cel ce va fi în urma mea 
va fi pre lege și nu fărădelege, pentru căci 
atunci mă voiu lăsa de voia mea. Iar într-alt 
chip, veri cu ce mijloc voiu eși, nu va fi nici să 
va putea numi, cel de pe urma mea, pre lege; că 
de să va face și catherisis, după cum înţelegem, 
va fi ca acâia ce au făcut acum lui Alixandrias; 
ce și aceia nu iaste catheresis, ce batjocură 
besGricii lui Dumnezeu și sfintelor taini, pentru 
care lucru cel ce lăcuiaște în ceriuri va râde de 
dânșii și Domnul va batjocori pre ei. 

Iară măriia-ta fă ca un domn creștin și 
milostiv și nu mă lăsa să es obodit și cu 
lacrămile pe obraz, că va fi păcat. Și precum nu 
te pripești la c6le politicești a face răsplătire 
pentru cinstea domniei, așa nu te pripi nici la 
cele besericești, pentru cinstea lui Dumnezeu; că 
răul a să face iaste lesne, iar a să desface iaste 
cu nevoe. Îț mai ia seama de aceasta și 
Dumnezeu să te lumineze să faci ce ar fi mai cu 
cinste şi mai de folos, a căruia nespusă milă 
rugăm să fie pururea cu măriia-ta. 

Obiditul rugător al măriei-tale, 

Antim al Ungrovlahiei. 


Începătură și învățătură 
pentru ispovedanie 


Cel ce va să se ispoveduiască să-l aducă să 
stea înaintea icoanei domnului nostru Iisus 
Hristos şi să înceapă duhovnicul, carele va fi: 
Áëăńâgčú áňú čřú, ńňúÚŻČ cg, ăńäč ďīîěčëUČ, 
ďđičähňg. După aceia: aleagă el cine să-i zică 
cel ce va să să ispoveduiască (de va ști carte), 
iar de nu va ști, să-l zică duhovnicul. 

Şi după aceia să grăiască duhovnicul cătră cel 
ce va să să ispoveduiască: iată, fiiul mieu, că 
nevăzut stă înaintea noastră domnul nostru Iisus 
Hristos, să-ț priimească ispovedaniia ta. Deci 
nimic să nu sfiești, sau să te ruşinezi, nici să te 
spăimântezi și să ascunzi ceva de cătră mine, ci 
cu îndrăzneală să-mi spui toate câte ai greșit, ca 
să priimești ertăciune de la domnul nostru Iisus 
Hristos. lată chipul sfinţiei-sale aici, înaintea 
noastră. lar eu numai ce sunt mărturie, ca să 


mărturisesc înaintea sfinţiei-sale toate câte-mi 
vei grăi cătră mine. lar de vei ascunde ceva de 
cătră mine vei să aibi îndoit păcatul şi osânda. 
Deci ia-te aminte, deaca ai venit la doftor, să nu 
te duci netămăduit. 

Și aşa să-l într6be pre acela foarte cu 
dinadinsul, una după alta și să-i îngăduiască 
până ce-i va răspunde. Deci iar să grăiască 
duhovnicul cătră dânsul: spune-mi, fiiule, au 
doară ţe-ai stricat curăţiia ta cu malachiia? Şi 
iar îmi spune: au doară ai căzut în păcatul 
sodomiei cu cineva, sau cineva cu tine? Au 
doară ai căzut în păcat cu muiare? Sau și cu 
câte ai căzut și ce chipuri au fost: de câle 
văduve, au de cele cu bărbat? Pentru că cela ce 
cade în păcat cu muiarea ceia ce are bărbat, 
acela să chiamă preacurvariu. Așijderea și 
muiarea carea va cădea în păcat cu altul, având 
ia bărbat să chiiamă preacurvare. 

Și iar îl întreabă pre acela, pentru 
amestecarea de sânge: spune-mi, fiiule, au doară 
ai căzut cu rudeniile tale, sau cu fină-ta, sau cu 
nașă-ta au ce chipuri au fost? Că acâstia să 
chiamă amestecare de sânge? Spune-mi au 
doară ai căzut cu dobitoc sau cu pasăre? 

Iar de va fi însurat acel ce să ispoveduiaște 


să-l întrebe: spune-mi, fiiule, au doară ai căzut 
în păcat cu fămâia ta, peste fire, afară den fire? 
Au doară mai nainte de nuntă, fiind logodit cu 
dânsa, ai căzut în păcat? Sau au doară ai căzut 
în păcat cu alt f6liu de oameni, care sunt de altă 
l6ge? Că acel păcat să canonâște mai greu cu un 
an de alte păcate care sunt. 

Spune-mi, fiiule, au doară ai omorât pre 
cineva cu voia ta, sau făr de voia ta? 

Și iar îmi spune, au doară ai furat ceva și mai 
pre urmă s-au făcut afurisanie? Sau au furat 
altul și au adus la tine? Şi de vei fi furat ceva, să 
întorci; şi îndată cum vei întoarce, să alergi la 
arhiereu și să-ţ iai canon de la dânsul și să te 
iarte de afurisanie, să întorci, adecă să plătești. 

Spune-mi, fiiule au doară ai jurat cu strâmbul 
şi în ce chip te-ai jurat: cu voia ta, au fărde voia 
ta? Au doară ai băgat vreun sărac în nevoe? Au 
doară faci năpaste cuiva, au ai făcut? Au ai oprit 
simbriia cuiva? De vei fi năpăstuit pre cineva, 
sau năpăstuești, să întorci. 

Spune-mi, fiiule, au doară ești cititoriu de 
stele, au faci farmece? Sau ai vărsat ceară, sau 
plumbu? Au doară ai adus în casa ta 
fărmecătoare, de te-au isbăvit de farmece? Au 
doară le faci tu însuţi, sau le-ai făcut vreodată? 


Sau ai făcut farmece spre stricăciunea cuiva? Au 
doară legi dobitoacele, ca să nu le mănânce 
lupii? Sau ai pus pre alţii de au făcut de acestia 
lucrure? Au doară ai legat pre bărbat cu fămâe? 
Au altă legătură pentru vreo boală? Au porți 
niscari baere, au erbi? 

Și de să va afla cum că au făcut el de acestia, 
sau îi va fi făcut lui alţii, unul ca acela să 
canonâște 6 ani, precum iaste porunca sfintelor 
canoane. lar meșterul acela carele le face acest 
feliu de lucrare să canonis6ște ca un ucigaș, 
adecă ani 20, precum poruncește marele Vasilie. 

Și iar îi zice: spune-mi, fiiule, au doară ai 
ocărât pre părinţii tăi, sau pre vreun om, sau 
călugăr? Au doară ai vrajbă cu cineva? Pentru 
că de vei avea vrajbă cu cineva, darurile tale și 
pravila ta nu iaste priimită înaintea lui 
Dumnezeu și nici alteceva, orice vei face, nu 
sunt priimite. 

Spune-mi, fiiule, au doară ai mâncat carne 
mortăcină, sau sânge de cel oprit, sau de lupi 
mâncat, sau de vulturi omorât? S-au te-ai 
spurcat cu altceva? Sau pre posturi, miercurea 
sau vinerea, te vei fi spurcat? Au doară ai 
închinat pre cineva diiavolului? Sau ai hulit, sau 
ai înjurat sfânta lége, sau credința, sau altăceva 


hulă? Sau ai anathimit pre om? Sau grăești 
minciuni și te juri în minciuni? Au doară ești 
trufaș? Sau doară te îmbeţi, pentru care iaste 
aceasta periciune și trupește și sufletește? 

Deci ac6stia toate de acum înainte iaste să te 
păzești foarte şi să te iai aminte, pentru că iată 
că de a doao oară te botezi, dupre cum iaste 
taina credinţii creștinești și de acum înainte să 
pui începătură bună, cu ajutoriul lui Dumnezeu. 

Și de glume să te fereşti, să nu faci pre 
oameni să râză, că acâstea nu sunt creștinești, ci 
cu dreptate și cu curăţie și cu smerenie să-ţ 
petreci viaţa, pentru ca să-ţ ajute Dumnezeu. 

Și după ce va zice el acâstea toate cătră 
dânsul cu amăruntul și acela iar să va făgădui 
de acestia, de toate să să părăsească, atunce 
îndată pleacă în genunche cel ce să 
ispoveduiaște și să-i citească duhovnicul 
molitvă. Deci, după ce-i va citi molitva, să zică: 
ăînhicii gńň, ńëfâf... č číh și otpust. 

Atunce îl canonâște duhovnicul pre dânsul, 
după cumu-i va fi greșalele lui. Şi de va avea 
acela multe păcate, îl canonâște în care păcat 
iaste mai mare din câlealalte, adecă care păcat 
are ani mai mulți; și celealalte păcate toate într- 
acel canon să iartă. 


Deci atunci iar zice duhovnicul cătră dânsul: 
iată, fiiule, că atâţea ani poruncește sfânta 
pravilă ca să nu te priceștuești sfintelor taini. 
Numai când va fi la praznicele céle mari, când 
va fi vrémea de priceștenie, în loc de priceștenie 
să iai aghiazmă. Și de te vei ținea, adecă de te 
vei opri de sfânta priceștenie, pre cumu-ț dau 
canon, ţi să vor erta păcatele; iar de vei trece, 
adecă de nu vei băga seamă, ludă te vei face. 

Al doilea și să păzești, de ţi să va tâmpla 
boală grea, de moarte, atuncea să te 
priceștuești; și de te vei scula iar să stai într-acel 
canon care ţi s-au poruncit și să pui măsură, iar 
să ţii mai nainte cu un an, în care te-ai 
priceștuit, să plinești măsura anilor care-ţ sunt 
porunciţ. 

Și tu care ești duhovnic ia aminte și aceasta 
că, dă să va părăsi omul de păcat, atuncea să 
canoniseşte și să priimâște, precum poruncâște 
canonul al marelui Vasilie. Iar în câtă vreme va 
fi el înpăcat nici nu să socotește canonul lui. Iar 
de va ţinea câtăva vréme să nu să priceștuiască 
şi apoi iar să va tâmpla de va cădea în păcat, iar 
să pue începătură canonul dentru-întâi. Iar după 
ce să va părăsi el de păcat și să va fi oprit den 
voia lui și de priceștenie, sau de porunca altui 


duhovnic, atuncea i să socotesc lui și acei ani în 
canon. lar de să va afla vreun om cucerit şi de 
să va nevoi el să facă câtăva seamă de metanii, 
în zi şi în noapte, să-i pogori lui un an, mai jos 
de măsura anilor de priceștenie. Iar de va nevoi 
el să dea milostenie, pre cât îi va fi puterea, iar 
să-i laşi lui, și alt an. Iar de va posti el 
miercurea și vinerea, precum porunceşte sfânta 
pravilă, lasă-i lui și alt an; de va ţinea lunea, de 
dulce să nu mănânce, lasă-i lui și alt an. 

Iar de va fi omul de treizeci de ani, sau și mai 
jos şi alt an să-i laș lui. Iar de va fi de douăzeci 
de ani, sau și mai jos mai puţin să să 
canonească. lar de nu va suferi acestea care 
zisem mai sus, să plinească toț anii care am zis 
mai sus, desăvârșit precum i s-au poruncit întâi; 
că acestea semuiri, adecă tocmire, iaste a 
sfântului 

Ioan Postnicul și mai mult acei 15 ani ai 
preacurviei şi ai sodomiei și ai dobitoacelor îi 
pogoară până la trei ani, însă cu adevărat de-i 
va posti acești trei ani necurmat, adecă 
desăvârșit, cu post în zi odată să mănânce și 
metanii să facă, cum i să va porunci de la 
duhovnic afară osebi de sâmbătă și de 
duminecă. Iar alți părinți de acâstea n-au 


poruncit, numai de sfânta priceştenie să fie 
opriţ, după greșala lor. Iar de păcatul curviei, 
până la patru ani să-l pogoare dinpreună să ţie 
cu ce i să va porunci, precum s-au zis mai sus. 

Iar miercurea şi vinerea să cuvine tuturor 
creștinilor să postească, ca și cei ce au canoane 
şi cei ce n-au, pentru că aceasta iaste obicinuită 
creștinilor. 

Iar după cădere în păcat, de va vrea acela să 
se călugărească, doao părţi să ţie și o parte să-i 
erți. Iar de va vrea să meargă la obște jâtie, lasă- 
i lui canon pre jumătate; iar după ce au luat 
cinul călugăresc și au căzut în păcat, cât ani i s- 
au poruncit, să-i plinească. 

Așijderea și muerile să le întrebi, au doară 
vor fi purtând erbi, sau vor fi băut erbi să nu 
facă copii. Sau, de să va afla să fie făcut iale 
lucru ca acesta, ca ucigașii să se canonească. lar 
de va fi lepădat ea copilul de vreo nevoe, un an 
să nu să priceștuiască. Iar ceia ce va fi purtat 
erbi, sau va fi purtând, să se lépede și să să 
canonească șase ani. Iar de va face farmece, ca 
să ştie ce copil va face, sau să știe alte lucruri, 
şase ani să nu să cuminece. Așijderea să fie 
întrebate iale de toate păcatele, ca și partea 
bărbătească şi, în câţi ani să vor afla în canon, 


să n-aibă voe a frământa prescuri. 


